
Kako sam ga ubila . . .? 

To baš hoću da vam kažem. 

Ja to hoću, jer me šutnja razapinje. 

Brijač kralja Mide nije mogao da šuti, a radilo se 
tek o veoma neznatnoj tajni. 

Otišao je daleko, vrlo daleko u neku ravnicu, na 
obalu trskom sakrivenoga jezera i ondje je vičući iz- 
rekao svoju tajnu, to jače, što ju je dulje prigušivao. 

I ja sam htjela da vičući otkrijem svoju . . . 

Budući da toga nijesam mogla učiniti u svojoj 
okolini, otišla sam daleko, vrlo daleko, do jednoga od 
onih svećenika, koji sa svojom reverendom bijahu užas 
mog živofa. 

I rekla sam mu sve . . . 

On ne će moći da vam sve to ispripovjedi, no ipak 
će reći dosta toga, da jedni razumiju, a drugi da po- 
gode ... 

Sigurno je međutim to, da sam ja, mati — o ko- 
liko li divote u toj riječi! — ja, mati ... ja, njegova 
mati ... ja, koja ga Ijubljah, koja sam barem mislila, 
da ga ljubim, ja sam učinila ono, čega ni zvijeri ne 
čine: ubila sam svoje dijete . . . ubila, velim vam! 

A nijesam ga ubila u srdžbi, u času, kada čovjek 
više nije pri sebi. 

Ne, ubila sam ga hladnokrvno, polagano . . . Ubila 
sam mu dušu i tijelo ... za vremenitost i vječnost. 

Sada razumijete, da me taj zločin davi ... da mo- 
ram otvoriti usta ... da glasno iznosim svoje zlodjelo: 
Ubila sam svoje dijete! 

A kako? 

Čitajte, što slijedi . . . 


TISAK ZAKLADE TISKARE NARODNIH NOVINA U ZAGREBU 



COMMENT J’AI TUE MON ENFANT 


I. 

Danas je poslije podne kapelan Firmin 
čvrsto odlučio, da uredi svoj pisaći stol u svo- 
joj pisarni. Riječi »čvrsto odlučio« činit će se 
možda kome veoma preuzetne za tako čednu 
stvar. Osobito svjetovnjacima, koji i ne sa- 
njaju, kako je naporan život svećenika u župi. 

Okupljen sad ovim, sad onim župljanima, 
tako da je do podne jedva odslužio svoju 
misu, nije mladi svećenik prije podne mogao 
ni da pomisli, da se dade na uređivanje. A ve- 
čeri je trebalo posvetiti katehizaciji, organiza- 
cijama, pohađanju bolesnika, pa drugim koje- 
kakvim službenim pohodima, a trebalo je rje- 
šavati dopise, pripravljati predavanja i t. d. 
Onda nije čudo, što su se na kapelanovom pi- 
saćem stolu spisi i razni listovi bili naslagali 
malo pomalo u dvije nesimetrične piramide. 
Podigli su se ti spisi i na ormare, popeli se na 
stolice, raširili se štoviše i po podu ... No sad 
je toga bilo već više, nego što se dalo pod- 
nijeti. 

Trebalo se dakle dati na spremanje. Nudili 
su mu se drugi, da će to mjesto njega učiniti, 
ali kako mogu drugi znati, što se od svega 
toga može baciti, a što treba sačuvati? I tako 
se mladi svećenik odlučio na taj posao. Od- 
ložio je ovratnik i manžete, pa obukavši naj- 
stariju reverendu počeo je da prekapa po go- 
mili spisa i dopisa- Neke je bacao, neke raz- 

dirao, a neke (ali samo malo njih) opet stavljao 
na stranu. 

U času, kad počinje ova pripovijest, mladi 
je svećenik već bio dosta toga pospremio i 
dospio do na vrh svoga prvog ormara, na ko- 
jem su se u strašnom sloju prašine, a u pri- 
ličnoj hrpi, sakrile zaboravljene bilješke, ne- 
otvoreni listovi, dopisi, na koje je još trebalo 
odgovoriti i t. d. 

Pisama, koja se još malo prije nalazila u 
kakvom takvom redu, izgledala je u tom času 
poput staroga magazina kakvoga Židova knji- 
žara. Kapelan je bio sav siv od prašine, ruke 
su mu bile crne, bilo ga je upravo ružno ona- 
kva vidjeti, — kadli netko pokuca lagano, 
diskretno jedamput . . . drugi put na staklenim 
vratima. 

Kapelana kao da obuze val nestrpljivosti: 

— Eto, tako čovjek ne može ni po sata 
biti na miru! . . . 

Ako je tako mislio, onda je doista pretje- 
rivao, jer je već bio protekao dobar sat, otka- 
ko se prepustio bijesu sređivanja, koji ga bijaše 
zahvatio. Pomisli, da je to kakav činovnik, jer 
župljani, a osobito župljanke znale su dobro, da 
kapelan prima samo prije podne, pa ma ko- 
liko svijeta bilo. 

— Naprijed! poviče neprijaznim glasom. 

Vrata se otvoriše. I nastao je ovaj prizor: 
Na stolcu je na debelim knjižurinama stajao 
kapelan držeći u ruci kup knjiga. A tamo dolje 
na vratima stajala je lijepa, otmjena mlada 
žena, koja je stala da se ispričava. Imala je na 
sebi svijetlu haljinu, lagan šešir, pa suncobran 
od bijele svile, a na njemu držalo od izdjelane 
slonove kosti. Bila je izvanredno dotjerana i 
elegantna, tako da je u isti mah davala dojam 
nadvojvotkinje ili supruge veoma bogatog 
industrijalca • . . 

Usko mi ie tai glupavi Švicar*) mogao 
pripustiti takav' W?*- P po—l u sebi kape- 

lan A toliko sam - 

mu puta govorio, da 
u ovo doba ne pri- 
mam nikoga! . . . 

UđVT'h' 




NA VRATIMA STAJALA JE LIJEPA, MLADA ŽENA... 


No da se taj neugodni prizor ne dulji još 
više, kapelan se onako prašan, kakav je bio, 
nasmiješi, što je ljubeznije mogao. 

— Gospođo, oprostite, što vas ovako mo- 
ram primiti! . . . 

*) Crkveni stražar u posebnom odijelu, kakvi su 
u običaju u Francuskoj. 

No na gospođi se nije vidjelo, ni da je 
zbunjena, ni da je postiđena. Otmjena držanja 
s glasom kao da pjeva, razborita i živa oka 
ona ce: 

— Ne ispričavajte se, vele časni! Meni je 
neugodno, sto vas bunim u tako nezgodno vri- 
jeme, jer je očito, da vam smetam. Vi uređu- 
jete svoju pisarnu . . . trebali bi doći malo 
k meni, da i moju uredite! 

kakva " Še m ° Sa0 ula2iti u "j“. 

— Poznam ja to . . . 

— Jeste li jako zaposleni? 

Uistinu imam veoma mnogo posla! 

— Imate li mnogo djece?... 

* . Samo jedno, no i to jedno mi zadaje 
briga, kao đa ih je dvanaest. 

Svećenik je pogleda u čudu. 

,5 • ~ n j e P sam ’ došla dan as k vama. 

nr :£f L"! 1 Je dobro . rekao ’ đa Primate samo 
prije podne, no prije podne ja kao da i ne po- 
stojim. Mislila sam tada, da ćete biti tako do- 
bn pa me primiti iznimno, samo jedamput 
ubogu, jadnu majku ... J y ’ 

— Ali u kakvim prilikama!... 

H x.~ J? n ^.v s . me ‘ a! Kad govorim o svom ma- 

5t« U, H° nda n Sta dru g° ne vidim, onda ni na 
sto drugo ne mislim- 

— A kako se zove taj vaš mali? 

— Dominik! 

— Veoma lijepo ime! 

— Zar ne? to vam je pravi anđeo A ne 
govorim ja toga zato, što sam mu ma ti, nego 
zato sto je tome uistinu tako. U Šumi*) se svi 
za njim o kreću , da m u se d iv e . . . što se pak 

veći je mr°iSki d Lr B v°D 0g S (»Buionjska Suma«)'naj-' 
Šurna Tn ! • park ‘ Panžll Je ga ukratko zovu »Bois« 
feTređS ‘4 

* elementi većinom zadržani! ’ ‘ 1 p rodnl su n J e £° vl 

tiče njegove duše, ona vam je divna. To vam 
je ljubezno i tankoćutno biće... O, njegova 
mamica! Kad biste vidjeli, kakvim je okom 
gleda, kad joj uve.če s obje ruke ogrli vrat, 
prije nego li ga njegova učiteljica odvede na 
spavanje! . . . 

— Koliko mu je godina? 

— Devet. Uostalom doskora ćete ga vidjeti, 
jer ću vam ga dovesti, da ga upišete u vjero- 
naučni tečaj. Zamolit ću vas štoviše, da ga po- 
stavite uz dobru i svakako zdravu djecu. O 
kad biste vi znali, kako ga brižno čuvam, da se 
ne zarazi! On ide na šetnju samo sa mnom ili 
s gospođicom. Nikad se ne vozi u iznajmlje- 
nom automobilu, a pogotovu ne u podzemnoj 
željeznici. Vozi se samo u mom automobilu. 

— Pa taj mali mora da je uvijek bole- 
stan ... 

— Nije uvijek, ali često. Zašto mi to go- 
vorite? 

— Često sam opazio, da sinovi jedinci, nje- 
govani tolikom brigom i truli od razmaže- 
nosti . . . 

— Truli! . . . 

— Govorim općenito. Opazio sam, da su 
mnogo slabiji od drugih, a u isti mah više za-, 
htijevaju nego li ostali. Moja je majka, go- 
spođo, bila najmlađa od njih dvanaest . . . 

— Dvanaestero djece, Gospode!... 

— Dominik će se pod vjeronaučnim satom 
nalaziti uz jedanaesto dijete jedne od naših 
najboljih župljanki. 

— Vele časni, vi me baš zastrašujete!..- 

— Nipošto! Zasada mi vi zadajete straha. 
Imate samo jedno dijete, a čini se, da ste ga 
suviše odgajali pod staklom poput nježna cvje- 
tića! 

— Vidjet ćete ga. Ne sudite prije vremena. 

— Velim vam unaprijed, da su moji nazori 
o odgoju nepromjenljivi. Prije svega ne volim 
onu djecu, u kojih je odviše nježno zdravlje. 

— Ta molim vas . . . 

— Manite sada s tim vašim »Molim vas«! 
Ne smije se u toj stvari učiniti nikakva neraz- 
boritost, nikakav smioni čin, koji bi bio bez 
koristi. Moramo naprotiv malo pomalo u dje- 
tetu izgrađivati moralnu ćud, moramo ga upo- 
znati ozbiljno, no ipak kako treba, s pogiblima, 
koje ga čekaju ne u dalekoj budućnosti, nego 
sjutra; moramo mu naročito izgraditi snažnu 
savjest. Ako je nježan, moramo ga učiniti ja- 
kim. Ako je jak, moramo ga učiniti dobrim. A 
iza toga ćemo mu reći: »Pođi s milošću Božjom 
prema budućnosti, pokaži svojim radom, da si 
koristan ljudskom društvu!« 

— Ta, vele časni, to baš i ja mislim... No 
morate uvidjeti, da je Dominiku tek devet go- 
dina, pa da prema tome to kovanje duše može 
još da pričeka. Siromašni cvjetić! Ta pomislite 
tek se jučer rodio . . . 

— Recimo, da je prekjučer. Živi li mu još 
otac? J 

— Njegov je otac umro. 

— Je li tome već davno? 

— Bit će tome već više godina. 

— Bit će? 

Pogledi im se ukrstiše poput dvaju miste- 
rioznih pitanja. 

... ~ Mo J i e muž bio u kolonijama ... To bi 
bila jako duga pripovijest, da vam je ispri- 
čam ... i ne baš vesela! Baš zato i ljubim to- 
liko toga mališa ... 

I kao da se jednim gestom otrgla nenada- 
noj viziji, potamnjele joj se oči rasvijetle 
zrakom radosti. 

— Ponovno vam velim . . . vidjet ćete ga 
moga mališa ... i ljubit ćete ga . . . Učinite iz 
njega čovjeka! 

— Gospođo, nijeste mogli završiti razgo- 
vor drugom riječju, koja bi me više radovala. 
Pokušat ću, da iz njega učinim čovjeka i kršća- 
nina. 

— Ali najprije čovjeka. 

— A zašto ne i jedno i drugo? Građa će 
biti čvršća! 

— Uostalom ja vam ga povjeravam... 

Smiono mu pruži svoju ruku u bijeloj ru- 
kavici, pogleda ga dobro u oči i ponovi onu 
rečenicu, u kojoj se činilo, da se sva nalazi: 

— Vidjet ćete mog mališa!... 

— Vidjet ću ga dakle! odvrati on uz smi- 
ješak iskusna pariškog svećenika, a činilo se, 
da je i on sav savcat u tim riječima. 

— Do skorog viđenja! 

— Što prije, gospođo, bude bilo moguće! 

II. 

Kad je gospođa već bila otišla, pisama je 
kapelana Firmina bila još uvijek jednako za- 
prašena i neuredna. No nad tom prašinom i 
nad tim neredom lagano je lebdio neki neod- 
ređeni, a ipak otporni i ugodni miomiris, što 
ga je kapelan još i sjutradan našao. 

Posljedica toga pohoda bila je ta, da je 
svećenik s nekom radoznalošću očekivao toga 
glasovitoga Dominika, to čudo od dječaka, za 
kojim su se okretali prolaznici i s kojim se 
malo koje dijete moglo da isporedi. 

Pojavio se na dan otvorenja vjeronaučnih 
sati. Kako je obuka bila izjutra u 9 sati, do- 
vela je dijete odgojiteljica, koja je obično bila 
nazivana »gospođica«. 

Budući da ga još nije poznavao, kapelan 
ga je smjestio kamogod. Uostalom ovoga se 
dana kapelan nalazio kao na živom uglje- 
nu. Dva dobra tuceta djece došla su s čvrstom 
odlukom, često i upućeni od roditelja, da budu 

prvi u prvoj klupi. Bivalo je tom zgodom i 
malih sukoba, slično kako to biva u krleci kana- 
rinaca. Dok je spor postojao samo među dje- 
com, lako bi se riješio, jer kapelan iz principa 
nije činio nikakva razmještavanja. Ovakav bi 
se spor konačno svršavao tako, da bi se djeca 
dobro »složila«, kako se veli u vojsci. No stvar 
je postajala težom, kad bi se roditelji umije- 
šali i bezobzirno bacali na tezulju, što je veo- 
ma daleko od vjeronauka, t. j. svoje političko 
mišljenje ili bogatstvo. Kad bi, na primjer, 
gđa pl. N., dobro poznata roajalistkinja, ili 
gospodin Z., vatreni bonapartist, ili gđa Y., su- 
pruga ravnatelja Narodne Banke, doznala, da 
je njezin potomak jednako cijenjen kao i 
djeca republikanskog ministra, pa makar i bio 
predsjednik Republike!... Tada bi satovi vje- 
ronauka postali kao neko zatvoreno polje, iz 
kojega se kapelan izvlačio svojom strpljivom 
filozofijom, jer te stvari imaju neku nutarnju 
logiku i teže neprimjetljivo, ali neizbježivo 
prema svojoj osi. 

Ova je godina bila brojčano osrednja, a 
poteškoće staleža, plemena ili dinastije bile su 
dosta brzo riješene. 

Na koncu prvoga sata predstavila je »go- 
spođica« Dominika kapelanu. Ona je htjela, da 
Dominik bude posljednji, i to bez sumnje zato, 
da bi se mogli slobodnije i nesmetano razgo- 
varati. 

Gospođica je bila plava Bavarka, a govo- 
rila je njemački, engleski i francuski. Ona je 
s istim uvjerenjem kao i Dominikova majka 
ponovila pohvale o svom učeniku- 

Dok je izgovarala sve hvale o dječaku, sve- 
ćenik je sjedio uza svoj pisaći stol, koji se 
nalazio kraj ograde svetišta, i promatrao gla- 
sovitog, malog Dominika. 

PREDSTAVILA JE DOMINIKA KAPELANU 


ovratnikom izvrsno mu je pristajala l Oči su ^mu 
bile poput nebeskoga plavetila, a kosa veoma 



plava. Vidjelo se na njemu, da je razborit do- 
bro odgojen, no i veoma plašljiv. 

Dok je gospođica pretjerujući produljivala 
svoj pohvalni govor, kapelan je pozorno pro- 
matrao dječaka. A činilo se, da je taj pohvalni 
govor Domm.ka stavio u nepriliku. Razumije 
se, da bi volio biti u Šumi na igri nego li ovdje. 

— Dobro dakle, završi kapelan, sada po- 
znam Dominika. Obećajem, da ću na nj po- 

čov'/eka 3 kak* pokušat f ću da iz njeffa učinimo 
bra J ma)čiS k0 ^ Je zamolila njegova do- 

To je bio prvi sastanak. Kapelan je proma- 
tiao i gospođicu i Dominika, kad su odlazili 

?n° S ni°«r ? 3e k kre P ka stasa i otmjena, a 
on plašljiv bojeći se, da ne prouzroči ma i 

e J nr an k U buku ’ da ne zapne 0 stolac - Stupao 
jajima Sam ° ° a prstima ’ kao koza po 

dviiI a inn Vi sas . tanak Ponavljao se gotovo kroz 
dvije godine dana, uvijek s istim riječima i 
jednakom vanjskom formalnošću. Kapelan nije 
zapravo ni znao, kakav to posebni posao iz- 
y rsuje pod pokrivačem svjetovne naklonosti. 
Zatim je došla prva sv. Pričest 

,., Di J e t^ se z a nju dobro bilo pripravilo oči- 
stilo je temeljito svoju dušu. Budući da je 
uistinu mnogo radilo, budući da su njegove za- 
daće uvijek bile savršeno naučene, a bilješke 

zo C rnfkom ređne H ga je '^ovao >>" ad 

’-. a đa mu time ni i e Ukazao nikakve 
posebne milosti. Takva »nadzornička« služba 
izaziva la je uvijek zavist u drugih a baš ta za- 

vp ! pk' 3 J e n 3 ma j, k 4 »nadzornikovu« najveće 
veselje. No Dominik je uistinu bio dobro dijete 

sv^fm S d!i nriJe jedna 0d na jU e P5ih duša među 
svojim drugovima. Razumije se, da je mali do- 

kaneTan S F U darova ’ a kad je sjutradan izjutra 
kapelan Firmin pohodio njegovu obitelj — 


10 


gospođa Yholdy, Dominikova majka, posebno 
ga je za to bila zamolila, — vidio je ondje 
cijeli muzej. 

Bilo je ondje svega, počevši od raspela, sve 
do puceta za manšete, pa divni jedan pomorski 
kronometar, što ga je poklonio gospodin Ana- 
stazije, dječakov stric. 

Izgledalo je međutim, da je Dominika malo 
zanimalo sve to obilje, koje mu je oduzelo i 
onu radost, što je u djetinjim dušama proiz- 
vode želje. 

U kapelana su se tada počele rađati ove 
misli: dijete ima uza se svoju majku, gospođu 
Yholdy, strica i odgojiteljicu. Otac mu je 
umro, a prijatelji njihovi, čini se, da su do- 
duše veoma brojni, ali obitelji previše tuđi. U 
krugu tih osoba dijete je izgledalo tako osa- 
mljeno, tako strašljivo, da je kapelan upravo 
osjećao, kako se u njemu budi sućut, premda 
je to čuvstvo u početku potlačivao. 

Mladi svećenik bio je sin radničke obitelji, 
doduše dosta bogate i čestite, ali radničke. 
Otac mu je bio namješten u tvornici vagona. 
Kapelan je bio veoma ozbiljno odgojen, te se 
već od prve mladosti priučio životnoj borbi 
odnoseći posvuda prve nagrade svojim vlasti- 
tim trudom. Bio je, kako se ono veli, »dijete 
svojih djela«. Stoga mu je i bila u krvi neka 
sklonost, da bude stroži prema onim svojim 
župljanima, koji su se rodili na vrhuncu soci- 
jalne ljestvice. Zahtijevao je od njih neku 
ravnotežu između njihova socijalnog djelova- 
nja i nebrojenih prednosti, što su ih u svojim 
raskošnim zipkama našli: profinjeni način ži- 
vota, poznavanje mnogih jezika, svjetski od- 
goj, višeškolska naobrazba, putovanja u pre- 
krasne krajeve, pa ona moć, što je daje novac 
i mnogobrojne veze, i t. d- Kad bi naprotiv 
njegovi mali župljani bili svijesni svoje buduće 

odgovornosti, a osobito kad bi se na nju pri- 
pravljali, kapelan je bio vrlo dobar prema nji- 
ma. To stanovište mladoga kapelana bilo je 
posve ispravno, jer tko hoće danas-sjutra orga- 
mzovati i voditi ljude, mora biti pripravan na 
mnoge i velike poteškoće. 

Ah, kad bi djeca mislila samo na korist i 
užitak, kada veliko ime ili ugledan socijalni 
položaj nije pred njihovom savješću značilo 
isto, sto i velike dužnosti, tada bi kapelan bio 
strog prema njima. Za njihovo dobro i da pro- 
budi u njima zaspalog čovjeka, znao bi da im 
govori: 

r . ~ Y‘ ste ne P° tre bni ukrasni predmeti, pre- 
nio zašiljene olovke, s kojima domovina ne 
ce moći da piše svoju veliku povijest 

1 Dominik je pokupio nekoliko takvih pri- 
sivaka, no om su na njega tako snažno djelo- 
vah da se kapelan odsada čuvao sličnih riječi. 
Dječak mu je uostalom tako otvoreno razja- 
snio svoj položaj: poznavao je svoje dužnosti 

f da je . bo £ at ’ Vrl ° bogat 1 nažalost sin 
jedinac, premda bi toliko želio, da još imade 
brace i sestara Imao je ozbiljnu volju, da 
se pripravi za buduće dužnosti, ali se osjećao 

m ' Nlje “ njeKa bi '° >m °- 

U tom djetinjem očitovanju kapelan je či- 

5°n!?2? U i k f° u . otvorenoj knjizi. No uzalud 
se pitao, kakav je bio otac dječakov, njegov 
karakter i kakav je nasljedni teret natovario 
svome potomku. O tom kapelan nije znao baš 
™ S r ta \ T ° uostalom nije bilo ni baš tako važno 
jer dječak je očito primio mnogo toga od 
svoje majke, kao što se to često događa- Bog 
naime obično crni, da dječaci budu slični majci 

žemSkPhT ° C % Jer ^ rukči J' e bi muškarci od 
ženskih bili previše odijeljeni, pa b< se time 

uništila ona izmjenična simpatija, što ju je 
Bog stvorio između oba roda. 

Dominik je doista bio posve nalik na svoju 
majku. 

Kapelan je doznao jednoga dana, da je ta 
majka kreolka. Dječak je dakle hereditarno 
bio opterećen još više, nego što je kapelan u 
početku mislio. Stoga je još jače zaželio, da 
uzdigne dijete iz sadašnjega položaja. Nadao 
se, da će skovati u dječaku jaku volju ljubav- 
lju, poukom, pa dječakovim sudjelovanjem pri 
karitativnim djelima, najprije laganima, a po- 
slije sve težima. 

Kad bi Dominik govorio i otkrivao sveće- 
niku svoju dušu, kapelanu bi se često činilo, 
kao da se nalazi pred utopljenikom, koji viče 
za pomoć. 

Dominik je htio da bude »čovjek«. Pa i 
njegova mati bila je izrazila tu želju. Nije do- 
duše pravo shvaćala, što to znači, ali je ipak 
za tim težila, jer se bojala, da im obitelj ne 
izumre. Ali teški baštinjeni teret pritiskivao 
je k zemlji ovu mladenačku dušu, koja je te- 
žila za zračnim visinama. Kapelan je odlučio, 
da Dominiku u tome pomogne, pa je zato prije 
svega nastojao, da se ne prekine veza između 
njega i dječakove duše. 

Zbog toga je i prihvatio u više navrata po- 
ziv gospođe Yholdi te je ručao u njenu ras- 
košnom stanu. Sjedili bi tada u prekrasnoj, 
upravo kneževskoj blagovaonici, gdje mu se 
Dominik pričinjao kao neki ukrasni predmet, 
oko kojega su se vrzle sluge s nekim hladnim 
prezirom. 

Pokazali su mu tada u velikom salonu sliku 
gospođe Yholdy. Naslikao ju je neki moderni 
slikar, koji najradije slika egzotične gospode. 
Kapelan je pomilovao i psića, koji je također 
bio po modi. Izgledao je kao kakva stonoga, 

a nabavili su ga iz Kitaja za 500 franaka- Bio 
je tako debeo, te se činilo, da će mu se raspući 
ona prekratka koža. Kapelan se divio također 
zbirci lepeza i bonboniera, te je tu potrošio više 
večeri na beskorisno čavrljanje. 

No mladi svećenik ipak nije uzalud izgubio 
to vrijeme, jer je i gospođa i gospođica došla 
do uvjerenja, da je Dominikov katiheta uistinu 
veoma ljubezan čovjek i da mu bez straha mo- 
gu povjeriti Dominika, kakogod dugo to bude 
htio. Osobito se za kapelana oduševljavala 
gospođica, i to zato, što je on dobro govorio 
njemački. 

To je bio početak i u isti mah već jedan 
uspjeh. J 


Premda je mladi svećenik uvijek mrzio kar- 
tanje, ipak je jedne večeri prihvatio partiju 
bndge-a. Iza toga mu je gospođa Yholdy do- 
pustila đa jednom povede Dominika u svoj 
»patronage«*) u predgrađu, što ga je s velikim 
veseljem osnovao i spojio sa svojom kapelan- 
skom službom. Gospođa nije pravo shvaćala 
veličinu i značenje danoga dopuštenja, pa je 
zato zahtijevala, da se taj pohod ima obaviti 
u pratnji kapelana i jedino onda, kad djece 
ondje ne bude b i 1 o! Jer čovjek može ta- 
ko lako ugrabiti škrlet, pa još zaraziti i druge. 

Dominik će međutim smjeti da pomogne 
kapelanu pri opravljanju božićnog drvca. Gđa 
Yholdy poklonila je bor, a Dominik će smjeti 
da crvenim nitima priveže na nj nešto jeftinih 
igračaka i slatkiša. No sve se to dogodilo samo 
zato, da se ugodi kapelanu Firminu. 

taj zanimljivi mladi svećenik! 

*) Svaka veća župa u Francuskoj, osobito u gra- 

se TmlaZa ‘ 2V ' P?‘ ro . na S es (patronaže), u kojima 
duhu d Prosvjetljuje i zabavlja u katoličkom 

Mladi kapelan pozvao je i gospođicu, da ih 
prati. Učinio je to takvom dobro smišljenom 
vještinom, za koju nije nikad ni mislio, da je 
ima u sebi. 

1 tako se jednoga dana dogodilo, što nitko 
ne bi bio očekivao: Dominik, praćen od go- 
spođice, sišao je s obiteljskoga automobila 
pred velikom jednom drvenom barakom. Ta 
se baraka nalazila na razrovanom zemljištu, 
gdje se bacao izgorjeli ugalj i drugo smeće. A 
u blizini bile su same male kućice, priproste i 
trošne- To je bio »patronage«! 

Baraka se veoma jednostavno dijelila na 
tri dijela: u dvoranu odraslih, u dvoranu sred- 
njih i u dvoranu malenih. Sve su dvorane bile 
jednake jedna drugoj, tek je dvorana srednjih 
imala i knjižnicu. 1 to kakvu knjižnicu! Kako 
su samo raskošni bili uvezi knjiga! . . . Dvorana 
odraslih bila je mnogo bogatija. Imala je bi- 
ljar. I to kakav biljar! Sukno je na njemu 
bilo posve izlizano i nebrojeno puta pokrpano, 
a kugle su bile raspucane i oljuštene. Ta je 
dvorana imala i neku zbirku oružja, ali veoma 
neskladnu. Oružje ove zbirke pokupovali su 
negdje kod staretinara, a mnogo su toga doni- 
jeli i drugovi, dok su obavljali vojnu službu. 

— Kad bi to mama vidjela! poviče veselo 
Dominik. 

— Jest, kad bi gospođa to vidjela! ponovi 
ozbiljno gospođica poskakujući po neravnom 
tlu i pridižući svoj elegatni kaput. 

III. 

Božićno drvce zabavljalo je Dominika i go- 
spođicu. Oni su uostalom bili došli, kad je 
drvce već bilo skoro gotovo. Bili su kupili za 
nj nešto nakita, od kojih su neki bili i odviše 
lijepi, a drugi opet veoma jeftini. Ni jedno ni 

drugo nije imalo smisla za siromaha, osobito 
za siromaha našeg modernog vremena. Blago 
onomu, tko razumije nevoljnika i siromaha! A 
oni nijesu siromaha razumijevali. 

Kad su izlazili iz patronaža, bilo je oboje 
zadovoljno s tim izletom, tek su s nekim pri- 
tajenim strahom pogledavali na one jadne ku- 
ćice, koje su oko patronaža činile kao neki 
okvir bijede. Automobil je međutim dva puna 
sata čekao baš pred praonicom rublja, a pra- 
lje.bez sumnje nijesu poštedjele svojim jezi- 
cima aristokratske došljake. To je kapelana 
uznemirivalo. No divne one svećenike, koji se 
bez krzmanja žrtvuju svomu zvanju, prati po- 
sebna neka providnost. 

Šofer je našao ondje nekog svog zemljaka, 
postolara u neuglednoj daščari, i razgovarao 
s njime u svome narječju. Uz to su pili i nešto 
vina, da tako prikrate vrijeme čekanja. 

Mnogi izvjedljivo gledali u Dominika i go- 
spođicu, dok su ulazili u raskošni automobil. 
No oboje je shvatilo poglede jedino kao znak 
udivljenja te dođoše u veselu raspoloženju na 
Elizejske Poljane.*) Gospođica je opisala izlet 
romantičnim izrazima, a Dominik je pod utje- 
cajem oduševljenja malo pretjerivao u pripo- 
vijedanju poput mladića, koji se vratio s prvo- 
ga lova. Gospođa Yholdy smijala se od svega 
srca, a kapelan je međutim osvojio prikladno 
tlo za daljni rad. 

Iza nekoliko mjeseci je učinio novi pokus, 
ovaj puta nešto ozbiljniji. Dominiku je već bilo 
četrnaest godina, pa ga je nakanio jednom po- 
vesti samoga u patronaž. Nije to bilo zato, 
što je možda želio gospođicu ukloniti iz dru- 
štva — to bez sumnje ne bi uspjelo bez velike 
oluje — nego tek zato, što je htio, da Domi- 

*) Najljepši dio grada Pariza. 

nik održi odraslima predavanje o fotografi- 
rani 11 - . . v . , , 

I toga je dana kapelan bio na ručku kod 
Yholdyevih. Gospođa Yholdy cijenila je sve 
više i više njegovu nazočnost, a kapelan Fir- 
min ju je međutim bio već dobro prezreo. 
Shvatio je sposobnost njena shvatanja te nije 
nikada prelazio granice te sposobnosti. Trudio 
se da se prilagodi njenim mislima, pa da tako 
i njoj učini koje dobro, no prije svega zato, 
da uzmogne nastaviti i proširiti svoje nasto- 
janje oko Dominika. Cilj mu je bio uvijek isti: 
da učini iz njega čovjeka. Svećenik je odabi- 
rao sredstva, napredovao je ili ostajao na isto- 
me mjestu prema tome, kakve su prilike. Tada 
je gospođa Yholdy Dominiku prvi put dopu- 
stila večernji izlaz, ali uz uvjet, da ga kapelan 
svakako prati na odlasku i povratku. S mladi- 
ćima patronaža se uostalom moglo govoriti 
tek poslije pola devet, jer su svi bez iznimke 
bili po danu uposleni, premda neki nijesu bili 
stariji od Dominika. 

Za ono nekoliko dana prije tog večernjeg 
pohoda kapelan je nastojao, da u Dominiku 
probudi pouzdanje u samoga sebe. Dijete se 
bavilo fotografiranjem kao i svi ostali amateri, 
ali da mu predavanje bude što zanimivije, ka- 
pelan Firmin mu je svjetovao, da malo tačnije 
prouči stvar te da se malo uputi i u fotogra- 
firanje s bojama. Dominik ga je poslušao u 
svemu, napisao u tančine svoje predavanje i 
što više naučio neka mjesta napamet. To da- 
kako nije rekao kapelanu. 

Taj prvi dodir s naučnicima i mladim rad- 
nicima bio je za Dominika i njegovu okolinu 
uistinu velik događaj. Da to kapelan Firmin 
nije tako obzirno, a opet odlučno zahtijevao, 
nikada do toga ne bi bilo došlo. Dominik je bio 
cijeloga tjedna uzbuđen, kako će to predava- 

nje proći. Dao se ošišati, uveče onoga dana 
nije ni jeo, a temperatura mu je porasla pa 
38 stupnjeva. No toga nije rekao majci, kad 
ga je zagrlila i pitala, zašto je tako ugrijan. 

Kapelan je naprotiv došao po nj posve mi- 
ran, kao da za nj nema jednostavnije stvari 
na svijetu. 

Dominik je stupao uza nj poput mudra mla- 
dića, a svoj fotografski aparat nosio je na 
remenu preko leđa. To je bilo doduše malo 
smiješno za Pariš i Parižlije, no kapelan ipak 
nije htio, da ga na to upozori. Došli su u neku 
prometnu ulicu, gdje su sve gostionice i kine- 
matografi bili otvoreni. Neke su se djevojke 
stale hvatati željeza i vikati, kad su opazile 
svećenika. To je bila posve obična stvar, i nitko 
se nije na nju obazirao. Dominik toga uosta- 
lom nije ni mogao da opazi, jer mu je taj 
način javnoga vrijeđanja bio posve nepoznat. 

Velika dvorana patronaža bila je rasvije- 
tljena. Neki dječaci su se kartali ili su čitali, a 
drugi su se opet gombali ili bučno natjeravali. 
Sva su djeca pritrčala, da pozdrave kapelana i 
mladića, kojega još nijesu ni poznavali. Zatim 
su se opet povratili svojim igrama. 

■4 Dominik je uljudno odgovarao svima, koji 
su ga što pitali, kao da je u salonu svoje 
majke. Govorio je »vi« i malim deranima, koji 
su ga već tikali i koji su se jedva suzdržavali, 
da mu ne učine koju od onih lakrdija, što se 
patronažima brižno prenose iz koljena u ko- 
ljeno. 

Iza toga su pošli u dvoranu, gdje su bili 
odrasliji, koji su se ozbiljno, no ipak veselo 
kartali. Dominik dakako njihove igre nije ra- 
zumio i nije mogao da pojmi, kako nekome 
boravak u toj dvorani može biti prijatan. 

Nekoliko je radnika stajalo oko peći i slu- 
šalo, gdje se čita pismo, u kojemu se jedan 

njihov drug, sada vojnik u Africi, tuži, što ne 
odgovaraju na njegove dopise. 

Svećenik je pristupio baš k tome društvu. 
Dominik je iz pristojnosti ostao po strani, ali 
doskora na kapelanov poziv pristupi i on sav 
ukočen i smeten bliže. Smijao se doduše, da se 
ohrabri, no u dnu duše bio je povrijeđen na- 
čin©m, kako je bilo napisano to pismo, od 
kojega nije gotovo ni riječi razumio. A ipak 
je to pismo bilo veoma jasno, pa i za najma- 
njega dječaka iz četvrtoga odjeljenja. No Do- 
minik, koji je govorio tri druga živa jezika, 
nije poznavao toga jezika, koji je i te kako 
aktuelan po patronažima u predgrađu. Pismo 
je glasilo ovako: 

»Vele časni i svi vi stari stupovi patronaža! 

Čini mi se, da ste bez ikakva milosrđa za- 
boravili na nas jadnike, koji se gnjavimo u 
pustinji i stepi. Već dva mjeseca nijesam pri- 
mio od vas više vijesti, nego što imam franaka 
u novčarki. 

Jučer smo se ljudski nahodali. No danas 
ležim među cvijećem, pod vedrim nebom u 
veoma udobnom položaju. Ležim tako i srdim 
se na vas ... 

Htio sam da vam pošaljem potpunu jednu 
crnačku opremu, što sam je neko veče u lju- 
tom kreševu bio zarobio. Ali sada vam ne ću 
poslati ništa . . . 

Pišite mi, pa ću i ja sa svoje strane učiniti, 
što mogu. Pomislite, kako mi je dosadno, kad 
još uvijek čitam naš »Glasnik« od mjeseca 
studenoga. Vidi se doista, da ne znate, šta je 
to pustinja, gdje vas sunce žeže bez milosrđa. 

Budite dakle dobri prema životinjama! Pi- 
šite mi, molim vas, barem koji redak! A ja 
vam obećajem, da ću poslati krasnih stvari, 
samo ako mi budete ispunili želju. 

* 

A sada vas ostavljam, jer se sunce već 
diže . . . Oh, to matoro sunce, kome nikad nije 
zima. Čovjek ne može da nađe hladovine za 
svoju glavu, pa makar i na rukama hodao. 

Pozdravlja vas odano vaše crnče, u koga je 
koža posve crna, ali duša bijela poput sira. 
Ovo posljednje na umirenje našem dragom 
vele časnom gospodinu, koji pazi osobito na 
dušu. Mavno Mouillard. 

P. S. Primio sam Meme-ov list. U Kenitru 
mora da putuje preko Marseille-a i Kaže. »In 
Ka Allah! . . .« 

Mladići su zaokružili čitača, slušali i po- 
tiho se smješkali. Sličnih bi pisama često pri- 
mali od mnogobrojnih svojih drugova, koji su 
zbog vojne službe bili razasuti po cijeloj do- 
movini i po kolonijama. To je bio njihov način 
govora, to su bile njihove brige i njihova tež- 
nja za velikom obitelji iz patronaža. Kapelan 
Firmin ih je poznavao do u dno duše, te je 
brižno liječio njihove rane i ljubavlju ih od- 
gajao, te je tako stvorio društvo odličnih mla- 
dića, koji su pod surovom vanjštinom sakri- 
vali divnu i plemenitu dušu. 

Dominik je međutim bio sav u strahu. Osje- 
ćao je, da je u tom društvu upravo smiješan 
sa svojim novim rukavicama, što ih je danas 
bio prvi put navukao, u krasnom kaputu 
s astrakanskim ovratnikom, ispod kojega je 
izvirivala bijela svila . . . Što će misliti o njemu 
ti kršni mladići?... I on je još došao, da im 
govori, da im održi predavanje o fotografskom 
aparatu, što ga je očajno držao u ruci!. .. Ni- 
kada ... ne, nikada se na to ne bi odvažio. Ta 
možda se oni u fotografiranje razumiju bolje 
od njega... Možda ima među njima foto- 
grafa po zanimanju. A šta će onda on ovdje? 

Ruke su mu klonule, a na sljepočice navi- 
rale su mu kaplje znoja. Gušio se pod teškim 



krznenim kaputom, te je već unaprijed bio si- 
guran, da će na povratku uhvatiti upalu pore- 
brica ili pluća. 

Kapelan je neprestano pogledavao u svoga 
uzrujanog štićenika. Predstavio ga je kao svog 



DOMINIK PRVI PUT U PATRONAŽU 


mladog prijatelja, koji je večeras došao s nji- 
me u patronaž. Rekao je i to, da taj njegov 
prijatelj izvrsno fotografira, pa ako im je po 
volji, može smjesta učiniti nekoliko snimaka. 
Neke slike mogli bi poslati i Mavru u pusti- 
nju, pa bi tako i njega obradovali. 

Tim je riječima led bio smjesta probijen. 

Dominik se toliko bojao da govori, no bilo 
mu je mnogo lakše da radi. Aparat mu je 
uostalom pridavao neki privremeni ugled. A 
bio tu napokon i kapelan, koji će već znati 
spasti situaciju, kad bude bilo potrebno. 

Zapalili su velike električne svjetiljke i po- 
stavili se u veoma lijepe skupine. Dominik je 
imao dvanaest ploča i sve ih je potrošio, jer je 
svakako htio da dobije dobre slike. 

Sve je lijepo prošlo, kao da su ti mladići 
pogađali kapelanovu misao. Ti su dobri dečki 
uistinu surađivali s tom mišlju, iako sebi toga 
nijesu bili svijesni, te su se vladali baš kako 
je trebalo. 

IV. 

Željezo treba kovati, dok je vruće. Kad je 
Dominik ostavljao patronaž, rekao je kapelanu: 

— Sjutra ću se rano dići, da razvijem foto- 
grafske ploče. Veoma sam radoznao, da li što 
vrijede. 

Sjutradan iza sv. Mise, oko pola deset, na- 
vratio se kapelan k Yholdyevima. 

Veličanstveno i tamno stubište pričinjavalo 
se, kao da još spava. Perzijski čilim izgledao 
je poput zmije sa zlatnim šarama, koja pro- 
bavlja obilnu lovinu pređašnjega dana. 

Stari je sluga također još drijemao. Tri mi- 
nute izakako je zvonilo, došao je polagano i 
tromo u svom ljubičastom kaputu, da otključa 
vrata. Kapelan je dakako bio toga dana prvi, 
koji je došao njegovim gospodarima. Kad je 
opazio, da još cijela kuća spava, uvidio je, da 
je počinio veliku nesmotrenost. Nije trebao 
povjerovati Dominikovim riječima. No sada je 
već bilo prekasno. 


— Oprostite, došao sam da vidim, jesu li 
uspjele fotografije, što ih je sinoć snimio go- 
spodin Dominik. 



Sluga pogleda začuđeno došljaka i razvali 
usta u polukrug. Svećenik je uvidio, da taj čo- 
vjek o svemu tomu nema ni pojma. Napokon 
je sluga ipak skupio nekoliko riječi: 


22 


23 



— Gospodin Dominik? Ta on se još nije 
digao . . . 

Kapelan se okanio daljnjega posla, a po- 
gotovo nije htio da pita za gospođu Yholdy. 

— Dobro je, doći ću poslije, reče silazeći 
niza stube. 

Kanio je doista da se pred večer ponovno 
navrati, kad li poslije podne susretne mladića 
na ulici. 

— No jesu li ploče dobre? 

— Nijesam ih još razvio! 

— Pa što ste radili cijelo prije podne? 

— Boljela me glava i bio sam neraspolo- 
žen. Kasno sam se digao. Bojao sam se, da se 
nijesam možda nahladio, pa sam zato sinoć 
uzeo pilule za znojenje. A uostalom valjda i 
znate, da ja prije podne ni za koga ne posto- 
jim, kao ni mama . . . 

— Idete li na vrijeme spavati? 

— Ne, nego obično podosta kasno. 

— Morate se na to naučiti, da rano liježete 
na počinak. Život vaš ne smije da raste poput 
divljaka, već ga morate upravljati čvrstom ru- 
kom. Ako želite, da iz vas nešto bude, morate 
bezuvjetno kod toga započeti. Hoćete li imati 
vremena sjutra na večer? 

— Mama hoće, da je pratim u kazalište. 

— Prema tome ćete opet kasno leći. 

— Vidite, ne mogu da tome izbjegnem! 

— Može se tome već izbjeći,. ali očito je i 
to, da vas zadržavaju mnoge zapreke. Hoćete 
li još večeras moći da razvijete ploče? 

— Već sam se obukao, a to je preoblačenje 
tako dosadno . . . 

— Dajte ih dakle meni, pa ću ih ja razviti. 

Kapelan je opazio, da je Dominika svojim 
zahtjevima stjerao u neugodni tjesnac. Stoga 
je i prekinuo razgovor o toj stvari. 



Iza četiri dana došao je Dominik u sakri- 
stiju s malim svežnjem u ruci. Bio je opet odje- 
ven po modi, a iz lica mu sijevala radost. 

— Donio sam slike! Veoma su dobre! 

Pošli su skupa u pisarnicu. Kapelan je po- 
gledao slike i potvrdio, da su prilično dobre. 

— Evo, što ćete sada učiniti: napravite to- 
liko slika, koliko ima članova u odjeljenju za 
starije, pa dođite jedno veče te svakome osob- 
no predajte sliku. Jeste li me razumjeli? 

— Jesam i učinit ću to odmah, jer ću sli- 
jedeće sedmice imati mnogo posla u školi. 

Došao je jedne nedjelje popodne, oko pet 
sati, kad svi članovi patronaža nijesu bili na 
okupu. Gledao je, kako se drugi igraju, i pri- 
činilo mu se opet, da je upravo smiješan u tom 
priprostom društvu, gdje se svaka vrijednost 
pokazuje u pravoj slici. I počelo mu je bivati 
neugodno, što ima tako lijepo pomodno odi- 
jelo, poput snijega bijeli ovratnik, pa srebrom 
okovani štap i žute rukavice. 

Dječaci su bili odložili kapute, te su se 
bučno i živahno poput mlade ždrebadi natezali 
oko njega. Hvatali se za njega, da se zaustave 
u okretanju, i gurali ga ovamo i onamo, a da 
nijesu pri tome ni sanjali, da je taj lijepi mla- 
dić dvadesetostruki milijunaš. On se međutim 
smješkao, da se prikaže hrabrijim. Bez sumnje 
bi se bio mnogo Dolje osjećao u kojem veli- 
kom hotelu pri čaju. 

Gombalo se ovdje sve u šestnaest, ali ta 
gimnastika nije ni u čemu bila slična onim sa- 
tovima, što mu ih je davao neki profesor gim- 
nastike u posebnoj dvorani i uz veliku plaću. 
Opazio je, da je dvorište bilo nasuto izgorje- 
lim ugljenom, pa je stoga otišao u dvoranu za 
biljar, samo da ne ošteti svojih finih cipela na 
oštrom tlu dvorišta. Tu mu se pružao posve 
drugi prizor: neki su se mladići ozbiljno zabav- 

ljali, a drugi su se natjeravali. Pri tome su po- 
dizali takvu gustu prašinu, da se Dominik već 
počeo bojati za svoje zdravlje. Koliko li mno- 
štvo mikroba mora da proguta pri svakom udi- 
saju! O, kad bi ga majka vidjela ovdje! Ipak 
mu se činilo, da su ta djeca jača, živahnija i 
krupnija od njega. Izgledalo je, da se ne boje 
ničega, a on se strašio svake sitnice. 

Vrijeđale su ga još mnoge druge stvari: 
njihov surovi govor, neprestano natezanje i 
ganjanje, pa i same njihove igre. Ta je li uopće 
moguće, da čovjek sa zanimanjem odigra par- 
tiju biljara ili karata? Kapelan mora da je sve- 
tac, kad može da ostane ovdje i da se drago- 
voljno zabavlja s ovim jednostavnim ljudima, 
koji u razgovoru ne iznose nijedne dublje mi- 
sli .. . A ipak su mnogi medu ovim mladim 
radnicima bili razboriti! No njihove misli ba- 
vile su se samo materijalnim stvarima: plaćom, 
pa životnim poteškoćama . . . Ima doduše među 
njima i takvih, koji su bili dosta naobraženi. 
To je moguće, ali zacijelo nitko od njih ne po- 
zna Virgila ni Homera. 

Pa ipak!... Dominik je silazio s jednoga 
»ipak« na drugo i nije nalazio čvrstoga upo- 
rišta. Jedna važna misao bila je za čas poti- 
snuta drugom ne manje važnom. 

Zar bi bilo potrebno, da troši svoje zdravlje 
nad grčkim i latinskim knjigama, da je razmi- 
šljao pred velikom, otvorenom knjigom »ži- 
voga života«? Istina je doduše, da grčki i latin- 
ski jezik profinjuju mozak i čine ga aristokrat- 
skijim, dajući mu pogled na četiri tisuće go- 
dina klasičnoga čovječanstva. No danas, kad 
se sa svih strana podižu temeljna socijalna pi- 
tanja, kad su se preobrnuli odnosi između 
radnika i poslodavaca, između slugu i gospo- 
dara, između djece i roditelja, zar nijesu danas 
ovi mladići, odrasli u uredima ili radionicama, 

sasvim drugačije upućeni u pitanja svoga vre- 
mena, nego li on? Poput udaraca biča dolazile 
su mu na pamet kapelanove riječi: »Vi nepo- 
trebni ukrasni predmeti!« 

Uvidio je tada, da je rad u župskim orga- 
nizacijama veoma težak: čovjek se mora ne- 
prestano baviti s radnicima, pratiti ih na svim 
njihovim putevima, biti neprestano u doticaju 
s njima potpomažući njihovo praktično znanje 
svojim teoretskim iskustvom i vjerom, O ka- 
kav bi to teret bio za njega, kakva sjena za 
njegov život, koji bi posve naravno mogao da 
bude sebičan i pun užitaka!... 

Borba je započela u njemu. Njegova je vo- 
lja govorila Bogu: »Gospode, ako hoćeš...« 
Ali njegovo tijelo, njegova ćutila i onaj boga- 
taški obiteljski duh podigao se snažno protiv 
one pokornosti idealu: »Ta ti si poludio, ti si 
natražnjak! Ovaj te pop iskorišćuje! Ti spavaš, 
daj se probudi!... Ne zaboravi, da ti majka 
stanuje u jednoj od najljepših palača na Eli- 
zejskim Poljanama! Ne zaboravi, da si jedini 
baštinik dvadeset lijepih milijuna ... i da ti ih 
nitko ne može oteti! Svijet je tvoj sa svim svo- 
jim opojnim užicima: život je tako lijep, Pa- 
rižanke tako dražesne, kazališta zabavna, a pu- 
tovanja tako zanimljiva. Ta otresi se toga 
popa! . . .« 

U dnu duše Dominik je zapravo mrzio sve 
popove, ali — tu se radilo o kapelanu Firminu. 

U toj duševnoj borbi Dominik je bio čas u 
jednom, čas u drugom taboru. Bio je nestalan, 
kao čep između dvije vodene struje. Te su ga 
neprestane borbe tako izmorile, da je bio ne- 
sposoban da prozre razloge jedne i druge stra- 
ne. Takvo je bilo njegovo duševno stanje, kad 
ga je kapelan jedne večeri zapitao: 

— Dominiče, biste li mi htjeli učiniti uslugu? 

- — Ta svakako, vele časni! 

— Gallais, vođa odjeljenja malenih, obo- 
lio je. Biste li ga htjeli zamijeniti slijedeće ne- 
djelje i možda u četvrtak? 

Dominik je pocrvenio . . . problijedio . . . 

— Nikada toga ne bih mogao učiniti! 

— Gle! ... A zašto? 

— Ne usuđujem se! 

— Što, zar se ne usuđujete govoriti dera- 
nima od deset godina?! 

— Bojažljiv sam poput djevojke. 

— O, još mnogo jače! To mi se baš i ne 
sviđa u vas. Vi morate postati vođom dru- 
gih. Nemojte mi dakle odbiti molbu, kad vas 
zovem toj dječurliji. 

Glas je kapelanov gotovo zapovijedao. 

— A majka? . . . 

— Ona će pristati, ako vi pristanete. Vi to 
uostalom dobro znate! 

Dominik je pogledavao nadaleko oko sebe, 
kao da traži izlaz iz ovoga položaja. No, kad 
ga nije mogao naći zaključi ovim riječima: 

— Dobro dakle, pristajem!... Do viđenja 
u nedjelju! 


V. 

Dominik se dakle dao na posao i to upravo 
s pretjeranom odvažnošću. Strašljivci obično 
pretjeruju, jer se boje. 

Došao je u odijelu, koje pristaje patronažu. 
Raspored za sastanak je dobro pripravio, ku- 
pio je bombona i nakanio da .načini izlet sa 
svojim mališima. Lako bi ih mogao sve strpati 
u auto svoje majke i provesti ih nekoliko puta 
po onoj četvrti. To bi svakako bio veoma rado- 
stan i izvanredan dogođaj. 

Kapelan se malko nasmješio, kad ga je vi- 
dio, gdje dolazi u »radnom odijelu«. 

— Hvala Bogu, sad više ne izgledate poput 
stranca, koji je došao samo da vidi patronaž. 

Na to priznanje Dominik porumeni od zado- 
voljstva. Ta možda je ipak konačno zaplivao? 
To je bila u isti mah njegova i svećenikova mi- 
sao. Kapelan je htio da u njemu izgradi čvrstu 
volju. Zato ga je htio najprije priučiti malenim 
žrtvama, kao na pr. točnosti u ustajanju i lije- 
ganju, pa ovom privremenom apostolatu kod 
dječaka. 

— To nije ništa, što sam ti predložio, da 
učiniš, baš ništa. Pomisli, što sve domovina 
može da traži od tebe. Ona će to bez sumnje 
jednoga dana učiniti! 

Činilo se po svemu, da učenik prihvaća te 
spasonosne savjete. Odijelo dakako ne čini re- 
dovnika, ali ga mnogo pomaže, da bude dobar 
redovnik. Dominik se osjećao mnogo slobodni- 
jim, što je uzeo toga dana odijelo, koje je 
bilo u skladu s njegovom službom. 

Počeo je prije svega da uređuje dvoranu, i 
svi su ga mališi u tom poslu pomagali. Pred 
njima nije osjećao ljudskoga obzira i nije se 
bojao one nespretnosti, koja je proizlazila iz 
njegove neiskusnosti i strašljivosti. U dvorani 
se nalazio klavir. Sjeo je uza nj onako od šale 
i odsvirao nekoliko poznatih pjesama, koje su 
mu došle pod prste. No budući da je bio dosta 
dobar svirač, dječaci su s veseljem pjevali sve 
pjesme, što im ih je svirao. 

— Gle, umije da igra na klaviru! — šapu- 
tala su djeca s udivljenjem. »Srednji« su tako- 
đer slušali i gledali kroz stakla na ogradi obiju 
dvorana. To umjeće na klaviru donijelo mu je 
neočekivani ugled u čitavom patronažu. 

Iza toga je pročitao djeci neku pripovijest, 
veoma zabavnu, ali u isti mah i veoma poučnu. 

Narednoga je četvrtka doveo sa sobom u 
autu kazalište lutaka i priredio »malima« pred- 
stavu, koja je pobudila sveopću senzaciju. 

»Srednji« su zamolili, da ih puste na tu pred- 
stavu. 

— Krasno je biti uz gospodina Dominika! 
— počeli su da govore u patronažu. 

Nema bolje publike od djece iz patronaža. 
Dominik je uostalom prikazivao jedan komad, 
što ga je vidio u glasovitom kazalištu lutaka 
na Elizejskim Poljanama, samo je na koncu 
nadodao moralnu pouku. Glavni lakrdijaš na- 
imao je na pozornici sve redom: bogataša, 
žandara, poljara i policajca, no na kraju je i 
on sam izvukao batina, što je bio pretjerano 
surov. Ukratko, drama se svršila veoma dobro 
u sveopćem zagrljaju. 

Dominik je opazio, da je i kapelan među 
gledaocima i da se od srca smije. To ga je 
uvelike ohrabrilo. Sastanak se završio šaljicom 
čaja, što ga je pripravio sam Dominik. Protu- 
mačio je djeci, da ona opet kažu svojim rodi- 
teljima, kako se pripravlja dobar čaj, koji ne 
stoji ni vise novaca ni truda od loše pripravlje- 
ča j a - Svi su ga slušali široko otvorenim 
očima i odlučili čvrsto, da će navečer pripovi- 
jedati mami i tati, kako Englezi pripravljaju 
čaj. Voda u čajniku mora prije svega da dobro 
uzavre, ali sam se čajnik ne smije nikada isprati, 
nikada! Kod »gospodina Dominika« — mali su 
ga zasada tako nazivali, ali se već pripravljao 
onaj naziv za svećenika u patronažu: »otac Do- 
minik« — kod^ gospodina Dominika. ima čajnik, 
koji se već više od sto i deset godina upotre- 
bljava! Čaj mora da bude plav i uvijek se mora 
vidjeti dno posude . . . Djeca su mirno slušala i 
bilježila sve u svoj mali mozak i malo srce. 

Iza toga su popili taj glasoviti čaj, prvi čaj 
malenih u patronažu. Bilo je to kao u obitelji. 
Cijelo je društvo poprimilo neku aristokratsku 
notu, što ju je Dominik podavao sve protiv 
svoje volje. Te večeri nije se čula nijedna ne- 


30 


pristojna riječ, nije bilo prepiranja, niti se 
udaralo nogama pod stolom. U dva sastanka 
Dominik je podao ovoj djeci prvi ideal, premda 
mu to nije bila nakana. 

Kad je u 6 sati navečer odilazio, svi su ga 
mališi okružili i natjecali se, da mu dadu šešir 
i štap i da se rukuju s njime. S tom je prat- 
njom izašao i na ulicu. Bio je to baš onaj čas, 
kad su radničke četvrti pune svijeta. Očevi su 
sa zanimanjem promatrali tog visokog mla- 
dića plave kose, što su ga djeca tako ljubila, 
kao da spada u njihovu sredinu. Jedna je majka 
prolazeći kraj njih rekla svojoj drugarici: 

— Kako je to lijepo vidjeti! 

Na kraju uličice, u kojoj se nalazio patro- 
naž, djeca su se oprostila od Dominika: 

— Do viđenja, gospodine Dominiče! po- 
zdravljali su ga kapama, dok nije nestao za 
kućama. 

Dominik je međutim po drugi put osjećao, 
da je pošao korak naprijed. Činilo mu se, da je 
kapelan zadovoljan s njime i da je u njegovoj 
tek probuđenoj samosvijesti niknula duša vođe. 


Četvrtak i nedjelja postali su za Dominika 
posebni dani, gotovo sveti, i nije za te dane 
primao nikakvih poziva. 

Neka mala Lolita iz prijateljske obitelji pri- 
redila je jednoga četvrtka po podne veliku igru 
tenisa i veoma se začudila, kad je Dominik bez 
okolišanja odbio njen poziv. A ipak je prema 
njoj osjećao neku posebnu sklonost i nije joj 
nikada odbio nijedne molbe. No odsada je bilo 
drukčije. 

Njegova se majka u početku opirala toj ne- 
očekivanoj odlučnosti, koja joj je uistinu bila 
veoma neprijatna. Nedjelja i četvrtak bili su 
za nju ispunjeni kojekakvim društvenim duž- 
nostima, i premda nije bila majka Grakha, ipak 

je željela, da u te dane njezin sin bude uza 
nju. Ta bio je još tako mlad i svuda joj pribav- 
ljao samo čast. Ipak je šutjela i nastojala se 
prilagoditi položaju. Čovjek mora ipak nešto 
dopustiti tome lijepom, velikom i bogatom dje- 
čaku ... Ta on bi veoma lako mogao da ima 
drugih želja, mnogo opasnijih od ove navike, 
da zalazi kapelanu Firminu ili u njegov patro- 
naž u predgrađu. Ona uostalom nije dobro ra- 
zumjela cijele stvari, jer joj Dominik nije ni- 
kada izravno bio rekao, da je nedjeljom i 
četvrtkom po podne zaokupljen u patronažu. 
U stvari je ipak bilo tako. No mladić se brzo 
mijenja i često oduševljava za prolazne ideje. 
Gospođa Yholdy se nadala, da ta revnost ne 
će trajati dovijeka. Njezin sin ide u patronaži 
To je mala mana, kao na pr. pušenje, a on baš 
ne puši. Ona bi ga doduše radije gledala kod 
nogometa, tenisa ili u jahaonici, u otmjenom 
odijelu, ali eto taj dječak više voli kapelanovu 
gimnastičku dvoranu! (Za nju je patronaž zna- 
čio gotovo isključivo gimnastiku). Ta će ga na- 
vika proći jednoga dana, kad se bude počeo 
zanimati za koju sestričnu ili drugu koju dje- 
vojku, na koju ona, njegova mati, već odavna 
misli. A to će svakako biti skoro, jer ona pozna 
veliku čuvstvenost svoga sina. 

Zasada međutim o tome još nije bilo ni 
govora, jer se Dominik bavio sasvim drugim 
stvarima. Razmišljao je i proučavao samoga 
sebe. Ona tako zamršena pučka duša, koja je 
u svakoj osobi drugačija, počela je da ga za- 
nima, premda mu se nije posvema svidjela. 
Upoznavao je svakim danom sve više ovu sku- 
pinu ljudi, što je nazivlju patronažem. Vidio je 
među njima neotesanih mladića, koji su osobnu 
vrijednost pojedinaca procjenjivali jedino po 
debljini mišica na rukama ili na nogama, a 
drugi opet po tom, tko bolje umije da duva u 

trublju. Mnogi su opet živjeli jedino za utak- 
mice. Sve to skupa bilo je pokrito nekim ne- 
određenim, veoma neodređenim kršćanskim 
duhom. Dolazili bi na sv. Misu zajednički, go- 
tovo kao u čoporu. Kad kapelan nije bio na- 
zočan, Dominik je često čuo strašnih razgo- 
vora. Pred njim se nijesu stidjeli, jer je bio 
svjetovnjak. No čim bi se pojavio kapelan, 
sve bi zašutjelo . . . 

Mnoga su djeca bila fizički ili moralno 
opterećena od svojih roditelja: otac je bio ve- 
liki pijanica ili je uopće cijela obitelj bila su- 
mnjiva u moralnom pogledu. Mnogi od tih 
malih sirotana bili su tuberkulozni. A cijeli taj 
svijet čini za se posebnu neku cjelinu, te ni ne 
sanja, da ima i drugih načina života . . . 

Dominik je počeo da razmišlja: zar se u 
njegovoj okolini ne nalaze iste pogrješke kao 
i tu? Zar nema u njegovu društvu toliko kra- 
snih mladića, koji se bave samo športom? Zar 
nema i takvih, koji su se donekle povratili 
kršćanstvu, tek zato, jer je to ponovno ušlo 
u modu? Zar nema i takvih, koji su nasljedno 
opterećeni, fizički ili moralno? . . . Dominik je 
u misli navodio konkretne primjere za sve te 
slučajeve. No plašt bontona ispravlja čine, 
ublažuje izraze i ukrašuje vanjštinu, dok real- 
nost ostaje uvijek ista: siromašna ljudska na- 
rav sa svojom sebičnošću, koja se nalazi u svi- 
ma nama u očitom ili prikrivenom obliku. Sav 
napor ljudskoga bića baš mora da teži za tim, 
da se otrgne od onoga »ja«, koje ga se tako 
čvrsto drži i neprestano ga pritište k zemlji. 
Čovjek mora da osuši svoja krila u ognju svaki- 
danjih žrtava, da se tako uzmogne podići do 
onih visina odricanja, kamo Bog poziva sve 
plemenite duše. Učitelj je rekao: »Tko hoće 
da me nasljeduje, neka se odrekne samoga 
sebe, neka uzme križ svoj i pođe za mnom!« 

Uzeti križ svoj dosta je lako, jer nam ga obi- 
čno nameću same dužnosti. Ali odreći se sa- 
moga sebe, odreći se svoje vlastite osobnosti, 
koju nalazimo svuda, koju ne možemo uvijek 
mrziti — premda je Pascal tvrdio protivno — 
to je kudikamo teža stvar. A ipak, kako li je 
prezira vrijedan taj naš »ja«, kad ga proma- 
tramo u najdubljim zakucima našega bića, gdje 
se često pod vrhunaravnom vanjštinom sakri- 
vaju daleki i nesvijesni motivi naših najboljih 
djela! U kojoj mjeri moramo da sačuvamo 
svoju osobnost, a u kojoj je se opet moramo 
riješiti, da ne budemo ni anđeli ni životinje? 
Kako ćemo naći onaj način života, što nam ga 
je namijenila Providnost? O kako je važno da 
poznajemo svoju dužnost i stazu života, oso- 
bito u stanovito doba našega bitisanja, kad se 
nalazimo na raskršću tolikih puteva! 

Često je u dvorištu patronaža pozorno pro- 
matrao kapelana Firmina. Taj svećenik bio je 
veoma fin, tankoćutan i osjetljiv za sve, što je 
lijepo, a ipak se rado razgovarao s nekim 
lopineaudom, neotesanim mladićem, koji je bio 
jednako spor u govoru, kao i pri dizanju bu- 
čica . . . 

Dominik se divio i drugima, jer uz kape- 
lana nalazilo se desetak posve privrženih mla- 
dića, koji su za patronaž žrtvovali cio svoj ra- 
zum i cijelo svoje srce. Jedan od njih, već malo 
stariji, namještenik u banci Credit Lyonnais, bio 
je uvijek vedar i nasmijan. Nije' baš bio bog- 
zna kakva sila, ali se čovjek mogao s pouzda- 
njem na njega osloniti. Patronaž mu je bio kao 
obitelj i najviše bi se veselio, kad bi mu povje- 
rili koju zadaću ili dali na uvez koju knjigu. 
On je upravljao društvenom knjižnicom i nije 
ni najmanje oklijevao, da u 10 sati navečer 
otklipše i u najudaljeniju ulicu na periferiji 
grada, da potraži kakvu staru knjigu Julesa 


Vernea, što su je neki, koji ondje stanuju, za- 
boravili da povrate. Istom kad bi je našao, mo- 
gao je da mirno spava. 

Drugi opet, također već stariji momak, bio 
je jako dobra srca i glavni šaljivdžija u svom 
odjeljenju. Djeca su s njim radila, što su god 
htjela: skakala mu na leđa, vukla ga za bradu 
i natezala ga, kao što psi natežu staroga vepra. 
Kad bi slična zabava bila gotova, Dominik bi 
često očekivao, da će sad planuti srdžbom, što 
su se tako pretjerano šalili s njime. Ali od 
svega toga nije bilo ništa. To je uvijek bio isti 
dobričina ljubezna pogleda, jednostavan, a opet 
zagonetan. Što je bilo na dnu te duše? Zar 
samo obična i prirođena pasivnost karaktera 
ili, tko bi znao, možda veoma ponizna svetost? 
To se često pitao Dominik, kome je trebalo 
jakih primjera, da se i on uspne na više. 

Uz te članove patronaža, koji su se barem 
prividno pričinjali veoma priprosti, bilo je i 
drugih, i to bez sumnje živih socijalnih vre 
dnota. To su bili odvažni i okretni ljudi, koji su 
znali upravljati drugima, jer su ih poznavali u 
dušu. Mnogi od njih imali su izvan patronaža 
veoma velik utjecaj u svojoj okolini kao te- 
meljni stupovi mnogobrojnih organizacija: 
predsjednici ili tajnici stručnih organizacija, 
ravnatelji konzumnih zadruga i t. d. Na večer 
iza radnoga vremena nalazili bi uvijek još sat 
ili dva za patronaž. Tada bi organizovali sje- 
dnice, uvježbavali predstave usred vike i pra- 
šine i učestvovali što više i u Vijeću patronaža, 
gdje su znali govoriti poput pravih vođa, a če- 
sto i poput svećenika. A ipak su bili veoma 
siromašni i vrlo ograničene naobrazbe. Čega li 
ne bi učinili, da su svršili više škola, da su bo- 
gatiji, da imaju više slobodnoga vremena i 
veće polje rada! 

Videći taj njihov čelik-značaj, njihovo srce 
i njihovu revnost, Dominik je sve više upozna- 
vao svoju grješnu sebičnost. Ponizivao se u 
duhu i prezirao samoga sebe poput obraćenika, 
koji niti ne naslućuje, na kakvu se visinu mogu 
podići neke duše. Za njega je već sama činje- 
nica, što je dolazio u patronaž, bila herojsko 
djelo i glavni od njegovih poslova u cijelome 
danu. A kad bi ti mladići u 9 sati uvečer dola- 
zili u patronaž, imali su već za sobom teški 
dan rada i kojekakvih briga za obitelj. Patro- 
naž im je bio odmor i zabava. 

Jednoga se dana Dominik odlučio da po- 
traži tekst neke predstave u stanu kod jednoga 
od najboljih, najradinijih i najkreposnijih čla- 
nova. Zvao se Bretagne. Našao je ondje siro- 
mašne ljude, koji su živjeli jedino od mučne 
zarade svoga sina. Otac, stari vojnik iz sedam- 
desetih godina, bio je nesposoban za rad; mati 
je vodila kućanstvo, kako je mogla, a kći je 
bila izgubila svoje namještenje. O svemu tomu 
taj mladić nije u patronažu nikada progovorio 
ni riječi. To je bila njegova privatna stvar. Do- 
lazio bi svako veče nasmijan i krepak, da 
žrtvuje za apostolat ona dva sata. Bez sumnje 
bi se jako začudio, — a to je baš najviše poni- 
zivalo Dominika, — kad bi mu tko rekao, da je 
to kakvo herojsko djelo. 

— A što sam onda ja? ... To mu je pita- 
nje neprestano naviralo na usne. — Što sam ja 
sa svojih dvadeset milijuna, s autom, rukavi- 
cama i palačom, kad se poredim s ovim čestitim 
ljudima? . . . 

Odlučio je da učini ono, što može. Poređi- 
vao se s dvopekom, koji je previše namočen u 
vodi: njegova je volja nestalna, mlohava, go- 
tovo kao da je i nema. Ne usuđuje se da kaže 
kapelanu Firminu otvoreno u lice: »Računajte 
odsada redovito sa mnom, dolazit ću svaki dan!« 

Ali ipak može da učini kakvu uslugu sa svo- 
jim autom, može da izradi popust na željeznici 
za izlete, može i fotografirati pa zabijati čavle 
i pri tom se udarati po prstima. Ništa zato, to 
će barem upoznati njegovo slabo tijelo sa 
žrtvama apostolata. A osobito može da dade 
novaca. 1 odlučio je, da će ga dati. No, kad je 
uistinu htio da ga dade, opazio je na svoju 
sramotu, da je i to teško, premda ga je imao 
u izobilju. 

Sve je dakle teško, kad se čovjek hoće 
uspeti na više. Sve nas otima slatkoj privlači- 
vosti Božjoj. Ta imao je tih papira cijele svež- 
nje, a ipak mu je bilo tako teško da ih dade 
nekoliko . . . Ljepenka na krovu patronaža bila 
je već posve uništena i nije se više dala krpati. 
Valjalo je kupiti novu. Dominik je to dobro 
znao, a znao je i to, da je za to potrebno 500 
franaka, jako velika svota za proračun patro- 
naža, a za njegov gotovo ništa. Kapetan Fir- 
min nije mu nikada rekao ni riječi o toj stvari. 
Bio je suviše ponosan, da traži od njega no- 
vaca, a Dominik doista nije ništa ni dao, niti 
novčanice od sto franaka. 

Jedne večeri pošao je za kapelanom u nje- 
govu sobu. 

— Htio bih da vam dadem novaca za po- 
pravak krova. 

— Dobro, — odgovori svećenik vrlo jedno- 
stavno. 

Dominik mu dade pet novčanica od sto fra- 
naka. No kad ih je prebrojio na stolu i po- 
novno pridigao glavu, opazio je na kapelanovu 
licu zagonetni neki smiješak. 

— Zašto se smijete? — upita ga Dominik, 
začuđeno. 

— Ta valjda ipak ne želite, da plačem, kad 
primam te lijepe modre papire! 

Dominik je otišao zamišljen. Razbijao si 
glavu, zašto se svećenik smijao. To je sigurno 
bilo zato, što je to bila prva svota, koju je na- 
pokon odlučio da dade. A možda i zato, — a 
to je bio pravi razlog, — što je on, Dominik, 
imao običaj, možda naslijeđen od roditelja, da 
dobro opipa svaku novčanicu prije nego što je 
dade. To je dakako činio zato, da ne bi možda 
iz nepažnje dao dvije slijepljene novčanice 
mjesto jedne! . . . 

VI. 

Dominik je pridržao za se večeri četvrtka i 
nedjelje, a ostalo mu je vrijeme brižno zauzela 
njegova mati i svijet, u koliko je to dopuštao 
njegov studij. 

Pošto je kako tako položio ispit zrelosti, 
studirao je sada svako prijepodne pravo, mo- 
ralne i političke znanosti, ali veoma nesavjesno. 
Iza toga je dolazio golf, tenis i njegove po- 
sebne toalete, kazališta, izložbe, pa duge i do- 
sadne čajanke u društvu prijateljica njegove 
maijke. U sadašnjem njegovom duševnom ra- 
spoloženju mnoge su mu riječi u tom društvu 
bile upravo odurne. Tako ga na primjer srdila 
neka gospođa, koja ga nije nikada mogla vi- 
djeti, a da ne usklikne: 

— A kad ćemo oženiti toga velikog dečka? 

Ta šta se to te guske ticalo? 

Dominik se branio, kolikogod je mogao, no 
njegova mati, a i sama Bavarkinja imala je još 
uvijek veliku vlast nad njim. 

Kad je bio daleko od njih, često je smišljao 
i nakanio da se pobuni proti sadašnjem stanju 
stvari. Ta on je muškarac, glava obitelji, on bi 
trebao da upravlja svime, da odlučuje o svemu, 
pa i o tome, koji će se pozivi prihvatiti, a koji 
opet odbiti. 

No čim bi došao u salon i opazio onaj izraz 
mirnoga auktoriteta na licu svoje majke ili 


38 


Fraulein, njegova bi se volja rastopila u toj 
mlakoj atmosferi, gdje svaka sitnica postaje 
velika, kao da se nalazi pod povećalom. 

Razum mu je ipak bio jači od srca, i nije 
više mogao a da ne poređuje te glupe brblja- 
rije s razgovorima od četvrtka i nedjelje. 

Njemačku, pa je zato upozoravao svoju omla- 
dinu na gigantsko i metodičko nastojanje ove 
strahovite sile. Ljubio je i selo i njegovu plod- 
nost. Bio je također i umjetnik, sve ga zani- 
malo, a on je opet sve znao učiniti zanimljivim. 

Mnogi odrasli mladići, kao na pr. De- 
marne, Rommevaux, Gallais, Bretagne, Antig- 
ny, Richard i toliki drugi, bili su pravi njegovi 
učenici. Cijeli bi dan. radili, a uza sve to ipak 
im je duša bila puna osnova za budućnost, pu- 
na širokih pogleda i velikih, altruističkih ideja. 
Bili su organizatori i umnožavatelji snaga, a 
često i jedinice intenzivne proizvodnje. 

U salonima naprotiv, kuda su na silu vodili 
Dominika, nalazile su se same osobe intenziv- 
noga trošenja. Njegova je majka trošila ogro- 
mne svote za svoju toaletu i zabave. Njene 
prijateljice nijesu za njom zaostajale. Među 
njima se govorilo samo o haljinama, čipkama, 
slastičarnama, luksuznim jelima i automobi- 
lima, a nadasve su ogovarale svoje bližnje. Či- 
nile su to katkada ljubezno i duhovito, ali opet 
su ogovarale, i to dan na dan bez prestanka. 

Dominik bi često iza boravka u tim saloni- 
ma osjećao neku prazninu, koja ga je uma- 
rala i ponizivala. 

»Svaki puta, kad sam otišao među ljude, 
vratio sam se manje čovjek.« Ove je riječi na- 
pisao dobar poznavalac ljudi. A šta je mogao 
da Dominik, koji je živio u nekom posebnom 
društvu, ni aristokratskom, ni građanskom ni 
pučkom? To je bila neka vrst parazita (namet- 
nika), što je izrasla na društvu kao što maho- 
vina izraste na starom deblu. Koristili su se 
stoljetnim radom čitavoga jednog naroda, a 
za sablazan lijenosti i zasićenosti, što je ne- 
prestano daju tom istom narodu, vraćaju mu 
tek novac, što ga uostalom nijesu sami ni za- 
služili. 



Iza ovakvih misli Dominik bi se često po- 
vukao u kut salona i postao bi tek »gledalac« 
svoje okoline. Znao je dobro, kako je na pr. 
Bretagnu teško, da na koncu mjeseca dade 300 
franaka svojim siromašnim roditeljima, koji 
su stanovali u bijednom predgrađu. Te je novce 
zasluživao prekodužnim knjigovodstvom, a 
ipak je redovito dolazio u patronaž i bio ondje 
uz Rommevaux-a i Atigny-a glavni radnik i 
pokretač. 

Čuo je, gdje se govori o velikim industrij- 
skim poduzećima. Čitao je, kako su sinovi mno- 
gih odličnih francuskih obitelji obrađivali u 
Maroku zemlju, kako su postali ekonomi, indu- 
strijalci i trgovci te tako osnivali zametke bu- 
dućih sela. 

A on i njegovi...? Pa društvo njegove 
majke . . .? 

A otkuda zapravo potječe to njegovo bo-. 
gatstvo? Gdje su njegove zasluge za ovo dva- 
deset milijuna? Ta udostojao se roditi se, i to 
je sve! A je li barem razborito iskorišćivao te 
milijune i stavio ih djelomice u promet? Nipo- 
što, oni su se nalazili u Engleskoj, u Americi, 
Švicarskoj i Holandiji na najsigurnijim mjesti- 
ma. Sa stvarnim su životom dolazili u doticaj 
samo po svojim kamatima, koji su bili potrebni 
njegovoj obitelji za život . . . 

A kakav mu je tek bio ujak, pravi tip debe- 
loga buržuja, koji za svoj užitak monopolizuje 
i nebo i zemlju! Kad se radilo o kakvom iz- 
vanrednom siru, pošao bi za njim i četrdeset 
kilometara u automobilu, ali u crkvu nedjeljom 
nije htio da ide, jer mu je bila predaleko. A i 
ostale obitelji, koje su zalazile u salon gospođe 
Yholdy, nijesu bile drugačije. 

Često mu se činilo, da mu je budućnost već 
zapečaćena, premda je još bio tako mlad. Mno- 
ge smione djevojke obilazile su oko njega po- 

put ptica grabilica, dakako po nagovoru maj- 
činom. Susretao ih je pri tenisu, pri golfu, u 
Bulonjskoj šumi, u kazalištu . . . Neke su se od 
njih bavile samo športom, tako da su postale 
prave muškarače. Druge su mislile samo na 
flirt i ples. Mnogima je opet glavna težnja 
bila udaja. Htjele su da pokušaju sreću ovdje, 
prije negoli se obvežu gdje drugdje. No nijesu 
imale upravo nikakva utjecaja na njega. Nji- 
hova je igra bila previše otvorena, a bile su 
mu i odurne . . . 

Ipak ga je zanimala mala neka Lolita, pro- 
stodušna i zgodna, plava oka, a kose podrezane 
poput Jeanne d’ Are. Bila je u crnini za svojim 
ocem. Možda je baš taj kontrast mladosti i cr- 
nine privukao njegovu pažnju i bio uzrokom, 
što je u razgovoru s njom bio izvanredno lju- 
bezan i razdragan. 

No sve to skupa bilo je neozbiljno i od ma- 
loga značenja. 

Hoće li ga uostalom itko ikada ljubiti zbog 
njega samoga? Zar nije možda i to bio jedan 
od uzroka, zbog kojih je Krist rekao: »Jao 
bogatima!«...? Jer bogataši ne mogu nikada 
znati sa sigurnošću, da li ih drugi cijene, po- 
štivaju i ljube zbog njih samih, a ne zbog nji- 
hova blaga . . . Kako li su u tom pogledu mno- 
go sretniji siromašni slojevi, pa i oni bogataši, 
koji uistinu rade. 

Prisustvovao je jedne subote vjenčanju ne- 
koga odraslog člana patronaža. Bio je to po- 
sve obični bankovni namještenik, ali okretan, 
razborit i požrtvovan. Kad mu je bilo dvadeset- 
ipet godina, osnovao je već dvije važne kon- 
zumne zadruge. Zaručnica mu je bila drugarica 
iz ureda, lijepa i zdrava djevojka. Kao pred- 
sjednica Marijine kongregacije u svojoj župi 
imala je velik utjecaj u svim župskim organi- 
zacijama. 

Velika crkva bila je puna svijeta. Došli su 
članovi iz oba patronaža, kojima su pripadali 
mladenci, sestre sv. Vinka, njihova druga obi- 
telj, pa djevojke iz one gradske četvrti, dru- 
govi iz ureda i mnogobrojni prijatelji. Svi su 
došli, da prisustvuju blagoslovu nove društvene 
stanice, koje su članovi već i prije pokazali 
svoju odličnu vrijednost. 

Dominik je opazio, da on jedini u tom ra- 
dosnom skupu pripada među one ljude, koji 
samo troše proizvode ljudskoga društva, a ni- 
šta mu za to ne vraćaju. 

Kapelan je ljubio posebnom ljubavlju ove 
niladence, pa im je zato progovorio nekoliko 
riječi od srca. Rekao im je, kako se raduje, što 
može da vjenča takve mladence, koji su kao 
stvoreni jedno za drugo. Kako li se pariški sve- 
ćenik često žalosti, kad mora da veže dva bića, 
i to za uvijek, koja niti ne naslućuju svu težinu 
sakramenta ženidbe i ne znadu, da njihove ri- 
ječi, izgovorene ovdje pred Bogom, odjekuju 
do u vječnost. Kako li je svećenik žalostan, kad 
mora da sjedini dva staleža, dvije novčarke, 
dvije taštine i ispraznosti, a ne dva srca. 

Međutim današnje vjenčanje posve je dru- 
gačije. Našli su se pri poslu, vidjeli su jedno 
drugo na djelu, poštivali su visinu svojih duša 
i napokon se zavoljeli. 

Siguran je, da će danas blagosloviti sretan 
brak. Ne će to možda biti sreća u smislu ovoga 
svijeta, ali će svakako biti sreća u smislu bo- 
žanskom, a baš jedino ta sreća zaslužuje to 
ime, jer se temelji na vječnoj ljubavi. Njihova 
ljubav nije ona kratkotrajna ćutilna ljubav, 
koja ugine brzo poput cvijeta, nego ljubav po- 
štivanja i moralne ljepote, ljubav, koja im je 
najprije ujedinila duše, a onda tjelesa. To je 
ljubav dviju duša, koje ispovijedajući isti Credo 

(Vjerovanje) stupaju prema istom vječnom 
cilju. 

Kušnja može slobodno da dođe, a i doći će. 

No, šta je kušnja, kad joj dvoje prkosi! . . . 
Šta je za njih kušnja, kad se ljube, kad će se 
ljubiti i preko groba!... Ljubav je jača od 
svega, kad je uistinu prava Ljubav; a u njih je 
takva Ljubav, riječ tako profana, a opet tako 
božanska! . . . 

Svećenik je dalje govorio o tome, kako 
život postaje zanimljiv tek po onoj ljubavi, što 
je u nj ulažemo. Jer, šta to znači: jesti, piti, 
spavati, pa i raditi? Sve to čine i životinje. Ali 
ljubiti!... Upirati zajedno svoj pogled na istu 
zvijezdu tamo daleko na modrom obzorju! . . . 
Uspinjati se rukom o ruku prema onim visi- 
nama, gdje nas čeka Krist, uspinjati se u sreći, 
uspinjati se u boli, kad crni oblaci sakriju 
svako svijetlo, kad se zli glasovi cere oko 
vas . . . Uspinjati se i osjećati neprestano u 
svojoj ruci onu malu ljubljenu ruku, onaj prst 
sa zlatnim prstenom, što je za nas. simbol toli- 
kih stvari! . . . 

Iznad te sreće i te ljubavi ima samo još je- 
dna sreća i ljubav ... A ta se ljubav uzdiže i 
nad sestru dušu, pa se uspinje snažnim zama- 
hom krila prema Biću, koje je sva ljubav, jer 
je sva dobrota i sva ljepota, jer je Bog. Ali do 
te visine dolaze samo najodabranije duše među 
odabranima, duše, što ih je sam Bog odabrao 
i obdario neprocjenivim milostima . . . 

Dominik je vidio mnoge žarke oči, pružene 
vratove, a u mnogim su rukama katkada za- 
drhtali molitvenici. Bilo je među njima budućih 
svećenika i redovnika... Bilo je među njima 
Malih Sestara Siromaha, Kćeri Ljubavi, a 
možda i kontemplativnih duša . . . Biljka naj- 
bolje uspijeva u nizini. Bog ljubi surovu, ali 
snažnu zemlju. Vječni ribar baca svoje mreže 


u široku pučinu . . . Sva ta zvanja ne će zacijelo 
doći svojoj svrsi . . . 

Životne prilike ne će svima biti jednako po- 
voljne. No ipak će ih se naći nekoliko u tom 



TEjJE VEČERI DOMINIK_POKLEKAO U SVOJOJ SOBI . . . 


patronažu iz predgrađa. Kapelan ne će ostati 
bez nasljednika, niti stado bez pastira. 

Dominik je promatrao to mnoštvo i tražio 
okom one osobe, koje su bile određene da 
»umru«. Tada mu iznenada sune u glavu misao, 
da je to možda on, koji mora da umre svijetu, 

novcu i zemaljskoj ljubavi...? Ova misao, 
s kojom se još nije nikada dosad bavio, obu- 
zela ga je najedamput sa svom svojom gorči- 
nom. Bog upravlja svim događajima u našem 
živjtu... Niti ptica ne pada na zemlju bez 
Njegova dopuštenja ... I vlasi su izbrojene na 
našoj glavi . . . Bog vidi i čuje i onoga crnog 
mrava na onom crnom mramoru ... A zašto je 
on, koji se mogao poput sebi jednakih zadovo- 
ljiti srećom, što ju je nalazio u svojoj okolini, 
zašto je on bio malo pomalo privučen u taj 
patronaž u predgrađu...? Zašto mu baš ništa 
osim toga patronaža — ako izuzme onu malu 
i neznatnu naklonost prema Loliti — ne može 
da ispuni prazninu srca? Zašto neke od ovih 
riječi tako strahovito odjekuju u njegovoj du- 
ši...? Zašto ih gotovo instinktivno izabire 
među svima drugima, i baš samo njih, iz cije- 
loga kapelanova govora, i to još iz govora na 
vjenčanju?... Zašto da smatra tek jednostav- 
nim događajem svoj dolazak u patronaž? Zašto 
da se opire njegovoj privlačivosti, kad znade, 
da je rad u njemu dobar i jedini kadar, da ga 
posvema obnovi u ljubavi prema bližnjemu? 
Zašto bi se plašio toga tajinstvenog poziva, da 
je to samo varavi glas današnje uzbuđenosti? 
Zašto da on, ništavi stvor, reče Bogu: »Dovde 
i ne dalje!« . . .? Bog zna bolje negoli on, ka- 
kva mu treba da bude budućnost . . . 

Vratio se polagano preko bulvara i Elizej- 
skih Poljana, te nije ispočetka ni primjetio ono 
mnoštvo svijeta, što je prolazilo kraj njega. 
Promatrao je samo svoju dušu, još. posve po- 
tresenu od onoga glasa, koji je po prvi put u 
njoj odjeknuo. 

Poslije nekog vremena pogledao je i taj 
mnogobrojni svijet oko sebe, ali posve dru- 
gim pogledom negoli prije. Vidio je njegove 
ogromne potrebe, iskrivljene ideje njegovih 

izrabljivača, bijedne boli mansarda i bolnica, 
djecu bez krštenja, radnike bez ideala, pa tolike 
Samaritanke i Magdalene, a nikoga, da im po- 
novno reče: »Da ti znaš dar Božji!...« Vidio 
je predgrađa bez crkava i svećenika . . . 

A iza ogromnoga grada kao da je ugledao 
umorno lice Kristovo . . ., umorno i žedno onih 
duša, za koje je umro ... I taj Krist mu je go- 
vorio turobnim glasom: »Daj se, sinko, i ti 
smiluj sa mnom tome narodu . . .!« 

Također i ti! . . . 

Čuo je, gdje mu u dnu srca odjekuju ove 
riječi. 

Zar i ti . . .? 

Te je večeri Dominik poklekao u svojoj 
sobi, podigao je ruke na molitvu i uprijevši 
pogled u raspelo izgovarao je polako i pažlji- 
vo: »Govori, Gospodine, sluga Tvoj sluša...!« 


Katkada — ali veoma rijetko — Dominik 
je bio tako odvažan, pa se digao rano. Nasli- 
jedio je mnogo toga od svoje majke, pa uju- 
tro nije bio ni za što, kao ni ona. To se uosta- 
lom događa svim nervoznim ljudima. Nije znao 
lijegati na vrijeme, a prema tome dakako ni 
ustajati. Ipak bi četvrtkom nastojao svladavati 
samoga sebe, te bi kojiput došao u patronaž 
na sv. Misu. Ovi jutarnji pohodi pobuđivali su 
ga uvijek na pobožnost i davali mu nove snage. 

Bila je to prava obiteljska Misa. Kapelan je 
stajao u sredini svojih dječaka, njih dvije sto- 
tine, i tumačio im uzvišeni čin, koji se zbivao 
na oltaru. Molio se s njima za njihove rodi- 
telje, za domovinu, za sve one, koji žive u bi- 
jednim mansardama, za sve bolesnike, a na- 
pose za one, koji su osamljeni, zapušteni ili se 
pak nalaze u bezvjerskim bolnicama. Kod spo- 
mena za mrtve sjećao bi ih njihovih pokojnika, 

jer nije htio, da »srca njegove djece budu za 
zahvalnost bešćutna poput grobova.« Spomi- 
njao bi im dobročinitelje patronaža, poznate ili 
nepoznate službenike domovine, duše onih, za 
koje su napose trebali da se mole i napokon 
sve bijedne i zapuštene pokojnike . . . Svakoga 
četvrtka neki bi se od odraslih pričešćivali. Či- 
nili su to iz pobožnosti, a i zato, da se mlađi 
nauče pristupati stolu Gospodnjemu i kad nije 
određena zajednička sv. Pričest, te da se pre- 
stanu bojati ljudskoga obzira. 

Jednoga četvrtka kapelan je pod sv. Mi- 
som bio veoma zabrinut te je s nekim poseb- 
nim uzbuđenjem preporučio dušu jednoga od 
njihovih drugova, koji se nalazio u opasnosti. 
Dominik se stao propitkivati te je doznao, da 
se radilo o nekom mladiću, koji je u patronažu 
bio poznat isključivo pod imenom Copinaud, 
premda je imao zakonito ime i prezime. 

Taj je Copinaud bio ružni dugonja, plave 
zalizane kose, a jakost njegovih mišica i neki 
uspjesi u gimnastici bili su za njega veliki izvor 
napasti. Jednom je već bio povjerio kapelanu, 
da »gubi vjeru«. Kapelan Firmin dobro je po- 
znavao tu frazu, pa ga nije ni pitao, kakav je 
novi dokaz našao protiv vjere, već ga pogledao 
dobro u oči i stavio mu ovo neočekivano pi- 
tanje: 

— Je li crna ili plava? 

Poznavao je dobro svoga Copinauda. Nije 
to bio zao mladić, ali veoma mlitav i čuvstven. 
Spadao je među one mladiće, kojima je ne- 
ugodna blizina svećenika i koji su unapred iz- 
gubljeni, ako ih drugi čvrsto i ustrajno ne po- 
dupru. 

Copinaud je tada priznao, da se radilo o 
»crnki«, ali to kapelanu nije bilo dosta, premda 
su ga drugi o svemu bili dobro obavijestili. 
Ukratko: Copinaud je već spadao među po- 

znate ptičice, kad mu se dogodila druga jedna 
pustolovina, no ovaj put mnogo teža i opa- 
snija. U župskim organizacijama čovjek mora 
da bude pripravan na sve: na veoma odličnu 
krepost, a katkada nažalost i na najružniju 
opačinu... Sajamske zabave bile su na bulva- 
rima u predgrađu u punom jeku. To je za ka- 
pelana uvijek bilo teško razdoblje. Ta kako bi 
se borio protiv one vrtoglavice, koja zahvati 
cijelu gradsku četvrt, kad se na bulvarima na- 
nižu najobjesnije i naj bučnije atrakcije: stari 
drveni konji, nešto novije pozlaćene morske 
svinje ili lokarde, koje su se blještavo sjajile 
i davale glasove pod utjecajem parnoga stroja 
ili pak električne struje, streljane, hazardne 
igre, vračarice, krotitelji i krotiteljice zvjeradi, 
rvači, cirkuske jahačice, vrtoglavne ljuljačke, 
posebne sprave, što prouzrokuju morsku bo- 
lest, pa zračne lađe, baloni, avijoni, lutrije, dre- 
sirane buhe, dvokolica, vrtuljci i t. d. 

Već su prvoga dana svi dječaci onoga grad- 
skog predjela nahrupili onamo i svako poslije 
podne, kad bi se oko pola pet vraćali iz škole, 
ponovno bi se ondje sakupljali. A naveče oko 
pola devet išli bi sa svojim očevima, majkama, 
braćom i sestrama sa brežuljka na brežuljak, 
prolazili bi kraj svih šatora i uvijek bi u džepu 
našli još po koju paru, da vide one gluposti. 

Copinaud je međutim već prve sedmice bio 
nestao, i to nesamo iz patronaža, nego i od 
kuće. Njegova je obitelj ipak bila manje zabri- 
nuta od kapelana Firmina. 

»Deranu je bilo već petnaest godina 

Nije bogme djevojčica i trebao je da znade, 
što mu je bilo činiti. U svakom slučaju, ako se 
bude vratio, čeka ga za vratima fini kožnati 
remen.« 

To je uglavnom bilo mišljenje njegova oca, 
koji je inače bio postolar. Copinaud uostalom 

nije bio njegov sin. Jednoga dana uzeo je 
k sebi iz milosrđa »cijelu bagažu«, kako bi sam 
govorio, naime majku, baku i tri djeteta, sve 
troie djece jednoga oca, koji je također bio 
postolar. Jedne se večeri bio posvadio sa svo- 
jima i otišao je netragom. Njegova žena uosta- 
lom nije ni trebala da žali za njime. Nju nije 
volio jer mu je bila premršava, nego. svoju 
punicu. Tu je promjenu stavio do znanja svo- 
joj ženi time, što joj je treće dijete bilo u isti 
mah i kći i sestra. 

Dominik je sve to slušao i prviput je shva- 
tio kakva sudbina čeka one obitelji u kojih 
nema nikakve vjerske veze. To su tek bezimene 
skupine ljudi, gdje bezobzirno vlada i kraljice 
strast jačega . . . Kapelan dosada jos nije bio 
ništa rekao Dominiku o položaju Copinauda. 
A i čemu? Ta skrivao je pred njim još toliko 
toga. No danas je odlučio, da mu o toj stvari 
govori ali na takav način, da odgovornost si- 
romašnoga propalice izgleda što manja Ta št a 
se uostalom i može da prigovori djetetu, kad 
se dnevno pred njegovim očima odigravaju 
tako divni primjeri? 

Copinaud nije bio zao dječak, ali je bio sa- 
njarske naravi i slabić. Jednom se skoro uto- 
pio jer je htio da spasi nekoga mačka, koji je 
bio’ pao u kanal. Svi su ga drugovi voljeli. 

Dominik je smjesta odlučio da mu pođe u 
pomoć. Nije ništa rekao kapelanu, već je stao 
potanko ispitivati Copinaudove prijatelje Ovi 
dakako ispočetka »nijesu ništa znali«. Napo- 
kon je jedan od njih, ponosan što može da po- 
služi gospodina Dominika, »zagrizao u meku 
na udici«, i Dominik je tada saznao, da je taj 
slučaj mnogo teži nego što se mislilo .. . Oo- 
pinaud je ukrao stanovitu svotu novca ali ne 
zato, da uzmogne pogledati sve one atrakcije, 
nego zato, što ga je ranila u srce neka Valen- 

tina, mala dvanaestgodišnja jahačica. Ta je 
djevojčica za cigle jedne sedmice postala lju- 
bimica čitavoga jednog odjeljenja iz patro- 
naža. Kapelan se međutim pričinjao, kao da ni- 
šta nije primjetio . . . Siromašni je Copinaud 
znao, da mu vanjština nije baš krasna, pa je 
zato nakupovao kojekakvih darova, e bi ipak 
na se privukao malo pažnje. Pokušaj mu je 
uspio. Tada ga je zahvatila ljubavna vatra i 
pošto je svojedobno u kinematografu vidio po- 
sve slični film, jamačno je u cirkusu primio 
službu konjušara, e bi tako do mile volje mo- 
gao da promatra pedmet svoje žarke ljubavi. 
S vremenom će i on naučiti da jaše i, tko bi 
znao, možda će jednoga dana moći posve 
ozbiljno da zaprosi ruku Valentininu. 

Opskrbljen svim ovim obavještenjima Do- 
minik je pošao na ogromno zabavište, koje se 
protezalo sa svojim načičkanim šatorima od 
perivoja d’ Anvers sve tamo do prilaza de Vil- 
liers i pomno je sve pretraživao. Zašao je po 
prvi puta za svoga života u mnoštvo običnoga 
svijeta; a nije ni čudo, jer mati mu je imala 
posebnu ložu i u »Thćatre Fran?ais«. Dopustio 
je tada, da ga guraju i da mu staju na noge. 
Udahnuo je miris prostačkih lula i čuo krupne 
šale cirkuskih lakrdijaša i mesarskih pomoć- 
nika. Zaustavio se zatim na dnu nekoga stu- 
bišta, gdje su se gurale i tiskale skupine ne- 
otesanih ljudi, koji su željno čekali, da vide za 
20 sous-a (jedan sous = 5 centimesa; 20 sous-a 
= 1 franak) glasovite vježbe neke cirkuske 
družbe, kojoj je morala da pripada i Valen- 
tina. 

Uistinu, ondje ju je opazio. 

Bila je to mala Talijanka, ljepušasta i pri- 
vlačiva. Dražesno se uspinjala na konja, ska- 
kala je s trapeza na trapez, prolazila kroz pa- 
pirnate obruče, a uza to je bila i vješta ple- 
sačica. 

No Copinauda nije opazio, pa ni onda, kad 
je Valentinin bijeli konj sav zapjenjen ulazio 
u staju stupajući španjolskim korakom. Copi- 
naud mora da je bio još dalje. Onaj dječak, 
koji je Dominika bio o svemu obavijestio, uvje- 
ravao ga je, da bi se Copinaud ujutro mogao 
da nađe mnogo lakše. 

Doista jednoga jutra, u doba, koje je bez 
sumnje bilo zaslužno za Dominika, već zato, 
što je bilo rano, opazio je na bulvaru des Ba- 
tignolles siromašna mladića upalih očiju, bli- 
jedih obraza i priprostom mašću njegovane 
kose. Imao je na sebi škotski prsluk i žute hla- 
če, a prao je savjesno u vodi ulič- 
noga potoka kojekakve posude 
iz cirkuske kuhinj.e. 

Oh, ta ljubav! 

Dijete je očito već mnogo toga pretrpjelo, a 
njegove nade mora da su već bile potamnjele. 

Dominik ga lagano udari po ramenu. Na 
licu Copinaudovom izražavala se ispočetka 
tvrdoglavost, prkos i zloba. 

— Što li taj gospodin hoće od mene? — 
pomišljao je u sebi. 

Taj je položaj potrajao kratko vrijeme, jer 
taj je gospodin mogao da bude napokon i nje- 
gov otac, koji bi ga vrlo brzo batinom u ruci 
i udarcima šaka odveo u obiteljski stan. Do- 
minik ga je međutim samo gledao onim svo- 
jim dobrim očima, iz kojih se .zrcalilo samo 
oproštenje . . . Budući da su drugovi Dominika 
dobro obavijestili, tako da je znao sve, razgo- 
vor je bio vrlo kratak: trebalo je uvjeriti Co- 
pinauda — a on je to malo već i bio — o 
ispravnosti njegovih nada. Dominik mu je pre- 
dočivao, kakvu je ludost počinio. Bilo mu je 
petnaest godina, a za pet godina čekala ga 
vojna služba. U džepu nije imao ni pare, u 
životu nikakva položaja, a i zdravlje mu je bilo 

slabo, premda je imao krupne mišice. Pa zar 
nije bilo ludo u takvim okolnostima očekivati, 
da će Valentina, koja je svake godine prošla 
sve sajmove, i malo pažnje obratiti na njega, 
a pogotovo postati jednoga dana njegovom 
zaručnicom i ženom? 



PRAO JE SAVJESNO POSUĐE . . . 


Vlasnik cirkusa upotrebljavao je Copinauda 
za najniže poslove, tako da ovaj nije mogao da 
nađe nikakva proturazloga osim očevih batina, 
za koje naslućivaše, da će biti obilne. Dominik 
se tada učinio posrednikom. 

Odvažio se i sigurnim se korakom uspeo 
ulicama i zamazanim stepenicama Montmar- 
tre-a do stana Copinaudove obitelji. Govorio 
je s postolarom i ublažio ga naručivši kod nje- 
ga par cipela za lov. Na koncu mu je spomenuo 

i sina, koji se prema njegovim riječima nala- 
zio u takvom stanju, da bi lako mogao pasti 
u skrajnji očaj . . . Ukratko, sjutradan je Do- 
minik doveo natrag Copinauda snuždena i puna 
pokajanja. Doveo ga je nesamo obitelji nego 
i u »patro« (kraći naziv za patronaž), gdje ga 
je kapelan dočekao kao dobar pastir izgu- 
bljenu ovcu. 

Kapelan je iza toga dugo razgovarao s Do- 
minikom, čestitao mu i na rastanku ga još i 
zagrlio. 

— Ti si moj sin, reče mu, i ponosim se 
s tobom. Ako budeš ovako nastavio, već vidim, 
da će ti budućnost biti zanimljiva i plodna... 
Ti bi mogao da učiniš toliko dobra!... A čo- 
vjek se tako ugodno osjeća, kad učini koje 
dobro djelo! 

Dominik je doduše ostavio patronaž nešto 
kasnije negoli obično, ali je zato bio pun ne- 
koga savršenog zadovoljstva. Onaj kapelanov 
cjelov učinio mu se kao nekadašnji cjelov, što 
ga je stari vitez davao mladome pažu. No svrha 
današnjega cjelova nije bila da ga usposobi za 
rukovanje mačem i ubijanje. Bila mu je napro- 
tiv svrha da ga nauči, kako će drugima davati 
život, i to život u obilju, kako je to činio i 
Učitelj. 

Dominik je silazio polako uličicama Mont- 
martre-a i osjećao se kao opkoljen svim 
onim fizičkim i moralnim bijedama ... U ulici 
Garreau tukli su se dječaci, a u ulici Ravignan 
prepirale se neke žene. Ulicom des Abbesses 
šetali su se svirači, umorni od dosade i bijede. 
Sirote propale djevojke isticale su se svojim 
našminkanim obrazima među mnoštvom, što je 
prolazilo ulicom Lepic, po pločnicima te iz- 
među mnogobrojnih kola i automobila. Doista, 

koliko li se dobra moglo učiniti. Polje Oca 
obitelji zaraslo je korovom. To je polje skri- 
valo tolike jadne i žalosne stvari, no ipak bi 
se na njemu moglo da nađe toliko nepoznatih 
težnja za idealom, toliko uistinu plemenitih 
srdaca, toliko iskrenoga kajanja. O, kako su 
krasne noge onih, koji zađu u to polje, da mu 
navijeste mir i propovijedaju istinu! 

Dominik se bavio tim ozbiljnim mislima, a 
duša mu je bila uzbuđena smilovanjem za ovaj 
jadni puk. Činilo mu se tada, kao da mu se 
božanski poziv približuje, da postaje sve ja- 
sniji i jači . . . 

Iznenada se sjeti, da mu je mati toga dana 
pozvala neke prijatelje na večeru i da svakako 
računa na njegovu nazočnost u salonu. Po- 
žuri se prema trgu Pigalle, da potraži auto. 
Kad ga nije našao, pođe gotovo trčeći niz ulicu 
des Martyrs i na njenom kraju napokon opazi 
slobodna vozača te mu obeća veliku napoj- 
nicu. Uza sve to ipak je zakasnio i kad je u 
stanu izlazio iz uspinjače, njegova je majka 
već bila na hodniku i čekala ga. Vidjelo se na 
njoj, da je bila veoma nezadovoljna. 

— Već ima šest osoba u salonu, — reče 
mu, — a ja ih sama moram primati. Kako to, 
da dolaziš tako kasno? A ipak sam te dobro 
o svemu unaprijed obavijestila...? 

Dominik povuče tada svoju majku u neki 
mali salon, gdje mu je stric baš svršavao čita- 
nje burzovnih izvještaja. Bio je još sav pod 
utjecajem plodnoga dana te joj ondje ispričao 
ukratko, u presječenim rečenicama povijest 
poznatoga Copinauda. Govorio je o Valentini, 
o bijelom konju i vlasniku cirkusa, o posto- 
laru i njegovoj batini, o prizoru obiteljskoga 
pomirenja, a osobito o dobrim i srdačnim če- 
stitkama, kojim ga je obasuo kapelan Firmin. 

Dok je govorio, stric ga je promatrao iznad 
stakala svoga lorgnona. Njegova je mati činila 
isto to, premda se nijesu bili dogovorili. Pri- 
činio im se kao mladi lovac, koji je sav zadihan 
od radosti zbog prve dobre lovine. Čitali su mu 
na licu izraz veselja, što je učinio dobro djelo 
i nadu, da će učiniti još mnogo više toga. Odi- 
jelo mu nije danas bilo sasvim besprikorno, a 
ovratnik je bio nešto zamazan i zgužvan od 
znoja. Sva ta vanjština bila je dakako manje 
svečana i dotjerana te je odavala čovjeka, koji 
uistinu radi i »stavlja ruku na tijesto«, kako se 
to veli u narodu. 

Kad je za nekoliko časaka dovršio svoje 
razlaganje, mati mu reče nekim glasom sami- 
losti, gotovo sažaljenja: 

— Sve je to lijepo, ali ova vrst sporta tiče 
se kapelana Firmina. Na koncu konca ti 
ipak nijesi pop. 

— Čovjek ne može da znade, što 
će se do g o d i t i, odvrati Dominik naglašu- 
jući svaku riječ i otvarajući pri tom vrata svoje 
sobe, da se ode presvući. 

VIII. 

Da je grom udario između Dominikova stri- 
ca i njegove majke, izraz njihova lica ne bi bio 
drugačiji, kad je mladić nestao za vratima ma- 
loga salona u stilu Ljudevita XV. 

— Eto, draga moja, sad ga imate. A zar 
vas nijesam dosta opominjao? 

— Ta nije to baš tako ozbiljno. To je 
možda samo jedna od onih praznih riječi, koje 
se često čuju od takvih mladića. Sjetite se, što 
veli Rostand*) : Opirite se samo... i su- 
čite brkove, ako ih i nemate«. A on 

*) Rostand (1868. do 1918.) bio je glasovit lirski 
i dramatski pjesnik. 

ih je zasukao baš naopako. No to će već proći. 
Uostalom budite uvjereni, da Dominikova reve- 
renda nije još kupljena. 

— Ja vam naprotiv velim, da je stvar već 
od nekoliko mjeseci postala veoma ozbiljnom. 
Ako ne pripazimo na nj, ako ga ne budemo 
proučavali temeljito i ako ne stavimo na ranu 
makar i usijano željezo, ja više ne odgovaram 
ni za što! 

— Usijano željezo? To je možda ipak od- 
više, a nije ni umjesno. 

— Usijano željezo, velim vam! ponovi stric 
namještajući svoj lorgnon. 

— Moja je osnova možda bolja. Protuma- 
čit ću vam je još večeras ili sjutra. Međutim 
naši uzvanici mora da se već pitaju, što li to 
radimo. 

— Da, naši uzvanici! Oni bez sumnje niti 
ne naslućuju uzrok naše odsutnosti i strahovitu 
dramu, koja je malo prije ovdje započela. 

— Strahovita drama! Dragi moj, molim 
vas da ne pretjerujete. 

— A ja vam velim, draga moja, nemojte 
varati same sebe. Jest, strahovita drama, i osta- 
jem pri tome . . . 

Pojavili su se u salonu nasmijani — tako se 
to već zbiva na svijetu — a doskora se pojavio 
i Dominik, pošto se na brzu ruku obukao. 

Za vrijeme večere gospođa je Yholdy pro- 
matrala svoga sina više nego obično. Učinio joj 
se ovajputa izvanredno lijep i otmjen i raz- 
borit. Lice mu je imalo više ženski izraz, što 
ga je po svoj prilici baštinio od kreolske na- 
ravi svoje majke. Koža mu je bila tamno-žuta 
od sunca njegovih predaka, a oči su mu bile 
one neizrecive boje, koja nije ni plava ni ze- 
lena ni modra, već ima nešto od svih tih boja 
U oš ih jače izražava onim dugim trepavicama, 
što trepere poput krilašca. Muški se značaj po- 

znavao samo po lijepim kratkim brcima, koji 
su tek počeli da zasjenjuju gotovo prebijele 
zube. 

Gospođa je Yholdy nalazila u tom djetetu 
cijelu sebe. Uživala je gledajući ga, kako vje- 
što vrši službu domaćina, upravlja razgovorom 
i pazi, da nijedan gost ne bude osamljen. I sve 
to trebalo bi da zakopa neznam koje sjemeni- 
šte! Odrezali bi te plave vlasi, koje su ljupko 
zabačene kao u kakva poluboga! Obrijali bi 
te brkove i sakrili pod surovu reverendu ove 
tjelesne oblike, otmjene kao u atenskih efeba. 
Ne, to nije moguće! To je bila samo dječja 
mušica, neugodan san, na koji se više ne treba 
ni da misli. 

Ona je doduše pokušavala, da više na nj ne 
misli, ali joj to nije polazilo za rukom. 

Kad su naveče već svi gosti bili otišli, ^ te 
kad je Dominik kao obično došao da joj zaželi 
laku noć, gospođa Yholdy uzme majčinski nje- 
govu glavu među svoje ruke, pa će mu ovako: 

— Znadeš li, Dominiče, da si mi malo prije 
zadao veliku bol? 

— Zar ja? odvrati mladić pričinjajući se, 
da je vrlo začuđen. 

— Da, ti! 

— Ta kako, majčice? 

— Znaš dobro, da je moj davni san, da te 
skoro oženim i da vidim oko sebe svoju unu- 
čad, koja će biti kao nastavak moje i tvoje 
osobe. Onda bih lako otišla na drugi svijet, bez 
brige za tvoj dom i tvoju budućnost i osvjedo- 
čena, da barem ne ćeš ostati sam u životu . . . 

— E pa onda? . . . prihvati Dominik. 

— Sjeti se, što si rekao stricu i meni, kad 
si večeras odilazio da se obučeš. 

— Ja da sam što rekao? Više se dobro ne 
sjećam . . . 

. — Zar se uistinu više ne sjećaš? Odgovori 
mi, ali iskreno: ne sjećaš li se više? 

Dominik porumeni, jer nije htio lagati, a 
bio je već malko i zastiđen, što je gotovo po- 
čeo da laže. 

— Rekao sam, dačovjekne zna, što 
se može dogoditi. Pa tome je uistinu 
tako! 

— Jest, imaš pravo. Ali ti si to rekao u ne- 
kom posebnom smislu, s nekom prikrivenom 
namjerom, kao da mi nešto spremaš . . . 

Dominik ne odgovori ništa. 

— ... nešto strašno za me, što bi značilo 
konac i propast svih mojih snova ... A sada mi 
reci ozbiljno: je li, da ne kaniš otići u sjeme- 
nište? 

Dok ga je to pitala, gledala ga je zastraše- 
nih očiju, kao da joj cijeli život zavisi od od- 
govora, što će ga dati Dominik. No taj odgo- 
vor nije bio jasan. Dominik zagrli svoju majku 
i držeći njenu glavu medu svojim rukama reče 
joj: 

— Vi znate, majko, koliko vas ljubim. 

— Odgovori mi: da ili ne? 

— Ne mogu . . . Trebao bih da budem naj- 
prije na čistu sam sa sobom. 

— Ali ti si na to mislio? 

— Ne mogu reći, da nijesam o tome raz- 
mišljao . . . 

Gospođa se Yholdy baci u naslonjač i udari 
u plač: 

— Sada vidim, da je sve svršeno! Preostaje 
mi samo smrt, jer jedina moja ljubav, moj sin 
je mrtav. A snivala sam, kako će me pod stare 
dane voditi na šetnju . . . 

— Ta, majčice, kapelan vam je Firmin ne- 
koć rekao, da nijedna majka na ovome svijetu 
nije sretnija od majke svećenikove. 

— Da, ali to vrijedi za one siromašne žene 
iz puka, za žene iz tvog patronaža, čiji bi si- 
novi bili postali mali činovnici, kočijaši, gladni 
potepusi, da nijesu otišli u popove. Ali jal... 
Ali ti!?... 

— Majko, ja nijesam ništa, kad se ispo- 
redim . . . 

— Zar ništa? Ti, koji već imaš deset mili- 
juna? 

— Dobro, a zatim? 

— Imaš strica, koji ih ima pet i koji je 
jednako očajan kao i ja. Polaziš predavanja na 
fakultetu moralnih i političkih znanosti . . . 

— Ta to je samo, da mi prođe vrijeme . . . 

— Ali ti ipak pripravlja vrlo lijepu buduć- 
nost. 

— Nipošto, i nemojte da u toj stvari va- 
rate sami sebe. Imam prijatelja na vojnoj aka- 
demiji Saint-Cyr, na politehnici i visokoj trgo- 
vačkoj školi. Njih čeka uistinu karijera i lijepa 
budućnost. No ja sam u tom pogledu prava ni- 
štica. Narav se straši praznine, pa se stoga ne- 
mojte odviše čuditi, ako sam se kojiput bavio 
mišlju . . . 

— Da, mišlju, koju ti je kapelan Firmin 
stavio u glavu. Ti je sam nikada ne bi bio na- 
šao. Gledala sam te još nedavno uz Lolitu i či- 
nilo mi se, da ti se vrlo sviđa . . . 

— Ona mi se još uvijek sviđa, ali to nije 
dovoljan razlog, da je učinim drugaricom svoga 
života. Uostalom uvjeravam vas, da mi kapelan 
Firmin nije nikada rekao ni riječi, da potakne 
u meni želju za sjemeništem. 

— Dakako da nije izrekao samu riječ, jer 
je i previše prefrigan. No može se govoriti i 
drugim načinom! 

— Ne znam uopće, bi li me primili . . . 

— S tvojim imetkom ... i milijunima?! 

— Mislim, da ona gospoda ne promatraju 
stvar s toga gledišta. Većina je slavnih sveće- 
nika bila siromašna . . . 

— - Ostavi dakle svećeništvo siromašnima, a 
ti se bavi drugim stvarima, kad ti je to moguće. 

Dominik je počeo da sažaljuje svoju majku. 

— Majko, vi govorite večeras tako strašnih 
stvari, a jamačno toga i ne opažate. Velite, da 
samo jednim ljudima pripadaju žrtve i napori, 
a drugima opet samo naslade. Prema tome uvi- 
jek se isti moraju dati ubijati. 

— A zašto ne? Žrtva je posve naravna oni- 
ma, koji žive tužnim životom! 

— Majko, ne mogu ni časa pomišljati, da 
hladnokrvno iznosite te misli, jer vas odviše 
cijenim. Večeras ste jako uzbuđeni, a također i 
ja. Nijesam mislio, da ćemo se tako nenadano 
naći pred ozbiljnim pitanjem, i to još u ovakvoj 
zgodi, na kraju dana, koji je bio pun svaka- 
kvih uzbuđenja. Otiđite sada, pa se odmorite, a 
poslije, kad stvar bude ozbiljnija i jasnija, moći 
ćemo da ponovno govorimo o tom teškom pi- 
tanju ... A danas kao da nije ništa bilo. Ne- 
mojte se dakle strašiti kojekakvih stvari, što 
vam ih budućnost možda uopće ne će donijeti. 

Gospođa se Yholdy na te riječi opet sabere 
te zagrli svoga sina dugim zagrljajem. 

— Hvala ti za ovaj tračak nade, što mi ga 
tvoje posljednje riječi dobrohotno još ostav- 
ljaju. No velim ti ponovno, da se nijesam tome 
nadala i da nijesam toga zaslužila. Bojim se 
jako, da noćas ne ću moći da spavam, a naža- 
lost ni slijedećih noći! 

Doista, gospođa Yholdy nije te noći spa- 
vala. Samo se okretala s jedne strane na drugu 
sve do jutra. Mislila je najprije, đa kapelanu 
Firminu priredi strašnu kakvu scenu. Glava joj 
je gorjela i počela je da stvara još luđe nacrte. 
Napokon je već počela pomišljati i na to, da 

u novinama plati kakav članak h la Eugene Sue 
protiv »lovljenja« sinova iz bogatih obitelji. U 
pet sati pozvonila je svojoj sobarici, koja je 
došla začuđena i snenih očiju. Mislila je, da je 
gospođa jako bolesna. No gospođa je samo 
zaželjela kupelj i šaljicu lipina čaja. To ju je 
malo umirilo. 

Prvi put u životu ona je toga dana obukla 
svoj ogrtač i uzela šešir već u 7 sati izjutra. 
Kapelan je Firmin u to doba već bio rekao sv. 
Misu i htio je baš da zajutarkuje, kad li opazi 
gospođu Yholdy, gdje dolazi k njemu blijeda 
lica, stisnutih zubi, spremna da ujeda, razdire, 
da se osveti. Svećenik je bio jednako začuđen 
kao i ona sobarica. Vidio je, da mu ovaj puta 
ne dolazi svjetska dama, što ju je nekoć vidio, 
gdje glasom, kao da pjeva, ulazi u njegovu pi- 
sarnicu. Nije to više bila ni majka, koja je do- 
lazila moliti, da se iz Dominika učini čovjek. 
Bila je to gotovo zvijer, koja na rubu spilje 
brani svoje mlado od grabežljiva neprijatelja, 
koji na nj vreba. 

Kapelan ispočetka nije razumio ništa. 

— Vele časni, predala sam vam sina s ne- 
ograničenim povjerenjem. Vjerovala sam tada 
u vašu iskrenost. No danas uviđam, da sam se 
prevarila, jer se služite svojim utjecajem na 
Dominika samo za to, da ga odijelite od mene, 
da ga osvojite i napokon obučete u reverendu! 

— Gospođo, ja vas ne razumijem. 

— Dakako, sad me ne razumijete! 

— Velim vam, da nijesam razumio ni riječi 
od svega, što ste mi tu rekli. 

— Zar ne znate, da se Dominik kani zatvo- 
riti u sjemenište? 

— Ne znam, gospođo. 

— Zar vam nije o tome nikada rekao ni 

riječi? 

— Nikada, gospođo. 


— Ni vi njemu? 

— Još manje, molim vas! 

Kapelan Firmin odgovarao je hladnim, opo- 
rim glasom, ali se ipak opažalo, da je u sebi 
pritlačivao uskipjela čuvstva. Bio je vrlo tanko- 



PR VI PUT U SVOM ŽIVOTU . . . 


ćutan, a taj neočekivani prizor s tom ženom 
uvrijedio ga je do dna duše. Tada gospođa 
Yholdy najedamput počne plakati: 

— Ako mu vi nijeste nikada, baš nikada 
o tome govorili, onda je stvar još teža, nego 
što sam mislila. Ah, vi ćete biti uza me, vele 
časni, zar ne? Recite mi: da! To vas moli 

sirota majka. Što bi bilo od mene, da moj sin 
postane pop! 

Izgovarala je tu riječ »pop« s onom potaj- 
nom mržnjom, što je nalazimo u svih ljudi, 
kojima se riječ »svećenik« čini suviše uzviše- 
nom. A baš ta riječ potisne ono sažaljenje, što 
je već počelo da se javlja u kapelanovoj duši. 

— Gospođo, nije mi dužnost da budem ni 
uz vas, ni proti vama. Ova će se stvar odigrati 
između vašega sina i Boga. Ako ga Bog po- 
zove, da bude svećenikom, ja mu čestitam, jer 
to je najuzvišenije zvanje na svijetu. Mislim, 
da ne ćete od mene zahtijevati, da se kao sve- 
ćenik protivim tome zvanju. 

— Naprotiv, baš to hoću da vas zamolim. 

— Ali, gospođo, vi ste izgubili prisutnost 
duha. 

— Uvjeravam vas, da vaše organizacije ti- 
me ne će ništa izgubiti. 

— Gospođo, moje organizacije ne žive od 
toga hljeba . . . 

— Pomislite napokon, da ste na mome 
mjestu! 

— Da sam, gospođo, na vašem mjestu, re- 
kao bih sam sebi: Bog zna bolje nego ja, što 
treba Dominik da čini. Nemojmo se opirati 
Bogu. 

— No ako mi hoće oduzeti sina? 

— Vaš će vam sin biti svakako oduzet. Uzet 
će vam ga koja žena ili Bog. Ako vam ga uzme 
Bog, on će vam to i stostruko nadoknaditi. 
Mogu vas uvjeriti, da je moja stara majka naj- 
sretnija od svih žena, a isto tako i majke od 
većine mojih drugova. Mi svećenici ne trošimo 
svoje snage ljubavi na svaku tricu, što je sret- 
nemo na putu, i baš zato sabiremo u sebi ve- 
like, vama nepoznate riznice ljubavi za one, 
koje po Božjem dopuštenju možemo da lju- 
bimo zemaljskom ljubavi. 

Tada su zašutjela ta dva bića, koja su imala 
tako oprečne misli. Ta je šutnja potrajala ne- 
koliko trenutaka, a prekinuo ju je kapelan 
Firmin. 

— Mogu li, gospođo, spomenuti taj vaš 
jutarnji pohod Dominiku, kad ga opet budem 
vidio? 

— Ah, nipošto! Zato sam i došla tako rano, 
da on ništa ne primjeti. 

— Dobro, bit će, kako želite. 

— Zbogom, vele časni, i nemojte zamjeriti. 
Znate, to je bio prvi udarac, što sam ga jučer 
primila, i to nasred grudi, bez ikakva očeki- 
vanja. Ah, žalite nas, sirote majke! 

— " Naprotiv, gospođo, odsada ću početi, da 
vas više ne žalim, jer uz svećenika nalazi se . . . 

— ... da, i majka svećenikova! No ja bih 
radije htjela da sam što drugo! 

— Ne čuo vas Bog, gospođo! reče kapelan 
Firmin naklonivši se, a u glasu mu se čitao kao 
neki izraz užasa. 

IX. 

Cijeloga se dana nije o tome uopće govo- 
rilo. No navečer sastao se stric s gospođom 
Yholdy u hotelu Pre latelan, u vrijeme kad se 
pio čaj. Ugovorili su ondje sastanak. 

Sjeli su uz posebni stol i odlučno počeli da 
govore o pitanju, što je mučilo nju, a ogor- 
či valo njega. 

— No jeste li sada bolje upućeni? — zapita 
stric. 

— Da, i čini mi se, da ste sinoć vi imali 
pravo, jer položaj je teži nego što sam mislila. 

— Dakle ipak! 

— Jest, htjela sam da upoznam položaj. 
Ne poznam još svu veličinu toga zla, ali naslu- 
ćujem, da je velika. Govorila sam jučer s Do- 
minikom i ustanovila sam, da ono prije večere 
nije bila tek isprazna riječ s njegove strane. 

Čini mi se, da je to bio izražaj čuvstva, koje se 
već duboko u njem ukorjenilo. Vidjela sam ju- 
tros i njegova kapelana .. . v ■ 

— Zar jutros . . .? Vi, koji ste mace lijem 

kao gusjenica? , 

Kad je majka zabrinuta, onda lijenost 

prestaje. Bila sam uznemirena, prije nego što 
sam bila kod kapelana, a sad sam uznemirena 
još više nego prije toga pohoda. Rekao mi je, 
da ništa o tom ne zna. Dominik mu navodno 
nije nikada o tome govorio. To je naprotiv ne- 
vjerojatno! 

— Do vraga! . _ i 

— Zapravo je on sve to pripravio. Poslu- 
žio se Dominikovom naivnošću, da mu ucijepi 
neko svećeničko zvanje. On, Dominik da bude 
župnik! ... Ili Isusovac, kapucin! To je strasno, 
to ne može da bude i ne će nikad ni biti. 

Kod ovih se riječi majka uspravila i podigla 
u zrak svoje nokte, pripravna na svaku borbu. 
Stric ju je gledao, ali još nije bio zadovoljan. 

To je vrlo lijepo, kad se čovjek razljuti, 

ali to nije dosta. Vladati znači predviđati, a vi, 
moja draga nijeste ništa predvidjeli, bas ništa 
Žao mi je, što moram da vam to kažem. Sad 
ćemo morati da budno pazimo! 

Vi bi dakako smjesta udarili i batinom i 

sjekirom, je li? . 

— Jest, treba staviti sjekiru na korijen 

stabla! , . . 

— Ja naprotiv mislim, da bi .time zlo pro- 
drlo još dublje u korijenje, da poslije jos 
snažnije procvate. Ništa ne učvršćuje ljubav 
toliko kao protivljenje. .. 

Otiđite onda u samostan skupa s njime! 

To ću i učiniti u neku ruku. Poslušajte 

me! Govorim nažalost ozbiljno. Dominik je 
uvjeren, da ćemo se dan i noć boriti protiv 
njegova uvjerenja i on se sprema na otpor. Mi- 

slim, da je mnogo uputnije, da ga barem pri- 
vidno uvjerimo, kako se ne protivimo njego- 
vim namjerama, nego da ih naprotiv pomalo 
i pomažemo. To će ga naprosto uspavati. Sad 
smo u svibnju, a znam, da se Dominik bavi ne- 
kim deranima, koji će doskora primiti prvu 
sv. Pričest. Ponudit ću mu ovih dana kakva 
odijela, nešto platna ili kakve druge stvarce 
za uspomenu. Nijesam se još posvema odlučila, 
ali ću mu svakako nešto dati. Tako ću nastaviti 
sve do praznika, a onda, ali tek onda, treba da 
se dade na posao vaša sjekira. 

— Može da bude, — reče stric, koji je vrlo 
pažljivo slušao. — To je dakako prepredenije, 
ali veoma ženski. 

— Svako se biće brani svojim oružjem. 

— Pokušajmo dakle. Nastojte osobito, da 
dobro odigrate svoju ulogu. 

— Možete biti sigurni, da ne ću ništa pro- 
pustiti, jer o tom ovisi sav moj život. 

Dominik se doista bio vrlo začudio. Očeki- 
vao je, da će mu prirediti kakav burni prizor 
ili barem, da će u kući zavladati ona šutnja i 
zatvorenost, kojoj se podavala njegova mati, 
kadgod bi na svom putu naišla na kakvu za- 
preku. Češće se događalo, da po osam dana 
nije govorila s kojom sluškinjom. Kako li će se 
vladati prema svome sinu? 

Ipak se nije pokazivala, kao da nije ništa 
bilo, jer inače joj Dominik ne bi vjerovao, a 
ona to dakako nije htjela. Pričinjala se samo 
žalosnom i povučenom. Poslije, kad joj se či- 
nilo, da treba poći naprijed, tražila je zgodu 
za razgovor . . . Napisala je zatim pismo kape- 
lanu Firminu, gdje ga moli, da joj oprosti: 

»Vele časni! 

Kad sam ono nekidan bila kod Vas, bila 
sam sva izvan sebe, a sada Vas molim, da mi 
to oprostite. 

Danas sam razmišljala o toj stvari i opet 
sam se sabrala. Nek se vrši volja Božja! Istina 
je, da će to za me uvijek biti žrtva, i to strašna 
žrtva, no nadam se, da mi Bog ne će uskratiti 
svoje milosti. Uvidjela sam i previše dobro, što 
iz mene nastaje, kad nemam te milosti. 

Moleći Vas, vele časni, da me ispričate, uvje- 
ravam Vas o svom dubokom poštovanju 

Ružica YhoIdy. 

P. S. Nadam se svakako, da Dominik ne će 
ništa saznati o mom ludom pothvatu.« 

Dominik je sjutradan čitao novine u malom 
salonu. Gospođa Yholdy uđe noseći odrezak 
bijele svile. 

— Gle, da ti pokažem, da se više ne srdim, 
poklanjam ti ovu svilu. Ti se u te stvari doduše 
ne razumiješ, ali velim ti, da je vrlo lijepa. 
Možda bi ti mogla trebati u tvom patronažu? 

— Zahvaljujem vam mnogo, — reče Do- 
minik sav ushićen. No kako je bio samo pošte- 
nje, nadoveže vrlo jednostavno: 

— Za sada zaista ne znam, u što bi mi mo- 
gao trebati taj odrezak. 

— Mogle bi se iz njega skrojiti vrpce*) za 
rukave tvojim dečkima. Te bi vrpce svakako 
bile ljepše od onih, što se kupuju u trgovinama. 

— Doista! E, onda ih prihvaćam sa zahval- 
nošću. 

Držanje gospođe Yholdy bilo je dakako i 
nadalje u skladu s ustanovljenim rasporedom. 

Kad joj Dominik nije govorio o patronažu, 
a to je bilo dosta često, ona bi sama skretala 
razgovor na tu stranu. Pitala ga svašta. Htjela 
je da znade, koliko djece dolazi na sastanak, 
dijele li im se katkada nagrade, kakve su te 
nagrade i t. d. Često je u toj stvari postupala, 

* U Francuskoj je običaj, da dječaci na dan prve 
sv. Pričesti nose oko ruke bijelu svilenu vrpcu. 


kao da se šali. Tako na primjer, kad je neko 
veče dobila na igri sto franaka, izvadi novča- 
nicu i pruži je Dominiku: 

— Evo ti ovo za tvoje derančiće! 

— Zahvaljujem vam, majčice! Vaše darove 
primam uvijek vrlo rado. 

Dominik previne novčanicu, stavi je u po- 
sebnu kovertu i napiše na njoj ove riječi: 
»Prva novčanica, što ju je mama 
dala za p a t r o n a ž.« Zadržao ju je za 
uspomenu, a kapelanu Firminu dao je kakvu- 
god drugu. 

Poslije je opet htjela da znade, gdje li se 
nalazi taj glasoviti patronaž, koji je malo po- 
malo* uhvatio mjesto među glavnim brigama 
njenoga baštinika. 

— Nemojte, majko, bolje je, da ne idete 
onamo. 

— Onda ću otići sama. 

— Ne ćete ga naći, jer on vam se nalazi u 
osamljenim ulicama, kamo se zacijelo još ni- 
jeste nikada zaletjeli. 

No budući da je silno htjela da vidi patro- 
naž, Dominik ju je poveo onamo jednoga če- 
tvrtka u mjesecu lipnju. Baš su došli onamo, 
kad je kapelan prozivao djecu, koja su bila 
pripuštena na ljetovanje u ferijalnim koloni- 
jama. Rasporedile su se tri skupine i svaka od 
njih trebala je da kroz tri sedmice udiše čisti 
zrak Lotaringije na nekom imanju. To je ima- 
nje, nazvano »Marmousets«, pripadalo verdun- 
skoj biskupiji, a biskup ga je »posudio« preko 
ljetnih praznika. 

Bila je to uvijek vrlo svečana sjednica, kao 
neko dijeljenje nagrada, jer biio je tamo i oda- 
branih i odbijenih. U dvorani je vladala ve- 
lika uzbuđenost, jer primitak u ferijalnu kolo- 
niju bio je za tu djecu najveća nagrada za 
minulu godinu. No s druge opet strane kapelan 

je Firmin imao vrlo ograničena sredstva, pa 
nije mogao da svu djecu povede onamo. 

Imena su se prozivala u napetoj tišini. Iza 
toga bilo je burnih izražaja radosti, ali i gor- 
kih suza, jer siromašnoj, blijedoj pariškoj djeci 
veoma je teško, ako ih ne pripuste onoj gozbi 
u prirodi, svetkovini sunca i dnevnim izletima, 
i to samo zato, što nemaju baš posve dobre 
ocjene. 

U patronažu je ljetovalište Marmousets bilo 
poznato kao neko carstvo priča. Svi su stariji 
već bili ondje. Tamo su nalazili u obilju mli- 
jeka, maslaca, teladi, krava i konja; pomagali 
bi pri žetvi, lovili pastrve i odilazili često na 
izlet u gorje. Kad su se vraćali u Pariš, otrazi 
su im bili zlatno smeđi, listovi na nogama otvrd- 
nuli, a mozak posve obnovljen. 

Zbog razlike toga života s onim u Parizu, 
ljeto je za one, koji su ostali kod kuće, još 
gore od zime. Zimi su doduše zebli, ali su ba- 
rem zebli svi zajedno. Kapelan je to znao i bio 
je zato nadasve pravedan u razdjeljivanju 
mjesta. 

Gospođa je Yholdy vidjela, gdje joj sin ide 
od jednoga odbijenog dječaka do drugoga, — 
međusobno su djeca svoje nesretne drugove 
nazivala »propalicama« — kako im povjerljivo 
govori, da bi se prije prvoga odlaska stvari 
mogle još da urede, jer će se bez sumnje uzeti 
više djece, nego što se u početku mislilo, ako 
li to ne uspije, da će se naći drugi kakav iz- 
laz .. . Vidjela je zatim, kako vadi svoju bijelu 
maramicu i briše suze tim deranima. Zadrhtala 
je od ljubomora i gađenja. Ta zar je ta gamad 
zbilja tako osvojila i zarobila njena sina? 

Ipak je dobro pazila, da se ne vidi, što se u 
njenoj duši zbiva. Hinila je štoviše i samilost i 
pozvavši Dominika na stranu reče mu, da će 

rado poslati o svom trošku nekoliko dječaka 
na ljetovanje, ako se radi samo o novcu. 

Dominik je već sam bio poklonio znatnu 
svotu novca, a sada, kad je čuo, da će mu i 
majka još štogod nadodati, bio je upravo oča- 
ran. Nije to bilo toliko zbog novca, kao zbog 
karakterne crte, što ju je njegova mati otkrila 
tim djelom. Pa valjda je i nju dragi Bog »pri- 
kopčao«, mislio je u sebi, služeći se dobro po- 
znatim izrazom svoje braće iz patronaža. 

Mati mu je smjesta dala pet stotina franaka, 
a kad je to kapelan saznao, zahvalio joj je 
osobno, prije nego što je otišla. 

Malo pomalo počelo se u lijepom stanu na 
Elizijskim Poljanama da govori sve češće o 
organizacijama, o patronažu i malim dečkima, 
o ferijalnim kolonijama i četvrtinskim voznim 
kartama; ukratko o svemu, što se tiče velike 
župske obitelji. 

Dominik je iskoristio svoja mnogobrojna 
poznanstva, da svagdje dobije popust za djecu, 
kako na voznim kartama, tako i na živežnim 
namirnicama, što su ih trebali ponijeti sa so- 
bom iz Pariza. 

I stric je štoviše pridonio svoj dio. Sjetio 
se, da ima nekog prijatelja tvorničara čokolade, 
koji mu je ustupio uz vrlo nisku cijenu po- 
trebnu količinu robe za sve tri skupine izlet- 
nika. Htio je i on da ima nekoliko svojih štiće- 
nika u patronažu, pa im je zato jednoga dana 
poklonio cijelu hrpu laganih sportskih cipelica. 

Dominik se osjećao kao na krilima. Nesamo 
da je činio po koje dobro djelo u patronažu, 
nego mu je već Bog vratio prekrasnu novča- 
nicu za onu njegovu siromašnu neznatnu svo- 
ticu. Njegova mati i stric bili su također za- 
hvaćeni onom božanskom vrtoglavicom dobro- 
tvornih organizacija, i sada je već mogao da 

uživa u onom najvećem veselju, da nesmetano 
na glas iznosi najskrovitije svoje apostolske 
misli. Govorio je o svom idealu, pjesničkim je 
riječima opisivao svoje smione osnove. Patro- 
naž je bio i suviše malen i djeca su se u njemu 
na sastancima skoro gušila. Bilo je upravo ludo 
i opasno za vrijeme kazališnih i kinematograf- 
skih predstava strpati tisuću i dvjesta osoba u 
dvoranu, koja bi inače jedva mogla da primi 
polovicu toga broja. Što bi se dogodilo, da 
jedamput nastane kakva nesreća! 

Trebalo je zatim, da se zahvate i roditelji. 
Za to bi bila potrebna kakva dvorana za pu- 
čki sekretarijat, dnevni dispensaire, čuvalište 
za dječicu onih majki, koje su zaposlene u ra- 
dionicama i uredima već od prvih jutarnjih 
časova i t. d. 

— A zatim? — upita stric. 

— Mislim na prekrasno jedno zemljište, 
koje se nalazi baš kraj našega. To vam je neka 
propala tvornica. Postoje tamo dvije velike 
prostorije, iz kojih bi se mogle učiniti dvorane 
za sjednice i gimnastiku, pa različne pisarnice, 
koje bi se samo iznutra morale da urede. A 
mogli bi lako da imamo i kapelicu, davni san 
dragoga kapelana! Pomislite: kapelicu usred 
patronaža, kamo bi djeca došla da se mole! 
Imali bi tako Boga u svojoj sredini. Razumijete 
li, majko, tu radost i utjehu, što je čovjek 
osjeća, kad znade, da je veliki Prija.telj s njime? 

— Pa jest . . . uistinu . . . 

— A koliko bi stajala ta tvornica? 

— Malo, pa ništa! Dvjesta tisuća franaka, 
za zemljište, zgrade i sve; a to nije ni polo- 
vina prave vrijednosti. 

Gospođa Yholdy i stric pogledali su se zna- 
čajnim pogledom. Taj bi pogled bio otkrio 
mnogo toga Dominiku, da ga je znao zamije- 

titi i pogoditi onu zaprepaštenost, što ju je iz- 
ražavao. 

— Dvjesta tisuća franaka! — ponovi na- 
večer stric svojoj šurjakinji. — Vaš sin baš 
ne oklijeva. Dvjesta tisuća franaka! On bi taj 
novac posve naravno poklonio, da ga ima u 
džepu, i to bez ikakvih obzira za druge potrebe. 
Kao da se dvjesta tisuća franaka može da nađe 
na cesti! A taj bi prefriganac to i učinio. On 
je posvema zarobljen i kapelan može iz njega 
da čini, što ga volja. Ako ne postupate strogo 
s njime, taj bi vas popovski šegrt mogao i da 
upropasti. Razumijete li me? Mogao bi da vas 
potpuno upropasti. Danas govori o dvjesta ti- 
suća franaka, sjutra će da govori o jednom ili 
više milijuna, a kako ih ima samo deset, brzo će 
im doći na kraj, ako samo još malo ustraje u 
tom oduševljenju. Vrijeme je, Ružice, velim 
vam, skrajnje je vrijeme! 

Gospođa je Yholdy bila vrlo zabrinuta i 
pozorno je slušala. 

— Pa ima još samo mjesec dana. Pustimo 
ga, da otpremi tu svoju dječurliju. 

— Ali onda dolazi na red moja sjekira! 

— Jest, sjekira, i ja se s time slažem. Morat 
ćemo da nađemo kakav udaljeni, osamljeni za- 
kutak ili otok, gdje ćemo se nastaniti. Ondje 
ćemo ga prisiliti, da proživi neko vrijeme u 
samoći, kao što to čine neurasteničari i luđaci. 
Izgovaram doduše sada strašnu jednu riječ, ali 
šta ćete, kad je to njegovo mistično ludilo je- 
dnako opasno kao i ono drugo . . . 

— Dobro, ali kapelan ne će nipošto smjeti 
da mu onamo piše, — jadikovaše stric. 

— Zato baš i hoću, da nađemo lijepi kakav 
kraj, gdje mu ne bi bilo dosadno, no gdje bi se 
u isti mah pošta mogla nadzirati i lako uhvatiti. 

— Poznajete li kapelanov rukopis? 

— Poznam ga, — odvrati ona spremno. 


73 


— Još ćemo govoriti o svemu tome. Pro- 
učit ću svoje putne vodiče . . . Međutim na- 
slućujem već jedno zgodno rješenje. Šta bi 
vi rekli za Noirmoutier? To nije daleko, a opet 
je vrlo daleko. Krasan je to otok, otok lje- 
pote, a nekidan mi je rekla Lolita, da joj mati 
ondje iznajmila ljetnikovac u šumi la Chaise. . . 

— Moj dragi, prestanimo tražiti! Kapelan 
će biti sa svojom dječurlijom u Lotaringiji, a 
Lolita u Noirmoutier-u, jeste li zato sigurni? 

— Nijesam još sasvim, ali ću nastojati, da 
se bolje obavijestim. 

— A Lolita je možda jedina . . . razumi- 
jete li? 

— Razumijem. 

Pogledali su se istim pogledom kao ono za 
stolom. 

Petnaest dana iza toga Dominik je u osam 
sati naveče bio sa svojom majkom i stricem na 
istočnom kolodvoru. Bili su došli da isprate 
prvu skupinu djece. Vrućina je bila nesnosna, 
a zrak na prenatrpanom kolodvoru ugrijan kao 
u kakvoj peći. No dječaci se nijesu za to sta- 
rali. Nagurali su se pred onih sedam vagonskih 
odjeljenja, koji su bili za njih pripravljeni i 
označeni vedrim natpisom: »Kolonija Marmou- 
sets«. Samo su čekali čas, kad će moći da po- 
skaču unutra. 

Roditelji su ih dopratili na kolodvor, a to 
je bilo vrlo dirljivo. Došli su onamo mnogi 
očevi i majke, a od nekih samo baka, jer su 
roditelji umrli od sušice. Svi su obilno dijelili 
savjete svojoj djeci: 

— Pazi, da ne učiniš kakvu nesmotrenost 
i piši mi već sjutra! 

— Ako ti treba štogod, pošalji nam samo 
dopisnicu! 

Dijete bi odgovaralo vrlo rastreseno ne po- 
znavajući jošte neizmjernu dubinu nekih kori- 

jena, s kojima smo prirasli našoj obitelji, niti 
bol rastanka, pa i najkratkotrajnijega. 

Prtljaga ove djece pružala je također sliko- 
vit prizor. Bilo je tu izlizanih putnih kovčega i 
siromašnih malih zamotaka, koji su odavali 
bijedu svojih vlasnika. Prtljaga neke djece bila 



RODITELJI SU IH DOPRATILI NA KOLODVOR . . . 


je samo umotana u kakve stare novine i steg- 
nuta s više nadovezanih komada uzice. 

Zatim je došao čas odlaska. Čim je vlak 
počeo da se kreće, male su se glavice, ručice i 
maramice pokazale na vratima i prozorima va- 
gona, a zrakom je zaorio gromki »hura«. 

Kapelan je još dospio da srdačno zagrli 
Dominika: 

— Jednoga ćeš dana morati da pođeš 
s nama. 

— Zacijelo, vele časni, i veoma rado. 

Djeca su .vikala: 

— - Živio gospodin Dominik! Pisat ćemo vam 
i poslati lijepih razglednica! No i vi nam mo- 
rate poslati barem nekoliko njih! 

I vlak je nestao u dimu i noći. Dominik je 
ostao sam na peronu, posred onih dobrih ljudi, 
koji su znali, koliku je on poklonio svotu za 
njihove drage mališe. Zahvaljivali su mu i sti- 
skali mu ruku. Neka je stara žena, baka jednog 
djeteta, štoviše poljubila tu ruku, koja je omo- 
gućila njenom unuku, da potraži tamo daleko 
sunca i života. 

Nalazio se sam usred ove ponizne pučke 
zahvalnosti i osjećao je više nego što je oče- 
kivao rastanak od ovih dječaka, koji su uistinu 
bili postali »njegovom djecom«. Pod utjecajem 
ovih čuvstava Dominik je počeo da plače. Ro- 
ditelji su vidjeli te suze i govorili su jedni dru- 
gima: 

— Gledajte, kako taj bogataš ljubi našu 
d j ecu ! 

I bili bi pošli za njega, kako se ono veli, 
u vatru i vodu. 

Majka i stric, koji su stajali nešto po strani, 
vidjeli su također te suze i po treći puta po- 
gledali su se onim istim pogledom ... A taj 
je pogled govorio mnogo strašnih stvari za 
onoga mladića, koji je stajao nepomično uvijek 
na istome mjestu perona. Činilo mu se, da je 
zadnjiput vidio ovako na okupu svoju dječicu, 
kojoj je pripadala sva njegova mlada apostol- 
ska duša. Činilo mu se, da se opet okrenula 
jedna stranica njegova života, i to stranica 
najslađa, jer je bila božanska . . . 

X. 

Majka i stric dali su Dominiku dobar tje- 
dan dana, da se žalosti zbog odlaska svojih ma- 
liša. Nastojali su da se što više približe njego- 

vim mislima i da nađu zgodnih riječi utjehe i 
sućuti. 

Dominik je zbog toga rastanka skoro obo- 
lio. Ni sam nije mislio, da već tako silno 
ljubi tu djecu. Međutim njegovo narušeno 
zdravlje izvrsno je poslužilo namjerama go- 
spođe Yholdy. 

Kućni liječnik uvijek je imao velik utjecaj 
na Dominika. Gospođa ga Yholdy, još sva u 
nekom strahu, obavijesti o svemu, čega se bo- 
jala i zamoli ga, da potpomogne njen pokušaj 
otpora. Liječnik je to lakše uspio, što je Do- 
minika našao vrlo umorna. Govorio mu je vrlo 
vješto, upravo očinski. Rekao mu je, kako tre- 
ba izvršavati Božje zapovijedi. Ove je godine 
mnogo radio nedjeljom, — a to je skoro i 
zabranjeno, — pa bi sada trebao da nadoknadi 
taj tako novi napor u svom životu i otići kuda 
na vrlo zasluženi odmor. 

Dominik se nije ništa opirao, jer je i ona- 
ko svake godine pratio svoju majku u kakvo 
ljetovalište. Ovaj puta njegov mu je liječnik 
preporučio Noirmoutier, jer to mjesto tobože 
odgovara svim potrebnim uvjetima. Odgovorio 
je, da će jednako rado otići na taj otok kao 
i kamo drugamo, samo ako je to po volji nje- 
govoj majci. Da bolje prikrije svoju igru, go- 
spođa je Yholdy našla jedan prigovor. Na 
Noirmoutier treba se voziti jedan sat po moru, 
a ona ga se toliko boji. No stric joj razborito 
odvrati, kako se na otok može poći i preko ma- 
loga seoca Framentine, odakle vožnja po moru 
traje samo nekoliko časaka. 

— Ako je tome tako, onda više ničemu ne 
prigovaram. Međutim taj je otok jamačno vrlo 
osamljen, pa se nekako bojim, da ću se ondje 
dosađivati. 

Gospođa je Yholdy pretjerivala u svojoj 
ulozi i to sasvim nepotrebno, jer se osamlje- 

nost u ono vrijeme Dominiku mogla samo da 
sviđa. 

Svi su se dakle spremali na veliki ljetni od- 
mor u šumi la Chaise. Stric započne pregovore 
s nekim putničkim društvom, da iznajmi kakav 
ljetnikovac. Bilo je doduše već vrlo kasno, ali 
se zbilo ono, što se često događa. Neka je obi- 
telj iznajmila kuću, ali u posljednji čas nije 
mogla da ode na ljetovanje. Tako je gospođa 
Yholdy mogla da se posluži velikim i lijepim 
ljetnikovcem la Turquoise, koji je po svom po- 
ložaju spadao među najljepše zgrade na oto- 
ku. I što se više približavao odlazak, stric i 
mati sve su se više utvrđivali u misli, da im 
je izbor bio upravo divan. Naime Lolitina rod- 
bina češće bi dolazila k njima na Elizejske Po- 
ljane i pričala im svakiput o svom oduševlje- 
nju za Noirmoutier, što su ga već otprije po- 
znavali. Iznajmili su ljetnikovac Ker-Mimie, 
koji nije daleko od la Turquoise, ali se ne na- 
lazi nad morem, jer se gospođa de Presves 
boji vjetrova s morske pučine. 

Lolita je štoviše donijela i fotografiju to- 
ga ljetnikovca. Prostrano prizemlje i mali kat 
bili su okruženi skupocjenim biljkama, a sve je 
bilo kao sakriveno u svijetloj i veseloj šumici 
omorika i jela, kroz koju je odasvud prodi- 
ralo sunce. 

— La Turquoise, kazivaše Lolita, još je 
mnogo ljepša i bolje položena, jer se diže nad 
morem nedaleko najljupkije dražice otoka, 
nazvane Souzeaux. 

Jedne srpanjske večeri obje su se obitelji 
nalazile na kolodvoru d’Orsay u istom rezervi- 
ranom vagonu prvoga razreda, koji je polazio 
prema Nantes-u, Pornic-u i Noirmoutieru. 

Lolita je bila i po naravi lijepa, no ovaj 
puta je u svojoj putnoj odjeći bila upravo dra- 
žesna. Mora da je tome pridonijela nešto i 

ona unutarnja radost, što će sada živjeti neko 
vrijeme s Yholdy-evim, a napose u blizini toga 
lijepog mladića, koji je već bio poznat sa svo- 
je razboritosti i svoga bogatstva. Kojekakve 
nade iskrsnule su pred njenim očima i posve 
su joj zaokupile dušu, koja je bila vrlo tanko- 
ćutna. Uostalom te su nade bile tako velike, da 
bi bile dirnule i manje osjetljiva djevojačka 
srca. Lolita je maljušna kao i njeno ime. Kad 
je čovjek vidi, pričini mu se kao mala neka 
lijepa stvarca, gotovo kao krasna životinjica. 
No ona je ipak prava umjetnica u glazbi i sli- 
karstvu. Rumena je i plava, a kosu je podre- 
zala a la Jeanne d’Arc. Nije to učinila iz pošto- 
vanja prema svetici domovine, nego zato, da 
joj se vidi pokretljivi i lijepi vrat, i jer je to 
udobnije za tenis, kupanje i velike šetnje. 
Treba naime znati, da se Lolita više bavi spor- 
tom nego vjerskim stvarima. Primila je prvu 
sv. Pričest i to je bilo sve. Iza toga ju je za- 
hvatio onaj svjetovni život i povlačio je iz je- 
dne sezone u drugu, iz jednoga svratišta u 
drugo, iz užitka u užitak, tako da nitko nije 
mogao upravljati neprekidno njenim životom. 
No nije zato bila zla, nego tek malo obijesna. 
Tako se barem činilo gospođi Yholdy, koja ju 
je ljubila kao što se ljube mačke: zbog lijepih 
očiju, umiljatosti i neke aristokratske osebuj- 
nosti. 

Dominik je kao uljudan mladić za cijeloga 
puta u svemu bio na ruku gospođama. U Por- 
nic-u mu je bila prva briga da pogleda, je li 
more mirno. To je osobito zanimalo gospođu 
Yholdy, koja je na opetovanu molbu stričevu 
bila odustala od duga zaobilaženja preko sta- 
nica Fromentine i La Fosse. Baš je toga jutra 
more bilo prekrasno, kao kakva modra mlije- 
čna tekućina. 

Brod je već ondje stajao, a kapetan je ne- 
strpljivo čekao čas odlaska. Voda je naglo 

opadala, tako da su prvi okretaji vijka iznijeli 
na površinu cijeli sloj blata. 

Dominik je rastreseno gledao, kako sliko- 
vita okolica Pornic-a nestaje na obzorju... 
Neke su pliskavice izronile na površinu i po- 
igravale se poput djece uz bok broda. Lolita 
ih je promatrala sa zanimanjem, ali Domini- 
kove su misli bile drugdje, daleko, vrlo daleko, 
u Vogezima. Pogledavao je malko obrise toga 
novoga kraja, samo da si uzmogne reći, kako 
bi se »njegovi mali dečki« radovali, kad bi 
mogli doći amo. Odlučio je, da će svakako još 

0 tom razmišljati. 

Za jedno tričetvrt sata otok je postao ja- 
sniji i prisilio je Dominika, da na nj obrati 
svoj pogled. 

Otok je bio malen i lijep, kao Lolita. Kad 
su ^e približili pristaništu, ljudi, koji su ondje 
čekali, počeli su mahati maramicama. Šuma la 
Chaise obrubljujući svojim zelenim hrastovima 
modrinu drage i obalu des Dames, pa modra 

1 smeđa jedra ribara, čamci galebove boje, mali 
magarci sivi poput noirmoutierske prašine, na- 
rodna nošnja žena i one vjetrenjače, ,što su se 
okretale tamo u daljini, — sve se to u jedan 
mah ukazalo očima putnika i vrlo im se svi- 
djelo. 

Otok je u svakom pogledu lijepo primio 
svoje goste. Jedan činovnik društva za nasta- 
njivanje već je čekao na obali. Dobar se uti- 
sak obiju obitelji samo uvećao, kad su idući u 
svoje stanove ušli u šumu la Chaise. Ljetni- 
kovci su bili nanizani bez pravilnosti i nijedan 
nije bio sličan drugome. Jedni su bili postav- 
ljeni kao lagani ukras nad kakvu pećinu nag- 
nutu nad more, a drugi su opet imali oblik 
svjetionika. Većina ih je bila kao utonula u 
mimozama, hrastovima i omorikama. 


80 





Došli su najprije do Ker-Mimie. Bila je to 
ljupka kućica kao i njeno ime, i još mnogo 
ljepša nego na fotografiji. Zatim su došli do 
ljetnikovca la Turquoise, koji je na pogled bio 
ozbiljniji i nekako oholiji. Izvirivao je iz sku- 
pine stoljetnih hrastova poput alzaškog dvor- 


KAD SU SE PRIBLIŽILI PRISTANIŠTU . . . 

ca i kočio se ponosito nad morem. Jedan se i 
drugi ljetnikovac vrlo svidio obitelji, koja je 
trebala, da se u njemu nastani. Stric ’bi se bez 
sumnje teško kretao u »maloj, zelenoj bonbo- 

nieri«, — tako je on nazvao Ker-Mimie — a 
Lolita bi se opet bila izgubila u prostranim 
dvoranama ljetnikovca la Turquoise. 

Nekoliko su se dana gosti samo raspremali, 
— jer su bili ponijeli vrlo mnogo putnih kov- 
čega, — a onda je istom započelo pravo lje- 
tovanje. 

Dominik je od svega toga trpio, kao da su 
ga zajedno s korjenom iščupali iz običnog nje- 
govog boravišta i trebalo mu je više dana, da 
se privikne novome kraju. Gospoda je Yholdy 
znala, što se to u njemu zbiva, pa se nije ni 
uzrujavala, što je prvih dana bio nekako žalo- 
stan. Međutim mladić je ovajput trpio i s dru- 
gih uzroka. Osjećao je, da mu je teško bez 
kapelana i njegovih mališa. Mati ga je uma- 
rala, a stric mu je bio već nesnosan. Lolitina je 
obitelj još sva bila zaokupljena uređivanjem 
stana, pa nije još mogla da ih razonodi svojim 
dobrim raspoloženjem. Dominik je^ međutim 
težio za samoćom, a trebalo mu je učiniti samo 
nekoliko koraka, da je nađe. Odlazio bi uju- 
tro i predveče na tratinu, koja se nalazila nad 
šumom la Chaise. Ta mu se tratina učinila vrlo 
zgodnom za njegovo razmišljanje. 

Nema mu još osamnaest godina i već je 
upoznao ogromnu ozbiljnost života i dužnost, 
da iz njega izvuče što više moralne koristi. 
Odmorit će se sada, ali samo zato, da u zimi 
uzmogne bolje raditi. Pričekat će malko, dok 
se u njemu smiri taj sukob različitih osjećaja, 
a poslije, kad mu bude sve jasnije, pisat će 
kapelanu i izložiti mu u tančine položaj svoje 
duše. 

Ova misao o dragocjenosti života i još dru- 
ge neke misli, s kojima se bavio, otkako je za- 
lazio u patronaž, počele su da se uznemiruju 
u njemu, kao da se boje, da će ih ovdje u 
Noirmoutier-u istisnuti druge kakve misli i za- 


uzeti njihovo mjesto. Dominik ih je ljubezno 
primao, produbljivao i umirivao. Time se bavio 
na svojim samačkim šetnjama, uživajući u ti- 
šini one obale, za koju mu se činilo, da pripada 
samo njemu. Bio je gotovo uvijek sam između 
neba i mora. Svuda je cvjetao neven medena 
mirisa i modri čkalj. Na cijeloj se tratini nala- 
zila samo jedna zgrada. Bio je to otvoreni to- 
ranj, u kome se nekada nalazio mlin, a sada 
je samo služio mornarima za ravnanje pri plo- 
vidbi. Zvali su ga prema njegovom vlasniku 
tornjem oca Ganthier-a. 

Zatim se taj uski trak zemlje produljivao i 
savijao poput nemoćne ruke, koja u svom lu- 
dilu hoće da zagrli Ocean. Na njemu su se di- 
zala udaljena i bijela sela, nazvana Vieil, la 
Madeleine i la Blanche. 

To je eto bio kraj, u kome će da provede 
ljeto, i jako mu se sviđao. Bilo je ondje mnogo 
nebeskoga modrila, mnogo piora i vrlo malo 
zemlje, a to je baš bilo u skladu s njegovom 
dušom, koja je tako žudjela, da se odijeli od 
svega i da poleti u visine. Dominik je već za 
nekoliko dana opazio, da ga ova krasna pri- 
roda umiruje. Prepustio joj je posvema svoju 
dušu, da se u njoj okupa. 

— Već bolje izgledaš, reče mu majka je- 
dne večeri. 

— Osjećam se svakako bolje. Noirmoutier 
je krasno boravište, i nadam se, da ću se u 
njemu dobro odmoriti. 

— A taj ti je odmor tako potreban, siro- 
mašni moj sine, odgovori mu majka i zagrli ga 
proračunanom nekom ljubaznošću, koja je u 
isti mah značila i milovanje i zarobljenje. 

Jedna stranica iz Dominikova dnevnika. 

Malo prije pročitao sam jednu misao, koja 
je privukla moju pažnju. Evo je prepisujem, 
ukoliko je se još sjećam: 

» Čovjek je kipar, koji mora da izradi svoj 
kip za svoj grob. Svejedno je, je li to kip dje- 
teta, mladića, zrela čovjeka ili starca. Glavno 
je, da bude lijep i vrijedan da ga drugi gle- 
da ju.« 

Razmišljao sam o toj rečenici i mislim, da 
će čovjek, ako je se drži, raditi samo za svoj 
siromašni »ja«, koji je sam po sebi tako otr- 
can, nestalan i malo vrijedan pažnje. 

Jedna bi riječ međutim mogla da promi- 
jeni smisao ove rečenice. To je riječ: Bog. — 
Čovjek je kipar, koji mora da izradi svoj kip 
za Boga, neizmjernoga Umjetnika, vrhovnu 
Ljepotu... Kako se odmah sve mijenja! Kao 
kad ogromno sunce svojim zrakama napuni bi- 
jedu jedne mansarde. 

Jest, naš »ja« je vrijedan, da ga mrzimo! 
A ipak, kad stisnemo oholu pjenu većine ljud- 
skih osjećaja, pa i onih, koji nam se čine naj- 
manje sebični, — uvijek ispliva na površinu taj 
naš »ja«. Kako li ćemo se iznenaditi nad svo- 
jim bogatstvom, kad budemo došli na sud 
Božji, i kad će potpuna Istina pretraživati sve 
zakutke naše duše! 

Najbolje razumijem iz sv. Pisma ono mje- 
sto, gdje se veli, da nitko ne zna, da li je vri- 
jedan ljubavi ili mržnje. 

Učini, o Bože, da budem vrijedan ljubavi! 
Ako je nijesam zavrijedio, ljubi me ipak, jer 
znaš, da sam načinjen iz gliba i vidiš na meni 
sve moje ljage . . . Smiluj se mladici, koja hoće 
da se prikalami na Tvoje božansko stablo i da 
postane potpuno Tvojom. 

Bogati mladić iz evanđelja otišao je baš 
zato, što je bio bogat, no ja Te ne ću ostaviti 
zbog toga razloga. 

Ali ja sam slabić, daj mi Svoje snage. Ja 
sam osim toga i čuvstven. Osjećam neizmjer- 
nu potrebu da ljubim i da budem ljubljen. Sta- 


vi pred moje oči potpuno sunce Svoje ljubavi, 
tako da vidim samo Tebe, da Ti poklonim 
svoju mladost i ono nekoliko godina službe, 
što bi ih mogao pokloniti i drugima . . ., dru- 
gima, koji me progone, koji na me vrebaju i 
hoće da me istrgnu iz Tvoga zagrljaja. 

Dođi kraljevstvo Tvoje! 

O, kad bi bilo moguće, da i ja nešto prido- 
nesem dolasku Tvojega kraljevstva, ja, koji 
sam malo, siromašno, ništetno stvorenje pred 
Tobom, neizmjerno veličanstvo mojega Boga! 

XI. 

Vele časnom gospodinu Firminu 

Marmousets kraj Verduna 
(Meuse). 

Dragi vele časni! 

Jutros sam sretan, potpuno sretan. Da sam 
vam pisao juče, bili biste primili žalosno pismo 
i začudili se, što se taj Dominik opet predaje 
utjecaju svojih čuvstava. I bili biste se nasmi- 
jali, vi, koji ste jaki i nikada ne dajete srcu 
prednost pred razumom. 

Šta ćete, kad sam slabić! Otkada ste otišli 
s mojom dječicom, osjećam neku prazninu, ka- 
kve još nikada nijesam osjetio. Ipak su uza me 
majka i stric, pa poznata neka obitelj. Ali ne- 
ma vas, koji iznenada znate naći kakvu poletnu 
novu ideju, otkriti neočekivani kakav pogled, 
kakvu sitnicu, što je vi možda, i ne opažate, ali 
mene ipak oduševljuje do u dno duše. 

Otišao sam jutros iza zajutarka da pozdra- 
vim more s pješčanoga nasipa, koji se nalazi 
tik uz naš ljetnikovac. Baš je izlazilo sunce i 
mogao sam da mu se divim. Poznajete li onu 
romancu: »Jutarnji časovi nose u ustima cvi- 
jeće«? To je jutro zbilja donosilo u ustima 
svakovrsnoga cvijeća. 

More se bilo povuklo daleko u se, a ja sam 
promatrao staru neku otočanku, gdje se spre- 
ma da ide u lov na morske rakove. Iznenada 
obratim pogled u daljinu i ugledam cio niz 
bijelih točaka, koje su se micale i skakale me- 
đu pećinama. Sišao sam na pijesak, ali sam se 
u svojim cipelama vrlo teško pomicao naprijed. 
Stanovnici otoka su u tome dakako mnogo 
okretniji, jer samo navuku na bosu nogu slam- 
nate cipele. No ja nijesam mogao da odem do 
onih pećina. Ipak sam i s morske obale mogao 
razabrati, da je to bila skupina dječaka, bez 
sumnje Parižlija. Jedni su od njih marljivo 
tražili morske rakove pod kamenjem, a drugi 
su opet nešto kopkali po pijesku. 

Iz daleka čovjek bi bio rekao, da su to moji 
mališi. Bio je medu njima neki dječačić opa- 
ljene kože i kuštrave kose. ma baš kao naš 
»div«. Bila su u njih još dvojica vrlo slična dvo- 
jici naših. 

Kad su se povratili na obalu, zapitao sam ih, 
da li su imali dobar lov. Pokazali su mi tada 
svoje rakove i sitne račiće i smjesta smo se 
sprijateljili. 

Neki mornar iz Vieil-a prošao je onuda s 
košem velikih, živih rakova. Kupio sam u njega 
cijelu lovinu i poklonio je djeci. Tada se cijela 
skupina uzbibala od radosti i čuo sam ih, gdje 
međusobno šapuću, kako sam »zgodan dečko« 
i t. d. Ma posvema oni prijateljski izrazi iz na- 
šega patronaža! 

Posve naravno, da sam otišao s njima do 
njihova logora. Pripadali su koloniji Demi- 
Butte te su nam prema tome bili susjedi. Bio 
sam tako zadovoljan, da sam kroz nekoliko 
trenutaka mislio, da se nalazim u svom tako 
ljubljenom patronažu. 

Neki crni visoki kapelan, koji je bio s nji- 
ma, pokazao mi je cijelu zgradu. Sagradio ju je 

stari neki svećenik, nekadašnji župnik sv. Iva- 
na na Montmartre-u, koji se iza naporna života 
povukao ovamo, da se odmori. Ovdje se on to- 
bože odmara, a radi više nego ikada prije. 
Osnovao je ribarima župu u Vieil-u, pozvao je 
časne sestre iz biskupije Vendće i pribavio im 
kuću za stanovanje; sagradio je crkvu — već 
treću u svom životu — i ovu koloniju za ne- 
kadanju svoju djecu, što ih je ljubio kao da 
su mu unuci. 

Ferijalne kolonije, što ih on osnuje, vrlo su 
jednostavne, ali se opet u njima nalazi sve, što 
je potrebno. Tako na pr. učvrsti između dva 
zida dvije motke, spoji ih s nekim čvrstim plat- 
nom i eto ti kreveta. Vidio sam ih jedno tride- 
setak. Nad krevetom se nalazi kratka daska za 
dječakovu prtljagu, koja je također vrlo jedno- 
stavna. U prednjem se dijelu zgrade nalazi ne 
velika kuhinja, a u stražnjem dijelu malena 
soba za starije. To vam je otprilike sve. 

Dodajte još k tome prostrano dvorište, bu- 
nar ograđen bambusovom trskom i ono more, 
što ga od zgrade dijeli tek slikoviti zastor od 
vjetra savinutih i k tlu priklonjenih omorika. 

Ovi siromašni mališi iz XVIII. kotara došli 
su amo posve blijedi, no već su za petnaest da- 
na potamnjeli na suncu. Bilo bi dobro, da i 
mi osnujemo ferijalnu koloniju negdje uz 
more, na primjer ovdje. Budno ću pripaziti, da 
li se ovdje prodaju ili iznajmljuju kakve zgrade. 

Ovaj je kraj doista krasan. Kao naša Cote 
d’ azur (ažurna obala), tek što nije toliko po- 
sjećivanja. Kad ujutro otvorim prozor, imam 
pred sobom cijelu dragu i veliku jednu pećinu, 
što je nazivlju Cob. U daljini se vidi više mor- 
skih žalova, obrubljenih mnogim selima. Niske 
i bijelo okrečene kuće, natkrivene okruglim 
crijepom, koji podsjeća na južne krajeve, jasno 
se ističu između nebeskog i morskog plavetila. 

Čovjek bi mislio, da se nalazi u Alžiru. To više, 
što je ovdje neka posebna, vrlo prozirna svjet- 
lost, zbog koje upravo žalim, što nijesam po- 
nio svojih kistova. Možda vam nije poznato, da 
se dosta rado bavim slikanjem. 

Velim vam sve to, da mi uzmognete po- 
moći u životu. Jer vi ste mi duhovni otac, otac 
uopće i jednoga ćete me dana morati svjeto- 
vati, a možda mi i zapovijedati, jer zapovijedi 
su mnogo uspješnije od savjeta. 

Uglavnom mi se čini, da će praznici dobro 
proći. Mogu svakoga jutra prisustvovati sv. 
Misi u lijepoj kapelici, koja je kao sakrivena 
u priprostom, ali historičkom majuru, nazva- 
nom »la Garennerie«. Vlasnik joj je neki sve- 
ćenik iz Pariza, a sa svojim žutim zidovima, 
stoljetnim stablima i bijednim ogradama posve 
je u skladu s ovim krajem. Ovaj majur »la Ga- 
rennerie« nalazi se na vrlo osamljenom mjestu 
s druge strane šume la Claire. Upravo je divno 
odilaziti onamo po pješčanom nasipu moleći se 
putem. 

Naš je ljetnikovac također lijep, ali to je 
opet druga jedna ljepota. Zamislite si visoku 
alzašku kuću, okruženu zelenim hrastovima, a 
pred njom more, koje se često prelijeva u kra- 
snoj modroj boji. 

Za koji ću čas kroz šumu la Claire do pri- 
staništa, da odnesem ovo pismo. Stavljam u nj 
svoje poštovanje prema vama i svu svoju za- 
hvalnu ljubav. Vaši su praznici zacijelo posve- 
ćeni. Ta bio vam je tako potreban odmor iza 
onih ogromnih napora pod godinom. Ipak bih 
vam bio vrlo zahvalan, kad biste mi od zgode 
do zgode odgovorili, pa makar samo u neko- 
liko redaka. Trebam vas, vele časni, i vi to do- 
bro znate! Sam ne mogu da postojim. Ja živim 
samo od utisaka i podražaja, a sve su to stvari, 
koje se nalaze izvan mene. A moram vam pri- 

znati i to, da ovdje ovi porivi više smjeraju 
prema dolje, negoli prema gore. Poduzeli ste, 
da učinite iz mene čovjeka jake volje, pa me 
nemojte sada ostaviti na p6 puta. Jer hoću da 
prispijem cilju, hoću da iz mene postane nešto, 
ali ne za mene, nego za slavu Božju i spas 
duša. 

Jučer u nedjelju bio sam u Noirmoutier-fi 
na blagoslovu u lađi one velike crkve. Dječak, 
koji je ministrirao, klečao je baš kraj mene, a 
dim se iz njegove kadionice dizao prema svodu 
crkve. Promatrao sam taj dim i govorio Bogu: 
»Ovaj tamnjan ne zna, da Te časti, ali ja to 
znam. Uzet ću ga i prikazati ga Tebi. Udahnut 
ću mu svoju namjeru, da slavi Tebe, neizmjerno 
Biće, tebe stvoritelja i uzdržavatelja svega, što 
postoji . . .« 

Nadam se i želim, da doskora činim s ljud- 
skim dušama ono, što sam tada činio s tim 
tamnjanom. Uzet ću te duše, koje Te ne po- 
znaju, i upravit ću ih Tebi, o moj Bože, koji si 
umro za njih . . . 

Međutim čini mi se, vele časni, da sam vam 
već previše vremena oduzeo. Šta ćete, kad mi 
je tako drago razgovarati se s vama, jer kad 
govorim s vama samim, onda mogu slobodno 
izražavati sve svoje misli. 

Inače se nadam, da ste vi svi u Marmou- 
sets-ima zdravi. Što mislite, da vas jednoga 
dana iznenadim svojim posjetom? No bojim 
se, da se to ne će dogoditi, jer obiteljski okovi 
upravo su strašni u svojoj sebičnjačkoj slat- 
koći. 

Svakako razmišljajte o onom prijedlogu, 
da ovdje osnujemo još jednu ferijalnu kolo- 
niju. Imali bi ovdje i bregove i more, tako da 
bi mogli zadovoljiti sve ćudi naših mališa. 

Završujući list uvjeravam vas, dragi vele 
časni, o svojoj najiskrenijoj odanosti i zahval- 

nosti, te vas molim, da rečete »mojoj djeci«, 
kako ih ne zaboravljam, nego da živim s nji- 
hovom uspomenom i s njihovom ljubavi. Re- 
cite im i to, da je među prvim slikama, što 
sam ih objesio na zid svoje sobe, bila baš nji- 
hova fotografija. No iako se nalazi ta njihova 
slika na zidu, vjerujte, da je još bolje upisana 
u mome srcu. 

Dominik Yholdy. 

Ljetnikovac la Turquoise. 

Noirmoutier. (Vendće). 

XII. 

Gospođa Yholdy nije dakako bila ni naj- 
manje zadovoljna, kad joj je sin rekao, da je 
na nasipu, jedva četvrt sata od ljetnikovca, 
susreo jedan patronaž, i da je baš malo prije 
poslao kapelanu pismo, gdje mu opisuje pu- 
ninu svoje radosti. Gospoda je Yholdy brže 
bolje cijelu stvar dojavila stricu. Ovaj se tako 
rasrdio, da je počeo kleti i psovati, što bi či- 
nio samo, kad bi mu se iznenada dogodila ve- 
velika kvakva neugodnost. 

Naveče se uzbuđenje ipak primirilo. Stric 
se bio otšetao do kolonije u šumu la Claire. 
Susreo je i on djecu i o svemu se raspitao. 
Imali su ostati na otoku samo mjesec dana, a 
dva su tjedna već bila prošla. 

— Tko bi znao, zaključi stric, možda nam 
i sam đavao pomaže! Ovaj nepoželjni patro- 
naž u isti je mah i nevolja i sreća, jer će Do- 
miniku olakšati onaj prijelaz iz života u pa- 
tronažu k posvemašnjem odjeljenju od njega. 

— To je dakle protivno vašoj teoriji »o 
sjekiri« nadoveže njegova šogorica, koja bi 
katkada osjećala potrebu, da bude zagrižljiva. 

— Nipošto, Ružice! »Sjekira«, to vam je 
odlazak iz Pariza i potpuna rastava od kape- 
lana. To je sada učinjeno, i to vrlo dobro uči- 

njeno. Preostaje nam još, da pripazimo na nje- 
govu poštu. Ne ćemo ništa polučiti, ako dopu- 
stimo, da kapelan Firmin iz daljine nastavi da 
zaluđuje Dominika . . . Čini mi se, da ste mi re- 
kli, da poznajete njegov rukopis? 

— O, poznam ga dobro! 

— Moramo sada najprije saznati, kojim 
putem i u koje vrijeme dolazi listonoša, te pa- 
ziti, da sva pošta prođe najprije kroz naše ru- 
ke. Govorimo radije jednostavnije: naprosto 
ćemo zadržati i pročitati sva kapelanova pi- 
sma, a poslije toga ih spaliti, pa makar bila i 
posve neškodljiva. Vrijeme svladava sve za- 
preke, pa će valjda svladati i toga popa! 

Smjesta su počeli da izvršuju tu svoju od- 
luku. Pošta je dolazila u ljetnikovac la Tur- 
quise naveče oko 6 sati, a donosio bi je na ko- 
taču listonoša, koji je posluživao sve ljetni- 
kovce u šumi la Chaire. 

Međutim Noirmoutier je otok povjerenja. 
Svatko može otići na poštu i uzeti nesamo svo- 
je listove nego i listove svoga susjeda. U naj- 
gorem se slučaju može izaći i listonoši ususret. 

Stric je bio na pogled najveći poštenjačina 
i nitko mu nije uskraćivao obavještenja, što ih 
je tražio. Doskora je znao, kada listonoša to- 
vari na svoj kotač mnogobrojne one listove 
za cijelu njihovu šumu. Znao je i čas, kad se 
približavao njihovom stanu, jer zvonce u su- 
sjednoj kući imalo je vrlo snažan glas. Na 
ovaj bi znak izlazio pred listonošu i redovito 
bi tako dobivao svu poštu. 

Nekoliko dana nije vidio ništa sumnjiva, ali 
jedno veče opazi neko pismo upravljeno Do- 
miniku, žigosano u pokrajini Meuse, a rukopis 
je očito bio »popovski«. Pokazao ga svojoj 
šogorici, a ova bez oklijevanja usklikne: 

— To je od njega! 

— Zar ne, Ružice, da ima u mene psiho- 
logije? 

— Hoćemo li ga dakle otvoriti? 

— Hoćemo. 

Stric odlučnom kretnjom otvori pismo. 
Oboje se nagnulo nada nj i čitali su zajedno. 

Dragi moj Dominiče! 

Nepotrebno je da vam kažem, kako me va- 
še pismo razveselilo, kao uopće sve, što od vas 
dolazi. 

Poznam vas već doduše tako dugo, no 
ovakvo jedno pismo s praznika posebno je do- 
brodošlo, jer ono je prije svega znak ljubavi, 
a osim toga mi mnogo toga otkriva o sada- 
šnjem vašem životu, kad ste »župski« sami. 
Drugim riječima, govori mi mnogo o vašoj 
osobnoj vrijednosti. 

Pod godinom, a osobito minule godine, bili 
ste zajedno s drugima u bojnom redu i okori- 
stili ste se onim oduševljenjem, koje vam je 
umnažalo sile, a često ih i stvaralo. Sada ste 
naprotiv sami, pa ćete moći da pokažete, 
što ste. 

Velite mi, da već osjećate tu osamljenost. 
Doskora ćete od nje trpjeti još i više. No imaj- 
te na. pameti, da istina uvijek ostaje istina, da 
je posve neovisna i od svojih napadača i od 
svojih hranitelja. Sto hiljada ljudi može ustvr- 
diti, da su dva i dva pet, to ipak ostaje po- 
grješno. Makar i cijeli grad Pariš nikada ne 
zalazio u crkve, Bog ipak ostaje Bog i na po- 
sljednjem sudu morat će mu svi položiti račun 
o onim sposobnostima, što nam ih je dao, da 
širimo oko sebe dobrotu i da je umnožamo u 
dušama drugih. 

Te su sposobnosti u vas znatne, a i vaša će 
odgovornost biti u razmjeru s njima. 

Zašto je Bog rekao: »Jao bogatašima!« . . .? 
Nije to zbog samoga bogatstva, s kojim mo- 

zemo učiniti mnogo dobra, nego zato, što bo- 
be 1 ? lsll > da J e bo ^ at za samoga se- 

mahe ^ Sam ° B ° Žji bankar za siro ' 

n J™L ] e v Sav i esti dobro poznata ova duž- 
nost bogat^a. Čuvajte brižljivo u sebi ovaj 

vaf rfrnt 0 gOVOrnOSti - 0n će vam bit i anđeo ču- 
var protiv zamamne slatkoće zlih napasti. ži- 

nešto e dnhmTi J ‘ V l am ? f ako u n J emu saberemo 
Ste oso £ ' ° ZrtV ” Jem ° " ežt0 od s ™J e 

Z3tim p , onosni sa sv oje moralne lje- 

nrin’H Sk ° Sam htl ° đa na P>šem: pokazujte i 
pred drugima sve veću ljepotu svoje duše. J 

ota li čovjek sve ne čini za tiielo A sta 

vene° No labaŠn 4 bil i. ka ' koja tako brzo Po- 
vene. No sve, sto učinite za dušu, ostaje vam 

nerazonvo i stalno. Spasti svoju dušu znači 
izrađivati u sebi sliku vječnoga 
Umjetnika, u kojoj će on na posljednjem su- 
du raspoznati barem neke svoje crte 
, lH i e , mojte zaboraviti, da ćete neizbježivo 
na svoju okolinu, bilo zlim ili dobrim 
tjecaj em. Nemojte stavljati svijeće pod rogi 
Neka vas dobar primjer svijetli drugima. Čo- 
vjek nikada ne zna, kolika je vrijednost je- 
dnoga dobrog djela, što ga učini. J J 

Uzdajte se napokon u mene' i recite mi sve 
svoje poteškoće onako od srca srcu. Ja želim 
samo vaše dobro pred Bogom. Hoću da vas 
upoznam s vašom stazom života i da vam po- 

tonfSom^ ° đvaŽn0 ‘ us Pj ešno stupati 
Sepš P e a poz e dravt' ^ ^ iZrUfim nJihove 

m„ PO n ZdraV U am . vas ' J a najsrdačnije, dragi 
J ominice, i neka vas Gospodin uzdrži u 
svetoj svojoj milosti. kapelan Firmi 

P. S. Opažam, da sam ti u ovom pismu go- 
vorio »vi«. Drugom ću ti opet zgodom reći »ti«. 
Znaš, nijesam se u tome baš ustalio, jer kat- 
kada te gledam u duhu još kao dječaka, a 
katkada opet kao odrasla čovjeka budućnosti. 
Znam, da ti je drago, ako ti govorim »ti«, 
kao nekoć na katekizmu, ali kojiput me u 
tome iznenada zaustavi veliko poštovanje pre- 
ma čovjeku i možda prema »još nečemu ve- 
ćem«, što počinje da se budi u duši moga ma- 
log Dominika. 

Neka te svi ovi reci uvjere o mojoj oda- 
nosti i iskrenoj ljubavi. 

Gospođa Yholdy i njen šurjak podigli su u 
isti mah glavu: 

— Možete li si predstaviti, Ružice, svojega 
bašitinika, gdje razmišlja nad tim ljubavnim 
pisamcem? 

— Vidim ga u duhu vrlo dobro. To bi mu 
bilo dosta za osam dana. 

— Doista je bila sretna zamisao, da sve te 
duhovite listove zadržimo. Hoćemo li ovaj prvi 
razderati? 

— Ne bismo li ih radije sve spremili? 

— Pa da ih on jednoga dana nađe? 

— Imate pravo. 

— Kao uvijek, Ružice! 

Stric je jedva dospio da podere pismo, 
kadli se na vratima pojavi Dominik, nekako 
uzbuđen. 

— Rekli su mi, da je listonoša već došao. 

— Jest, baš malo prije. 

Je li što donio za mene? 

— Pogledaj sam, eno ti cijela pošta! 

Dominik pomno ogleda sve omote. Bilo je 
za nj više listova, novina i revija. Međutim bilo 
je očito, da traži nešto drugo. Majka i stric 
su se pričinjali, da čitaju svoje novine, a uisti- 

nu su ga krađomice promatrali. Vidjeli su, da 
je otišao vrlo nezadovoljan. Čim je za sobom 
zatvorio vrata, stric prasne u smijeh: 

— Baš je bila dobra ta moja ideja . . ., jer, 
draga moja Ružice, ja sam joj bio otac. 

Sjutradan su opet došla dva pisma iz po- 
krajine Meuse. Jedno je poslao Louis Bre- 
tagne. Najprije se ispričava, što se usudio pisati 
Dominiku, ali je, veli, mislio, da će ga možda 
zanimati novosti o njegovim mališima. Zamo- 
lio ga je ujedno, da se pomoli za njegova oca, 
koji je bio teško bolestan. 

Nijesu uostalom ni »mali« posve zamuknuli. 
Na dopisnicama su olovkom nanizali mnogo 
onih dječjih izraza, koji baš diraju srce. Jedan 
od njih, koji je zbog svoje »veličine« bio na- 
zvan »divom«, grlio ga je u svojim dopisima, 
kao što grli samo svoju majku. Drugi mu je 
izrađivao štap za Pariš, a treći mu opet javljao, 
da je prikazao sv. Pričest na njegovu naka- 
nu, a napose za to, da se ne utopi u tom nje- 
mu nepoznatom Noirmoutier-u. Nije još nika- 
da vidio mora, ali mu se čini, da u njemu ima 
strašno mnogo vode! 

Dominik nije okusio ni parče od te sreće. 
Ipak mu se činilo, kao da mu nesvijesni šapat 
nevidljivih glasova govori, da mu oni odanle 
pišu. 

Premda je te brige i boli zadržavao za se- 
be, ipak jedne večeri, kad mu je to čekanje 
već dojadilo, nije mogao a da ne reče za 
stolom: 

— To je ipak čudno, da mi taj kapelan ne 
piše! 

Njegova mati razdraženo slegne ramenima: 

— Zar kapelan? Valjda ima i drugog posla, 
nego da piše ovako velikom djetetu, kakvo 
si ti! 

A stric će mu još oštrije: 

— Moj dragi, kapelan te je jednostavno 
ostavio na cjedilu! No budi miran, čim se po- 
vratimo u Pariš, već će te opet naći, kad mu 
bude trebalo novaca. A zasad se brine za tvoje 
i tvoje gospođe majke zdravlje kao za lanjski 
snijeg. 

Ove su opaske Dominika u duši jako zabo- 
ljele, jer je jasno opazio, da se u njima krije 
mržnja. Kapelan se svakako nije žurio, da mu 
odgovori. To je bila očita činjenica, koja se 
nije mogla prikriti. To ga je vrlo žalostilo. Ta 
pouzdavao se toliko u svoga kapelana. 

Njegova je majka uživala u toj njegovoj 
žalosti, jer je u njoj vidjela prvi znak nespo- 
razumka, prvu pukotinu u onoj krasnoj posu- 
di, što ju je htjela da zauvijek razbije. No bu- 
dući da je motlala nečim nadomjestiti ono, što 
je razarala, tjerala je Dominika, da se zabavlja 
tenisom, što su ga priređivale Lolita i njene 
prijateljice. No premda je Dominik po ocu 
imao krvnih veza s Bascima, koji vrlo vole 
igru, ipak se na tenisu samo dosađivao. 

Stric je pokušavao da pobudi u njemu za- 
nimanje za kuhinju, gdje bi on vlastitim ru- 
kama, a na veliku radost služinčadi, priređivao 
neku posebnu riblju čorbu, s kojom se najviše 
ponosio. Svatko si pribavlja ponos, kakav 
može! 

Dominik nažalost nije bio sladokusac. Nije 
bio niti lovac. Kadgod bi čuo, da je tko pucao 
na nesretnog kakvog galeba, koji se odmarao 
na pećini Cob, uvijek bi prosvjedovao: 

— Shvaćam lov, kad nekome zbilja treba 
lovina za hranu; ali ubijati samo zato, da se 
ubija, to mi se čini strašno, jer sučuvstvujem 
sa svakom bolju i patnjom. 

Više je volio duge samačke šetnje, gdje bi 
mogao da po volji razmišlja. No te su mu šet- 
nje samo ispočetka pribavljale željenu samoću. 

Ribari i mornari brzo su upoznali toga visokog 
mladića, a njemu opet njegov apostolski duh 
nije dopuštao, da izbjegava njihove razgovore. 
Ti su se razgovori često pretvarali u vjerske 
rasprave. Dominik je morao da pobija vrlo 
krupne prigovore i takve neočekivane klevete, 
o kojima u Parizu nemaju ni pojma. 

No budući da je došao u Noirmoutier, da 
se odmori, kupio si je čamac na jedra i sam je 
njim upravljao. Tako je opet imao dovoljno 
samoće. 

Kad je gospođa Yholdy doznala za ovu 
kupnju, najprije se pobojala. Vožnja je naime 
na ovoj maloj jedrenjači vrlo ugodna i laga- 
na, kad je more mirno, ali zato vrlo opasna, 
čim se pojave valovi. Međutim Dominik je bio 
dobar plivač, pa se gospođa Yholdy s vreme- 
nom i na to priučila. 

Volio je ploviti dragom i osjećati kako mu 
se lađica opire vjetru poput mlada konja, kad 
ga bočnu ostruge. U svojoj je ladici napokon 
bio sam i mogao se potpuno prepustiti svojim 
mislima. A te su se njegove misli neprestano 
vraćale kapelanu Firminu, koji još uvijek nije 
odgovarao na sve veće čuđenje Dominikovo. 
Govorio je o tome i duhovniku ferijalne kolo- 
nije a Claire, koji je dobro poznavao kape- 
lana Firmina. I on se vrlo začudio: 

— Ova šutnja nije nipošto u skladu s nje- 
govim značajem i još me više začuđuje negoli 
vas. 

Dominik je pisao svaki drugi dan i sam bi 
odnosio svoja pisma u škrabicu na pristaništu, 
a ipak je svaki dan uzalud očekivao odgovor. 

Jedne je večeri bio više potišten negoli 
obično, te se nije vratio obalom, već je otišao 
do male šumske kapelice, koja je bila u neku 
ruku župska crkva onih obitelji, što su stano- 
vale po ljetnikovcima. Ondje se čuvao Presv. 

Oltarski Sakramenat, a Dominik osjećaše veli- 
ku potrebu, da mu izjada svoju bol. Molio je 
s velikim žarom: »De profundis clamavi . . . 
Gospode, iz dubine svoga očaja vičem prema 
Tebi, poslušaj glas moj...!« 


Kapelica je bila prazna. Dominik je pro- 
matrao postaje križnoga puta i sliku nebesko- 



KUPIO JE SEBI ČAMAC NA JEDRA . . . 


ga Oca, koji je u svetištu uporno i simbolski 
pokazivao posjetiocima kapelice svoga raza- 
petog Sina. Dominik je čuo kroz otvorena 
vrata, kako vjetar zavija u omorikama i hra- 
stovima i činilo mu se, da ga time Bog pot- 
sjeća, kako nas ovdje na zemlji svaki dan i 
svaki čas u danu čeka samo borba, borba u 
osami jenosti i prividnoj zapuštenosti. Podigao 
se žalostan, ali opet nešto ohrabren. Onaj, 

koji je rekao: »Dođite k meni svi, koji trpite!« 
— opet je održao riječ i utješio ga. 

Učinio je veliki znak križa i izišao je na- 
polje baš kad je onuda prolazila Lolita, koje 
od njihova dolaska na otok nije gotovo još ni 
vidio. Nosila je pod rukom raket za tenis, a 
plava joj je kosa posvuda izvirivala ispod bijela 
šeširića. Izgledala je tako mlada, tako odlučna 
i tuđa svim onim brigama, koje su izjedale 
Dominika, da ju je ovaj gledao s nekim osje- 
ćajem zavisti. 

Lolita se opet začudila, što je taj mladić 
tako žalostan: 

— Jesam li možda indiskretna, ako vam 
reknem, da mi se pričinjate nekako žalosnim. 

— Imate pravo. 

— Možda se dosađujete? 

— Ne, ali mi je duša puna neke crnine. 

— A sada ste se molili? 

— Jest. A bih li mogao i od vas zamoliti 
jednu molitvu za se? 

— Vrlo rado, ali mi se nekako čini, da 
moje molitve ne bivaju uslišane. 

— A zašto? 

— Jer nema u mene mnogo vjere. 

— Kako vas žalim, Lolito! 

— Šta ćete, kad je Bog tako daleko!... 
Svaka sreća, što je ljudska ruka ne može da 
dohvati, samo je isprazan san. 

— U što dakle vjerujete? 

Lolita se nasmješi: 

— Sad ste pak vi indiskretni, Dominiče, no 
ipak ću vam odgovoriti. . U što vjerujem? Vje- 
rujem u ljubav zemaljsku... Kao čestita dje- 
vojka mogu vam reći samo to, ali me, Domi- 
niče, ipak razumijete, zar ne? 

— Meni treba drugo nešto . . . 

— Sanjaru! 

— Nešto uzvišeni je, veće ; nešto mnogo 
ljepše! 

— Sanjaru! ponovi djevojka naglašujući 
svaki slog svojim raketom. Ja sam moderna 
djevojka, djevojka stvarnosti i mislim, da 
imam pravo, a možda i dužnost, da se naužijem 
svoga života! 

— Pravo! . . . Dužnost! ... To su tek prazne 
riječi, Lolito, ako nema u vas vjere! 

Stajali su šuteći jedan trenutak jedno pred 
drugim. Dominik je nadopunjao svoju misao 
pokazujući rukom nebo, to lijepo nebo Noir- 
moutiera, a Lolita je malo drhtala od uzbuđe- 
nosti, kao da se nalazi pred dvobojem. 

— Sanjaru! ponovi mu po treći puta. Vi 
tražite daleko, što vam možda cvate pred vra- 
tima! 

Iza ovih riječi naglo ode, a vjetar se po- 
igravao njenim bujnim plavim vlasima i snijež- 
nom, bijelom haljinom. Već je bila zašla za 
ljetnikovac Saint-Paul, a Dominik još uvijek 
gledaše za njom. Još mu je uvijek zvučila u 
glavi ironična ona riječ, što je ispočetka nije 
ni razumio »Sanjaru!« 

Ako je to istina? 

Ako je u ludom oduševljenju mladoga 
obraćenika tvrdoglavo htio da uhvati blijedi 
odsjev jedne zvijezde, što uopće ne postoji? 
Ako možda trči za ispraznim snom, koji se 
uopće ne može da uhvati? Ako se sreća zbilja 
nalazi pred njim, pod njegovom rukom? 

A što, ako se ta sreća zove — »Lolita«? 

XIII. 

Od ovoga dana Lolita je stupila u Domini- 
kovu samoću. Pridošla je vrlo jednostavno, kao 
kad sunčana zraka probije noć. 

Sjutradan iza onoga sastanka gospođa je 
Yholdy pozvala na čaj Lolitu i cijelu njenu 
obitelj. Sastanak je Bio vrlo srdačan. 

Prekosutra opet Dominik nije znao, što da 
radi, pa je otišao da vidi taj glasoviti tenis, 

kojim je upravljala Lolita poput kraljice. — 
Nekoliko dana poslije toga Lolita je skoro 
prouzrokovala katastrofu. Listonoša je znao, 
da su stanovnici ljetnikovca Ker-Mimie i la 
Turquoise povezani međusobnim prijateljstvom, 
pa kad je toga jutra susreo _dj evo jku, jedno- 
stavno joj je predao svu poštu, da si tako pri- 
štedi komad puta. Da nije nadošao stric, koji 
je u kuhinji pripravljao već drugu riblju čorbu 
ove sezone, Lolita bi bila odnijela sva pisma 
Dominiku. I onako je išla k njemu, da ga u ime 
svoje družbe pozove za cijelo poslije podne: 
na tenis, čaj, ribolov i vožnju po moru. 

Međutim stric je imao dobro oko, premda 
je bio zaokupljen svojom ribljom čorbom. Po- 
put krupna bivola potrčao je prema djevojci: 

— Zar nam to donosite poštu? 

— Jest, ali mi je rekao listonoša, da je 
sve ili barem skoro sve za Dominika. 

— Dajte sve samo meni. Ta ja sam stric, 
kuhar, listonoša i još mnogo toga u isti mah. 
A ne biste li htjeli pogledati moju čorbu? 

— Ah, kakav je to krasan miris! Nego slu- 
pajte, ne bi bilo lijepo, da gostima priuštite 
samo miris, a da ih ne pozovete i na večeru. 

— Dobro dakle, zlatna gospođice, velika 
mi je čast, veselje, užitak i milina, da vas po- 
zovem svom stolu, kad će se jesti ovo divot- 
jelo. Iza toga bit će vam i najbolji pariški pro- 
izvodi bljutavi. 

— No vidjet ćemo! 

— O, bit ćete zadovoljni krasna gospođice, 
koja ste osvojili sva naša srca, — laskavo će 
joj stric i otkrije pri tom svoj veliki čarobni 
lonac. Krasan se miris dizao iz te posude, gdje 
se u tekućini žutoj poput zlata kuhala petnaest 
funti riba, rakova i kojekakvih oštriga. To je 
bilo tek prvo pripravno kuhanje, a sve je u 
posudi bilo tako majstorski raspoređeno, da bi 


bilo začudilo i najvećeg stručnjaka. Ova čorba, 
što ju je stric naučio kuhati negdje u Africi, 



DOMINIK JOŠ UVIJEK GLEDAŠE ZA NJOM . . . 

bila je sav njegov ponos. Znao bi ih skuhati 
tri do četiri za jednoga ljeta i ništa ga nije 
tako očaravalo kao ona svečana šutnja gostiju, 

koji su zbilja s užitkom jeli tu njegovu čorbu. 
Zato je i ponosito rekao Loliti: 

— Gospođice, kad čovjek srkne nekoliko 
gutljaja ove čorbe, onda mu se čini, da ima 
cijeli raj u svom želucu! 

Lolita je bila veliki sladokusac te je vrlo 
rado prihvatila stričevu ponudu, da okuša 
čorbu: 

. — To je svježe i toplo u isti mah, i Što- 
više bolje od glasovitih Bassovih proizvoda iz 
Marseille-a. 

— Ta molim vas, šta je Basso prema ovo- 
me? Velim vam, morate svakako doći na ovu 
čorbu, ili barem na slijedeću. Dominiku će to 
biti vrlo drago! 

— Mislite? 

— Nesamo da mislim, nego slušajte me 
dobro, Lolito, ja sam o tome uvjeren. 

— Ako ste dakle uvjereni, onda ću 
doći večeras. U 8 sati, zar ne? 

— Jest, i otpratit ćemo vas opet kući. 

— Zar vi? 

— Mislim, da će vam biti milije, ako to 
bude o n. » 

Lolita se nasmije i naglo ode. 

Kad je stric opet bio sam pred svojim lon- 
cem, još je onako zasukanih rukava počeo da 
meće na stranu sve sumnjive listove. Jedva je 
dovršio taj posao, a Dominik uđe u velikoj 
žurbi. Jamačno ga je Lolita bila obavijestila. 

— Ima li pošte za mene? 

— Eno ti, dječače, cijeli svežanj! 

Dominik dakako ni ovaj put nije našao onih 
pisama, što ih je čekao. Premda je odlučio, 
da će šutjeti, ipak nezadovoljno promrmlja: 

— Još uvijek ništa od kapelana, ni uopće 
iz Marmousets-a. To već prelazi svaku mjeru! 

Stric ga srdito pogleda, pa će mu mašući 
kuhačom po zraku: 

— Ti si mi baš čudan! Ponovno ti velim: 
čemu uopće želiš, da ti taj kapelan piše? On 
se sad zabavlja na račun tvoj i tvoje majke. 
Ozbiljne je stvari ostavio za sjutra! A tko zna, 
možda je i rekao upravitelju one kuće, da mu 



KAD ČOVJEK SRKNE NEKOLIKO GUTLJAJA . . . 


spremi svu poštu, pa će na nju odgovarati tek 
iza povratka u Pariš. To mi je uostalom posve 
razumljivo. 

— A meni naprotiv nije. 

— Još si suviše mlad! . . . Nego daj mi ra- 
dije reci svoj sud o ovoj čorbi. Čini mi se, da 
je nekako slaba, zar ne? 

Kad je stric vidio, da se Dominik niti ne mi- 
če, nego da uporno gleda nekuda u daljinu,, 
nadoveže ogorčeno: 

— Ta molim te, mani se toga popa! Ah, da 
sam ja na tvome mjestu, jest, da sam ja na 
tvome mjestu! . . . Nego čuj, čini mi se, da te 
zove Lolita? To je možda zanimljivije od ka- 
kvog popovskog pisma. 

Doista, zvala ga Lolita. Dominik izađe, a 
stric ga je pratio očima. Vidio je kako se ukr- 
cao s Lolitom na svoju jedrenjaču i kako je 
izašao iz drage Souzeaux prema tenis-igralištu 
ljetnikovca Ker-Mimie. Tada je mirno privu- 
kao u kut štednjaka svoj lonac, udobno se sio, 
pa otvorio prvo pismo, što je bilo baš od ka- 
pelana Firmina! 

Dragi moj Dominiče! 

Bit će, da ne primate mojih pisama, kad me 
tako nepravedno prekoravate. A ipak sam vam 
pisao svakoga tjedna, pročitajte dobro: sva- 
koga tjedna, i to od sveg srca, i kao vaš 
prijatelj i kao svećenik. 

Hoće li ovo pismo biti sretnije od ostalih? 
Nadam se, da su moja pisma samo zalutala i 
da ćete ih sva primiti jednoga lijepog dana. To 
će biti najbolji dokaz, da vas vaš kapelan nije 
zaboravio. Uostalom znate i sami, da je to ne- 
moguće. Ta gdje bih vas ja mogao da zabora- 
vim?! Ne mogu nikako da to učinim, jer ste se 
previše oslonili na me, da odvraćam od vas 
opasnosti vašega bogatstva. 

Kad smo se rastajali, povjerili ste mi, — ja 
sam to uostalom već i prije znao — da možda 
u vašoj duši klije svećeničko ili redovničko- 
zvanje. Ovakva povjerljiva očitovanja stvaraju 
međusobne veze, ali i dužnosti. Ja sam uosta- 

lom svećenik baš zato, da vas saslušam i da 
vam pomognem, kako ćete poći pravim putem 
prema budućnosti. U posljednja mi dva lista 
velite, da vas svećeničko zvanje u isti mah pri- 
vlači i straši. Time ste mi samo očitovali čuv- 
stvo, što ga svi mi svećenici osjećamo. Sv. 
Vinko Paulski često bi govorio: »Da sam znao, 
šta to znači biti svećenikom, nikada ne bih bio 
dopustio, da me rukopolože!« No možda ste 
opazili, da Bog stavlja iza nas neku tajanstvenu 
silu, kad se nalazimo na raskršću života, u da- 
nima svečanih obećanja i ugovora. Pod utje- 
cajem ove nevidljive sile, čovjek se odluči, da 
postane časnik, da se oženi ... da ode u sveće- 
nike i t. d. 

Ipak između ta tri zvanja postoji razlika, 
što vas prva dva vode običnim putevima, kuda 
prolazi većina ljudi, dok je svećenički stalež 
poseban put i baš zato moramo temeljitije pro- 
učavati one razloge, koji nas k njemu vode. 

U svom životu nikada nijesam mogao da 
činim, što sam htio. Vidio sam u tome Božju 
volju i pokorio joj se. Kad sam još bio mlad, 
mislio sam na vojnu akademiju ili politehniku. 
Kad bi se u dvorištu internata sastajao sa svo- 
jim starim znancima, koji su već bili u vojnoj 
akademiji, divio bih se njihovoj lijepoj odori i 
govorio samome sebi: »Gle, za dvije ćeš go- 
dine i ti tako!« Vidjevao sam češće sestre svojih 
drugova i opet bih govorio u sebi: »Možda će 
mi koja od njih za nekoliko godina biti ženom.« 
Međutim, kad su prošli ispiti, počeo sam bacati 
krv i svako sam veče imao vrućicu. Kad me je 
liječnik pregledavao i prislonio svoje uho mo- 
jim leđima, vidio sam u zrcalu ozbiljni izraz 
njegova lica. Još istu sam večer razbio staklo 
na ormaru, da vidim svoju diagnozu. Pročitao 
sam na njoj svoju smrtnu osudu. 

Imao sam prijatelja, koji je učio za lije- 
čnika u jednoj pariškoj bolnici, pa sam otišao 

k njemu i upitao ga: »Čuj, ako mladić od dva- 
deset godina ima svako veće vrućicu, ako se 
svake noći znoji i baca krv . . .« 

Prijatelj me nije pustio ni da dovršim. 

— Onda je gotov! Nego dođi da vidiš plu- 
ća lješine br. 27, s kojima se baš bavim! 

Sašli smo u sobu za seciranje, a usput moj 
prijatelj zapita poslužnika: 

— Jesi li pripravio pluća broj 27? 

— Jesam, sad su u vodi. 

Vidio sam ta pluća broj 27, a prijatelj mi 
je razlagao, kako je njihov vlasnik svako veće 
imao vrućicu, kako se svake noći znojio i kako 
je bacao krv . . . 

Sjutradan sam .zaklopio zauvijek svoje ma- 
tematične priručnike i zamolio sam pismeno 
ravnatelja sjemeništa u Issy-u,*) da me primi. 
Mislio sam ući u sjemenište samo zato, da se 
dobro pripravim na smrt . . . Prve dvije godine 
pisao sam dnevnik, u kom su se na više mjesta 
mogle^ da čitaju ovakve i slične riječi: »Idem 
sve više i više ka grobu . . . Čini mi se, da se i 
druga polovina pluća počinje da rastvara . . .« 
Bio je to život pun svakojakih muka i ne bih 
ga zaželio ni najljućem svom neprijatelju. 

A evo me ipak na životu! 

Bog je udaljio od mene sve one stvari, za 
kojima sam pružao svoje mlade ruke, jer sam 
mislio, da su one »sva moja sreća«. A nije to 
bila sreća, ni sjena od sreće! On je neprestano 
upravljao moj život prema svećeničkom zva- 
nju i još prema takvoj službi u tom zvanju, što 
je, ljudski rečeno, nijesam nimalo ljubio. 

Vidite li sada, Dominiče, da vam govorim 
od srca srcu? I budući da smo već zašli u takva 
povjerljiva očitovanja, dopustit ću vam, da još 
dublje pogledate u moju dušu. Mislite li možda, 

*) Issy je mjesto tik do Pariza, a u njemu se na- 
Jazi sjemenište pariške nadbiskupije. 


da se iz neke naravne sklonosti sav žrtvujem 
patronažu? Nipošto, nego tek zato, što mi 
moja savjest veli, da to Bog zahtijeva i što se 
time čini dobro djelo, od kojega gotovo svi 
ljudi bježe. Svaki događaj u našemu životu ima 
svoje značenje. Svi oni idu jednome cilju, no 
mi ih vidimo tek poslije, kao i putnik, koji 
shvaća one nebrojene zavoje puta tek onda, 
kad ga je već prešao i uspeo se visoko iznad 
njega. 

1 ja sam snivao lijep ljudski san o svojoj 
budućnosti, no Bog ga je posvema uništio. 
Imao sam prema tome krivo, jer nasuprot Bo- 
gu nitko ne može da ima pravo. I svaki puta, 
kad bi me životne prilike ili neka privlačivost 
približila mome željenom cilju, pa i bez moga 
znanja, Bog me opet stavljao na prijašnje 
mjesto, i to često veoma okrutno. Da sam 
ostao u svijetu, moj bi život možda bio dobar. 
No budući da sam se odazvao Božjem pozivu 
i postao svećenikom, moj je život kudikamo 
korisniji, plodniji i uzvišeniji. 

Kako je lijep i zanimljiv i privlačiv život 
svećenički! On može da svako neodređeno čuv- 
stvo pretvori u molitvu. U samom jednom danu 
može da oćuti sve radosti i žalosti ovoga ze- 
maljskog života. Okrstio je istoga dana oče- 
kivano djetešce i vidio majku, gdje umire; pri- 
mio je dirljivi prinos udovice i susreo se s oho- 
lom dušom, kojoj privremeno sve polazi za 
rukom, dao je odrješenje zemaljskim anđe- 
lima i sišao je do onoga blata, da iz njega 
istrgne siromašne, sažaljenja vrijedne duše . . . 
Neprestano se uvjerava o nestalnosti ljudske 
sreće, a svaki čas, koji ga približuje svečanom 
činu sv. Žrtve, on zahvaljuje Bogu, što ga nije 
ostavio, da uživa u zemaljskim stvarima, nego 
je odlikovao njegov život i potaknuo ga, da 
teži .za vrhunaravnim idealima. 

No koje li odgovornosti u isti mah! Zato 
nas na ovaj put i smiju samo dovoditi uzvišene 
namjere apostolata i dobrote. 

U našim je rukama vječni spas duša, o na- 
šim odlukama ovisi često život i smrt. Koliki li 
se lijepih i dobrih mladića nalaze na svijetu 
samo zato, što sam nekoć oštro prekorio nji- 
hove majke, koje nisu htjele da imaju djece! 

Mi krstimo i naučavamo, vjenčavamo i tje- 
šimo bolesne i umiruće . . . 

Tko hoće da bude svećenik, mora da ima 
veliko, veliko srce; ali ga mora također uhva- 
titi čvrsto obim rukama, da ne pođe zabran]^ 
nim stazama. Treba da prigrli nebrojena odri- 
canja i to svakoga dana za cijelog svog života. 

Za to se baš i molim s toliko žara i ljubavi 
za vas ... za te . . . 

Ako li imaš zvanje, oh, čuvaj ga poput male 
neizmjerno dragocjene biljke, iz koje će s vre- 
menom izrasti tako veliko drvo, da će se poda 
nj skloniti duše! Ako ga nemaš, onda nastoj 
da budeš dobar i temeljit kršćanin. Nemoj za- 
pustiti dnevnih molitava i pobožnosti, koje su 
kostur svakoga vrhunaravnog života. Imat ćeš 
u tom slučaju doduše samo jedan talenat, ali 
nastoj, da bar on donese koristi . . . Zato i 
budno pratim život tvoje duše, ali ne ću da i 
u čemu utječem na tvoju volju. Čovjek si do- 
bre volje i tražiš iskreno stazu života. Vjeruj 
da se Bog ne će igrati s nama skrivača . . . 

Ja se pak nadam, da će te redoviti tijek ži- 
vota povesti onamo, kuda te Bog zove, samo 
ako budeš vjeran svojim odlukama. A znadeš 
i sam, koliko ti želim onu neprocjenivu čast, da 
uzmogneš služiti Njemu . . . 

Stric je baš došao do toga mjesta, kad je 
ušla u kuhinju gospođa Yholdy. 

— Znate li, Ružice, da je danas opet došlo 

jedno ljubavno pismo, i još kako dugo! Taj 
pop vam uopće nije čovjek, nego neki gnja- 
vator! Ako vajn se hoće spavati, pročitajte 
ovo. A budući da je on vrlo spretan čovjek, 
napisao je još tri druga lista, da imate što či- 
tati, ako se možda prerano probudite! 

Gospođa Yholdy uzme listove i otvori je- 
dan od njih, a iz njega ispadnu mali još svježi 
cvjetići. Stric je opazio, da se začudila, pa je 
odmah utješi: 

— Ni brige vas; to šalju dječaci! Kamo 
sreće da su od Lolite!... Zbilja, moram vam 
reći, da sam pozvao Lolitu na večeru. 

— Bila je to doista pametna misao. 

— Ta ja imam samo pametnih misli! Pogle- 
dajte ove listove: da nema mene, nesretnik bi 
ih sve progutao! Bio bi zacijelo već i pop! 

Nato je svečanom kretnjom otkrio svoj ši- 
roki lonac, bučno usrknuo onaj morski miris, 
što se dizao iz njega i rekao šurjakinji: 

— Vidite, Ružice, uz ljubav jedino još ova- 
kvo izvrsno jelo nešto vrijedi u našem životu! 

XIV. 

Vjetar je bio puhao s protivne strane, pa je 
stoga već bilo kasno, kad je mala jedrenjača 
pristala uz kamenitu obalu drage Souzeoux. 

Stric je bio već nestrpljiv zbog svoje riblje 
čorbe, no ipak mu je bilo drago, što je Dominik 
u društvu s Lolitom, jer će ga, veli, možda ipak 
proći »ljubavna struja«. 

Mladi su ljudi doskora došli u ljetnikovac i 
bio je to zbilja lijepi par. Dominik je već bio 
posve smeđ od sunca, kosa mu je bila zaba- 
čena ostrag, tako da mu je bilo slobodno vi- 
soko, plemenito čelo i oči modre kao more za 
nekih dana. Lolita je opet bila mala i dražesna, 
kao sitni bršljan na podnožju velikoga hrasta, 

— Žurite se, djeco, čeka vas trideset i pet 
riba! poviče im stric nasusret. 

— Kako to, da ste danas zakasnili cijeli je- 
dan sat? ispitkivala ih gospoda Yholdy. 

— Majko, da ste se koji put.sa mnom pro- 
vezli po moru, bez sumnje biste znali, da se 
nikada ne može odrediti čas povratka, kad se 
putuje na jedrenjaci. 

— No dobro, vjerovat ću ti; ali nekako mi 
se čini, da su ti na povratku vjetrovi uvijek 
protivni, kadgod odlaziš s Lolitom! 

Za večerom je bilo vrlo veselo. Stric je 
s čorbom bio vrlo zadovoljan, a prva čašica 
vina raspalila je u njemu pravi oganj. Njegov 
ga je sinovac češće morao gurkati nogom pod 
stolom, da ne bi zaboravio, da je i Lolita na- 
zočna. No stric je bio tako raspoložen, da mu 
je jedamput prišapnuo: 

— Pazi, nije to bila moja noga! 

— Ali, striče! . . . 

Lolita je imala dopuštenje od svoje majke, 
da ostane nešto dulje kod Yholdy-evih. Bilo je 
već skoro 11 sati, kad je ostavila la Turquoise, 
da se vrati u svoju Ker-Mimie, do koje se mo- 
glo doći za jedno pet časaka. Najkraći, je put 
bio, da se udari na lijevo u šumu, a onda opet 
šumskim drvoredom na desno. Na kraju tog 
drvoreda skrivala se Ker-Mimie u malenom 
gaju omorika i lovora. 

No večer je bila tako lijepa, tratina tako 
mirisava, a mjesec se tako dostojanstveno uspi- 
njao po mirnom nebu, da mladi šetaoci nijesu 
mogli odoljeti napasti, a da ne udare na desno 
prema moru. Htjeli su svakako da vide more, 
jer kažu, da je koncem ljeta po noći njegova 
površina katkada svjetlucava. Uspeli su se 
dakle strmim pješčanim obronkom do na rub 
pješčane ravnice i oboje nije moglo da suzdrži 
usklik udivljenja. Uživali su zajednički u istoj 
krasoti. 

Veličanstveni mjesec uspinjao se nad mor- 
skom dragom poput sjajne hostije, podržavane 
nevidljivom rukom. Nebo je bilo sedefove boje, 
a zvijezde na njemu kao dragulji. 

Morska se pučina nejasno vidjela kroz ta- 
janstvenu maglenu koprenu galebove boje. 
Čulo se samo zapljuskivanje posljednjih valova 
osjeke, koji kao da su milovali zemlju. Mokri 
se pijesak pričinjao, kao da je posut topazima. 
Osobito je tratina sa žutim i crvenim očima 
svojih nevena i vrijesova, pa onom modrinom 
mnogobrojnih čkaljeva, izgledala nekako sa- 
blasna. 

Male grbave omorike, svinute do tala od 
vjetra i oluje, pričinjale su se s onim svojim 
suhim korjenjem, što je provirivalo , iz zemlje, 
poput nepomične čete gorskih duhova i vile- 
njaka. Kao da čekaju te smione mlade ljude, 
koji su se usudili, da ih u ovo vrijeme bune u 
njihovom carstvu. 

Dominik je svojedobno pročitao neku po- 
vijest ovoga otoka, pa je pripovijedao Loliti — 
ona je sada još bila odvažna — o noirmoutrin- 
skim dusima, koji za nekih noći izlaze iz svojih 
grobova na mjesečinu, pa se kupe na tratini 
pred šumom la Claire, baš pod bijelim tornjem 
oca Gauthier-a. 

Ondje plešu strahovite neke plesove, koji 
su ispočetka vrlo polagani, a svršavaju se vrto- 
glavim okretajima. Njihovo je društvo vrlo 
šareno. Ima tamo lješina iz slanih močvara, već 
zelenih kostura u moru poginulih mornara, 
starih vještica, koje su nekoć bile vrlo dobro 
poznate u Noirmoutier-u, pa lješine, što su ih 
god. 1793. sankiloti pokopali pod onim topo- 
lama, koje su baš zato najviše na cijelom otoku. 

Svi se oni sastaju na podnožju bijeloga tor- 
nja, pa tu navlače kao stare haljine svoja tijela, 

koja su nosili još za života. I onda urliču i stva- 
raju kojekakve tajanstvene, užasne stvari! 

Dominik je sve to pripovijedao vrlo mirno, 
a nije ni opazio, da te bajke na ovome mjestu 
i u ovo doba jako utječu na to dijete, što mu 
je pod rukom u tami katkada zadrhtalo od jeze. 

Izašli su tada iz šume la Claire, ostavili je 
za sobom i prispjeli na ravnicu bijelu poput 
porculana. Mjesečina je bila tako jasna, da se 
na hrastovima mogla razabirati svaka pojedina 
grana i grančica. Prošli su kraj jednog takvog 
hrasta, koji je stajao pređi malom, niskom se- 
ljačkom kućicom. Bio je to posljednji ljudski 
stan, malen poput kakve, igračke, na ulazu u 
veliku, nepreglednu ravnicu. 

Ta se ravnica tek sada ukazala njihovim 
očima. Bijela jedna točka rastavljala ju je na 
dva dijela. Bio je to toranj oca Gauthier-a, ne- 
kako čudno osvijetljen mjesečevim sjajem. 

Hodali su šuteći. Njihove su se sjene priči- 
njale kao da su žive i trčale su pred njima trza- 
jući se poput prestrašenih straža na pragu ne- 
vidljivoga svijeta. 

Lolita iznenada stisne Dominikovu ruku: 

— Ne idimo dalje! . . . Uistinu, ja se bojim! 

— Bojite se? Zar vi, Lolito? Ne vjerujete 
ni u što, a ipak vjerujete u duhove? 

Lolita se prestrašeno trgne i Dominik osjeti, 
kako se privinula k njemu sva u nekoj tjeskobi. 
Uhvati je za ruku, a ta je ruka bila mlitava i 

drhtala je: , ... 

— Nemoguće, da se zbilja bojite! Valjda 

se samo šalite? 

— Eno ih ondje! . . . Ondje za mlinom! 

Glas joj je bio prigušen, a rukom je poka- 
zivala prema bijelom tornju. Dominik joj je 
sada mogao da kaže štogod je htio, ona ga više 

nije slušala. , v 

— Eno ih i opet ... Ja se bojim, bjezmo! 

katkada se činilo, da natežu plahte . . . 

dva neograđena, travom sakrita bunara. Do- 
minik je čvrsto uhvati za ruke i ne pusti je 
da ode. J 

Lolita već htjede da udari u bijeg prema 
onoj kućici i baš u smjeru, gdje su se nalazila 


Pogledali su prema tornju i ovajput je i 
mladić vidio neke sjene, :što su se u velikoj 
brzini pomicale. 

— Eno ondje i trećega! zaviče ponovno 
Lolita. Gledajte ga, kako bježi! . . . Sad se sa- 
kriva . . ., ovdje kraj nas, za omorikama! 

— Vratimo se dakle, reče mirno Dominik. 

U istom času opaze za sobom, kako su 
skoro kraj njihovih nogu izniknule iz zemlje 
dvije podobe, čovjek bi rekao dvije starice. Za- 
tim su se naglo spustile strminom prema moru 
kao dvije sive, jezovite kugle. Lolita ostade na 
mjestu kao ukopana. Drhtala je sirotica od gla- 
ve do pete i klonula na ruke Dominikove. 

Tada im se ponovno ukazao čudan prizor. 
Neka bića, slična pučkom poimanju vještica, 
trčala su, penjala se na drveće i opet naglo ne- 
stajala u zemlji. Katkada se činilo, da natežu 
neke plahte, a u njima kao da 'je bilo nešto 
tvrdo i teško. Uza to su te pojave vikale i škri- 
pale zubima. 

Onda se opet činilo, kao da će u bijesnom 
trku nasrnuti na Dominika i Lolitu. Pod nji- 
hovim starim zgrbljenim nogama krhale se 
biline kao da su spaljene. I samo im se drveće 
prestrašeno uklanjalo, a plahte su lepršale na 
vjetru poput paklenih mrtvačkih pokrova . . . 

Lolita je padala u nesvijest. Dominik ju je 
podržavao i gledao ujedno, kako se sasvim bli- 
zu njega neka krezubava baba, zgrčenih prstiju 
i košćanih nogu, oborila na jednu omoriku. 
Drvo se opiralo i trzalo nekoliko časaka, a za- 
tim je palo uz oštar krik i mukli šum. 

Iza toga je opet svega nestalo u nekoj uvali, 
da se malo dalje opet pojavi, i to brzo, vrlo 
brzo. Starice su se žurile, dostizavale jedne 
druge vukući svoje plahte,- koje su bile upravo 
nevjerojatno dugačke. Te su plahte često pa- 
dale na zemlju zapinjući o korijenje i izbočine 

tla. Kao da su u njima bili živi stvorovi, koji 
su se još branili. Katkada se činilo, da , je iz 
njih ispao mrtvac i stao da bježi. No starice bi 
se brzo bacile na nj i pokrile ga iznova svojom 
plahtom. Mjesečina je osvjetljivala sve te sjene 
i još ih sablasno uvećavala . . . Starice su po- 
malo nestajale u zlokobnoj moći. 

Dominik uzme tada na ruke onesviještenu 
Lolitu, odnese je oprezno do na rub mora i 
okvasi joj čelo, sljepočnice, ruke i kosu. Lo- 
lita je polagano dolazila k sebi i oštro gledala 
uplašenim očima oko sebe u noć. 

— Ta što vam je za Boga? upita je Do- 
minik. 

— Kuda su otišli? 

— A tko? 

— Zar me još i pitate! 

Lolita je još jedamput pogledala oko sebe. 
Zatim se nešto primirila, pa ga zapita malo 
razboritije: 

— Što je to zapravo bilo? 

Dominik se nasmješi: 

— Možda nešto vrlo jednostavno . . . 

— Otiđimo radije odmah, ali samo uz 
obalu, jer se ne bih više usudila uspeti gore na 
ravnicu! 

Bila je još osjeka, pa su mogli da pođu oba- 
lom duž drage Souzeaux, a kod dvorca Ave- 
Maria udare na desno prema šumi. 

Na pragu vile Ker-Mimie već je čekala Lo- 
litina majka, zabrinuta, gdje joj je tako dugo 
kći. Dominik joj je doveo Lolitu, koja je još 
sva drhtala. A i on je bio uzbuđen, premda je 
htio da to zataji i samome sebi . . . 


Sjutradan se Dominik rano digao i baš je 
kraj prozora, koji gleda na more, svršavao 
svoju jutarnju toaletu, kad li pred kućom 
zaori glasan smijeh. Bio je to njegov mornar, 

koji je pred kuhinjom ispirao svoje mreže. 
Držeći u zubima lulu pripovijedao je zlobnim 
riječima kuharici, kako je jutros lugar bijesan, 
tako bijesan, da bi mogao i da nekoga nalupa. 
Evo što je bilo na stvari: 

Prošle ga je noći on, mornar, pozvao da 
pođe s njime u lov na pastrve, ali bez ikakve 
zlobne namjere! Međutim neke su starice do- 
znale za taj njegov odlazak i brzo su o tom 
obavijestile svoje susjede. Onda su učinile ono 
što se uvijek čini u sličnim slučajevima, kad 
lugar ode na kakav sprovod ili zubaru, da mu 
izvadi zub. 

U Noirmoutier-u vlada velika oskudica na 
drvima. Zabranjeno je najstrože da se odnose 
jele, omorike, hrastovi i tamariske. Otok se 
naime nalazi ispod morske razine, pa je prema 
tome uvijek u opasnosti; a jedino ga ovo dr- 
veće može da zaštiti dajući tlu neku otpornu 
snagu. 

Ne smiju se odnositi niti iglice od omorike, 
samo da korijenje ostane što dublje pokriveno 
i da se ne raznese dragocjena zemlja crnica. 
Ne smijete tih iglica uzeti niti šaku, da si pot- 
palite vatru, jer ćete inače platiti visoku glo- 
bu, a mogli biste dospjeti i u zatvor. Baš u toj 
primjeni zakona lugar je bio upravo nemilo- 
srdan. 

Međutim prošle je noći bio otišao. Nije to 
doduše nikome javio, ali se svejedno saznalo. 
Kad mačke nema kod kuće, onda se miševi 
vesele. 

Kad su se starice uvjerile, da je njihovo 
strašilo zbilja na moru i da ga on, čestiti mor- 
nar gospođe Yholdy, bez sumnje ne će htjeti 
zasjednički da iskrca, — oplijenile su šumu, što 
su bolje mogle. Sedam je omorika bilo otpi- 
ljeno sasvim pri tlu, mnogo grana pootrgano, 
a po cijeloj šumi la Claire tekla je smola iz 

mnogobrojnih rana. Tlo je bilo tako čisto po- 
meteno kao staze u najljepšem gradskom šeta- 
lištu. Nije se na njemu moglo naći ni jedne 
omorikove iglice. 

Lugar dakako nije bio nimalo zadovoljan, 
pa se potuži načelniku, a ovaj je nekoć bio 
mornar i nije znao za šalu u odmjerivanju 
kazne. 

Starice, većinom mornarske udovice, uži- 
vale su od radosti u svojim slamom natkritim 
kućicama. Ostalo je u njima još nešto od one 
gusarske krvi njihovih predaka, pa im se taj 
noćni izlet vrlo svidio. Ah, još će se dugo spo- 
minjati ova rujanska noć, kao što se dugo go- 
vorilo o onom brodu, što je nosio dvjesta bu- 
radi vina iz Porto-a i nastradao nedaleko nji- 
hova otoka. Svi ribari iz onoga sela, pa i cari- 
nici, bili su tako pijani, da je trebalo deset 
dana, dok se opet otrijezne. Dvojica su štoviše 
tom zgodom i umrla . . . 

Glas je mornarev veselo odjekivao, a slu- 
škinje su se u kuhinji smijale što su bolje mo- 
gle. Bio je to zbilja mudar i smion čin, a lugar 
bi lako od jeda mogao da dobije i žuticu. 

Sada je Dominik shvatio jučerašnju tajnu 
i znao je, tko su bili ti dusi, koji su tako pre- 
strašili Lolitu. Otišao je smjesta, da joj sve 
ispripovjedi i gotovo joj se ispričavao zbog 
tog uzbuđenja, kome se nije nimalo nadao. 

Dok je govorio, Lolitine su oči poprimile 
čudan neki sjaj, što ga je opazio već u više 
navrata. 

— Ah, nemojte ništa žaliti, Dominiče! Da 
znate, kako sam usred onoga straha bila 
sretna . . . jest, tako sretna! 

I pružila mu je ruku na takav način, da je 
to bilo skoro očitovanje. 

Dominik je otišao nekako smeten. Lolita je 
ulazila u njegov život, gotovo i u srce, premda 

joj nije otvorio vrata. A ipak je u tom srcu 
već bio Bog i to mu je bilo dosta. Čemu dakle 
da se uznemiruje? 

Ćutio je da se približava borba, jer Lolita 
ga je već više osvojila nego što je to dosada 
mislio. Neprestano mu je mašta donosila pred 
oči onaj jučerašnji događaj. Nije te slike baš 
tražio, ali je nije ni odbijao. Vidio je onu bli- 
jedu glavicu, osvijetljenu blagom mjesečinom, 
gdje mu je klonula na rame. Srce mu je pri 
samoj pomisli na to podrhtavalo. Zar to nije 
dovoljan znak, da ga je već potpuno osvojila 
i zarobila? 

Pa onda taj stisak ruke malo prije!... 
Kapelan mu opet ništa ne piše, sasvim ga je na- 
pustio i sam zaboravio na svoj savjet, da čo- 
vjek može sačuvati samo ono, što 
brani. Nijesu li to bili znaci Božje providno- 
sti, da više od njega ne traži onih velikih 
žrtava . . .? 

Ne, to ipak nije moguće! 

Sjutradan nije otišao na sv. Pričest u šum- 
sku kapelicu, samo da ne mora proći kraj Ker- 
Mimie, već u crkvicu la Garennerie, što ju je 
ljubio zbog njene tišine, osamljenosti i sabra- 
nosti. 

Kadgod bi se pričešćivao, naredio bi, da mu 
donesu kavu u sobu. S njom bi onda polio pre- 
krasne geraniume, što ih je imao na svom pro- 
zoru. Nije zbog toga cvijeću bilo bolje, no 
Dominik je to učinio, da ne mora razjašnjivati 
stricu i majci, zašto ne pije kave. 

Jednoga jutra vraćao se ravnicom, gdje je 
s Lolitom doživio onu pustolovinu. Hodajući 
razglabao je u sebi o sadašnjem stanju svoje 
duše. Možda cio njegov život, cijela vječnost 
zavisi o smjeru, što će ga sada odabrati. Ni- 
kada se više u životu ne će nalaziti pred tako 
važnom odlukom. Htio je da u nazočnosti 

Božjoj uroni u dubinu svoje duše, jer događaji 
su od njega zahtijevali, da se brzo odluči, a on 
je dosada nekako bježao od te konačne odluke. 

Savjest mu je neprestano govorila upornim 
glasom: »Kako li si se promijenio, otkako si 
se ono na kolodvoru rastao sa svojim mali- 
šima!« 

Ako se zvanje sastoji jedino u pozivu Bo- 
žjem, onda ga bez sumnje ima. No ako li osim 
poziva Božjeg treba i neka sklonost, privlači- 
vost, onda baš nije bio tako siguran. Međutim 
je li za zvanje neophodno potrebna neka sklo- 
nost, kao i za pobožnost neka slatkoća? Bit 
će da nije. 

Već su prošla dva mjeseca, otkako mu kape- 
lan nije pisao. Bila je to za njega bolna jedna 
tajna, koje si nije mogao da protumači. Među- 
tim kapelan je njemu izvanjsko jedno biće i 
prema tome njegovo zvanje postoji, odnosno 
može da postoji i bez njega. < 

Ukratko, dva se puta otvaraju pod njego- 
vim koracima: ženidba ili svećenički stalež. 

Ženidba? On je svakako čuvstven, ali nije 
puten. Dosada uistinu nikoga ne ljubi. 

Lolita? Pred njom dakako više nije onako 
ravnodušan, kakav bi htio da bude. Ona je 
slatka i zamamna poput mora. No ipak bi se 
bojao da je uzme za drugaricu života, jer u te 
djevojke nije bilo ni njegove vjere, ni njego- 
vih težnja i ideala’. 

Mogao bi dakako naći i drugu kakvu Lo- 
litu, koja vjeruje te bi s njime išla u crkvu i 
na sv. Pričest. Ne bi to doduše bila ona oso- 
ba, koja ga sada najviše privlači, ali bi barem 
bila dobra kršćanska zaručnica. Tada bi se 
dakle oženio kao i svi drugi ljudi, osnovao bi 
lijep i ugodan dom, imao bi djece i t. d. 

No bi li onda bio zadovoljan? Bili se sve 
njegove čežnje i želje smirile? Ne, nikako ne, 

pa sve da mu postane ženom i Lolita, prigrlivši 
najprije njegovu vjeru. 

U tome je baš za njega ležao najveći 
upitnik. 

Osjećao je, da je pozvan na više, da mu 
ideal nadilazi običnu osrednjost. Ovo je nepo- 
bitna činjenica njegovoga duševnog života i ne 
može nikako da je zaniječe. Pojavila se u nje- 
mu, a da mu kapelan o njoj nije nikada ni go- 
vorio. Kapelan se štoviše začudio, kad mu je 
prije odlaska o tome govorio. 

Čemu onda te muke? Zašto ne može da 
bude miran poput onoga vola tamo, koji ne 
teži ni za čim višim od svoje trave? Ili kao nje- 
gov stric, koji misli, da ima u želucu Nirvanu, 
kad se najede svoje riblje čorbe? Zašto ne 
može da bude sretan kao njegova majka, kad 
joj prispije dugo željena haljina, ili kao Lo- 
lita, kad se nalazi na njegovim, Dominikovim 
rukama . . .? 

Otkuda u njemu ta praznina, što je ne može 
da ispuni nijedno ljudsko biće, pa ni žensko? 
Otkuda u njemu ta težnja, da svoj život učini, 
što korisnijim bude mogao? 

Ako se sve zbiva po Božjoj zapovijedi ili 
dopuštenju, zašto se ta bol nastanila u nje- 
govoj duši i zašto je nikakav ljudski užitak ne 
može da odanle istrgne? 

Zar ga Bog uistinu zove i želi? 

Ako se opre tom pozivu, promašit će život. 
Bit će mu kao onom bogatom mladiću iz evan- 
đelja, koji je obdržavao sve zapovijedi, ali je 
uzmaknuo pred stazom savršenstva, kamo ga 
je Krist pozvao. 

Dominik je vjerovao iz sve svoje duše. Vje- 
fa je od njega bila neodjeljiva kao i njegov 
dah. Znao je doduše, da je slab, vrlo slab, ali 
je znao i to, da je ruka pomoćnica, što je 
Crkva pruža svojoj djeci, vrlo snažna. Zar je 

uostalom prestala djelovati milost Onoga, koji 
baš namjerice čini velike stvari s ovakvim sla- 
bićima? 


Dominik je ugledao nekoliko suncem osvi- 
jetljenih oblaka baš nad dragom. To je samo 
vodena para, mislio je u sebi, a kad je takne 
sunce, obuče se rumenilom, svijetlom i slavom. 
Tako će i sunce Božje osvijetliti moju bijedu i 
uzdići moje ništavilo . . . 

Cijelo se pitanje sastoji u ovim riječima: 
»Hoću li se predati jednoj ženi ili Bogu?« 

Zamislio se malo o tim dvjema mogućno- 
stima. U duhu je gledao lice Lolitino s onim 
njenim dubokim i prijaznim očima, s nježnim 
pravilnim ustima i sitnim zubićima. Svilena 
kosa podrezana a la Jeanne d’ Are obrubljivala 
joj zlatom lijepu i odlučnu glavicu. Gledao je 
to lice dugo i iskreno, predavajući se sasvim 
njegovu čaru; ali je brzo opazio, da nije kadro 
da ga osvoji. Pogledao je još jedamput tu 
djevojku, ali ovajput s više samopouzdanja, 
pa zaključi ovim riječima: 

— Dobro dakle, Lolita je za mene Lolita 
i ništa drugo nego Lolita! Bit ću jači od njene 
ljepote, koja će uostalom za nekoliko dana 
povenuti poput krhka cvijeta. Otići ću Onome, 
koji je sama ljepota, vrhovna ljepota, ljepota 
nikada nerazoriva. Otići ću Onome, koji je 
igrajući se stvorio svaku zemaljsku ljepotu! 

Ruka mu se pružila prema modrom oceanu, 
nad kojim se jato galebova pričinjalo kao da 
netko sipa latice cvijeća. Pružio je ruke pre- 
ma tamnim šumama, koje su obrubljivale to 
more, i prema nebu, koje se tamo daleko na 
obzorju spajalo s vodom. A nad svim tim pro- 
sulo se ono fino, prozirno svijetlo, što ga ima 
samo Noirmoutier. 


Lahor je ljupko dunuo s pučine, a Domi- 
niku je bilo, kao da ga miluje po licu i vla- 
sima nevidljiva Božja ruka. Činilo mu se, da 

mu Onaj, kome ne treba nitko, zahvaljuje, što 
je ovoga jutra prikazao proljeće svoga života 
Njegovoj Svemogućnosti. 

XVI. 

Stric se baš brijao, kadli iznenada zaustavi 
britvu u zraku: 

— Trista mu gromova! Je li moguće? Čini 
se, da Dominik pjeva neku pjesmu. 

Dominik se baš vraćao s jutarnje šetnje i 
presretan, što je napokon jasno upoznao sa- 
moga sebe, pjevao je iz svega grla na pješča- 
nom nasipu pred morem, a pod stričevim pro- 
zorom. Bila je to neka koračnica iz patronaža: 
Spasitelju, smišljeno je: 

Tebi dajem srce svoje. 

— Ružice, poviče stric otvarajući naglo 
vrata, dođite i čujte svoga baštinikal 

Gospođa Yholdy dotrči u ogrtaču za če- 
šljanje. 

— Ne pokazujte se, već samo slušajte! Oh, 
taj mladić mora da je sušičav, kad pjeva ta- 
kve gluposti! 

Prolazeći drvoredom zelenih hrastova, koji 
opasuje vilu la Turquoise, Dominik je na- 
stavljao: 

Kome drugom da pripane, 

Kad mu život Ti si dao, 

Svojim Tijelom hraniti ga 
Kada si se dostojao! 

— Već je poludio!... srditp promrmlja 
njegova mati. Otkuda uopće jutros dolazi? Zar 
i tamo kraj Garennerie ima još kakav pop i 
kapelica? Nadam se međutim, da će se sav 
taj svijet početkom listopada povratiti u Pariš. 
Još je mlad, ali ništa zato! Čim se pruži prva 
zgoda, oženit ću ga s Lolitom. Istom ću onda 
biti mirna. Danak uostalom svi Večeramo' u 
Ker-Mimie i nadam se, da će se tamo pjevati 
drugo što, a ne takve glupave pjesme . . . 

Kod ovih riječi ude u sobu Dominik. Shva- 
tio je, da se govori o njemu, ali nije htio da 
išta pita. Stric se odmah latio teška posla: 

— Moram ti javiti radosnu jednu vijest, ili 
bolje dvije. Prije svega pozvani smo na večeru 
k de Presves-ovim. 

Dominik se niti ne gane. 

— Zar ti to nije drago? 

— I jest i nije! 

— A ipak je umiljata mala Lolita de Pres- 
ves, zar ne? 

— Vrlo umiljata. 

— Zar je to i tvoje mišljenje? 

— Posvema. 

— Eto vidiš, da sam mlad kao ti, bogat 
kao ti, rekao bih samome sebi: život je kratak. 

— Tako kratak, da nije ni vrijedno da se 
za nj brinemo! 

— Naprotiv, treba ga iskoristiti, dobro 
iskoristiti! 

— A druga radosna novost? 

— Bio sam u Vieil-u kod oca Crepier-a. On 
ima dobar i čvrst brod, pa sam predložio, da 
nas poveze na Pilier. Je li ti to pravo? 

— I te kako! Već sam tako dugo želio da 
odem onamo. 

— Napokon je i tebi nešto po volji, umi- 
ješa se gospođa Yholdy. Zabilježit ćemo to 
kredom na dimnjak. 

— Ali, majko, ja sam gotovo uvijek zado- 
voljan. 

— Jest, ali je to tvoje zadovoljstvo mutno, 
tamno, kao u kakve redovnice, koja ne će da 
zada kakvu bol svojoj svetoj družini. 

— Molim vas, nemojte pretjeravati! . . . A 
hoćemo li barem otići sami na taj Pilier? 

— Eto nas odmah tamo! Valjda ipak ne bi 
htio da ostavimo naše odlične susjede, kad 
idemo na izlet, na koji se i oni već dugo spre- 
maju. Brod oca Crepier-a je dosta velik, pa 

zašto da ne budemo uslužni, kad nam je to 
tako lako? To je bar kršćanski! 

— Budimo dakle uslužni!... uzdahne Do- 
minik. 

Vratio se u sobu i stao zamišljen uz prozor. 
Borba danas, borba sjutra, borba svaki dan. 
Takav je eto život. Cijeloga je dana bio žalo- 
stan, što nije mogao da sačuva dugo onaj mir 
lijepoga jutra. 

Oko sedam sati gospođa Yholdy, stric i 
Dominik ostavili su la Turquoise. Otišli su 
šumskim drvoredom k maloj vili Ker-Mimie. 
Šuma je bila prostrta sagom paprati, a izda- 
leka već su provirivali crijepovi vile i razno- 
bojno njeno cvijeće. 

Lolitina je obitelj bila ugledna, ali opet 
nije u njoj bilo ništa izvanredna. Lolita mora 
da je primila profinjenu onu dražest i krasnu 
narav od nepoznatoga kojeg pretka. Otac joj 
je bio već umro i ona je sada bila glavna osoba 
u obitelji. Sve se kretalo oko nje, no ona ipak 
nije na zlo upotrebljavala taj svoj položaj. 
Kraljevala je svojom ljupkošću, a također i 
dobrotom, koja se protezala na sva stvorena 
bića ... Te se je večeri prekrasno obukla, kao 
da na kakvom čarobnom otoku očekuje div- 
noga kraljevića. Međutim, kad se Dominik iz- 
nenada i hotice pokazao vrlo hladnim, i ona se 
namrgodila. Promijenila je kod stola svoje 
mjesto i nije gotovo ni govorila za cijele 
večere. 

Ker-Mimie nije imala kata, več samo jednu 
sobicu pod strehom, u kojoj je stanovala Lo- 
lita. Sva je kuća bila uronjena u prekrasno cvi- 
jeće, kakvo se vidi samo u Normoutier-u. Oso- 
bito su dobro bili zastupani geraniumi. Bilo ih 
je svake vrsti i boje. 

Obje su obitelji vrlo ljubile glazbu, pa je 
Lolita sjela uz klavir na verandi, koja je sva 
bila obrasla pavitinom, čeminom i divljom lo- 

zom. Lolita je bila glazbena do u vrh svojih 
sitnih prstića. Svirala je i pjevala u isti mah, 
a glas joj je bio siguran i školan, tako da je 
mogla pjevati i teže stvari. 


— Što želite večeras? zapita svoje goste 
obrnuvši se k njima. 


— A što bi ti želio, Dominiče? obrati se 
gospođa Yholdy svome sinu, jer je vidjela, da 
je duhom bio otsutan* i to ju je vrlo uzruja- 
valo. 


Dominik je časak razmišljao: 

— Volio bih da slušam nešto iz ovoga kra- 
ja, kakav pravi noirmoutrinski napjev. Pozna- 
jete li Lidenerove pjesme, gospođice Lolito? 

Govorio joj je navlaš »gospođice«, jer je 
znao, da je to boli. Htio je baš, da ponor iz 
među njih bude što dublji. 

— Jest, gospodine Dominiče! 

Obje su se obitelji začuđeno pogledale i 
nijesu shvaćale, što se to među njihovom dje- 
com dogodilo. 

Lolita ode u svoju sobu, da tobože potraži 
svoje note, a uistinu je otišla zato, što su joj 
oči bile pune suza, a nije htjela, da ih drugi 
vide. Plakala je jedno pet časaka i pomicala 
pri tome pokućtvo u svojoj sobi, kao da ne 
može naći željene knjige. Zatim si odlučno 
obriše oči, napudra se i odvažno sade dolje na 
verandu noseći knjigu s notama. 

— Zar je zbilja tako lijep taj Lidener? 
upita gospođa Yholdy s nekim nepovjerenjem. 

— r To vam je pjesnik ovoga otoka. Nje- 
gove stvari dakako ni izdaleka ne vrijede to- 
liko kao Samaritanka! 


— Ali kad to svršite, gospođice, odsvirajte 
nam Samaritanku! zamoli je stric. 

Lolita sjedne uz klavir. 

— Gospođo Yholdy, biste li mi htjeli okre- 
tati listove? 

To je inače činio Dominik. Šta li se dogo- 
dilo, da danas od toga bježi? 

Dominik je trpio od toga mnogo, više nego 
što je priznavao samome sebi. Sad mu se či- 
nilo, da je konačno pukao jaz između njega i 
■Lolite. 

Ona je međutim zapjevala staru neku ro 
mancu, koja je nekoć jako zanosila Noirmou- 
trince, no danas je bila već vrlo zastarjela: 

Kad sjednem kraj žala i zurim 
Bezbrižno, daleko od sviju, 

Valove gipke gledat volim, 

Kako bez kraja o žal biju. 

Ovdje na žalu umire val, 

Kada ga val dotiska novi. 

To je ko život i onda smrt, 

Sestre, u koje miso plovi . . . 

Takav nam je udes na zemlji: 

Sve se mijenja, drukčije diše, 

Rađa se čovjek, val se rađa, 

Tek zato, da ga nema više. 

Jedva dijete svijet ugledalo, 

Već tjera oca. Ali doskora 
Eno i njega na obali 
Svoj kratki tijek svršiti mora. 

Napjev je bio sličan onoj Chateaubriando- 
voj pjesmi: Combien j’ai douce souvenance 
(Kako se rado spominjem . . .). 

Lolitin je glas- bio pretopao za melankoliju 
ove romance i život je iz njega izvirao, kao da 
je zraka sunca zalutala među grobove. 

Stric je ustanovio, da je taj Lidener pot- 
puno glup. Kao da i onako ne znamo, da tre- 
bamo umrijeti! Ta ne mora nam se to ponav- 
ljati na svakome koraku. Baš krasno spada ta 
pjesma u ovu šumu, gdje sve govori o rado- 
stima života. Pa onda taj njegov stil, ti gip- 


ki valovi!... Taj Lidener mora da je bio 
sušičav. 

Dominik je naprotiv rekao, da je ta pje- 
sma vrlo dirljiva, jer govori o onim istinama, 
koje se nikada dosta ne ponavljaju: »Spomeni 
se posljednjih stvari i ne ćeš nikada sagri- 
ješiti!« 

— Hoćeš li, da ti pjevamo Requiem ili De 
profundis? reče mu majka. 

— Ili možda Chopinovu Marche funebre? 

— Ne, majko! Zamolili ste me, da što oda- 
berem. Odabrao sam Lidenera ... i zahvalju- 
jem gospođici Loliti. Sad je na vama red da 
birate! 

— Govorili ste malo prije o »Samaritanki«, 
draga moja zlatna Lolito? 

U glasu gospođe Yholdy bilo je mnogo 
nježnosti i zadovoljštine za Dominikovu hlad- 
noću: 

— Znam, da jako volite Rostanda. Volim 
ga i ja, jer je uistinu krasan pjesnik. Odsvirajte 
nam dakle Samaritanku. Međutim nijesam ni 
znala, da je već uglazbljena?! 

— To vam je vrlo jednostavna pratnja, 
što ju je sastavila jedna moja prijateljica. 
Pjevala sam je samo jedamput, pa vas molim, 
da ne budete previše strogi kod prosuđivanja. 

— Znam već, da ćete dobro pjevati, mala 
moja Lolito, i slušat ću vas od sveg srca. 

— Vrlo dobro, Ružice! — odobri stric 
majčine riječi gledajući pritom srdito Domi- 
nika. 

Mladić je sio malo postrance, a na licu mu 
se odrazivala bol i turobnost . . . Bilo mu je 
neugodno u tom novom položaju, ali opet je 
ustrajao u njemu. Lolita se ponovno smjestila 
uz klavir. U mučnoj tišini zadrhta njen glas, a 
kako je salon bio otvoren, gubio se brzo u 
granama bliskoga drveća: 

Moj dragi! Već te tražim sve od zore 
I sad nalazim, kad je večer pala. 

Ipak je dobro: mrak još sasvim nije 

Moći će te vidjet 
Moje zjene dvije. 

Ime ti širi pomast oko sebe, 

Od daha Tvoga dižu se mirisi, 

Kao med slatka svaka je riječ tvoja 

U očima sja se 
Sjaj nebeskih boja. 

Moje se srce ko plod nježni topi . . . 

Ah, moj ljubljeni! Tražilo je tebe. 

Ko cvijet mirisni spusti se na njega, 

Zagrli ga čvrsto, 

Izljubi ga svega. 

Lolita je bila dražesna u svojoj jednostav- 
nosti. Bol je ušla u nju, a njena je dražest ti- 
me postala samo još dirljivijom. Njen glas 
pun ljubavi i uzdisaja plačući je govorio Do- 
miniku o njenoj žalosti. Dominik ju je shva- 
ćao. Svaka mu je riječ dirala srce, kao da ga 
Lolita moli za samilost. Svaka je kitica pjesme 
donosila novi nasrtaj i novu bol. Zatvorio je 
u sjeni oči i nije htio da gleda Lolite. No ipak 
ju je čuo i njegovo je srce plakalo s njezinim. 

Čemu da oboje tako trpi? Govorit će s Lo- 
litom i sve će joj reći. Zamolit će je, da se 
smiluje samoj sebi, a također i njemu . . . Oh, 
ovakvo jedno veče! Da još jedno doživi, za- 
cijelo bi mu podlegao... Jutros je još bio 
tako stalan i oduševljen, a večeras je već u 
mukama. Zašto me mučiš toliko, Bože moj, 
kad hoću da budem Tvoj . . kad sam već 
Tvoj, sav Tvoj . . . ? 

. Obje su se obitelji opet začudile, kad je 
Dominik prije odlaska iz Ker-Mimie rekao 
gospođi de Presves: 

— Biste li htjeli otići s nama na glasovitu 
ravnicu duhova? Lolita i ja poći ćemo napri- 
jed, jer smo već vikli takvom izletu. A osim 
toga, rado bih s njome govorio. Tako je lijepo 
pjevala i još k tome tako lijepih stvari, da se 
dosada još nijesam usudio progovoriti . . . Ho- 
ćete li doći sa mnom, Lolito? 

— - Gospođice Lolito! — ispravi ga Lolita. 



SVAKA RIJEČ ROMANCE . . . 


— Ne..., Lolito! — a kad su pošli neko- 
liko koračaja i bili već sami, Dominik nado- 
veže: 

— Draga moja mala Lolita, kojoj sam za- 
dao toliku bol. 

— Jest, veliku bol . . . 

— A za čas ću joj zadati još veću . . . 

XVII. 

Ispočetka joj nije rekao ništa. 

Izašli su iz gaja, u kome se sakriva Ker- 
Mimie, krenuli su zatim na lijevo i stupali ve- 

likim drvoredom prema pješčanoj ravnici. U 
tom drvoredu, gdje je bilo tako tamno, da su 
se jedva vidjeli, Dominik prihvati Lolitinu ruku, 
pa je upita: 

— Jesam li vas zbilja večeras ražalostio? 

— Vrlo. 

— Trebalo je tako. 

— Mogu li znati zašto? 

— Ne ćete toga razloga razumjeti. 

— Recite mi ga ipak. 

Dominik se zaustavi, pa će joj glasom, koji 
je pokušavao da bude odlučan i svečan: 

— Hoću da budem svećenik. 

Lolita se uhvati za čelo, kao da pada u 
nesvijest. 

— Zar ne velite ništa na to, Lolito? 

— Ne, ništa!... Šta hoćete uopće da vam 
kažem...? Zadajete mi večeras najveću bol, 
što je iikada mogla da mi bude zadana! 

— Činim to tek zato, da tu bol što više 
skratim . . . 

— Hoćete me dakle radije ubiti odmah. 
Međutim i ja ću vam reći nešto. Nije to do- 
duše ni pristojno ni čedno, ali u ovim prilikama 
ne vidim razloga, zašto bih to prešutjela: lju- 
bim vas, Dominiče, ljubim vas, kako se ljubi 
samo jedamput u životu. Učinite, što vas vo- 
lja: budite svećenikom ili ne, . . . oženite se ili 
se ne oženite, ja vas ipak ljubim i stavljam u 
tu riječ svu neizmjernu dubinu, što je može da 
ima . . . Ljubim vas i nitko mi ne će moći da 
otme te ljubavi . . . 

— Zar ćete me ljubiti i onda, ako budem 
svećenik? 

— Jest, zatvorit ću tada oči i živjet ću od 
uspomene na vas. 

— U vas nema vjere, Lolito...? 

— Nema je . . . Ali da je imam, sve bi bilo 
drukčije. 

— Pa što ste onda u vjerskom pogledu? 

— Ah, skoro ništa . . . Idem na misu poput 
drugih iz moje okoline, ali vaši obredi nemaju 
za me nikakva značenja. Moje je stanovište 
ovo: slobodna sam i ta je moja sloboda jasna 
činjenica. Imam pravo da sačuvam tu svoju 
slobodu tako dugo, dok ne naiđem na nesa- 
vladivu zapreku, što bi mi je postavio nečiji 
auktoritet. Međutim danas nema nikakvog 
auktoriteta, o kome se ne sumnja ili se ba- 
rem ne bi moglo da sumnja. Dandanas se su- 
mnja o svemu. Ima velikih ljudi, koji su uz 
vas, a drugi su opet proti vama. U toj zbrci 
mišljenja brinem se samo za to, da sačuvam 
svoju slobodu... i svoju ljubav! 

— S ovakvom je teorijom oboreno svako 
načelo, nema više ni dobra ni zla, uopće ništa. 
Kad bi se svako slobodno biće neograničeno 
služilo svojom slobodom, neprestano bi na ze- 
mlji vladali sukobi svih egoizama i strasti. Vla- 
dala bi samo surova sila, a to vam je najomra- 
ženija vladavina! 

— Ah, ne ću ja da idem tako daleko! Ni- 
jesam ja nikakav naučenjak. Zapitali ste me, 
kakvo je stanje moje duše, i ja sam vam ga 
opisala, a da nijesam iz njega povlačila po- 
sljedica. Za mene život dobiva vrijednosti sa- 
mo po ljubavi. Ja sam u nj unijela ljubav pre- 
ma vama i zauvijek će ostati ondje. 

— A ljubav Božja? 

— Ah, molim vas, Bog...! 

Lolita mahne rukom, kao da odbija od 
sebe misao, koja za nju nema vrijednosti. 

— Vidite li, Lolito, kakav nas ponor dijeli. 
Ja naprotiv vjerujem u Boga kao što i živim. 
Vjerujem u Njega, kako su vjerovali svi na- 
rodi. Vjerujem, da ljudsko društvo ne može, 
da živi bez jakih veza, koje će ga držati na 
okupu; a te veze može dati samo vjera. 

— Postanite pastor, pa ćemo se vjenčati u 
Londonu . . .? 

— Nipošto, jer sve vjere ne mogu da budu 
istinite. Treba odabrati jednu između njih. Od- 
ličnost naše vjere nad svim ostalima tako je 
velika, da joj bez straha poklanjam svoje mi- 
šljenje i djelovanje. 

— No čovjek može da bude dobar kršća- 
nin, a ne mora zato da bude svećenik. Ta je 
razlika također očita! Ja vam ne bih nipošto 
branila da idete na misu, štoviše išla bih s va- 
ma. Tko zna, možda ćete jednoga dana i u 
meni užgati tu vjeru, koja vas je tako osvo- 
jila . . . 

— To je baš ono, što vam ne mogu pro- 
tumačiti, jer me ne biste shvatili. Osjećate, što 
u vama pobuđuje jednostavna ljudska ljubav, 
a što mislite, kako tek djeluje, na dušu ljubav 
božanska i kakvi su njeni zahtjevi!? 

— Toga zbilja ne shvaćam. Ja sam vrlo 
jednostavno dijete, a vi ste nekako zamršeni. 
Sreća prolazi kraj vas . . ., sreća prolazi ze- 
mljom i to sasvim na vašem dohvatu. Raširite 
samo ruke i ona će spremno da vam se preda. 
A vi međutim tražite sreću u ne-znam-kakvoj 
nebeskoj obmani! . . . 

— A ipak je ta obmana stvarnija od svih 
stvarnosti. 

Stupali su jedno uz drugo i zašutjeli su 
sada. Došli su baš do onoga mjesta, gdje je 
pred nekoliko dana Loliti bilo pozlilo. Obje 
obitelji kao da su se složile, da ih ne smetaju 
u razgovoru, jer su naslućivale, da je taj raz- 
govor veoma ozbiljan. 

Dominik je prvi prekinuo šutnju, pa uzme 
kazivati blagim riječima: 

— A sada istom dolazi najvažnija i najteža 
točka našega razgovora. Rekao sam vam već, 
da je u mene čvrsta vjera, ali vam moram reći 

i to, da sam nažalost i slabić ... A osim toga 
i ja ljubim vas... 

Lolita u tami sklopi ruke. 

— ... a htio bih, da vas ne ljubim . . . 

— Što dakle hoćete od mene...? 

— Smilujte se meni, mojoj slaboći, mojoj 
žeđi za ljubavlju... Ne dajte mi da pijem vi- 
no, za kojim težim . . . Eto, rekao sam vam 
sve i možete vidjeti, da sam iskren i da vam 
se potpuno povjeravam. 

— Vi naprosto tražite, da se oboje ubi- 
jemo. 

— Ne to! Nego me se klonite, što više bu- 
dete mogli, tako da na svom trnovitom putu 
ne susretam vašega čara. Uskratite mi slat- 
koću svojega pogleda i svoje nazočnosti. Ne 
tražite zgode, da se susretamo . . . Vi ste je- 
dina zapreka između Boga i mene . . . Ipak 
hoću da dođem cilju, bezuvjetno hoću . . . , 
premda sam već skršen od borbe . . . 

— Strašan je taj vaš prijedlog! 

— Zar mislite, da ja toga ne znam! Ako me 
dakle ljubite, neka vaša ljubav bude tako jaka 
i dopusti, da vas zaboravim!... A ovaj izlet 
na Pilier neka bude posljednji. 

— Ako baš želite, ne moram ići ni onamo, 
jer me može zaboljeti glava ujutro na dan 
odlaska. 

— Ne, neka još bude taj izlet! Hoću da si 
još priuštim tu radost. A iza toga neka sve 
bude svršeno, zauvijek svršeno! 

Ćutio je, da Lolita plače. 

Došli 9u podno bijeloga tornja. 

— Mogu li se pouzdati, Lolito, da će ovaj 
razgovor ostati među nama ... da nikome ne 
ćete govoriti o toj mojoj molbi? 

— Možete, ali ne možete zahtijevati od 
mene, da ubijem osjećaje, koji cvatu u mojoj 
duši, koji su me posve obuzeli ... To više ne 

ovisi o meni . . . Ljubim vas, Dominiče, da 
znate, kako vas ljubim!... 

Vraćali su se opet u šutnji. Rekli su sve, 
što su htjeli i otkrili jedno drugome dušu. 
Svaki je razgovor bio nepotreban, jer nijesu 
više imali da si što kažu. Noć je omotala svo- 
jim velom njihova umorna lica, a neizmjerni 
šum mora uljuljavao jeji san njihovu neiz- 
mjernu bol. Ipak su na oko bili smireni, kad 
su se približili svojim roditeljima. A čemu da 
i pokazuju radoznalim pogledima onaj ponor, 
što su ga iskopali pred svojim nogama? 

Vrlo nježno, ali izdaleka, pružili su jedno 
drugome ruku i svako se bojalo, da ga ne 
ostavi ravnodušnost. 

— Zbogom, Lolito! 

— Dakle, sad je sve svršeno? Oh, da mi je 
umrijeti, . . . umrijeti! ... 


Vrativši se u svoju sobu Dominik je klo- 
nuo na stolicu pred pisaćim stolom, pa ruka- 
ma uhvatio glavu i još je u duhu gledao dra- 
gu njenu sliku. Zar je to život, ova neprestana 
borba . . .? Čovjek instinktivno širi ruke, da za- 
grli sreću, ali ih opet mora zatvoriti, prije no 
što ih se sreća dotakla. Jer ovdje na zemlji 
najprije dolazi u obzir dužnost. A njemu je 
dužnost pokazivala strmu stazu, na čijem je 
podnožju morao da ostavi ženu, pa makar to 
bila i slatka mala Lolita. Uzeo je zatim pero i 
napisao ovo pismo: 

Vele časnom 

gospodinu Firminu 
Patronage Jeanne d’Arc, Pariš. 

De profundis clamavi ad te, Do- 
mine... 

Iz dubine ponora ponovno vičem k vama, 
moj duhovni oče! Zaklinjem vas, da poslušate 
glas moj, i da me više ne zapuštate, kako ste 

to dosada činili ... Ta zar više nijesam vaše 
dijete? 


Nadvila se nadamnom oluja nježnosti i lju- 
bavi, tako da sam sav izvan sebe. Sad se u 
meni bore dva čovjeka, a jedan od njih još 



ĆUTIO JE, DA LOLITA PLAČE 


uvijek neodoljivo teži za velikim idealom, što 
ga je nekoć prigrlio. Drugi je zarobljen lju- 
bavi ljudskom. Nije to putena, zla ljubav, ne- 
go ona dopuštena, a nudi mi je malo jedno 
zlatno stvorenje, u koga nema vjere. Možda 
bi jednoga dana i uzvjerovalo, kad bih prihva- 
tio njeno srce, što ga prinosi na moj siromašni 
žrtvenik. 

Ova se dva čovjeka bore bolno, očajno . . . 

Kojiput sam već u duhu gorljivi svećenik, a 
kojiput opet zakoniti muž zlatne jedne ženice. 
Za nekih se dana nalazim u mislima u pred- 
građu i žrtvujem se za one uboge duše, što 
ste me tako dobro naučili da ih ljubim. A onda 
mi se opet čini, da pripadam toj djevojci. Radi 
se o gospođici de Presves, što ste je jamačno 
koji puta vidjeli kod nas na Elizejskim Po- 
ljanama. Zašto da vam tajim njeno ime, kad 
i onako morate sve znati o mojoj duši? 

Treba mi pomoći ... i zovem zato u pomoć! 
Odgovorite mi, savjetujte me u velikoj ne- 
volji! 

Hoću li imati takvih krvavih borba i onda, 
kad već budem svećenik? Ili ću biti učvršćen 
u Onome, koji može sve? Je li ova napast po- 
sljednja kušnja, hoće li iza nje nastupiti tišina 
i nenatkriljiva ona radost, što se osjeća u radu 
za spas duša? 

Nalazim se u potpunoj noći . . . 

Zaklinjem vas: odgovorite mi! 

Pozdravlja vas mnogo vaš nesretni Domi- 
nik, koji je tako osamljen u najtežem času 
svoga života . . . 

Noirmoutier, La Turquoise. 

Dominik YhoIdy. 

XVIII. 

Duševna bol potakla je u Dominiku želju, 
da što prije učini izlet na svjetionik Pilier. 
Bila je to za njega, posljednja kušnja ljubavi, 
kojoj se otimao. Lolita je sada upućena u 
stvar, pa će svakako držati svoje obećanje i 
klonuti ga se poslije ovoga sastanka. Možda 
će se onda u njihove duše opet povratiti mir, 
i to zauvijek. Propitao se kod oca Crepier-a, 
bi li se skoro moglo poći, no ovom se činilo 
zgodnije, da se još pričeka. Vjetrovi su bili 
odviše niski i mogli su donijeti kojekakvih iz- 
nenađenja. Govorio je tako zbog gospođa, 

koje su se uvijek malo bojale mora; a Domi- 
nik, pa i Lolita, bili su već vikli vožnji po mo- 
ru u maloj jedrenjači te se već nijesu mnogo 
brinuli za lijepo vrijeme. 

Iza nekoliko dana oklijevanja odlučili su 
ipak, da pođu na izlet posljednji dan mjeseca 
rujnai. Jer ima noirmoutrinska poslovica, koja 
veli, da je u jesen vrijeme to gore, što se du- 
lje čeka. 

Urečenoga dana površina je mora bila 
mirna poput ulja, a otac Crepier usidrio se 
već zarana pod prozorima vile Turquoise. 

Stric pozove svoju šurjakinju: 

— Ružice, otac nas Crepier već čeka! 

Gospođa Yholdy bila je već spremna. To 
je strica vrlo začudilo: 

— Draga moja, vi postajete svakim danom 
savršenijom živeći uza svog svetog sina. Me- 
đutim, moram da vam povjerim veliku jednu 
novost. Od jedno petnaest dana hvatam ne- 
samo kapelanova pisma, nego i Dominikova! 
Ah, da znate, kako je prirasao uz toga popa! 
Baš sam jučer ulovio jedno pismo, i da ga 
je kapelan primio, možda bi došao i ovamo, 
da nas javno osramoti i ukori. Na sreću spa- 
ljeni su mostovi s jedne i s druge strane. O, 
stari stric Yholdy ima dobar nos! 

— A kako to radite? 

— S onim listovima, što ih Dominik sam 
odnosi na pristanište, ne mogu ništa. Razmi- 
šljao sam doduše i o tome, ali još nijesam na- 
šao rješenja. Međutim sva ona pisma, što ih' 
šalje skupa s našom poštom, ostaju kod va- 
šega službenika, i on ih pomnjivo čita. Bilo 
bi pravo čudo, da se uza sve to ne obratim! 

— Zbilja je neugodno, što moramo tako' 
postupati s osamnaestgodišnjim mladićem! 

— A kako bismo drukčije? 

— Čini li vam se, da se pomalo opame- 
ćuje? 

— Kako koji dan... Danas mi se na pri 
mjer čini, da je vrlo dobro raspoložen. 

— Željela bih to već zbog te sirotice Lo- 
lite, koja je ono veče plakala... 

— A je li vam poznato, o čem su ono go- 
vorili? 

— Dosada sam uzalud nastojala da to sa- 
znam, ali mi se čini, da nije bilo ništa sjajno 
za nas. 

— Šteta za toga bogatog mladića. Eno ga, 
gledajte, kakav je zoran momak! 

Stric je kroz prozor pokazivao na Domini- 
ka, gdje s ocem Crepier-om pripravlja jedre- 
njaču. 

Uto je baš prispjela obitelj de Presves. Ju- 
tro je bilo mirno i protkano onom neuporedi- 
vom svjetlošću noirmoutrinskom, tako da je 
družba de Presves-ovih na pogled bila vrlo 
dražesna i vesela. 

More je bilo vrlo nisko, tako da je ukrca- 
vanje bilo dosta teško za onoga, koji nije htio 
da si smoči noge. Dominik je s nekim mladim 
mornarom prevažao izletnike na svom čamcu 
do na brod. Zasukao je hlače do koljena, a 
mornarska mu se košulja raskopčala na gru- 
dima. Bio je toga jutra pravi mornar. 

Najprije se odvezao s Lolitinom svojtom, 
svega četiri putnika, a kad se povratio, htio 
je da uzme Lolitu, gospođu Yholdy i strica. 
No ovo dvoje mu je doviknulo, da još nijesu 
sasvim spremni, pa neka zato pođe samo s Lo- 
litom i jelom, što su ga spremili za izlet. Do- 
minik im se poslušno pokorio. Lolita je bila 
vrlo povučena i htjela se izuti, da ode pješice 
na Dominikov čamac. No on joj toga nije do- 
pustio, već je na svojim rukama odnese do 
čamca. — Otplovili su dakle sami i zbilja su 

bili krasan par uz ona dva modra jedra. Go- 
spođa Yholdy i stric pratili su ih očima tako 
dugo, dok nijesu prispjeli do oca Crepier-a, 
koji je pomogao Loliti, da prijeđe na njegov 
brod. 

Zatim je došao red na majku i strica. Go- 
spođa je Yholdy za vožnje u čamcu opomi- 
njala sina. Ono je veče u Ker-Mimie još imao 
neko pravo, da bude onako hladan i neprija- 
zan, jer je bio gost. No danas su stanovnici iz 
vile Ker-Mimie njihovi gosti! Stoga se nada, 
da će Dominik ovaj put biti prijazniji. To je 
uostalom jedini način, da se popravi loši uti- 
sak one neprijatne večeri, a da se i ne govori 

0 dužnostima dobra odgoja. — Dominik ju je 
slušao pognute glave, a na ustima titrao mu 
nešto bolan smiješak. 

— Draga moja majčice, budite mirni! Ima- 
te pravo, da su nam Presves-ovi danas gosti 

1 uvjeravam gas, da ne ću zaboraviti na svoje 
dužnosti kao domaćina . . . 

— A to je zar sve . . .? 

— Pa što želite još? 

— Hoću da nadoknadiš ono svoje nera- 
zumljivo mrko držanje od prije nekoliko 
dana. 

— Želite možda, da budem ljubezan s Lo- 
litom? 

— Jest, budi ljubezan s Lolitom. A zašto i 
ne bi? Ta šta ti je učinila ta sirotica? 

— Nemajte ni za to brige . . . Obećaj em 
vam, da ću biti ljubezan s Lolitom. 

— Ali ne tek na "Zapovijed. 

Dominik se nasmiješi, ali ne odgovori ni- 
šta. Skoro zatim digao je otac Crepier sidro. 

Otac Crepier bio je dobar i čestit mornar. 
Imao je kapu i odijelo od žute nepromočive 
tkanine, pa je stojeći na brodu ispitivao ob- 

zorje svojim malim sivim očima, a tako važno, 
kao da je sam Neptun. 

— Hoćemo li, oče, imati lijepo vrijeme? 

— Prije podne zacijelo, ali večer bi nam 
mogla donijeti promjena! 

— Ništa zato, ako more bude nemirno, pre- 
noćit ćemo ondje! 

— A gdje...? upita otac Crepier smi- 
jući se. 

Ovo je pitanje bilo opravdano, jer Pilier 
je bio uzak greben, 150 metara širok, a 600 
metara dug. Bila je to tragična pećina, koja 
je prkosno stajala u Oceanu kao predstraža. 
Na njoj su se nalazila dva svjetionika i mala 
tvrđavica sagrađen godine 1710. Ostalo je sa- 
ma gola krš, što je neprestano zapljuskivaju 
valovi. Ljudi dolaze ovamo, da vide jedan od 
najvećih francuskih svjetionika, a na odlasku 
im je duša puna neke tjeskobe od opore veli- 
čine toga granitnog stražara. 

Brod je plovio dobro. Vjetar doduše nije 
bio povoljan, ali nije bio ni protivan. Otac je 
Crepier brzo izveo brod na pučinu i prepu- 
stio ga vjetru, da ga nosi prema Pilier-u, koji 
se već vidio izdaleka poput oklopnjače s dva 
ogromna jarbola. 

Dominik je pomagao ocu Crepier-u, brinuo 
se za udobnost putnika i bio je zbilja ljubezan, 
kako je obećao majci. Njegova je pomoć oso- 
bito bila potrebna kod iskrcavanja, koje je 
bilo dosta teško, i kod ručka, što su ga svi 
skupa u vrlo ugodnom raspoloženju pojeli u 
nekoj spilji kraj obale. Otac Crepier donio je 
za zakusku još nekoliko školjki. Stricu nije ni 
to još bilo dosta. Brzo se upoznao sa čuva- 
rom svjetionika i vratio se s velikim jastogom. 
Priredio ga je svečano s posebnom nekom 
umokom, u kojoj je bilo ulja, sirćeta, soli, bi- 
bera, luka, slačice i malo staroga konjaka. 

Njegova nepresušiva brbljavost prikrivala je 
k tomu žalost Lolitinu i Dominikovu. 

Lolita se silila, da se pokaže veselom. Sko- 
ro iza dolaska obišla je sama otok i bolno je 
se dojmio prizor, kako se sin čuvarev igrao 
s morskom grlicom, koja je bila ranjena na 
grudima. Sirota je životinja još živjela, a u 
njenim se očima zrcalila ogromna bol zbog 
rane i nezasluženog proganjaja od ljudi. Do- 
šla je na pećinu, da se odmori, a nemilosrdni 
ju je čovjek dočekao tanetom. 

Zar je naš žalosni život samo smrt, moral- 
na i fizička? Oh, kako je strašna ta naša 
zemlja! 

Bila su to sasvim nova pitanja za Lolitino 
doba od sedamnaest godina. Bila je uza to ža- 
losna i zato, što je to bio posljednji izlet 
»s njime«. Htjela je zato da se naužije tog iz- 
leta škrto i bolno. Nije ju zanimao ni stric, ni 
gospođa Yholdy, pa ni otac Crepier, kad' je 
tumačio, kako se najbolje lovi riba. Njena je 
misao tiho i vjerno pratila samo njega, prem- 
da joj je on izbljegavao. Pratila ga je izda- 
leka i čula je sve, što bi rekao, a još više ono, 
čega nije govorio. Vidjela je, kako su mu koji- 
put zadrhtale ruke, kad ju je posluživao . . ., 
vidjela mu je oči, koje nijesu htjele da je gle- 
daju, a vidjele su samo nju. Trpjela je zato i 
sa svoje i s njegove boli . . . Ipak je pridigla 
glavu, kad je stric na koncu ručka pripalio 
debelu cigaru, a otac Crepier ozbiljno progo- 
vorio: 

— Sad već nema nikakve sumnje: eno se 
diže mali oblačić! 

Pokazao je rukom u daljinu prema malom, 
okruglom oblaku, koji se zasad još nalazio 
posve na rubu obzorja. 

— Ništa zato! Dobro nam je ovdje reče 
stric. Pričekat ćemo, dok prođe. 

— Znao sam ja to već jutros i obavijestio 
sam vas, zar ne, gospodine Dominiče? Vrijeme 
vas često iznenadi! Tako vam je to, moje 
gospođe! 

Sunce je još bilo čisto, dok su pili kavu, 
ali se nebo sve više zastiralo oblacima. Napo- 
kon je nadošao i čuvar svjetionika, ali vrlo 
polagano, jer mu se nije žurilo. Turio je ruke 
u džepove, a u crnim mu je zubima bila pri- 
prosta drvena lula. Govorio je s ocem Crepie- 
rom u noirmoutrinskom narječju i često je 
pritom pokazivao glavom prema obzorju. 

— Veli mi, tumačio je mornar, da je baro- 
metar malo prije pao na vrlo neobičan na- 
čin .. . 

— Dakle ne odlazimo? zapita stric. 

— Danas zacijelo ne, i možda ne tako 
skoro! . . . 

Dva su sata gledali, kako se sprema bura. 
Sunce se bilo već sasvim sakrilo, i od vremena 
do vremena zahvatila bi ih struja mrzloga vje- 
tra. Na crne oblake nanizali su se još drugi 
oblaci tamne bakrene boje. Morske su ptice 
oblijetale otok u velikim krugovima. Bojale 
su se da se spuste na otok zbog ljudi, a opet 
se nijesu vraćale na more zbog oluje. 

— Moje gospođe i gospodo, reče otac 
Crepier, potrebno je zbog vas i mene, da se 
vratim na brod i spustim još jedno sidro. 
Onda ću odmah ostati na brodu. Tako vam je 
to, moje gospođe . . . Znate, ne bih htio, da 
mi se skrha brod. 

— A što bi učinili, da vam se zbilja skrha? 

— Otplovio bi čamcem do sela Herbau- 
niere, a vratio bih se po vas, čim bi mi bilo 
moguće . . . 

— A kada? 

— Sjutra ili prekosjutra . . . Znate, ovakvo 
nevrijeme obično potraje dugo. Mogu vam 

reći samo to, da bili zastalno došao. Možete 
se pouzdati u mene, moje gospođe! 

Otac Crepier namjesti svoju kapu, uzme u 
torbu nešto kruha, — Dominik mu dade još 
kutiju konzerva, — pa se spusti s čuvarom 
svjetionika prema čamcu, koji je počeo da se 
ozbiljno trga na svojoj uzici. — Gledali su 
starca, gdje odlazi. Čamac se čas dizao, čas 
je opet nestajao za valovima, tako da se koji- 
put činilo, da je već propao. Napokon je pri- 
prispio k cilju uz pomoć mladog mornara, 
koji je ostao na brodu i već bio spustio drugo 
sidro. 

Izletnici su ostali sami. Lolitina se obitelj 
ravnodušno prilagodila novom položaju, jer 
joj je napokon bilo svejedno, da li joj vrijeme 
prolazi ovdje ili gdje drugdje. No stric nije 
bio tako ravnodušan: 

— Šta ćemo samo jesti? jadikovao je. 
Gdje ćemo spavati ili se barem skloniti? Ovdje 
će nas obasuti s neba čitavi potoci kiše, a ja 
imam na sebi samo ovu laganu košulju. 

— Ne bojte se, dragi prijatelju, valjda će 
nam poslužiti stan čuvarev. 

— Stan čuvarev? Vidio sam ga malo prije 
i velim vam, da nije veći od vašega džepnog 
rupčića. 

— Stisnut ćemo se . . . 

— A što ćemo jesti? 

— Kažu, da sjeverni medvjedi dobro pro- 
žive cijelu jednu zimu, premda samo obliza- 
vaju svoje šape. 

— Hvala vam na savjetu, ali to mi ne bi 
bilo dosta! 

Međutim se opet povratio čuvar svjetio- 
nika i utješio ih, da mu žena ima hrane i za 
tjedan dana. U njega da će sve naći osim po- 
stelja. Činilo mu se uostalom, da ova bura ne 
će donijeti mnogo kiše. 

More se međutim neprestano burkalo, a 
navečer je bilo upravo razjareno. Bio je to 
veličanstven i strašan prizor. Oblaci su bili ni- 
ski i crni, a valovi su velikom brzinom prido- 
lazili iz daljine, gurajuć se međusobno kao da 
se natječu, koji će prvi nasrnuti na obalu. 
Ogromni mlazovi vode razbijali su se na pod- 
nožju svjetionika, koji je pri svakom udaru 
zadrhtao. Pjena od valova dizala se uvis poput 
oblaka, ali ih je brzo oborio bijesan vjetar. 
Na pučini su vidjeli po koju lađu, kako pre- 
strašeno bježi pred olujom. Brod oca Crć- 
pier-a trgao se poput prestrašene životinje u 
svim smjerovima, samo da kako pobjegne. 

Pojeli su brzo ostatke ručka i dodali k to- 
me još nekoliko vrućih krumpira, koji su im 
se danas pričinjali osobito tečnima. Zatim su 
stali na podnožje svjetionika i zaštićeni od 
vjetra promatrali su odanle oluju. Ona je sve 
više bijesnila, jer se nad uzburkano more spu- 
štala noć. 

Tada im se ukazao krasan jedan prizor. 
Polako i veličanstveno rasvjetlio se jedan svje- 
tionik i prosuo je na more i okolne otoke 
snažne snopove crvenog ognja. Zatim se upali 
i drugi veći svjetionik i stade svojim razno- 
bojnim svijetlom istraživati pučinu. 

Izletnici iz Ker-Mimie i la Turquoise stisli 
su se uz granitni zid, koji ih je malo zaštićivao 
od vjetra, i neumorno su promatrali divlju 
ljepotu ovoga prizora. Katkada bi doletjele 
velike ptice, jer ih je privlačilo' svijetlo, koje 
bi svakoga trena probijalo noćnu tamu jia 
drugom mjestu. Dolijetale bi velikom brzinom 
i raširenih krila. Čuo se kratki, suhi udarac nji- 
hova kljuna o staklo svjetionika, a zatim bi 
ptica slomljenih krila i glave pala na tle, da je 
tamo brzo zahvati i odnese oluja. Sve se to 
zbivalo u paklenoj buci, što ju je složila snaga 

svih valova, urlikanje svih vjetrova i grmlja- 
vina svih gromova. 

Na koncu je stricu toga već bilo dosta: 

— Mokar sam od glave do pete . . ., idem 
spavati. Radije gledam takve prizore u kinu! 
— A gdje ćeš spavati? 

— Već ću naći kakvo mjestance za sebe . . . 



NEBO BIJAŠE CRNO . . . 


Otpuzao je preko granitnih vrleti prema 
čuvarevom stanu. Pomicao se vrlo oprezno, da 
ga ne obori vjetar, premda je težio dobrih sto 
kilograma. Ipak se malo stidio, kad je ostav- 
ljao zaštićeno motrilište pod svjetionikom: 

— Ružice, . . . hoćete li sa mnom? . . . Možda 
i vi, gospođo? 

Pod gospodom se ovdje ima razumijevati 
Lolitina majka. 

— Hvala, mi ostajemo još malo ovdje. 

Dominik je također ostao, jer ga je zani- 
mao taj veličanstveni prizor. Dok je tako gle- 

dao, opazi najedamput, da nema Lolite. Nije 
ga to ipak uznemirivalo, jer je i sam bio čas 
prije na rubu pećine, tamo kraj utvrde, nasu- 
prot Atlantiku. Prizor je bio ovdje još stras- 
niji, ali i veličanstveniji. No bilo je teško otići 
onamo. Moralo se ići oprezno od pećine do 
pećine i ne bojati se onih oblaka fine pjene, 
koji su zaogrnuli svojim vlažnim plaštem ci- 
jeli Pilier. 

Budući da su bijesni elementi gledaocima 
svaki čas pružali koji novi prizor, ovi su se tek 
u velikim razmacima vremena sjećali jedno 
drugoga. Katkada bi se čuo zabrinuti povik: 

— Majko, jeste li ovdje? _ 

— Jesam. 

— Nije li vas kiša prejako smočila? 

— Prilično. 

— A Lolita . . .? 

— Malo. prije sam je vidjela, gdje ovuda 
prolazi. 

Oluja im je prekidala i odnosila glasove, 
kao uopće sve, na što bi nailazila. 

Dominik je htio da sazna, gdje se nalazi 
Lolita. Obišao je svjetionik i ušao u stan ču- 
varev. Vidio je tamo strica, gdje se grije uz 
oskudni oganj od kravljih izmetina, ali Lolite 
nije bilo. Pošao je zatim k drugom svjetioniku 
i otpuzao do utvrde neprestano je dozivljući: 

— Lolito, . . . Lolito, gdje ste...? 

Otočić nije bio velik i moglo ga se lako 
obići. S Dominikove kišne kabanice samo se 
cijedila voda, kad se povratio ne našavši ni- 
gdje Lolite. Budući da nitko još nije bio za- 
brinut zbog nje, nije htio da druge uzbuni, 
već odluči, da još jedamput obiđe i pretraži . 
otok, ali ovaj put točnije. Dvaput ga je skoro 
oborio vjetar, ali se on više nije brinuo ni za 
što. Pomišljao je na najstrašnije mogućnosti 
i nije to više bila zabrinutost za Lolitu, nego 

pravi osjećaji užasa ... Lolite nije našao ni- 
gdje. 

Gdje je dakle mogla da bude? 

Možda ju je odnio vjetar? Ili ju je zahva- 
tio snažni koji val? Dominik je bio sav mo- 
kar, ali je ipak osjećao, kako ga oblijeva hla- 
dan znoj. 

— Lolito, Lolito! Moja mala Lolito! . . . 

Ugledao je na pećini bijelu jednu točku, 
što ju je vjetar ondje pričvrstio. Bio je to njen 
šeširić. Ta poznavao ga je dobro, i osjećao se 
još njen parfum. 

Kud li je samo dospjela? 

Najrazličitije odluke i prizori križali su se 
njegovim uzbuđenim mozgom, kadli se nagne 
nad provaliju između dvije pećine i opazi dje- 
vojku, kako se sklonula u neku izdubinu sa- 
svim na rubu otoka. Kako je samo dospjela 
onamo? Možda je otišla onamo još prije, pa 
sada više nije mogla natrag? A more je me- 
đutim sve više i više bijesnilo. 

Povikao joj je jakim glasom: 

— Lolito! . . . Lolito! . . . 

Nije ga čula, jer se nalazila niže od njega, 
a njegov su glas vjetrovi razgrabili i uništili. 

Doskora se uvjerio, da Lolita i nije bila u 
opasnosti, samo ako ne pokuša da se uspne 
na stijenu; a ona je to baš pokušavala. 

Pećina je bila visoka, no Dominik ipak nije 
oklijevao. Bacio se na leđa i spustio niz pećinu 
zadržavajući se koliko je mogao. Otpuznuo 
je tako pet metara niže od mjesta, gdje se 
nalazila Lolita. Kad ga je ona ugledala, malo 
je protrnula od iznenađenja. 

— Ta kako ste došli ovamo, Lolito? 

Pokaže mu uski prolaz niže njih, što su ga 
sada neprestano zapljuskivali snažni valovi. 

— Ne preostaje nam drugo nego da priče- 
kamo, reče Dominik; jer bilo bi previše opasno 
vraćati se istim putem. 

— Ja sam baš htjela da to učinim. 

— Naslućivao sam to i zato sam baš i 
došao. 

— Zahvaljujem vam . . . Mislila sam, da ne- 
mam više prava, da zamolim vašu pomoć. 

Ušutjeli su. Ovdje su se mogle izgovarati 
samo kratke rečenice, ali se nipošto nije mo- 
gao razviti veći kakav razgovor. Valovi su već 
nasrtali i na ovu izdubinu pećine. Nijesu ipak 
još morali napuštati ovoga mjesta, ali su se 
u svakom slučaju mogli povući još malo da- 
lje u unutrašnjost. Dobar jedan sat gledali su, 
kako se jedan mlaz vode valja za drugim... 
Ulaz u spilju bio je pun naplavina i bijele pje- 
ne, kao da je to bila sniježna vijavica, a ne 
oluja na moru. A vjetar je neprestano urlikao. 

Stajali su ispočetka daleko jedno od dru- 
goga, ali su ih valovi malo pomalo prisiljavali, 
da se približe. Lolita se ipak pomicala tek 
onda, kad bi to zatražio Dominik. Doskora su 
bili posve blizu jedno drugoga. Dominik opa- 
zi, da je Lolita bila sva mokra. Bilo ga je tada 
stid kišne kabanice, koja ga je sasvim zaštići- 
vala. Ponudi je Loliti, no ona je ne htjede 
uzeti. 

Djevojka zadršće od studeni .i umora. 

— Razboljet ćete se, Lolito! 

— Ne ću, Dominiče. Uostalom znajte, ka- 
žem vam ponovno, da mi je to svejedno! 

— Ne govorite tako, Lolito! 

— Velim vam to, jer hoću da budem 
iskrena. 

U tom trenu velika, apokaliptička munja 
presječe nebo, Lolita je od straha htjela da 
se baci Dominiku u naručaj, ali je još na vri- 
jeme prene silna grmljavina, koja je potresla 

zemlju i more. Oluja je napokon postigla svoj 
vrhunac. Još je doduše bijesnila, ali se nije 
više pojačavala. Dominik je brižljivo proma- 
trao Lolitu. Bila je blijeda, oči su joj bile 
okružene tamnim kolobarima, a usnice su joj 
drhtale. Dominik je ponovno upita: 

— Je li vam hladno, Lolito? 

— Jest, do dna srca . . ., prizna mu ona 
posve tiho, a da se nije ni maknula. No velim 
vam ponovno, da mi je to svejedno! 

Sad je nije više ništa pitao, već joj se pri- 
bliži, pa joj bratski, gotovo očinski, uze oti- 
rati kosu, lice i ruke. Obuhvatio ju je rukom i 
prisilio, da popije nekoliko kapi rakije, što 
mu je ostavio stric. 

Stajali su jedno uz drugo gledajući to uz- 
burkano more. Bez sumnje su mislili i na svoja 
srca, koja su također bila uzburkana, ali mno- 
go trajnijom olujom i bolju. Tako su stajali, 
kad ih je našao čuvar. Lolita je bila skršena 
od umora, pa je spustila glavu na Dominikovo 
rame, a on ju je oprezno podržavao. 

— Bože moj, kako li je ta mladež neraz- 
borita! . . . mrmljao je čuvar stavljajući u džep 
svoju lulu. Nato se spustio do njih istim onim 
putem, gdje se malo prije bio spustio Dominik. 

XIX. 

Vratili su se tek sjutradan oko tri sata po- 
slije podne, po još uzburkanom moru. Kad su 
se već bili okrijepili i malo odmorili, Dominik 
ode u Ker-Mimie, da vidi, kako je brodolom- 
cima. Na svima licima čitala se umornost, no 
ipak su izjavljivali, da su oduševljeni s izle- 
tom, premda je bio tako naporan. 

„ Ako je tako, onda sam i ja zadovoljan, 
reče Dominik. Jer ja sam sinoć bio domaćina, 
pa sam se bojao, da vam se taj izlet ne učini 
previše burnim i pustolovnim. 

— Bila je to nezaboravna večer, gospodine 
Dominiče! odvrati mu gospođa de Presves. 
Mnoge se lijepe večeri zaboravljaju, ali ove 
ćemo se uvijek sjećati! 

— I vi, Lolito? 

Mjesto odgovora ona mu pruži ruku i za- 
drži je neko vrijeme u njegovoj. 

Nato im je mladić priopvijedao, da je stric 
ostao u krevetu, jer se vratio vrlo zle vo je i 
sasvim utučen. Jutros ga je pohodio liječnik, 
te mu naložio, da kroz 48 sati uzima samo 
male obroke hrane. A to je baš stricu najne- 
snosnija stvar na svijetu! 

Stanovnici vile Ker-Mimie otpratili su Do- 
minika do obale, da vide, je li se srdžba »nje- 
govog veličanstva mora« napokon stišala. 

Koje li razlike od sinoć! Bilo je kasno, i po- 
gled na nj upravo je naslađivao oči. Jasno 
nebo spajalo se u daljini s vodom, a iz lake, 
mliječne maglice proizvirivali su modri i bijeli 
cvjetovi. Bile su to ribarske jedrenjače, koje 
su jučer bježale pred olujom, a danas se opet 
radosno vraćale na stara mjesta. 

Tko bi bio rekao, gledajući to mirno more, 
da je još prije dvanaest sati bijesno nasrtalo 
na onaj mali otočić, koji se ukazivao u daljini 
okružen vijencem bijele svjetlosti? 

Zatim su se rastali, a Dominik i Lolita po- 
gledali su se pri tom nešto duljim- pogledom. 

Sretan, što se riješio jedne brige, mladić 
se vraćao rubom široke ravnice prema vili 
la Turquoise, kadli sretne listonošu, koji je po 
prašnoj cesti dovršavao svoj put, koji bi ljeti 
znao biti dosta naporan. 

— Imate li štogod za nas? 

— Imam, gospodine. 

Listonoša otvori svoju kožnatu torbu i iz- 
vadi svežanj pisama. 





— Jedno je od ovih pisama posebno pre- 
poručeno; mora se pošiljaocu dostaviti vaš 
potpis, a to je već vrhunac nepovjerenja. 

— Nemoguće! čudio se Dominik. 

Prepoznao je kapelanov rukopis i brzo sve 
potpisao, a kako nije imao sitnog novca, dade 
čestitom listonoši baš kraljevsku naooinicu. 


— - Vama, gospodine Dominiče, danas po 
prviput izručujem poštu i već me tako sjajno 
nagrađujete! Vaš stric bogme nije tako veliko- 
dušan, premda šu gotovo uvijek sva pisma 
za vas. 

— Toliko pisama za mene? 

— I još preporučenih! 

— Čudnovato! 

Dominik smjesta otvori to pismo, što ga 
je željno očekivao već skoro tri mjeseca, pa 
ga stane čitati stojeći uz visoku ogradu tenis- 
igrališta! 

»Dragi moj Dominiče! 

Mislim, da nipošto ne sudim lakoumno, ako 
pretpostavim, da se tamo kod tebe događa ne- 
što neobično. 

Tužiš se, da ne primaš mojih pisama. 

A zašto? 

Jedno ili dva pisma se lako izgube, ali se 
ne može izgubiti svako pismo. Ja sam tvoje 
dopise primao nešto redovitije, ali dakako ni 
na jedno mi pismo nijesi odgovorio. Mora da 
ih kakva tajna ruka u mraku hvata i zadržava. 
Je li možda tko od vaše služinčadi? To bi bila 
najblaža pretpostavka. Međutim meni se čini, 
da je ta ruka na višem položaju i tebi mnogo 
bliža. Budimo iskreni: tvoja se obitelj boji! Ja 
to naslućujem, osjećam i opažam. 

A koga se boje? Zar mene strašljivca, koji 
sam se zaodjenuo tom guravom odjećom i koji 
nikada nijesam varao svojih prijatelja? 

Čega se boje? Da te ne zarobim i oglupa- 
vim; da se ne okoristim tvojim mladenačkim 
neiskustvom, pa da te ne zatvorim u sjeme- 
nište i ondje obučem u reverendu! 

Ah, mrska reverenda! Bila bi doista mrska 
u tom slučaju i samoj Crkvi, našoj zajedničkoj 
majci. Ta ona se toliko boji krivih zvanja, da 
ljude pripušta sv. redu samo korak po korak, 
i to pod neprestanim nadzorom mirnih i pro- 
kušanih poglavara, kojima je stalo samo do 
slave Božje i spasenja duša. 

Ne znam, da li uopće ima na svijetu drugo 
kakvo zvanje, od kojega se više odbijaju lju- 
di. Pa još u najsvečanijem času, kad će mladi 
bogoslov biti zaređen za subđakona, biskup ga 
ponovno opominje: »Haetenus liberi estis!« . . . 
Sad ste još slobodni, da se odlučite! Jer Crkva, 
kao i njen Božanski Učitelj, cijeni samo one 
plodove, koji sazriju na suncu slobode. 

S kojim se onda pravom govori u tvojoj 
okolini o nekoj »mrskoj reverendi«, u koju bi 
te navodno imao da obučem? Tvoji misle, da 
te ja slijepo guram prema tom teškom zvanju, 
koje ima vrijednosti samo za one, koji su 
uistinu zvani i iskreno se odazvali tom pozivu. 

A na čiju bi to bilo korist? Zar na moju? 
To mi nikako ne ide u glavu. Ja ću već biti 
odviše star, kad ćeš se ti moći »iskorišćivati«, 
i to dakako pod uvjetom, da zbilja imaš 
zvanje. 

Ili možda na tvoju korist, da sigurnije spa- 
siš svoju dušu? Učinio bih ti strahovitu jednu 
uslugu, kad bih te silio, da prigrliš zvanje, koje 
te veže za vječnost, a da nijesam siguran, da 
ne ćeš možda biti tek lješina u živoj Crkvi! 
Pomisli, kolika bi to bila nesreća: inače bi 
možda bio vrlo dobar svjetovnjak, a ja bih iz 
tebe učinio ono jadno stvorenje pred Bogom 
i ljudima, što ga zovu »nevaljalim svećenikom!« 

Tvojima se možda čini, da me privlači tvoj 
novac, tvoji bajoslovni milijuni. Po njihovim 
bi mislima bio sjajan uspjeh za naše organi- 
zacije, kad bih se dokopao tih milijuna! . . . 

Moram ti ovom zgodom reći, dragi moj 
Dominiče, da me baš ti milijuni smetaju u na- 
šem prijateljstvu. Kad bi čitao ona pisma pu- 
na ljubavi i priproste iskrenosti, što ih pišem 
odraslim članovima našeg patronaža, koji su 
tako sretni, da mogu biti siromašni kao Krist, 
— začudio bi se, kako sam prema tebi za- 
tvoren. 

Crkva je osvojila svijet bez novaca. Kad ga 
baš ima, onda gradi crkve i škole i kupuje 
sirotinji hleba; a kad ga nema, može da živi 
i bez njega. 

Kadgod ta Crkva može da bira, kao na pri- 
mjer kod nas za vrijeme rastave od države, 
ona bez oklijevanja žrtvuje sve svoje imanje, 

biskupske palače, manastire, pa i sjemeništa, 
samo da sačuva svoju čast i slobodu! 

Svećenik svete Božje Crkve ima pravo da 
dovikne bogatstvu: »Ako pođeš sa mnom, po- 
svetit ću te.,. Ako li ustraješ na svom sebi 
čnom putu, onda te ne trebam, mučiteljice bo- 
gataša . . . Pecunia tua tecum sit!« 

Ne velim to tebi, dragi moj mladiću, jer 
ti si u tom pogledu uvijek bio osjetljiv i opre- 
zan. No u svojoj okolini lako možeš čuti o 
tom predmetu krupnih i nepravednih riječi, pa 
želim, da uvijek uzmogneš odgovarati. Znam 
uostalom, da nemaš nikakvih potajnih misli i 
namjera protiv tvoga siromašnog kapelana Fir- 
mina. 

Nemoj se dakle bojati, da te želim »uloviti 
u mrežu«, kako bi rekao tvoj stric. 

Poveselio sam se tvome očitovanju, ali u 
granicama opreznosti. Poveselio sam se prije 
svega, jer kao svećenik ne mogu, a da se ne 
brinem za polje Oca nebeskoga i njegovu že- 
tvu, koja bi propala, kad se ne bi našlo dosta 
poslenika. No tom veselju postavio sam po- 
trebne granice opreza, jer svećeničko zvanje 
osjetljiva je i mala biljka, koja se teško ras- 
poznaje i odgaja. 

Tebi se čini, da je imaš? Ja mogu samo 
ustanoviti ovu tvoju izjavu i poučiti te, da se 
u tebi ta rijetka biljka ne prezre i ne uguši. 
Poslije će te tvoji budući crkveni poglavari 
pozvati ili možda odbiti. Oni imadu posebnu 
stalešku milost, pa ćeš stoga njihovu odluku 
morati da cijeniš kao da dolazi od samoga 
Boga. 

Sad bilo s time kako bilo, meni se zasada 
čini, da tvoj stric, ili možda sama gospođa 
Yholdy, počinja pravi atentat na život tvoje 
duše, ako zadržava moja i tvoja pisma. Mogu 
ti oni utuvljivati u glavu svoje ideje koliko- 

god ih volja, ali nipošto ne smiju prigušivati 
i moj i tvoj glas. To je nedopušteno djelo, 
protiv kojega moraš da prosvjeduješ i da se 
braniš, jer time se oduzimlje najsvetija slo- 
boda, što uopće postoji. 

Ako primiš ovo moje pismo, povuci iz nje- 
ga zaljučak, koji ti se bude činio potrebnim 
i zgodnim. A ja kao tvoj iskreni prijatelj že- 
lim samo jedno: da ti pomognem u traženju 
puta prema budućnosti. 

Do viđenja, moj dragi Dominiče! Veoma 
želim, da to »do viđenja« ne bude samo prazna 
riječ, nego da zbilja skoro ugledamo u našem 
predgrađu tvoje dobro lice. Znadeš i sam, da 
ovdje ovaj narod žeđa i gladuje vrhunaravne 
požrtvovnosti svećenika i svjetovnjaka. 

Povjeravam ovo pismo nevidljivim čuva- 
rima tvoje duše. Neka ga oni doprate do tebe, 
da se napokon uvjeriš o mojoj budnoj i vjer- 
noj ljubavi. 

Firmin, kapelan.« 

Dominik je dva puta pročitao ovo pismo 
i problijedio je, kao da mu se sva krv skupila 
u srcu. Nesvijesno se vraćao prema vili Ker- 
Mimie, koja se razabirala već izdaleka između 
mnogobrojnih omorika i bijelih krovova od 
škriljevca. Pogled mu je pao na prozor Loli- 
tin, koji je bio sav iskićen cvijećem i cvrkutom 
ptica. 

Prislonio je glavu na neko drvo i osjetio 
je, kako mu suze naviru na oči. Stajao je tako 
nekoliko trenutaka, a onda se odlučno trgne i 
pođe prema vili la Turquoise. Zaokupljala ga 
samo jedna misao i sve ga više osvajala, uspr- 
kos meteža različitih osjećaja: »Moram otići 
i nikoga ne obavijestiti; moram otići još da- 
nas, odmah sada!« 

Ako kome otkrije svoju namjeru da se vra- 
ti, raspalit će sve borbe i otpore . . . Ako li ne 

ode, provest će ovdje i zimu, jer se njegovoj 
majci vrlo sviđa temperatura šume la Chaise 
i ugodna blizina vile Ker-Mimie. Taj bi ga bo- 
ravak sasvim zarobio i malo pomalo dotukao 
njegovu slabu volju. 

Predviđao je, da će češće u životu morati 
da ovako zatvori oči i priguši srce, pa da pre- 
kine sve zamamne i slatke veze, i to smjesta, 
bez dugog premišljanja, jer bi inače zauvijek 
sašao s puta, koji vodi uzvišenom cilju. 

Osjećao je još dovoljno snage, da se opire 
stricu, pa i majci, ... ali ne bi više mogao da 
vidi Lolitine orošene oči. Njegova bi volja za- 
cijelo podlegla kao i ono juče na Pilier-u. 

Opet se pred njegov ogorčeni duh posta- 
vilo ono jednostavno, a opet veliko pitanje: 
žena ili Bog? A on je naginjao i na jednu i 
na drugu stranu, i zvali su ga s obje strane. 

Međutim se odluka u njemu ipak sve više 
učvršćivala. Zahvatila ga neka tajanstvena, iz- 
vanjska sila i on se vrati najkraćim putem u 
svoju sobu, pa ondje napiše kratko pismo za 
majku, koje baš nije bilo kod kuće. Napiše joj, 
da ga važan neki posao naglo zove u Pariš i 
da mu jedva dostaje vremena, da skoči na pa- 
robrod, koji u 4 sata polazi u Porni. Odanle 
će prvim brzim vlakom prema glavnom gradu. 

Stavio je list na vidno mjesto na majčinom 
stolu, a da nije ni probudio strica, koji je u 
istoj sobi gromovito hrkao. Dominik je još 
brzo pokupio neke stvari i stavio ih u mali 
kovčeg, a u šumi već zaori zvuk sirene s paro- 
broda. Je li to bio prvi, drugi ili posljednji 
zvižduk? Njegov je sat pokazivao četvrtu uru. 
More naglo opada i zapovjednik broda ne će 
danas bez sumnje poći sa zakašnjenjem. Što 
dakle da učini? Bili pričekao brod, koji po- 
lazi u 7 sati izjutra? Tko zna, možda će mu 
još noć donijeti dobar koji savjet...? 

No Dominik je slab i zna već unaprijed, 
kakve će mu to savjete prišapnuti noć. Kad 
je već započeo tako uspješno da provodi je- 
dnu odluku, izdržat će do kraja! Nema nika- 
kve zapreke za onoga, koji se uživi u strašnu 
onu riječ: »Ja hoću!« 


Može se otići s otoka i drugim jednim pu- 
tem, i to prijelazom nazvanim Goa. Kad budu 
kod kuće vidjeli, da ga nema, zacijelo će poći 
na pristanište, jer otamo polaze svi paro- 
brodi, a u prvom redu luksuzni. Goa je napro- 
tiv opasan, pučki put, put bijede. Bio je to 
uski trak zemlje, koji je vezao otok s kop- 
nom, a za osjeke prolazili su njime siromasi i 

mali trgovci vraćajući se sa sajma, koji se 
održavao negdje na kopnu. Ovaj je prijelaz 
bio prilično opasan, jer se često morala ga- 
ziti voda do koljena, a katkada i do pasa. 

More je baš opadalo, pa je Dominik mislio, 
da će još za vremena moći da prispije do 
prvoga sela na kopnu. 

Svi se slabići boje, da im ne klone volja, 
pa zato smjesta izvršuju svoje odluke. Tako 
je učinio i Dominik. Izašao je iz kuće straž- 
njim izlazom, da ga ne vidi služinčad i krenuo 
uskom cestom obrubljenom trnovitom živi- 
com. Odabirao je takve putove, da ni izdaleka 
više ne vidi Ker-Mimie. A i čemu, kad je već 
sve svršeno, a kocka već pala? 

Stupao je vrlo brzo sve dok nije prošao 
kraj pošte, jer se bojao, da ne sastane koga 
od brojnih znanaca svoje obitelji. Pošao je 
polaganije tek na izlazu iz Noirmoutier-a. Baš 
u tom času zazvone iznenada na crkvi sva 
zvona i stanu obasipati cijeli otok svojim pu- 
nim, zvonkim glasovima. Kao da su slavili po- 
bjedu nad napasti, koja je još malo prije bila 
tako silna. Ta ga je zvonjava pratila još kad 
je prolazio kraj mrtvih slanih jezera. Njezina 
jeka zvonila mu je u ušima još i onda, kad 
je već ostavljao za sobom posljednje vjetre- 
njače, koje kao da su mu svojim klepetanjem 
govorile: 

— Žuri se, tvoji te progone! 

Zatim je prošao još kroz dvije manje šume 
i napokon mu se ukazao svjetionik Goa, gdje 
turobnim rumenilom osvjetljuje opasna mje- 
sta na prijelazu. 

Dominik nije još nikada prolazio ovuda, 
pa ni na izletu. Znao je tek, da se za osjeke, 
bilo po danu ili po noći, može za vremena stići 
na kopno, ako se čovjek žuri. Hvalili su mu 
neki znanci krasotu prizora, kad se poslije 


160 



osjeke počinju vraćati valovi zlokobnom, pod- 
muklom brzinom. Jao onda kolima ili pješaku, 
koji je zakasnio! Ako ne će, da ga progutaju 
valovi, ostaje mu samo jedan izlaz: mora se 
uhvatiti za jedan od onih stupova, što označuju 
rub ceste, i čekati tamo u užasnom i opasnom 
bijesu valova, dok more opet ne povuče u se 
svoju svemoć. 

Po noći je taj prijelaz još opasniji i ne- 
ugodniji. A Dominik je prispio baš po noći na 
tu cestu, koja je već na svom početku bila 
nečista, jednolična, blatna i beskrajno turobna. 
Počeo je malo da oklijeva pred tim nesigur- 
nim i tamnim putem. No ipak nije htio da se 
vrati u šumu la Chaise, jer su bez sumnje već 
svi znali za njegov odlazak. Natrag više nije 
mogao, pa je u ime Božje pošao nasusret svo- 
joj sudbini. 

Prošla su kraj njega neka ciganska kola i 
magarci su se ustručavali da zađu u vodu, na 
koju je svjetionik bacao drhtave krvave sje- 
ne. Dominik se propitao, da li se još može pri- 
jeći; a kad su mu rekli, da se može, pošao je za 
njima, ali u nekoj udaljenosti. Srce mu je bilo 
tako bolno, da je htio izbjegnuti svakom raz- 
govoru. 

Išao je dakle ovim prijelazom kao i ti siro- 
masi. Voda mu je često dosizala do koljena. 
Vladala je između ovih dviju vodenih ploha 
neugodna tišina, što bi je samo prekidao reski 
krik kakve morske ptice. Češće se uopće nije 
vidjelo ceste, pa ni onih stupova, koji je 
obrubljuju ... Da Dominik nije imao pred so- 
bom ova kola i ljude, koji dobro poznavaju 
put, lako je mogao zaći na desno ili na lijevo 
i zapasti u ono duboko blato, što ga plima 
svakiput nanese na nasip niske ceste. 

Što li je radila, na što je mislila Lolita u 
ovom času? Dominik ju je vidio u duhu, kako 

plače u svojoj sobi i niti ne sluti, da ovdje na 
toj bijednoj cesti netko misli na nju. 

Mjesec je na čas provirio iz oblaka i rasvi- 
jetlio naokolo more. Voda, u kojoj je hodao 
bila je na mjesečini nekako modrikasta i ga- 
dna . . . Počeo je da se pita, je li uopće budan 
ili tek sanja. 

Brzo se opet primirio i stupao je rezigni- 
rano za ovim Ciganima idući poput njih nasu- 
sret svojoj sudbini . . . Najedamput se podigne 
neugodan jugozapadnjak, a valovi su postajali 
sve žešći i brojniji. Jedan je stari Ciganin shva- 
tio, da to nije dobar znak, pa poviče svojoj 
družini: 

»Bježmo, žurimo se! 

Potjerali su magarce življe, a i sami su gu- 
rali kola. Dominik im je također htio da po- 
mogne, ali su mu rekli, da to nije potrebno. 
Opet se vratio svojim mislima i svršavao tako 
osamljen ovaj neugodni put, koji bi možda bio 
tako ugodan, da je . . .? 

Nije htio da dokrajči te misli. Ta zbog nje 
je baš i bješao iz Noirmoutier-a. Odlučio je da 
je udalji od sebe, što više bude mogao, i da 
pozove u pomoć milost Božju, strah pred svo- 
jom nježnošću i mekopućem, i kakvihgod se 
još sredstava bude sjetio . . . 


Sjutradan ujutro oko 7 sati Dominik je si- 
lazio s vlaka na kolodvoru d’Orsay, na kom 
je vladala velika buka i metež kao obično iza 
velikih ljetnih praznika. 

Kako je već daleko bila ona tišina njegove 
la Turquoise! U ovo bi vrijeme obično otvarao 
kapke na prozorima, koji gledaju prema draži 
»otoka ljepote«, kako su stari nazivali Noir- 
mputier. Baš u tom času napunjalo bi mu se 

srce i njegova soba obiljem nježna jutarnjeg 
zadaha. 

Pariš je toga jutra bio nekako siv, neras- 
položen i hladan. Dominik je prešao preko mo- 
sta Solferino i uputio se prema perivoju Tui- 
leries. Terasa je u to vrijeme bila još sasvim 
prazna, pa je sio na jednu klupu. Mrtvo je lišće 
padalo oko njega poput suza, a vjetar je pla- 
kao u golim granama. Dominika obuhvati 
užasno neko čuvstvo praznine i samoće. 

Razmišljao je o svom novom položaju. Ra- 
stao se malo prije od svojih i od dragog je- 
dnog bića . . . Nije još bio kod kapelana, ni u 
njegovim organizacijama, koje bi mu zacijelo 
ulile nešto odvažnosti i utjehe. Naslonio je 
glavu o ruke, a duša mu je zapala u neku tro- 
most., Zašto je uopće ovdje? Ta mogao je na- 
prosto ostati ondje kod svojih i živjeti poput 
ostalih ljudi! 

Prošao je onuda neki radnik, noseći na le- 
đima kutiju s alatom. Začuđeno je pogledao 
toga otmjenog mladića, koji je već u to rano 
jutro bio na pogled tako očajan. Zatim su pro- 
šli još neki činovnici, pa midinete i željezničari. 
Išli su za svojim poslom. 

A zašto bi on danas bio tako lijen i tako- 
đer ne pošao za svojim poslom? Donvmk se 
prene i ponovno zamisli u svoj novi po ožaj. 

Raskošni stan njegove majke na fc/i-ejskim 
Poljanama bio je za njega prevelik. Bio je 
uostalom zatvoren i prebrzo bi ga ondje našli. 
Dominik je stoga odlučio, da se nastani u ma- 
lom slikarskom atelieru, što ga je već prije 
dvije godine iznajmio negdje na Auteuil-u, 
ali nije dosada onamo gotovo ni zalazio. 

No prije svega će otići kapelanu, da - se 
otrese nekih misli i da ustraje na dobrom putu. 

Hodajući počeo je opet da misli na poštu-' 
pak svoje majke fstrica. Zadržavali su mu da- 

kle listove i postupali s njime kao s djetetom! 
Taj niski način, da mu se zatvori put prema 
svećeničkom zvanju sigurno nije izmislila nje- 
gova mati, nego stric. Razmišljao je tako i 
povezivao međusobno neke sitnice, što ih je 
zamijetio još u Noirmoutier-u. Sve su sada u 
njegovim očima poprimile sasvim drugo zna- 
čenje. No najviše ga je ogorčivalo, što je nje- 
gove najskrovitije misli, sve borbe i bojazni 
njegova srca, pa odgovore kapelanove stric či- 
tao u kuhinji . . . Tko zna, možda i pred slu- 
žinčadi! 

Uto je baš prolazio slobodni jedan automo- 
bil. Dominik uđe u nj i naloži vozaču, da ga 
odveze u patronaž, gdje je od nekog vremena 
stanovao kapelan Firmin. 

Kapelan je bio vrlo uzbuđen, kad je u dvo- 
rištu opazio Dominika. Pošao mu je ususret 
raširenim rukama: 

— Zar ste vi to, Dominiče! Uistinu nijesam 
mislio, da ćete skupiti dosta snage za tako od- 
lučno djelo! 

— Nijesam mnogo razmišljao. Zatvorio 
sam oči i brzo pobjegao. 

Zatim su se povukli u kapelanovu sobu i po- 
čeli da se razgovaraju. Dominik je ispripovje- 
dio sve, što mu je bilo na srcu. Govorio je 
kapelanu, kako je Lolita bliza njegovoj duši i 
kako je vrlo poštiva, premda u nje nema vjere. 

Obuzelo ga za vrijeme tog razlaganja mi- 
stično neko raspoloženje, koje. nije izmaklo 
kapelanovu oku . . . Prikazao mu je Dominik i 
onu noć na Pilier-u, koja ga je gotovo neodo- 
ljivo privezala uz Lolitu. 

— Ako vama ne kažem sve, velečasni, ko- 
me ću onda reći? 

— Imate sasvim pravo, Dominiče! Ta što 
zapravo nas dvojica tražimo? Stazu, koju ti je 
Providnost namijenila. Tražimo je bez ikakvih 



predrasuda. Pisao sam vam već, da nipošto ne 
želim da vas »zapopim«. Ako mislite, da imate 
zvanje, pomoći ću vam, da svladate zapreke. 
Ako li ga nemate, morat ćete ostati u svijetu, 
jer ćete ondje najlakše spasiti svoju dušu... 


PROŠAO JE ONUDA NEKI RADNIK . . . 

Međutim ona vaša žeđa za ljubavi i ljudskom 
nježnosti, pa ona mala ljepotica, koja vas je 
bez sumnje osvojila, — sili me, da malo okli- 
jevam. Priznajem vam to otvoreno . . . 

Dominik se spremno opre toj kapelanovoj 
sumnji: 

— I sveti Jeronim je trpio od te slaboće. 
U nekoj knjizi, što ste mi je posudili, ponizno 
priznaje, da ga je mučila draga jedna uspo- 
mena. A sveti je Augustin još više nego ja že- 
đao ljudske ljubavi, a znate i sami, kako joj. 
je podlegao. Pa ipak je postao svećenik, crkve- 
ni Učitelj i svetac! . . . Eto vidite, ovi me pri- 
mjeri tješe i jačaju! 

— Dobro je to doduše, ali je također opa- 
sno poređivati se s takvim divovima rada i 
volje . . . 

— Morate ipak priznati, da sam već pružio 
jedan dokaz o svojoj dobroj volji! 

— No je li to bio tek snažan otpor na ne- 
pošteno djelovanje tvoje okoline ili djelo vo- 
lje, koja ne će smalaksati ni u budućnosti? 

— Čini mi se, da mi se i vi počinjete pro- 
tiviti . . . ? 

— Nipošto, ja nijesam sada ni uz vas ni 
proti vama. Molim se samo Bogu za vas i po- 
mažem vam pri traženju zvanja, razumijete 
li? . . . Tko hoće da bude svećenik mora da ima 
veliko srce, ogromno srce . . . S pravom je re- 
kao onaj pjesnik: »Ah, pokucaj na srce svoje!« 
A Pascal je rekao još prije njega, da velike 
misli dolaze iz srca . . . Međutim u svakidanjem 
životu svećenik mora neprestano živjeti kao da 
i nema srca, i to iz vrhunaravnih razloga. Samo 
hladan razum mora da stupa pred njim i da 
mu pokazuje put. Ako se srce počne trzati 
među vašim rukama, koje ga nemilosrdno sti- 
skaju i suzdržavaju, — to gore za nj. Ništa 
zato, ako mu je put preuzak, pa ga trnje iz- 
bode do krvi. To su samo sitnice. »Tko ljubi 
svoga oca ili svoju majku više nego mene, nije 
mene vrijedan« . . . Svećenik je već po biti svo- 
joj čovjek ljubavi, ali okolo te ljubavi još ima 

»aes triplex«, trostruki oklop. Razumijete li 
me? 

— - Razumijem vas vrlo dobro. 

— Svećenik znade dobro, da je prva, je- 
dina zapovijed: ljubav. A sveti Augustin, što 
ste mi ga malo prije spomenuli, dao je štoviše 
svojim vjernicima ovaj naputak: »Ama et fac 
quod vis. Ljubi i radi, što hoćeš!« Pogledajte 
život svetaca. Jedni su nježni poput sv. Ivana 
ili gorljivi kao sv. Franjo Asiški. Drugi su opet 
dobri poput sv. Vinka Paulskog ili pak stra- 
stveni poput sv. Terezije i Katarine Sienske. 
Svi su oni bili takvi od naravi, ali su zato pri- 
hvatili definiciju ljubavi, koja je u isti mah i 
uzvišena i strašna: »Ljubiti znači željeti i činiti 
dobro osobi, koju ljubimo. Amare est velle 
bonum.« 

Kapelan je malo zastao i pogledao Domi- 
nika ravno u lice. Nastavio je tikajući ga, a to 
je kod njega bio znak ljubavi: 

— ... Jesi li ikada razmišljao o ovoj hla- 
dnoj definiciji ljubavi, gdje ćutila i ljepota više 
ne dolaze u obzir? Ona je uzvišena i božan- 
ska!... Stisni tu definiciju svojim rukama i 
poteći će ti iz srca sva krv . . . Jer ljubav onda 
nije nikakva slatkoća, niti osjećanje neizmjerne 
dragosti, a još manje obožavanje kakve lje- 
pote, pa ma kako bila dirljiva. Ljubav je onda 
samo čin volje, koja teži jedino za stvarnim i 
vrhunaravnim dobrom ljubljene osobe. Jedino 
tako možemo razumjeti, kako je jedna majka 
mogla hrabriti svoju djecu za mučeničku smrt, 
kako je gospođa de Chantal mogla prijeći 
preko tijela svoga sina, kad je htjela da ide u 
manastir... Jest, strašno je ljubiti ovako!... 
A za svećenika nije nipošto opasna svjetovna 
ljubav. Ona ga se sa svojom bijednom materi- 
jalnošću ne može da prihvati, ako je gorljiv u 
svom zvanju. Za njega postoji veća opasnost, 

da se ne zaustavi pred ljepotom nekih duša, 
mjesto da uvijek ide na više, dok ne dođe do 
Onoga, što ga nazivljemo Svevišnjim. Svaćate 
li to, Dominiče? 

— Vi me strašite!... Upravo me hvata 
vrtoglavica slušajući vas, što to predlažete mo- 
joj slaboći. A ja sam već htio da zamolim vašu 
preporuku za ravnatelja u sjemeništu. 

— Pa to baš možemo da učinimo. U lssy-u 
ima uvijek mnogo svjetovnjaka, koji su ona- 
mo došli da proučavaju svoje zvanje, a prije 
svega, da li to zvanje uopće postoji. 

— Uza sve vaše sumnje ja ipak mislim, da 
imam zvanje, jer jasno osjećam, kako me neka 
sila vuče uvijek prema boljemu. Shvaćam i ja, 
da ima više vrsti ljubavi, premda ih nijesam 
produbio kao vi. Osobito jasno vidim, kakva 
je ogromna razlika između ljubavi prema 
kratkovjeku stvoru i ljubavi prema Bogu . . . 
Istina je doduše, da sam vrlo čuvstven i po- 
novno vam velim, da je ljubav prema ovoj 
krasnoj djevojci bila za moje zvanje velika 
napast. Međutim kako vidite i sami, ja sam oti- 
šao i ostavio sve. Donio sam vam doduše okr- 
vavljeno srce, ali sam vam ga ipak donio!... 
Vi mislite, da je to tek djelo trenutačne od- 
važnosti i snage. No ja vas uvjeravam pred 
Bogom, da se osjećam sposobnim, da ga po- 
novno izvedem . . . 

— Dobro dakle, sad ćete se opet povratiti 
starom načinu života. Nastojte da dolazite u 
patronaž, što više budete mogli . . . A o vašem 
ćemo zvanju još govoriti i moliti se zajedno 
Bogu. On vam ne će uskratiti svoje svjetlosti, 
ako ga iskreno budete zamolili, da vam po- 
kaže stazu budućnosti. A sada dođite da obno- 
vite svoje poznanstvo s našim dvoranama. Vi- 
djet ćete i neke promjene. 

Kapelan je uhvatio Dominika pod ruku i 
poveo ga po različnim odjeljenjima patronaža. 
Zidovi su bili svježe obijeljeni, a mladež je po 
njima pribila svakojake uspomene iz prošlih 
praznika. 

Odjelenje »malenih« ostalo je brojčano ne- 
promijenjeno, samo je izgledalo nekako za- 
pušteno. 

— Sad ću ga opet uzeti u svoje ruke, reče 
Dominik. 

— Već je i skrajnja nužda. Eto vidite, Do- 
miniče, kad nema glave, nema ni ži- 
vota. 

— A glava sam zar ja? 

— Jest, vi ste glava, naglasi kapelan i stisne 
mu desnicu. Morat ćete samo nastaviti da pri- 
učavate svoju volju protivštinama i radu. Život 
je zemaljski neprekidan boj. Nečisti duh ne- 
umorno obilazi oko nas, da uvreba koji čas 
slaboće. Bdijte i molite se, jer ne će ni vas 
ostaviti na miru. Tko zna, možda je odlučni 
čas već vrlo blizu! 

Dominik je izišao na to radničko predgra- 
đe, gdje su ga brzo prepoznali. Majke nje- 
govih dječaka su ga pozdravljale, a trgovci su 
mu se na vratima svojih dućančića prijateljski 
klanjali. Najviše su ga dakako veselili oni ma- 
liši, koji su mu trčali ususret. Odzdravljao je 
uzbuđeno i jednima i drugima. 

No između njega i toga svijeta lebdila je 
lagana, prozirna slika, što je nije mogao da 
skine s očiju. Gledao je na njoj djevojku sa 
zlatnom kosom podrezanom a la Jeanne 
d’Arc , . ., djevojku s dubokim i žalosnim oči- 
ma, odlučnim usnicama i bijelim sitnim zubi- 
ćima. Vidio ju je, kako sjedi uza svoj prozor 
iskićen geraniumima i kako plače gledajući na 
široku, nepreglednu pučinu morsku . . . 

XXI. 

Sjutradan iza ovoga teškog dana donio je 
vratar s Elizejskih Poljana Dominiku ovu 
brzojavku: 

»Majka teško bolesna; neophodno potrebno 
da se smjesta vratiš. Anastazije Yholdy.« 

Dominik je u toj brzojavci vidio samo 
glupu prevaru stričevu. Brzojavio je jednom 
svom znancu s tenisa, koji je ostao u Noir- 
moutier-u i još je iste večeri primio najpovolj- 
niji odgovor. Ovaj njegov drug vidio mu je 
majku u poslastičarnici. Bila je doduše nešto 
žalosna, no ipak nije izgubila svoga običnog 
teka za kolačiće, što bi ih dnevno uzimala oko 
5 Sati. 

Da uopće više i ne misli na te neugodnosti, 
Dominik se brzo povratio starom načinu ži- 
vota. Dolazio bi svako veče u svoje odjeljenje 
malenih, a prisustvovao bi redovito i sastan- 
cima društva sv. Vinka Paulskog. 

Kapelan je živo želio, da ima kakav »Glas- 
nik« za svoj patronaž. Budući da je Dominik bio 
naobražen, zamolili su ga, da se on za to po- 
brine. Taj bi »Glasnik« trebao da bude zrcalo 
organizacijskog života i vrelo nacrta za novi 
rad. Dominik bi tako učinio dobro djelo znatne 
vrijednosti, jer bi tako skupio u jedno sve nji- 
hove napore i još k tome privukao bogate i 
siromašne obitelji, kojima je patronaž zasada 
bio tek prazno jedno ime. 

Bio je sam u Parizu i prema tome neogra- 
ničeni gospodar svoga vremena. Za nekoliko 
se sedmica njegov slikarski atelier pretvorio 
u malo neko uredništvo, kuda su pridolazili 
mnogobrojni dokumenti i dopisi. Kapelan ga je 
osim toga još bio zamolio, da preuzme dopisi- 
vanje s odraslima, koji su bili u vojsci. Nije 
kapelan imao nikakvih potajnih namjera, kad 

mu je natovario i taj posao. Učinio je to tek 
zato, što je nužno trebao suradnika, kakav je 
bio Dominik i što drugoga suradnika dosada 
naprosto nije našao. 

Dominik je u tom novom krugu bio brzo 
opkoljen brojnim brigama i poslovima. No 
taj naporni pariški život ipak ga nije odbijao, 
već je naprotiv privlačio njegovu apostolsku 
dušu. 

Trebalo je preudesiti nacrt rada u prosvjet- 
nim kružocima (cercle d’etudes), jer je dosa- 
dašnji već bio zastario. I to su ostavili Domi- 
niku na brigu, jer je i onako svršio fakultet 
moralnih i političkih znanosti. On je odmah 
sebi pridržao predavanja o spekulativnim i 
općim pitanjima, a starijim je članovima pre- 
pustio, da izrade predavanja iz praktičnog 
života, kojim i sami žive. 

Kapelan nije zaboravio ni na zabavne sa- 
stanke, koji su se imali održati tijekom godine. 
Opet je zamolio Dominika, da mu potraži zgo- 
dnih i zanimljivih komada za predstavljanje i 
da ih prema potrebi preradi. 

Atelier na Autenil-u pretvarao se malo po- 
malo kao u neki glavni stožer. Onamo su na- 
veče češće dolazili neki odrasliji članovi patro- 
naža, a pred svima Bretagne, najpožrtvovniji 
među požrtvovnima. Radio je bez prestanka, 
a nikada se ne bi tužio, što za nj nema odmora 
ni velikih praznika. Još se isticala među Do- 
minikovim posjetiocima neka ostarija gospo- 
đica Nicolas, koja je sada živjela samo za 
župske organizacije. Ta je požrtvovnost možda 
već bila prirasla njihovoj obitelji, jer je imala 
i brata svećenika, koji je umro vršeći svoju 
napornu službu... Jednoga je dana došao i 
poznati Copinauff, da uvjeri Dominika, da može 
biti za njega »bjegunca« miran, jer je bio 

izliječen od svih »Valentina«, prošlih, sada- 
šnjih i budućih. 

Dolazili su onamo još i drugi »stupovi« 
patronaža i neke djevojke iz visokih krugova, 
koje su sve svoje slobodno vrijeme poklanjale 
organizacijama kapelana Firmina. Svi su ljubili 
te sastanke, na kojima su kao u obiteljskom 
krugu raspravljali o budućnosti patronaža i ta 
im se budućnost počela pričinjati velikom . . . 

Kad bi opet svi otišli, Dominik se čudio 
samome sebi, kako ga je Bog usprkos nje- 
gove slaboće učinio odgojiteljem i vođom. 
Vratio se u Pariš tek prije nekoliko sedmica, 
a sve su ga organizacije već čekale kao spa- 
sitelja. Vidio je sada jasno ono mjesto, što 
je trebao da ga zadrži na bojnom polju. Ove 
organizacije, koje su bile tako potrebne i 
korisne, svakim su ga danom sve više zaoku- 
pljale; a da im se ugnuo, to bi za njih značilo 
pravu moralnu propast. 

Kapelan se više nije smijao njegovoj sla- 
boći, već ga je počeo smatrati čovjekom, koji 
ne dolazi u patronaž tek od zabave. Malo po- 
malo počeo se štoviše oslanjati na nj. Povje- 
ravao bi mu teže kušnje ili pak razočaranje, 
ako u nekih osoba nije naišao na ono razumi- 
jevanje i potporu, kojoj se mogao nadati. 

Katkada bi večerao s Dominikom i onda bi 
se još više jedan drugome približili. 

— Da znate, Dominiče, kako šam vam za- 
hvalan, što ste tako požrtvovno napustili sve 
u Noirmoutier-u i došli ovamo! Blagoslovit će 
zato dragi Bog i vas i vaš patronaž. Vaš od- 
važni povratak upravo je primjer, što nam ga 
šalje nebo i donijet će bez sumnje dobrih plo- 
dova! Dokazat će prije svega, da nijeste došli 
u patronaž kao neki fićfirić, nego zato, što 
ste shvatili, da je već skrajnje vrijeme, da se 



viši krugovi počnu iskreno i ozbiljno baviti 
ovim siromašnim narodom. 

— Zato baš i toliko želim, da moj život 
bude konačno i bez mogućnosti na povratak 
posvećen tome narodu. 

— Odrasli vas već uvelike poštivaju. Sada 
još više cijene svoj položaj u patronažu, jer 
vide, da ste vi s visine vašega bogatstva sašli 
do njih. A osim toga vi ste vrlo naobraženi, go- 
vorite tri jezika, razumijete se u glazbu . . . 
To im dakako godi! A mali i njihovi roditelji 
bit će vam doskora privrženi na život i smrt! 

— Ah, velečasni, najprije ste me primili 
odviše hladno, a sad mi se opet čini, da pre- 
tjerujete! 

— Istina je, nijesam vas baš u početku 
ohrabrivao, a činio sam to namjerice. Morate 
znati, da sam odgojen u sjemeništu sv. Sulpi- 
cija, gdje se vrlo boje odluka, koje niknu iz 
sjetilnog uzbuđenja. No vi ste izdržali kušnju 
dosada, a čini mi se, da ćete je izdržati i do 
kraja. Ako li ustrajete, polje rada bit će vam 
ogromno i moći ćete da učinite mnogo, mnogo 
dobrih djela... Eto vidite, naš je patronaž 
dosta lijep, ali to nije dosta za ovako napu- 
čenu župu. 

— Pa ćemo ih podići još nekoliko! 

— 1 tako ćemo sačuvati kršćanski značaj 
našega naroda. Narod pripada onome, koji se 
njime bavi, a još više onome, koji ga ljubi... 
Pogledaj, i nas dvojica smo kršćani samo zato, 
što su se neki nepoznati svećenici i svjeto- 
vnjaci, sada već stanovnici neba požrtvovno 
brinuli, da se zublja vjere ne utrne. A sad je 
na nama red, da to činimo, shvaćate li to, 
Dominiče? 

— Jest, shvaćam i baš zato hoću da budem 
svećenik, i to svećenik u predgrađu! 

— Neka Bog čuje ovaj usklik vašega srca 
i neka ga ostvari! . . . 

No kad bi se navečer Dominik opet našao 
sam u svom ljupkom atelier-u, sa strahom bi 
poređivao svoju pravu slaboću s onom pri- 
vidnom snagom. A najviše ga je strašilo i 
žalostilo, kad je vidio, da su sve one odgovor- 
nosti, koje su mu naprtili na leđa, oslonjene 
samo na tu prividnu snagu. Bio je svijestan, 
da je krhka trska, koja je samo obojena bojom 
čelika . . . 

A imao je tome nažalost i dokaza. Iznenada 
bi ulovio samoga sebe, kako promatra kakvu 
uspomenu od Lolite! Bilo je to kakvo pismo, 
gdje je javljala još lane, da je prihvatila neki 
poziv, ili pak koji cvijet, zaboravljena ruka- 
vica, što ju je baš sada nalazio u ormaru. Ma 
prave napasti đavolske! 

Cijeli taj atelier bio je pun nje. Bezvrijedni 
ukrasni predmeti, uspomene s plesa, kojima 
dosada nije pridavao nikakve važnosti, sve je 
to sada gledao drugim očima, u svemu je vidio 
opasnost. Te su mu sitne uspomene počele 
buditi živo sjećanje i uznemirivati maštu. 

— A gdje je ona? Odgovori nam, jer ti si 
tako dugo živio u njenoj blizini! Kad će se 
povratiti amo? A znaj, da će se sigurno po- 
vratiti! 

Onda bi sve razdirao i bacao u oganj. 

Međutim su dani prolazili i sve više gurali 
u zaborav dragu prikazu. 

Što li rade njegova i Lolitina obitelj? Do- 
minik osim one stričeve brzojavke nije primio 
nikakvih vijesti, a nije im ni on pisao. U Noir- 
montier-u su svakako bili bijesni! Hoće li obje 
obitelji provesti zimu u šumi la Chaise, kako 
su to prije namjeravali, ili će se povratiti u 
Pariš? Dominik se bojao toga povratka. Nje- 
gova se slaboća dobro snalazila u toj samoći, 

gdje mu se volja nije trebala da bori. Još je 
uvijek mirno crpao snagu iz onoga odlučnog 
djela, koje ga je oslobodilo miloga ropstva. 

Jeo je u svratištu, a sobu mu je spremala 
čestita neka starica, kakve se danas još rijetko 
susreću. Ona mu je prema potrebi znala na 
brzu ruku nešto iskuhati; Dominik je bio i 
s malim zadovoljan, a pretjerani sjaj u stanu 
na Elizejskim Poljanama bio mu je već upravo 
omrznuo . . . 

Jednoga je popodneva bezbrižno pušio 
cigaretu na balkonu svoga atelier-a, koji se 
nalazio u drugom spratu. Najedamput se trgne 
natrag i povuče se u sobu. Opazio je dolje na 
ulici Lolitu, gdje baš ide prema njegovom 
stanu. Po svoj prilici je prvi .puta došla u ovaj 
dio grada, jer se ogledavala nekako oklije- 
vajući . . . Dominik je na prvi pogled prepoznao 
njenu zlaćanu podrezanu kosu, pa haljinu i 
onaj njen hod. Ta poznavao ju je tako dobro! 
Srce mu u grudima počne udarati kao ludo. 
Otvori vrata, koja su vodila k stubama i pri- 
čeka časak. Doista, za kratko vrijeme netko 
je ušao. Čuo je, kako je dotična osoba zapi- 
tala, da li ovdje stanuje »gospodin Dominik 
Yholdy«. A kad joj je vratarica odgovorila 
jesno, počela se polagano uspinjati na stube . . . 

Dominik uzrujano zatvori svoja vrata i još 
ih zakračuna. Da još bolje utvrdi snagu svoje 
odluke, dogura do vrata stari, niski ormar stila 
Ljudevita XV., na kom je obično držao svoje 
slikarske okvire. Mislio je, da će tako biti 
sigurniji, jer sve da i srce popusti, ne bi ipak 
otvorio iz ljudskog obzira. 

Sve se to zbilo u nekoliko trenutaka. Pri- 
slonio je tada uho na drvena vrata prekrivena 
suknom, koja su ga dijelila od stubišta, i na- 
peto je slušao. Lolita se polagano uspinjala, 
a kad je došla u prvi sprat, malo se zausta- 

vila. Mora da je i ona bila uzbuđena od toga 
pohoda, što su joj ga drugi nametnuli. Jer 
sama od sebe ona sigurno ne bi bila tako 
smiona, da počini takvu nepristojnost. 

Zatim se počela uspinjati na drugi sprat. 
Svaka je stepenica malo pucala pod njenim 
sitnim korakom. 

Sad je bila pred vratima. 

Dominik je obim rukama stiskao svoje 
grudi . . ., gotovo se gušio . . . 

Tada zacinka zvono, da je odjekivalo po 
cijelom stubištu. 

Pozvonila je jedamput,. . . drugi put, . . . 
treći put . . . 

Duga šutnja . . . Zatim polagano počne sila- 
ziti, ali vrlo polagano, kao da se još uvijek 
nada. 

Svaka ga je stepenica sve više udaljivala 
od ljubljene djevojke. Svaki je korak bio kao 
gruda zemlje na njegovo još živo srce; a za- 
kapao ga on sam, da zauvijek bude sve gotovo, 
da to nesretno srce, tako željno života već 
jedamput umre zemaljskoj ljubavi. O, kamo 
sreće, da ga više ne privlači ta ljubav, da uz- 
mogne sklopiti savez sa svojim očima i više 
ne gledati te ubilačke ljepote, koja mu grabi 
sve ideale! Kamo sreće, kad bi mogao da osta- 
ne hladnokrvno sam pred svojom dužnosti!... 

Dominik nije htio ni da pridigne zastor na 
prozoru, samo da se ne sukobi s njenim po- 
gledom. Klonuo je na jednu stolicu i ukočeno 
gledao u strop. Nenadani ga je napor volje 
posve skršio. 

Nakon nekog vremena je opet skinuo bari- 
kadu sa svojih vrata i pošao dolje vratarici, 
da ipak sazna, tko je to bio. Ove namjere nije 
doduše htio da prizna ni samome sebi, no ona 
je ipak postojala. Vratarica začuđeno poviče: 



— Kako to, zar ste ipak bili kod kuće?! 
Ova mala gospođa mora da je zašla u krivi 
sprat. Nijeste li je vidjeli? 


BUDILA SE DRAGA VIZIJA . . . 

— Vraćala se tako tužna lica! Velim vam, 
gospodine Dominiče, promašili ste krasan jedan 
pohod. 

— A nije li ta osoba ostavila kakvu riječ 
za mene? Ili možda posjetnicu? 

— Zbilja, skoro sam zaboravila, da vam je 
dadem. Evo je! 

Dominik je pročitao na posjetnici neko 
ime, što ga je malo poznavao. Nije to bila 
Lolita nego njena starija sestra, udata već 
godinu dana, ali je bila vrlo slična svojoj 
mlađoj sestri. Napisala je u brzini olovkom: 

»Došla sam, ida vam donesem vijesti od 
gospođe Yholdy, i vrlo žalim, što vas nijesam 
našla . . .« 

Dominik je bio sretan, što se prevario, no 
bio je ipak i nesretan, jest, beskrajno nesre- 
tan! Zar to dijete još izdaleka djeluje na 
njfega, tako da je svuda vidi? Zar da je se još 
uvijek boji, premda se već zaklonio u željeznu 
kulu sveopće požrtvovnosti? 

Kao što zvijeri gledaju rešetke svoje 
krletke, tako je taj slabi, nježni mladić gledao 
zidove svoje sobe, koji su mu trebali za obra- 
nu. Zar je to bila jedina njegova zaštita? Po- 
gledao je na se, na to izdajničko tijelo, na 
grješno srce, što ga je htio sada pogaziti no- 
gama, i povikao u preplašenu samoću svoje 
sobe: 

— Tko će me napokon osloboditi te lju- 
bavi, koja me bičuje, toga tijela smrti, koje 
me izdaje . . .?! . 

* XXII. 

Nenadan odlazak Dominikov bacio je pravu 
zabunu među stanovnike vile Ker-Mimie i la 
Turquoise. Lolita doduše nije svega znala, ali 
je mnogo toga naslućivala. No ipak nije htjela 
govoriti ili potaknuti druge, da je ispituju. Nije 
vjerovala ni u Boga ni u ljude, već je s nekim 
fatalizmom čekala, što će donijeti budućnost. 
Gospođa Yholdi bila je u prvi mah kao utu- 
čena, a onda je brbljavo počela da optužuje 
kapelana Firmina. No šurjak ju je brzo pre- 
kinuo hladnom i na oko mirnom izjavom: 

— Ne može se praviti kajgana, a da se ne 
razbiju jaja. Sada je planula borba između nas 

i kapelana Firmina, a u svakoj borbi pobjeda 
naginje čas na jednu čas na drugu stranu... 
Ta znali smo već u početku, da ne će baš sve 
ići tako glatko. No ipak ćemo uloviti toga 
popa!... Ulovit ćemo ga! 

Stric se šetao po salonu uzduž i popreko 
mašući žestoko rukama i neprestano opetu- 
jući: »Ulovit ćemo već toga popa!« Kad se malo 
primirio, počeo je da jasnije izlaže svojoj 
šurjakinji položaj: 

— Očito je, da se Dominik opet diže na 
površinu. No pitajte, Ružice, kojegagod mor- 
nara hoćete, i on će vam reći, da se i utoplje- 
nici dižu do tri puta na površinu vode, prije 
nego što se potpuno predadu svojoj sudbini . . . 
Počeli smo s Lolitom i to je bilo vrlo dobro. 
Skoro smo uspjeli već s tim prvim udarcem, no 
takav bi uspjeh bio prelijep! Lolitu ćemo opet 
ostaviti za konac, a u sredini nam treba još 
nešto, a to ste vi, njegova mati. Jest, sada je 
na Ružici red da stupi na pozornicu i odigra 
glavnu ulogu, o kojoj će da ovisi konačna po- 
bjeda. Ona mora da otme Dominika kapelanu 
Firminu. Ovaj pop sada drži divljač u svojim 
crnim pandžama, a mi mu je moramo oteti. 
Poučeni smo iskustvom, pa više ne ćemo ostati 
na jednome mjestu, nego ćemo se pomicati, 
putovati, što se više bude dalo. Ići ćemo u Alžir, 
Tunis i u sam Kairo, samo da ga odijelimo od 
toga mrskog popa! Istrgnut ćemo iz Domini- 
kova srca i najmanju uspomenu na toga pro- 
kletnika! . . . Oh, imat ćemo ga! . . . Imat ćemo 
ga!... 

U tihom salonu održali su nato stric i Ru- 
žica pravo, mjestimice vrlo burno ratno vijeće. 
Zasada neka Dominik još ostane neko vrijeme 
sam u Parizu, da se još »kuha u svojoj čorbi«, 
kako je to mudro govorio stric. Postojala je 
doduše ta opasnost, da ga kapelan još bolje 

zakvači, no možda će to napokon dosaditi i 
Dominiku. Dijete je viklo velikoj udobnosti i 
voli da provodi ugodan, bebrižan život. Dok 
je sam u Parizu, morat će da se zadovolji jelom 
iz svratišta, što ga nikada nije volio da jede. 
Pa sve da mu i kuha čuvarica njegova ateliera, 
opet ne će biti zadovoljan. Moglo se dakle na- 
slućivati, da će skoro klonuti i da će mu takav 
život dozlogrditi. Kapelan će ga bez prestanka 
moliti za kojekakve usluge »bez poezije« i 
upregnut će ga u niske poslove . . . Sve će to 
proizazvati krizu. Tada će se povratiti majka 
i nastojat će da upotrijebi sva sredstva, samo 
da što bolje odigra svoju ulogu. Sve će se mo- 
rati odigrati s velikim uzbuđenjem i još većom 
brzinom, tako da već prvim udarcem bude 
skršen svaki otpor . . . Ako bude potrebno, 
zvat će u pomoć i liječnika. 

Svrha svega toga imalo bi da bude veliko 
jedno putovanje još ove zime, na kojem će 
Dominik pratiti svoju majku. Iza toga će to- 
bože biti slobodan. 

U tom se nacrtu dakako više nije govori 1 o 

0 Loliti, jer ona bi samo sve pokvarila. Tako je 
otpao i ovaj prigovor, što je uvijek mogla da 
ga predbaci Dominikova nježna savjest. Ostavit 
će ga sama pred jednom dužnosti, što će mu je 
prikazati što težom i odgovornijom. 

Činilo se uostalom, da se događaji razvi- 
jaju u prilog te njihove smišljene navale. 

Lolitinoj se obitelji vrlo sviđala Ker-Mimie, 
pa je stoga odlučila, da u njoj i prezimi. Šuma 
la Čhaise zeleni se i za najhladnijih mjeseci, a 
osim toga zaštićuje vile od morskih vjetrova i 
zaogrnjuje cijelu onu stranu otoka idealnim 
mirom. Baš ova jedinstvena ljepota otoka je 
uzrokom, da se svake zime ondje skupi mnogo 
ljubitelja samoće i ljepote. Gospođa de Presves 

1 njena kći željele su da ondje prezime, iako ne 
s tog razloga. 



Gospođa Yholdy bila je međutim spremna, 
da se s lakoćom dade na posao. Sva ta uzbu- 
đenja i brige nijesu je baš silno izmorile. Ipak 
je s povratkom pričekala još do studenoga. 
Svome sinu za cijelo to vrijeme nije napisala 
ni riječi, i on se već počeo bojati, da toj šut- 
nji nije samo uzrok njena srdžba. — Vrativši 
se u Pariš gospođa se Yholdy samo privremeno 
smjestila u svom raskošnom stanu na Elizejskim 
Poljanama. Nekoliko dana nakon povratka na- 
pisala je svome sinu prvo »pripravno« pismo. 
Smišljala ga dugo i tri je sastavka najprije 
spalila. Posavjetovavši se sa stricem, odlučila 
je napokon, da mu ovako piše: 

Dominiče! 

Vratila sam se u Pariš i ležim u krevetu. 
Bolesna sam i iscrpljena od tolikog neočeki- 
vanog uzbuđenja. Ako još mariš za me, dođi 
da me zagrliš i da mi rekneš zbogom, i to 
možda zauvijek. No ako želiš doći, dođi još 
prije nego što odem na veliko putovanje, što 
mi ga nalaže liječnik, da mi ne bi od bola pukla 
i glava, kao što je srce već puklo. — Imamo 
sada novu vrataricu, pa ćeš joj reći, da si mi 
sin, jer dosada uopće nije mogla ni znati, da 
imam sina. Priznajem ti, da se iza svega, što 
si mi već učinio, slabo nadam tvome pohodu. 
Čini se, da je četvrta zapovijed Božja dokinuta 
i da ju je naslijedila neznam-kakva moderna 
zapovijed, skalupljena u kakvom dvorištu pa- 
tronaža ... To mi je eto nagrada za onu ljubav, 
kojom sam sav svoj život posvetila samo tebi. 
Kad su djeca malena, hodaju nam po nogama, 
a kad odrastu gaze nam po srcu ... A ti si mi 
zdrobio srce, i tvoj »skrbnik« mora da je zado- 
voljan... Ako zakasniš, možda ću već biti na 
putovanju, i to za cijelu zimu. Nemoj mi pisati 
i badava se umarati, jer te i onako čekaju toliki 
zanimljiviji poslovi. 

Ako mi kapelan Firmin dopušta, još te 
grlim i ljubim 


Ružica Yholdy. 


Gospođa Yholdy pokazala je pismo još je- 
damput stricu, samo da bude sigurnija za 
uspjeh. Stric ga je dvaput pomno pročitao: 

— Moglo bi doduše da bude bolje, no bit 
će dobro i ovako. 

Još iste je večeri dobrzao Dominik na Eli- 
zejske Poljane. Služinčad ga je dočekala vrlo 
hladno. Čitao je prijekor nesamo u prezirnim 
očima Bavarkinje, nego i u pogledu svoje lju- 
bljene dadilje. Sreo ju je u predsoblju i leti- 
mice upitao: 

— Gdje je gospoda? 

— Ta u postelji, a gdje bi inače bila?! 

Gospođa Yholdy ležala je zbilja u postelji 
i bila je sva okružena kojekakvim čajevima, 
bočicama i ljekarničkim zamocima. 

■ — • Majčice, kakvo ste mi to pismo napi- 
sali! . . . Razderao sam ga i spalio i ne ću uopće, 
da sam ga primio ... 

Gospođa Yholdy ne odgovori ni riječi. Do- 
minik je poljubi, ali mu ona ne uzvrati po- 
ljupca. Nakon nekog vremena okrene se k nje- 
mu i pogleda ga ukočeno: 

■ — A kako je kapelanu Firminu, je li zdrav? 

Sad opet Dominik ne odgovori i nastane iz- 
među majke i sina vrlo neugodna šutnja. Ni 
jedno ni drugo nije htjelo ni moglo da se 
ispriča, što je do nje došlo. 

Dominik klonu na stolac i udari u plač . . . 
Gospođa se Yholdy okrenula licem prema zidu. 
Uto je ušla dadilja donoseći nekakvu ljekariju. 
Htjela je i ona da ode bez riječi, no Doininik 
pdtrča prema njoj i zapita je uzrujano: 

Redite mi za Boga, šta je zapravo go- 


— Zar i vi još pitate? . . ; Vi? ! 

Čestita žena unakrsti ruke na grudima, ‘da 
lakše suzdrži srdžbu. Gledala je prezirno toga 
nezahvalnog sina, što ga je poznavala još od 
njegova narođenja. 

— Može li čovjek ugoditi Bogu, dok tako 
muči svoju majku? Koja vam onda korist, ako 
i cijeli dan provedete u crkvi! Čestitam vam, 
gospodine Dominiče, uistinu vam čestitam! 

Zatim uđe stric praveći se važnim, kao da je 
gospodar u kući: 



A SADA ČINITE, ŠTO MISLITE, DA VAM . . . 

: — Baš si krasno iznenadio svoju majku, 
dječače! Uistinu si razborit, moram ti priznati! 

— • Stanite striče! Mi moramo .najprije da 
uredimo neke račune: vi ste nepošteno zadrža- 
vali moja pisma! : ’ ‘ 

Stric samo slegne s ramenima i . naglo izađe 
iz sobe. Skoro zatim došao je i liječnik. Opi- 
pao je gospođi Yholdy bilo, zanimao se za 
optok krvi i prepisao joj neke ljekarije. Nato 
je pozvao Dominika u poktajnu sobu: 

— - Možda već znate, da gospođa Yholdy 
trpi od teškoga živčanog napadaja i preporu- 
čujem svima, koji je ljube, da je ne uznemi- 
ruju. Vaše namjere i skrovite misli ne tiču me 
se nimalo, ali mi je dužnost, da vam govorim 
kao liječnik i stari prijatelj vaše obitelji. Mo- 
lim Vas prije svega, da se što manje opirete 
željama vaše gospođe majke; ako namjera- 
vate, da joj zadate još kakav veliki udarac, 
odgodite to za poslije, ako je ikako moguće. 
Bit će to djelo sinovske ljubavi, ili još bolje: 
djelo obične čovječnosti, jer vaš bi postupak 
u protivnom slučaju imao za njezin živčani su- 
stav teških, vrlo teških posljedica! Ne velim 
vam to zbog sebe, vi to znate. A sada činite, 
što mislite, da vam dužnost nalaže. 

Bio je to stari onaj liječnik, koji je liječio 
Yholdy-eve još prije Dominikova narođenja. 
Ozbiljne njegove riječi djelovale su jako na 
Dominika. Kad se povratio u sobu, sio je Do- 
minik bez ijedne riječi na postelju do nogu 
svoje majke. Ona otvori oči i pruži mu ruku, 
polagano, kao da joj se ne da. Dominik je 
prihvati nekako smeteno. 

— Zašto si mi zadao toliku bol? 

— Majko, nijesam htio, ali sam morao! 

— A zašto? 

— Toga vam ne mogu reći. 

— Već ti je osamnaest godina, a još imaš 
nekakvih tajna pred svojom majkom... 

Opet nastane šutnja, duga, neugodna. Pre- 
kinula ju je gospođa Yholdy: 

— Slušaj, liječnik ne će da ostanem ove 
zime u Parizu. Zahtijeva, da odem u zemlju 
sunca, i to odmah! Sad smo u sredini stude- 
noga . . ., već je nestrpljiv, što još ne odlazim. 
Hoću li morati da putujem sama? 

— Dopuštate li mi, da vas nešto zapitam, 
prije nego što vam odgovorim? 


— Dopuštam. 

— Ali se ne ćete razljutiti . . .? 

Gospođa Yholdy umorno mahne rukom: 

— Nije mi stalo ni na kraj pameti! 

— Evo moga pitanja: ide li s vama na put 
i Lolitina obitelj? 

— Ne, provest će zimu u šumi la Chaise. 

Glavna je zapreka bila tako uklonjena. Pre- 
ostajala je još jedna: kako će napustiti svoje 
organizacije, svoj patronaž? Kapelan je to- 
liko računao na njega! A bit će s tim puto- 
vanjem zacijelo izgubljena opet jedna godina 
za sjemenište. 

Majka ga je još upornije gledala: 

— Čuj me, Dominiče, i budimo oboje 
iskreni. Znam za tvoje namjere i one mi lome 
srce. Međutim ostvarenje tih namjera ne ovisi 
baš o nekoliko sedmica . . . Kad već budeš bio 
ondje — oh, ta strašna misao! — onda ćeš za 
mene biti mrtav . . ., zakopan u crno sukno 
one mrske reverende ... No sada si još kod 
mene... Mogu li te zamoliti za posljednju 
uslugu, za posljednju milost? Jer čini mi se, 
da sada tako moram govoriti svome sinu . . . 
Dobro dakle, ponizujem se i molim te, da me 
pratiš na putovanju ova tri zimska mjeseca . . . 
A kad se vratimo, više ništa ne ću tražiti od 
tebe, nikada više! 

Dominik je šutio. 

— Zar je i to odviše, što te sada molim? 

— Nije . . . 

— Dakle . . .? 

— Hoćeš li, da pišem kapelanu Firminu i 
da ga zamolim, da mi posudi moje dijete, što 
mi ga je ukrao? I da mu obećam, da ga poslije 
opet može uzeti i sakriti, gdje ga je volja? 

— i i 

— Onima, koji su osuđeni na smrt, još se 
dopušta, da vide svoje rođake ... A zar ću ja 
još dugo živjeti? Osjećam, da mi je srce izne- 
moglo ... Ili se možda tvome popu tako silno 
žuri, da te već jedamput vidi s jarmom o 
vratu? 

Svaka je riječ bila unaprijed promišljena 
i padala je poput udarca biča na blijedo i 
izmučeno lice Dominikovo. — Mladić je okli- 
jevao s odgovorom. Duše katkada mogu da či- 
taju u drugim dušama pravu istinu, sve ako 
ona i nije u skladu s riječima. No Dominik 
nije ovaj put vidio dosta jasno. Samo je na- 
slućivao. 

Ako njegova majka govori istinu, svakako 
će morati da žrtvuje nekoliko mjeseci. No 
ako li hoće, da pomoću sinovske ljubavi po- 
vuče u zamku njegovu slabu volju? Glavna 
borba bila je međutim uklonita, jer Lolita nije 
išla s njima. Na što da se dakle odluči? Pogledi 
im se ukrštaše: 

— Može li čovjek uvrijediti Boga, ako 
učini kakvu uslugu svojoj majci? 

— Majko, katkada može . . . 

— Onda ne velim više ništa . . . Vidim, za 
koga me smatraš i kako me cijeniš. Sada je sve 
gotovo!... Umorna sam, ostavi me samu! 
Otići ću sama na put i nastaniti se u kakvom 
svratištu. Imam novaca, pa ću već naći kakvu 
dvorkinju, da me njeguje . . . Ako me okrade, 
ukrast će mi uvijek manje od kapelana Fir- 
mina . . . Ah, baš je krasna ta vaša vjera! 

Počela je uzrujano jecati i vikati: 

— Ndsi se napolje, ne ću više da te vidim! 

Dominik je prihvati za ruku, kojom mu je 
pokazivala vrata, i reče joj jednostavno, bez 
ikakve uzbuđenosti, jer ga se sve to nije baš 
tako silno dojmilo: 

— Dobro dakle, majko, ja ću s vama na 
put ove zime . . . 

XXIII. 

Sjutradan je Dominik otišao kapelanu i 
pripovjedio mu, kako ga je primila majka i 
što joj je tom zgodom obećao. 

Kapelan se prenerazio. Ta Dominik je već 
bio preuzeo tolike poslove i o njemu su ovi- 
sili toliko nacrti budućnosti! 

Takav je eto život, a osobito život u žup- 
skim organizacijama. Čovjek snuje, a Bog 
određuje. Katkada određuje i đavao, jer u 
ovom slučaju to sigurno nije mogao da bude 
Bog. Zar se Dominik nije trebao sjetiti onih 
riječi, što ih je Učitelj nekoć rekao aposto- 
lima: »Tko ljubi svoga oca ili svoju majku 
više od mene, nije me dostojan«? Je li uopće 
Dominik morao da učini ono, što je učinio? 
To su baš oni strahoviti problemi našega ži- 
vota! 

Dominik je već bio vezan svojim obećanjem, 
i kapelan ga je mogao samo još više nago- 
voriti, da ga i održi. Naslućivao je međutim 
stupicu. Među najskrovitijim mislima mladi- 
ćevim i jučerašnjim burnim prizorom razabirao 
je dosta jasno potajne kulise. Činilo mu se, 
da njima upravlja Dominikova majka, koja u 
svemu vidi samo sebe, i stric, koji je po zna- 
čaju još niži od nje. Jadni mladić, kad mora 
da se bori s takvim prevejanim neprijateljem! 
Dok ga napadaju sa svih strana, jedino mu je 
kapelan još neko utočište. Njemu može da 
jednostavno i bezobzirno rekne svu istinu... 

Kapelan Firmin bio je čovjek stvarnosti i 
nije mnogo razbijao glave nad propalim mo- 
gućnostima. Hladno je uzeo do znanja novi 
položaj: za koji će mu dan otići Dominik, 
premda je tek došao. To je eto žalosna sud- 
bina svih bogataša. Kamo sreće, da je mjesto 

svojih dvadeset milijuna imao samo dvadeset 
sous-a, kao jedan od njegovih uličnjaka iz 
patronaža! Sada opet odlazi na veliko putova- 
nje bez određenog cilja. Zaustavljat će se pu- 
tem što manje, samo da ga jače odijele od 
njega, kapelana. Ovdje se po kapelanovom mi- 
šljenju očito radilo o bolesti »premještanja«, 
a gdje ona hara, ne može biti ni govora o ka- 
kvom sustavnom odgoju duše. 

Kapelan je tada izložio Dominiku neka pra- 
vila za način života na tom putovanju, i to u 
tančine, kao kad se mladu vojniku sprema torba 
na put. Upozorio ga je na neke važnije po- 
božnosti, osobito da čita svaki dan nekoliko 
redaka iz koje dobre knjige, na primjer »Na- 
sljeduj Krista«. Preporučio mu je, da mu piše, 
da osobito pazi, da nikada ne izgubi odvažnosti 
i pouzdanja u milosrđe Božje, jer inače je sve 
izgubljeno. Juda i Petar su teško sagriješili. 
Da se Juda bacio pred noge Kristu kao sv. Pe- 
tar, imali bi danas na našim oltarima sv. Judu. 
Međutim on je bio tako lud, pa se objesio! U 
životu se čovjek nikada ne smije da objesi. 
Doklegod vojska još može da puca, nije uni- 
štena, nego samo pobijeđena . . . Đavao nas 
može oboriti na zemlju, no doklegod vrebamo 
na zgodu, kad ćemo se osloboditi, još se uvi- 
jek borimo. A dok je borbe, ima još uvijek 
nade za pobjedu. Ne smijemo dakle izgubiti 
odvažnosti ni onda, kad se već valjamo u prahu 
i osjećamo oštro koljeno našega neprijatelja 
na grlu. Pobijeđen je samo onaj, koji ravno- 
dušno prihvati svoj poraz. Pravi poraz čovjek 
može da pretrpi samo u svojoj volji. 

— Uzmimo, dragi moj Dominiče, da se ože- 
niš s tom djevojkom. Nije to doduše tvoj davno 
željeni cilj, ali opet ne bi sve propalo. Imao 
bih barem u patronažu dva pomagača mjesto 
jednoga! 

Dominik ponosito uspravi glavu: 

— Kad se čovjek već uspeo na visinu, ža- 
losno je opet silaziti dolje. 

— Čovjek može da siđe manje ili više du- 
boko . . . 

— Hoćete me utješiti, ali mi se čini, da se 
više ne uzdajete u mene . . . 

Kapelan je nastojao da ga uvjeri o protiv- 
nom, jer mu je zbilja bilo žao tog jadnog mla- 
dića. Dominik je nekako čudno ogledavao 
dvorane, dvorište i svoje odjeljenje, kao da 
mu je to posljednji puta, kao da svega toga 
više ne će vidjeti. Svećenik ga prene iz turob- 
nih misli i potrese mu desnicu: 

— Brzo će proći tri mjeseca, a onda si slo- 
bodan! Budi dakle odvažan, Dominiče dragi! 

Na rastanku su se zagrlili. 

Bilo je to jedne prave novembarske večeri. 
Vani je sipila kišica, a od vlažne studeni po- 
čela je skoro i duša da se smrzava . . . Kad je 
kapelan opet ostao sam, obuzela mu je dušu 
na čas neka slaboća i malodušnost. Već' je 
predviđao, kako će se sve to svršiti. Dominik 
je bio izgubljen za patronaž, a toliko je ra- 
čunao na njega. Uistinu, jao bogatima! Tolike 
ih brige izjedaju. Iza one nepotrebne usluge. 
Dominikova će okolina opet da izmisli kakvu 
drugu, tako dugo, dok se mladić uopće više ne 
bude opirao . . . Napušteno mjesto zauzet će 
opet on i njegovi »veliki« iz patronaža: Bre- 
tagne, Gallais, gospođica Nicolas i toliki drugi, 
koji nemaju ni praznika ni liječnika, koji ne 
mjere svoje temperature niti kucanje bila, već 
dolaze svako veče, bili zdravi ili bolesni, na 
svoj ponizni posao. Ostat će uz njega oni nje- 
govi pomagači, koji izvršuju svoju dužnost 
tako dugo, dok im Bog ne reče: »Dosta je«, i 
onda umiru na njivi Gospodnjoj, gdje su i 
radili. Oni će ostati srž društvenoga života, kac* 

što su bili i dosada. Šta bi uostalom postalo od 
ljudskoga društva, kad bi ga svojim mlitavim, 
rukavicama zaštićenim rukama podržavao Do- 
minik i drugi njegova kova, koji još manje 
vrijede od njega. 


Kad je Dominik pred palačom na Elizej- 
skim Poljanama izlazio iz automobila, vraćao 
se baš kući i stric. Bio je izvanredno veseo, jer 
se vraćao od putničke agencije Cook, gdje su 
mu natrpali džepove kojekakvim putnim vodi- 
čima. 

— Kako je to vrijeme gadno, siromašni 
moj Dominiče! Kiša tako lijeva, da bi se za- 
čudio i starac Noe, kad bi je vidio. Takva ti 
je zima u Parizu. Bilo bi uistinu okrutno od 
nas, kad bi zahtijevali od tvoje bolesne majke, 
da ovdje prezimi. No ona mi je već govorila o 
dobroj odluci, što si je stvorio. Vidim, da si 
ipak dobar sin svoje majke . . . 

Stric je tako govorio u uspinjači tek da 
nešto brblja. Dominik mu je jedva odgovarao. 
Nije doduše bilo ni potrebno, no ipak mladi- 
ćeva šutnja nije izbjegla stričevu oku. Zato se 
u hodniku zaustavi pred svojim nećakom, pa 
će mu strogo: 

— ■. Znam, Dominiče, da je to za tebe žrtva, 
ali kad je već prinosiš, prinesi je dobro. Ne 
trebamo ni otići, ako se budeš vukao s nama 
kao pas, što ga tjeraju s korbačem. Razumiješ 
li me? Majka ti trpi od teške živčane bolesti, 
što si je samo ti prouzrokovao. Hoćeš li, da se 
ta bolest još uveća i da dotjera tvoju majku 
do samoubistva? 

Dominik se začuđeno trgne. 

— Jest, do samoubistva. Ti još ne znaš sve- 
ga, ali meni je liječnik sinoć sve otkrio. Tvojoj 
majci treba veselja i zabave. Razumiješ li: ve- 
selja i zabave? Nemoj dakle bacati sjenu svoga 




turobnog lica na lijepe krajeve, kojima ćemo 
prolaziti. Obećaješ li mi to . . .? Da, jamačno se 
ljutiš, što sam ti uzeo nekoliko kapelanovih 
pisama. To ću ti razjasniti kasnije . . . Ponovno 
ti velim, ti još ne znaš svega! Kad upoznaš 
pravo stanje stvari i razloge moga postupka, 
bit ćeš mi zahvalan i još ćeš me zagrliti, što 
nemaš na savjesti smrt svoje majke!... 

Stric ga je pozorno promatrao u polumraku 
hodnika: 



— ... a to bi bilo mnogo teže i ozbiljnije 
od djetinjaste srdžbe zbog onih pisama. Šta ti 
je uostalom taj kapelan? Ništa. A s majkom te 
uvijek vežu stvarne veze, kojih nikada ne mo- 
žeš opbreći, zar ne? 

— Jest, odgovori Dominik, premda mu je 
te večeri mozak bio nesposoban, da bilo što 
shvati. 

Ipak je htio da posluša kapelanov savjet, 
prije no što je legao. Stric je u susjednoj sobi 
zabijao čavle u neki sanduk, a mati mu se pre- 
pirala sa sobaricom. U toj buci uzme knjižicu 


190 


191 


»Nasljeduj Krista«. Pogled mu je pao baš na 
ove retke: 

»Sinko, ako prislanjaš svoj mir o kojega 
čovjeka, što jednako s tobom ćuti i s tobom 
živi, bit ćeš nestalan i zapleten. Ali ako pri- 
bjegavaš k istini, koja svagda živi i ostaje, ne 
će te ražalostiti prijatelj, kad odlazi ili umire. 

U meni treba da leži ljubav k prijatelju i 
mene radi valja ljubiti svakoga, tko bi se uči- 
nio dobar i mnogo drag u ovom životu. Bez 
mene ne vrijedi i ne će trajati prijateljstvo, a 
prave i čiste ljubavi nema, što je ja ne vežem. 

Toliko se čovjek više približuje Bogu, ko- 
liko se više udaljuje od svake utjehe zemaljske. 

Da se umiješ posve zatrti i riješiti se lju- 
bavi prema svemu stvorenome, tada bih se mo- 
rao na tebe prosuti s velikom milošću. Dok ti 
gledaš na stvorenja, odmiče ti se pogled sa 
Stvoritelja . . .«* 

Ovdje Dominik stade, a oči su mu bez cilja 
počele lutati po sobi. U sobi, koja je bila nje- 
govoj na desno, zabijao je stric još uvijek 
svoju škrinju, a u onoj na lijevo ljutila se nje- 
gova majka, što joj putna haljina nije dobro 

pristajala Pod prozorima su automobili 

zvrčali bez prekida svoju melankoličnu pjesmu. 
Dominik zaklopi knjigu i prošapta bolno: 

— O. kako sam nesretan! . . . 

XXIV. 

Marseille, Bastia, Ajaccio, Tunis, Kartaga, 
Kairuan, El-Kantara, Biskra i t. d. 

Stanovnicima raskošne palače na Elizejskim 
Poljanama lebdjela su pred očima samo ova 
čarobna imena. Po prostranim sobama i hodni- 
cima odjekivala je samo jedna riječ: »Pu- 
tuje se!« 

* Knjiga III., poglavlje 42. 

Putuje se, i to što prije . . . Putuje se! 
Svuda se vide putni kovčezi i svijetla odijela 
za Afriku, zemlju sunca. Kako li su te svijetle 
boje bile u protivštini s tom ružnom pariškom 
zimom. 

Gospođa Yholdy je bila bolesna, barem su 
je takvom smatrali, a stric je za sebe tvrdio, 
da nije sposoban, da nabavi ono, što treba 
cijeloj obitelji, a napose gospođama. Namje- 
rice su odabrali Dominika, da obiđe one mno- 
gobrojne trgovine, u kojima bi gospođa 
Yholdy obično udovoljavala svojim hirovitim 
željicama. Morao je da potroši ogromne svote 
novaca, kao da će se ostati na putovanju cijelu 
godinu dana. Ta nijesu ni mogli znati daljinu 
puta, kad je ovisila o tolikim mogućnostima! 

U salonima naslagali se putni kovčezi sva- 
kakve veličine, fotografske sprave s pripadnim 
potrepštinama, putne ljekarije, rubenina, odi- 
jela različitih boja, listovni papir i t. d. Kad se 
gospođi Yholdy ne bi što svidjelo, opet bi 
Dominik morao otrčati u trgovinu, da dotičnu 
stvar izmijeni. Želio je, da bude sluga Božji, 
a zasada je samo bio teklić svoje majke, koja 
je bila puna hirovitih želja. 

Koji puta bi se i opirao: 

— Ali, majko, čemu imate dvije sobarice? 
Pa Fraulein? 

— Zar misliš, da one ništa ne rade? Rade 
po danu i po noći. Juče su mi opet sašile novu 
jednu haljinu. 

— A Fraulein? 

— Fraulein? Ta ona neprestano trči po 
gradu zbog putovnica i preporučnih pisama. 
Sirota Fraulein, kad se naveče vrati, sva je 
slomljena od umora. 

Na stvari je međutim bilo to, da su se majka 
i stric dogovorili, da ne će pustiti Dominika ni 

da slobodno odahne, ni da misli. Sad se među 
njima vodio pravi rat, a u ratu nema popu- 
štanja ni nježnosti. Dominik je ipak koji puta 
izmaknuo svim zasjedama. Kad bi pokupovao 
stvari, koje su već unaprijed pjevale o svijetlu, 
toplini i veselim izletima, navraćao bi se svaki- 
put u patronaž. Nije zalazio onamo iz željne, 
da se istrgne iz ropstva i povrati starom ži- 
votu nego tek iz pristojnosti prema kapelanu. 
Nije' htio da prenaglo završi prijateljstvo s tim 
svećenikom. Našao bi ga u tamnom dvorištu 
među vlažnim i pljesnivim zidovima, ili pak u 
otrcanim dvoranama, gdje se dim petrolejske 
svjetiljke miješao s isparinama onoga puka iz 
predgrađa. Bio je to okrutan kontrast između 
proze i poezije, između napornog i lagodnog 
življenja. No taj kontrast na Dominika više 
nije djelovao kao nekada. Samo je promatrao 
taj bijedni život, ali nije puštao te slike do u 
srce. 

Kapelan je bio vrlo oprezan u svojim rije- 
čima, iako vrlo odlučan. Bilo mu je uzato žao 
Dominika, jer je upravo ćutio, da taj mladić 
mnogo trpi. Poznavao mu je slaboću, pa nije 
mogao, a da s njime ne sučustvuje. Pred njim 
se ipak morao prikazivati veselim i raspolo- 
ženim. 

Dakle se spremate na to krasno puto- 
vanje? 

— Jest, velečasni, i to u najkraće vrijeme! 

— Samo ga se dobro naužijte, jer će vam 
biti posljednje! Znatnije zgode zabilježite, a 
fotografije sve spremite. Ne bi li bilo zgodno 
da uredite i putni dnevnik? Iza povratka mogli 
biste ga objelodaniti. Napravite također neko- 
liko akvarela, da s njima malo rastjeramo 
turobnost naših tamnih zidova. A kad se po- 
vratite, nadamo se, da ćete nam održati neko- 
liko uistinu stvarnih predavanja o toj zemlji, 

u koju bi htjeli da se odsele neki od naših 
omladinaca. Hoćete li nam to učiniti, Dominiče? 

— Vrlo rado, vele časni! Mogu li uopće 
vama odbiti kakvu molbu? 

— A da nam ne bude previše dosadno, pi- 
šite nam kojiput, pa makar samo koje slovo. 
Sve ćemo vaše dopise naveče zajednički čitati. 
Nadam se, da ćemo ovaj puta primiti sva vaša 
pisma. 

— 1 ja se nadam, jer ću ih uvijek sam pre- 
davati na poštu. 

— Ako kojiput ne budete imali dosta vre- 
mena, pošaljite nam barem dopisnicu. Nije to 
mnogo, ali je opet više od šutnje, a šutnja je 
sestra zaboravi. Zar nije tako? 

— Jest, imate pravo!... 

Kapelan je bio iskren, kad ga je to pitao, 
a također i Dominik, kad mu je odgovarao. 
Njihove riječi ipak ni jesu više zvučale tako 
iskreno kao prije. Obojica su krila, jedan pred 
drugim, mnoge misli. Nijesu to činili iz lice- 
mjerja, nego iz straha pred borbom i nepo- 
uzdavanja u budućnost. 

Napokon je osvanuo onaj davno željeni 
dan, na koji su Yholdy-evi u 10 sati u noći tre- 
bali da otputuju s »lyonskog« kolodvora. Do- 
minik je htio da još jedamput ode u patronaž 
do kapelana i da mu rekne posljednji zbogom. 
Svi su kovčezi već bili zatvoreni, pa je morao 
da ode onamo u putnom odijelu. Bilo je već 
kasno. Kapelan je bio skršen od posla, oči su 
mu bile umorne, a ruke su mu drhtale od uzru- 
janosti. Još su ga čekali toliki poslovi, a već 
je bio skoro iscrpljen. Osim svojih dužnosti u 
župi, koje su već same bile vrlo zamršene, i 
redovitih sastanaka, održavao je sada još du- 
hovne vježbe muževima i zamjenjivao druga 
kapelana u katekiziranju odraslih. To bi se či- 

nilo u pojedinačnim sastancima, koji vrlo uma- 
raju, jer ti mladići i muževi puni su svakojakih 
prigovora proti vjeri. Dolazili bi često u patro- 
naž i mnogi mladići zbog ženidbe. Neki od njih 
nijesu bili ni kršteni, pa su tek sada za volju 
kakve zaručnice, koja još nije bila dosta 
»prosvijetljena«, htjeli da prime taj sakra- 
menat. 

Dominik je prošao kroz jednu dvoranu, u 
kojoj su ti siromašni ljudi čekali u radnom 
odijelu. Rumen mu je oblila čelo, jer je sada 
jasno upoznao, da će kapelan preko zime biti 
prenatrpan kojekakvim poslovima j da bi mu 
on sam mogao pomoći u teškoj službi i pružiti 
mu mnogo utjehe. A mjesto toga odlazio je, 
da se lijeno sunča poput guštera; da bude vitez 
u službi svoje majke, koja možda i nije bila 
bolesna. ... . 

Kapelan ni ovaj put nije htio da naglasi 
opreku između njegova prekomjernog napora 
i Dominikova odmora. Bio je prema svome go- 
stu dobar i ljubezan i nastojao je, da posljednji 
utisak, što ga Dominik ponese iz patro- 
naža, bude takav, da ga opet privuče natrag. 
Ponudio mu je, da sjedne i govorio s njim 
dugo o budućnosti patronaža, koja je djelomice 
počivala i na njemu, Dominiku; jer odjeljenje 
malenih je ponosno, što mu je on vođom i 
nada se, da će to ostati i nadalje . . . Dao mu 
je fotografiju djece i svoju, i zadržao ga pola 
sata, kao da se mora brinuti samo za boga- 
tuna Dominika i da ga nestrpljivo ne čeka 
dvadesetak radnika pred vratima. Na koncu ga 
je zagrlio: 

— Čuvao vas Bog, dragi moj prijatelju, a 
nadam se, da ćemo vas opet skoro vidjeti. 

— Zbilja se nadate? prekine ga Dominik. 

— Sve je moguće onome, koji hoće, jer 
mu onda ni Bog ne uskraćuje svoje milosti. 

Dominik ga zamoli za blagoslov i klekne na 
prašni pod dvorane. 

— Dajem vam taj blagoslov od sveg srca. 
Neka padne poput sjemena na dobro tlo i neka 
Krist naš Učitelj pomogne, da donese obilan 
rod! 

Otpratio ga je blatnom stazom do drvenih 
vrata, koja su vodila na bijednu ulicu. Još 
jedan zagrljaj i posljednji, dugi stisak ruke. 
Zatim su se između njih zatvorila vrata, teška 
kao ona vrata, što na groblju rastavljaju nebo 
od zemlje . . . Stajao je časak nepomično u 
tami tijesne ulice. Bilo mu je uistinu teško, da 
ostavi tu bijedu, koja ga je svojom sjenom za- 
okruživala i zadržavala. Kad će i u kakvom ras- 
položenju duha opet ugledati taj patronaž, u 
kom je proživio najsretnije časove svoga 
života . . .? 

Tužna srca polazio je prema rasvijetljenom 
bulvaru, kad u tami začuje slabašni glas neke 
starice, koja ga je prepoznala: 

— Dobar veče, gospodine Dominičel... 
Vidjela sam vas pred jedno petnaest dana, no 
vraćala sam se iz praonice, pa se nijesam usu- 
dila da vas nagovorim. Vi me poznajete, zar 
ne? ... Ja sam baka malog »diva«. Govorili ste 
sa mnom na kolodvoru, kad ste otpremali mog 
mališa u Marmousets ... Ah, da znate, kako 
smo sretni, što vas imamo u svojoj sredini! Vi 
ste poslanik dragoga Boga ... 

Sirota starica uhvatila je Dominikove ruke. 
Njemu se štoviše činilo, da mu ih je ta žena 
poljubila, ponizno, kao što su nekoć siromasi 
ljubili ruke velikoga Krista . . . 

XXV. 

Doskora je Dominika zaokupio onaj lago- 
dni život, kojim žive svi ljudi, koji se po svom 
bogatstvu nalaze na vrhu društvene ljestvice. 

Ovi ljudi zgrću sve i sva za svoj sebični uži- 
tak. Na koncu od svega poberu samo vrhnje, a 
ostalo milostivo ostavljaju drugima. 

Putovali su uvijek u vagonima za spavanje 
evropskih brzih vozova, nastanjivali se u ras- 
košnim hotelima i odabirali najudobnije paro- 
brode. Iz Marseille-a su otišli oko 11 sati, ali 
su prije toga bili kod glasovitog Bassa na rib- 
ljoj čorbi. Nijesu je baš bili željni, ali ju je 
stric zahtijevao, da samo što bolje istakne 
prednost čorbe, što ju je sam priređivao. Kad 
su došli u Bastiu, kupili su nekoliko mazgi, što 
su ih u Ajacciu još prije odlaska u Tunis trebali 
opet da prodadu. 

Uspomena na patronaž brzo je blijedila i za 
kratko se vrijeme jako udaljila od Dominikova 
pamćenja. Doživjeli su mnogo onih neizbježi- 
vih putnih doživljaja, koji su katkada radosni, 
katkada opet neugodni, ali svi napunjaju mo- 
zak živim uspomenama. Ove uspomene gonile 
su poput bijesnih lovačkih pasa onu svetu mi- 
sao, što ju je sin gospođe Yholdy htio da 
sačuva. 

Dominikov je vodič mnogo trpio na očima, 
bilo zbog žarkoga sunca, koje na Korzici ne- 
milosrdno žeže bijele ceste ili zbog alkohola. 
Katkada je bilo krivo i jedno i drugo. Domi- 
nik bi mu davao po nekoliko kapi Tijeka na- 
zvanoga »Hamamelis virginica,« što ga je nje- 
gova mati imala u putnoj ljekarnici. Bilo da 
mu je dao toga lijeka ili što drugo, sjutradan 
bi vodičeve oči uvijek bile u najboljem zdravlju. 
Ovaj jednostavni vodič vidio je stoga u Do- 
miniku već od prvoga časa mlada, ali već gla- 
sovita liječnika iz Pariza. Razumije se, da 
čestiti vodič ovo mišljenje nije zadržao samo 
za sebe, tako da je Dominik svuda gdje je pro- 
lazio morao davati liječničkih savjeta. Jedam- 
put od uzrujanosti nije ni spavao, jer mu je 

stric na večer u mjestu Calanches de Piana do- 
javio strašnu jednu novost. Rekao mu je smi- 
jući se iz svega grla, što je čuo da je govorila 
vlasnica hotela u kuhinji: 

— Baš bi bila sretna žena Picciola, kad bi 
noćas rodila svoje dijete, dok je još ovdje taj 
mladi liječnik iz Pariza! 

— Dragi moj Dominiče, cerio se stric, 
premda se spremaš u sjemenište, ipak ćeš mo- 
rati u potrebi otići do te žene! Ne zaboravi, da 
smo na Korzici. Ovdje nema šale, jer to ti je 
zemlja srdžbe i osvete. 

Dominik je htio da otputuje još iste večeri, 
ali je trebalo najprije izmijeniti potkovu jed- 
noj mazgi, a osim toga je pukao remen na 
ormi. Dominiku je bilo jasno, da su to hotice 
skrivili mazgari, ali se ipak morao smiriti 
s time, da ostane. Nije bilo druge. Na sreću je 
Picciola bila tako razumna, pa je te noći ostala 
na miru. 

Nakon petnaest dana različitih doživljaja, 
uspomena na patronaž još se više udaljila od 
Dominikovih misli. Odašiljao je doduše od 
vremena do vremena lijepih dopisnica kape- 
lanu i odraslima, ali je nalazio malo riječi, da 
im napiše. Bilo ga je upravo stid, da govori o 
krasnome suncu onim siromašnim ljudima, koji 
su stanovali po jadnim uličicama Montmartre-a 
i Championnet-a. Gospođa Yholdy, koja je u 
Parizu u svom lijepom stanu na Elizejskim Po- 
ljanama bila tako slaba, da je morala ležati u 
krevetu, podnosila je sada cijele dane naporna 
puta poput zdrava mladića. Bila je sva sretna, 
što joj je sin napokon rastresen, oslobođen 
kapelanovih okova i njegove mrske blizine, i 
to tako savršeno, da nije od tog popa gotovo 
više ni mogao primati dopisa. 

Dominik se morao brinuti za sve potrebe 
puta, tako da je svako veče dolazio slomljen 

od umora na konačište. Ovakav način života 
nije bio nimalo podesan za gajenje duhovnog 
života, što mu ga je preporučio kapelan. A 
baš taj duhovni život mogao je jedino da ga 
brani i da mu možda sačuva zvanje. 

Korzika im se činila previše surovom i pro- 
stom, pa su je skoro ostavili i otputovali prema 
Tunisu. Bilo je to baš u adventu, kad se u 
crkvama mnogo propovijeda. Glasoviti neki 
propovjednik govorio je niz propovijedi u 
glavnoj crkvi Tunisa. Majka i stric budno su 
nastojali, da Dominik ne prispije ni na jednu 
od tih propovijedi. Svaki su dan priređivali 
izlete u pustinju i mjesta s različnim uspome- 
nama, kojima obiluje stara afrička zemlja, kao 
na primjer Bardo i Kartaga, gdje ima ruše- 
vina iz rimskoga doba s toliko starih uspo- 
mena .. . O Božiću su se spustili prema jugu 
do Kairuana. Putovali su pjeskovitom stazom, 
za koju Salustije piše, da je nekoć bila široka 
cesta sva obrubljena ljetnikovcima, koji su se 
skrivali za limunovim i narančinim lišćem. 
Prošao je ovuda Turčin . . . Zakopali su civili- 
zaciju živu u zemlju, ma da ju je za vrijeme 
toga zakapanja sunce svaki dan ljubilo u -čelo 
i pozivalo na život. 

Gospođa se Yholdy najedamput počela stra- 
stveno zanimati za starine. Kupovala je »stare« 
medaljice, koje su bile napravljene negdje u 
Berlinu. Radnici bi je već prije zakopali u ze- 
mlju i onda u njenoj nazočnosti tobože slu- 
čajno otkrivali . . . Dala je Dominiku na pro- 
učavanje neki bijeli mramorni kip, koji je bio 
sa stražnje strane šupalj poput žlijeba, tako da 
su ga u nekoj arapskoj staji upotrebljavali 
mjesto jasala. Odlučila je, da ga dade preni- 
jeti u Pariz, da ima u svom predsoblju vječnu 
uspomenu na dvoboj, što ga je bila s kapela- 

nom Firminom. To joj je bila glavna briga i 
jedina svrha cijeloga putovanja. 

Dominik nije mogao naći ni časka, da nešto 
čita, piše ili da se malo sabere. Kao da se sve 
potajno urotilo proti njemu, da ne bude ni 
na čas sam i da se uvijek bavi nekim poslom. 
Svima, pa i služinčadi, činilo se naravno, da se 
Dominik brine za sve potrebe putnika, tako 
da se mladić na koncu na to i priučio. Kairuan 
mu se vrlo sviđao zbog svog starinskog načina 
života i mnogobrojnih džamija. Kao kobalt 
tamnomodro nebo obrubljivalo je vapnom 
obijeljene terase kuća . . . To je Dominika pot- 
sjećalo na malo noirmoutrinsko seoce le Vieil, 
koje je također bilo posve bijelo, a cijeloga 
prošlog ljeta pričinjalo mu se, kad bi ga gle- 
dao u jutarnjem svijetlu iz vile la Turquoise, 
kao kakvo istočnjačko naselje. Dominik je u 
Kairuanu izradio više akvarela, koji su bili puni 
svijetla i doista krasni. Kad je jednoga dana 
opet dovršavao neki akvarel, pridošla je nje- 
gova mati, pa će mu ovako: . 

— Tvoji su akvareli zbilja lijepi. Trebao 
bi da pošalješ koji u Ker-Mimie! 

— Ali majko! . . . 

— - Ta ne velim ja »Loliti«, nego samo »u 
Ker-Mimie.« 

— To je jedno te isto . . . 

— Nipošto! ... Zar su uostalom ti naši su- 
sjedi s prošloga ljetovanja zaraženi kugom? 
Uvijek su bili prema nama vrlo uslužni i lju- 
bezni. Ti si, Dominiče, jedini imao monopol 
namrgođenosti i nepristojnosti . . . 

Gospođa je Yholdy osjećala, kako se iz- 
nova dižu u njoj potisnuti stari val srdžbe. 
Ona je uostalom s obzirom na svoje želje bila 
kao i sve druge žene te nije cijenila nijedne 
usluge svoga sina, ako bi joj uskratio onu, što 
ju je baš sada tražila. 

Dominik još više otešča razgovor: 

— Ne ću da Loliti probudim ikakve nade. 

— Lolita bi bila vrlo luda, kad bi se u svom 
životu dala smetati od takva neotesanca, kao 
što si ti! . . . Koje li smionosti, da čovjek misli, 
da drugi za njim teže, a sam je tako malo pri- 
vlačiv! Vidim, da te i u ovoj zemlji još drže 
one sakristanske ideje . . . Budući da si tako 
smiješan, pa se bojiš, daj meni taj akvarel, pa 
ću ga poslati sama i napisati na nj: »Pošiljka 
gospođe Yholdy . . .« Hoćeš li onda biti miran? 

Naveče, kad Dominika nije bilo kod kuće, 
jednostavno je uzela akvarel, koji joj se naj- 
više sviđao. Sjutradan je stric taj isti akvarel 
odnio na poštu, ali je prije toga ispravio to- 
varni list ovako: »Pošiljka Dominika Yholdy 
gospođici Loliti de Presves. Ker-Mimie. Šuma 
la Chaise — Noirmoutier (Vendće).« 

Kad se povratio, ispripovjedio je šurjakinji 
svoju varku, a ona se ipak malo uznemirila. No 
stric je zadržao svoj široki osmijeh. Čemu su 
uopće pošli na to skupo putovanje? Zato, da 
iščupaju iz Dominikova srca i najmanju uspo- 
menu na kapelana Firmina i na ono njegovo 
zvanje ... U Afriku su došli samo zato i ni 
za što drugo. Sad nema više ni govora o ka- 
kvom popuštanju i oklijevanju. Moraju sada 
nametnuti svoju volju jednome biću, koje nije 
sposobno, da ima kakvu volju po samome sebi. 
Dosada su se služili blagim sredstvima, ali to 
nije bilo dosta. Mora se dakle početi oštrije i 
jače, navaljivati ogorčenije. Dominik se ne 
smije povratiti u Noirmoutier, prije nego što 
potpuno ozdravi . . . 

Jednoga dana dođe stric svečano kući no- 
seći jedan od onih sagova, koji se uvelike pro- 
izvode u Kairuanu, a na njemu je bila ispisana 
arapskim pismenima neka poslovica: 

— Pročitajte, Ružice, ovu arapsku poslo- 
vicu! 

— Ta ja ne znam arapski! ... 

— Ne znam ni ja, ali mi je provodič pre- 
veo. Čuj dakle prijevod: Žena i muž su kao 
šafran i vapno. Ako jedno stoji do drugoga, 
kako ćete moći zapriječiti, da šafran ne oboji 
vapna? 

— Šta hoćete time reći . . .? 

— Šafran, to je Lolita . . ., naša mala Lo- 
lita. Ona se sada opet mora povratiti na bo- 
jište. Nadam se, da će naša druga navala 
uspjeti bolje od prve, jer je bila bolje pri- 
pravljena . . . 

— Nadajmo se dakle! 

— Jest, ali sada se ne smijemo više ničega 
žacati . . . Dominik opet pripada nama i nitko 
ga više ne može uspješno potpomoći, da ustraje 
u onim glupim, popovskim mislima. Okoristimo 
se dakle ovom zgodom! 

Teška ruka stričeva s pet uglatih prstiju 
posegla je kod tih riječi u zrak, kao pandže 
ptice grabilice nad plijenom. Dominik je brzo 
počeo da osjeća tu navalu i opažao je, kako 
se krug oko njega sve više sužuje^ Još se 
borio, ali kako je već bio umoran i, šuštao! 
Jedne večeri upisao je u svoj dnevnik ove 
misli: 

»Već sam se umorio nastojeći da zadržim 
jednu stvar, koja sama bježi od mene, koju svi 
ljudi nastoje, da otrgnu od mene. . S jedne 
mi strane više ne govori Bog, nakon što me je 
zasigurno pozvao . . . Zašutio je u mom srcu 
kao i u pismima svoga sluge • • • S obzirom na 
svećeničko zvanje u mojoj duši vlada noć i 
grobna tišina. S druge opet strane ona . . . 
uvijek ona! Moja mati hoće, da mi Lolita bude 
ženom; to isto želi i stric, pa i ona sama. A 
zar ne možda i ja? Jest, moj strah pred žrtvom 


i moja ljubav vuku me k toj djevojci! Nema ni 
jednoga dana na tom putovanju, a da ne po- 
mislim, da imam uza se nju, tu umjetnicu, da 
gleda sa mnom one krasne prizore, koji mi do- 
laze pred oči. Kako da gledam sam sve te 
kra'sote...? Ne mogu, a da je ne osjećam 
uza se, da joj u duši ne izjavljujem svoje di- 
vljenje nad toliko prošlosti i toliko ljepote! . . . 
Gradio sam se odvažnim pred kapelanom, 
gradim se odvažnim i ovdje. U svojoj oholo j 
glavi bit ću uvijek odvažan ... Ali ima u njeni 
još netko, koji lukavo čeka,... koji prora- 
čunava moj pad i već mu se unaprijed silno 
raduje . . . Hoću li dakle ostaviti slatkoću 
Krista, u koga su riječi života, da odem ženi, 
koja je »gorčija od smrti«?... Moram li se 
prepustiti sili, koja me vuče dolje, kad mi sve 
priječi, da se uspinjem prema onim visinama, 
kuda me nebo možda još uvijek zove? 

Bože moj, smisluj se meni jadniku!...« 

Sjutradan je htio da prenese nekoliko mo- 
tiva iz džamije Mačeva u svoj dnevnik, ali ga 
više nije našao. Poslije podne ga je našao u 
kutu nekog ormara i začudo u njemu više nije 
bilo one stranice, što ju je napisa u času du- 
šenog bola. Netko mora da ju je istrgao! Ali 
tko, i zašto? 

Stric je također pisao, i to vrlo mnogo. 
Odašiljao je bezbrojne razglednice. Poslao je 
mnoge od njih svojim znancima i prijateljima, 
a naravno i u Ker-Mimie. U tim dopisnicama 
govorio bi o svemu i svačemu, ali najviše o 
Dominiku. Jedamput se Dominik oštro uspro- 
tivio, što je u jednom pismu previše govorio o 
njemu. No stric je stvar okrenuo u šalu: 

— Ako rečeš samo još jednu riječ, napisat 
ću Loliti nesamo, da je pozdravljaš, nego da je 
grliš i ljubiš! . . . 


204 


205 


Zato je mladić odlučio, da sam pošalje ne- 
koliko dopisnica u Ker-Mimie, gdje će hladnim 
riječima onim damama staviti do znanja, kako 
se stvar u zbilji ima. Kako je bilo teško napi- 
sati te dopisnice! . . . Dva dana ih je nosio u 
džepu, a onda ih više nije našao, kao ni one 
stranice iz dnevnika. Bile su izgubljene ... Ta 
čovjek tako lako može da izgubi nešto u toj 
pustinji, po kojoj neprestano putuje! 

One ipak nijesu bile sasvim izgubljene . 
Lolita je u vili Ker-Mimie dnevno primala od 
gospođe Yholdy pisama i dopisnica, gdje joj 
je neprestano ponavljala: 

»Morate se braniti, zlatna moja mala! . . . 
Branite svoju sreću! . . . Branite i nas ... Vi ste 
nam posljednja nada. Prosim u vas dušu svoga 
dragog djeteta, što mi ga popovi hoće da 
ukradu! Dominik vas obožava, ali je plašljiv i 
već malo zaglupljen. Neki mu je kapelan 
Firmin nalio tinte u mdzak. Ta gadna tinta sada 
malo pomalo izlazi, ali nam morate i vi po- 
moći! . . . Pišite mu! Osvojite i njegov mozak, 
kad ste mu već osvojili srce. Vidite to i sami iz 
onih pošiljaka, što ste ih od nas primili . . .« 

Navodila je po čitave izraze iz uhvaćenih 
pisama kapelana Firmina, a ponajviše ovo: 
»Čovjek može da zadrži samo ono, što brani.« 
Vrhunac ludosti bio je u tome, kad je zakli- 
njala Lolitu riječima, što joj ih je nadahnuo 
dnevnik njena sina: 

^Zlatna moja mala Lolito, koju ću naskoro 
zvati .svojom kćerkom’, smilujte se nama!« 

Lolita je vjerno održavala svoje obećanje, 
dok god je primala dopise samo od strica ili 
gospođe Yholdy. 

No jednoga dana prispije krasni akvarel . . . 
Onda opet dvije Dominikove dopisnice i neko- 
liko zgodno odabranih listova iz dnevnika, koji 
su nesumnjivo odavali najdublju nježnost i 

ljubav. Kad ju je dakle Dominik ljubio toliko, 
da je to pismeno priznavao samome sebi, nije 
li njena dužnost, da se gane iz svoje šutnje, 
da reče, što joj skoro previre iz srca? Ta ona 
je bila slobodna i imala je pravo, da se bori 
za što ljepšu budućnost . . . 

XXVI. 

Jedne večeri posred čarobnih ljepota pusti- 
nje donijela je poštanska karavana omašno 
pismo za Dominika. Dolazilo je od Lolite, a • 
gospođa Yholdy ga je smjesta prepoznala i 
vrlo mu se obradovala. Zadržala ga je kod 
sebe, da ga preda Dominiku, kad za to bude 
najzgodniji čas. 

Odlučili su, da odu još dalje na jug od 
Kairuana, do Biskre i Tuggurta. Tako će ba- 
rem izbjegnuti dosadnom putu uz morsku 
obalu i proći će kroz pustinju na pravi pu- 
stinjski način. Otputovali su s karavanom, koju 
su sačinjavala jedna kola i četiri deve. Gospo- 
đa se Yholdy malo bojala toga putovanja; no 
jer je znala, da ga Dominik tako želi, bez 
oklijevanja je nastojala, da ukloni svaki strah. 
Bila je i odviše sretna, što opet može da uroni 
dušu svoga djeteta u vrtlog zabave i rastre- 
sen ja, kao što se uranja u vodu tekućicu plat- 
no, iz kojega hoćemo da isperemo strašnu 
jednu mrlju, . . . kao platno, što ga stišćemo, 
okrećemo na sve strane te izlažemo suncu i 
svim vjetrovima. Afrika sa svojom pustinjom, 
svojim nomadskim životom i zanimljivim pri- 
zorima, pa njene još nikada neviđene zabave, 
njen grozničavi i mlitavi život, — sve je to 
izvrsno služilo namjerama gospođe Yholdy. 

Karavana je pošla na put u dobrom raspo- 
loženju. No već slijedećega jutra Dominik je 
skoro nastradao životom. Oko 4 sata izjutra 
spremali su šatore, da se ide dalje, a Dominik 

je htio da snimi svojim aparatom za slikanje 
deve pod tovarom. Siromašne su se životinje 
dugo opirale teretu, što su ga imale da nose 
cijeli dan po užasnom suncu. Arapin im je naj- 
prije natovario sav potrebni teret i još povrh 
toga nekoliko praznih škrinja. U zadnji čas je 
te škrinje opet skinuo, da uboge životinje mi- 
sle, da im je olakšao teret . . . Dominik je pro- 
matrao kroz svoj aparat ovu malu jutarnju 
zabavu, a jedan od članova karavane, koji se 
tek nedavno oženio, mislio je, da Dominik fo- 
tografira njegovu ženu. Spopala ga iznenada 
srdžba i ljubomor i Arapin je bijesno nasrnuo 
na Dominika. Vodiču je jedva pošlo za rukom, 
da ga zaustavi. 

Dominik toga nije vidio, ali je ipak naložio 
vodiču, da rekne tome uskipjelom suprugu, 
da je gledao deve i da ga zanimaju samo 
deve . . . Rekao mu je, da doda još i to, da 
stanuje u Parizu, gdje su žene kudikamo ljepše 
od njegove supruge, koja više naliči na maj- 
municu ... .. . 

— ...Tim više, — uplete se stric, koji je 
svuda morao reći svoju — što je ovaj gospo- 
din, moj nećak, zaručen s krasnom jednom 
djevojkom, koja se zove Lolita . . . 

Ova se izjava osobito svidjela Arapinu, iza- 
kako su ga Dominikove riječi o njegovoj ženi 
u isti mah i rasrdile i utješile. 

Nastavili su putovanje bez ikakvih nepri- 
lika. Putujući već utrtim stazama Dominik je 
neumorno promatrao svečanu tišinu sporih ka- 
ravana, pa igru sunca u pozlaćenoj prašini, što 
su je karavane dizale. No najviše su mu se svi- 
đale veličanstvene večeri ... Od posljednjih 
sunčanih zraka zarumenjeli bi se vrhovi gora 
poput užarena ugljena, a dolina se međutim 
ispunjala ljubičastom sjenom. U zraku se u 
tom času nije osjećao ni dašak, a modri dim iz 

logora dizao se uspravno prema obzorju kao 
plamen svijeće u kakvoj ogromnoj, fanta- 
stičkoj katedrali. 

U toj bi se tišini Dominikova duša malo 
osvježila. Iza večere, kad su deve i konji već 
bili povezani za stupovlje, a majka i stric već 
ležali pod 1 svojim šatorima, Dominik je često 
znao otići u to carstvo tišine. Shvaćao je onda 
ono mjesto iz sv. Pisma: »Samo je Bog 
veli k!« Osjećao se tako sitnim u toj pustinji, 
gdje je svako zrno pijeska vidjelo već toliko * 

tragedija . . . Osjećao se sitnim, neznatnim pod 
tim silnim afričkim nebom, na kom se zvijezde 
razabiru jasno kao ni na kojem drugom nebu. 

Iz dubine njegove duše dizalo se tada mistično 
neko oduševljenje. Jest, Bog je velik i lijep i 
moćan! . . . Kako su sretni i mudri oni, koji mu 
se potpuno posvete, od zore njihovih misli do 
večeri njihova života. Sve je ostalo samo varka 
i ispravnost . . .Što je najjači čovjek, najkra- 
snija žena prema vječnom Biću, koje je igra- 
jući se bacilo u svemir sve te krasote! Obu- 
hvati ga neizmjerno neko poštovanje pred ve- 
ličanstvom Božjim, pa skine kapu i stane se 
moliti u tom hramu pustinje. Svaka riječ mo- 
litve imala je danas za njega posebno neko 
značenje, što ga dosada nije još vidio: 

.0 če naš... Taj Bog, koji ga je mogao 
uništiti do praha, bio mu je dakle otac. 

Koji jesi na nebesima... Kako 
mora da je divno nebo, u kome stanuje Bog, 
čisti duh, kad je već ovo tvarno nebo tako ne- 
izmjerno krasno!... 

Sveti se ime Tvoje..., dođi kra- 
ljevstvo Tvoje..., budi volja Tvo- 
ja, kako na nebu tako i na zemlji. 

Ovo je tajna ljudske slobode! Bog dopušta 
crvu-čovjeku, da se opire Njegovoj sili, jer ne 
će da ga slavi samo nijema tvar ili živo, ali ne- 

slobodno stvorenje, nego bijedni čovjek pod 
jedinim vodstvom vjere . , . Ovo slabo stvo- 
renje može prema tome da prihvati ili odbaci 
Istinu... Drugim riječima: Bog na zemlji više 
ne čini, što hoće . ,., Bog svemogući! I on sam, 
Dominik, je tome dokaz. Bog ga je pozvao da 
pripane sasvim Njemu, a ipak ga Vladar toga 
krasnog neba još uvijek nema! Stvor Mu se 
opire, premda u isti mah želi, da Mu zauvijek 
pokloni samoga sebe... Zašto...? Zato, jer 
neprijatelj u tami postavlja svoje zamke, jer 
sije zlo sjeme i šapće mu riječi, koje ga raz- 
mekšavaju i razdjeljuju. . . Ali će on toga ne- 
prijatelja pobijediti! Zaklet će se na to pod 
tim zvjezdanim nebom . . . Jest, ostvarit će 
onu svoju davnu želju, da pomogne Vječnome 
do pobjede na ovoj zemlji. Pomoći će Bogu! 
Ništavilo će pomoći Biću svih bića! ... I u noći 
koja zaokružuje sva bića, Dominik pruži svoje 
ruke, da ih stavi u ruke svome Stvoritelju . . . 

Kruh naš svakidanji daj namda- 
nas... Kako je on, Dominik, razmažen!... 
Bog mu nije dao samo kruh, nego još toliko 
drugih stvari s njime. Velika mora da je nje- 
gova zahvalnost prema Onome, koji mu dopu- 
šta toliko užitke, nepristupačne većini ostalih 
ljudi! Kolike li zahvalnosti, ali i odgovornosti! 

Otpusti nam duge naše, kao što i 
mi otpuštamo dužnicima našim... 
Zašto mu se Bog jedamput već ne smiluje? On 
oprašta i svojoj majci i svome stricu, jer nijesu 
znali, što čine. Činili su zlo, ali opet ih ispri- 
čava njihovo naziranje o životu i prevelika ljud- 
ska ljubav . . . 

I ne uvedi nas u napast, nego iz- 
bavi nas odazla. Amen. Ah, osobito na- 
past! Ona ga prati već od naređenja njegova 
zvanja, kao oni crvi, koji se zavuku u plod od 
početka njegova razvitka . . . Nije to ona gadna 

napast, koja zaštićuje čovjeka već po svojoj 
rugobi, nego napast bogatog mladića iz Evan- 
đelja, kojega je Bog pozvao na savršenost, a 
on nije bio dosta odvažan, da se odazove... 
To je bila napast bogataša, napast za ženom, 
što bi je s pravom mogao da ima, ali je ne će, 



- OČE NAŠ KOJI SI NA NEBESIMA . . . 


jer ga zove viši jedan ideal ... Ah, tko će me 
osloboditi njenoga žalca i milovanja!? Tko će 
mi pomoći, da odbacim od sebe taj plašt, u 
kome izgaram? Kako da otvorim srce i potra- 
žim u njemu s očima punim mjesečine, onu 
ljubljenu sliku, koja ne će da se sama ukloni, 

pa da je istrgnem i žrtvujem tu ljepotu jednoga 
dana na žrtveniku vječne ljepote...? 

U toj mu se tišini činilo, da se njegova mo- 
litva pobjedonosno diže prema nebu. Lolite 
više nije ljubio. Nesamo da je nije ljubio, nego 
se i srdio, što mu takva sitnica zakrčuje put 
k idealu. U duhu ju je razdirao i gazio nogama 
i to sa svom srdžbom na prošlost i strahom od 
budućnosti. Jer sjutra bi ta satrvena zapreka 
nažalost opet mogla da bude svemoćnom! . . . 
Dominik ponovno pruži ruke prema nebu, 
otkuda su ga mirno gledale zvijezde, i poviče 
još jedamput, ali sada glasnije: 

— Ne uvedi nas u napast, nego 
izbavi nasodazla. Amen. 

Zlo je za njega bila Lolita. 

Pošto se jedne večeri tako pomolio, vraćao 
se polagano prema niskom, šarenom šatoru, 
koji je bio njemu dodijeljen. Vatra u logoru 
pričinjala mu se također posve malom zvijez- 
dom, na koju mu pada pogled nakon što je 
promatrao one druge zvijezde . . . Ona je tako- 
đer imala neku zemaljsku ljepotu, kao što su i 
one druge imale svoju uzvišenu veličajnost. 
Prošavši kraj mladoga jednog konja pomiluje 
ga, jer je pružio prema njemu šiju, kao da je 
željan nježnosti. Ušao je zatim pod šator. 

Provodič je već bio razastro krevet. Svje- 
tiljku je postavio na ormu deve; tako da se 
dobro vidjelo bijelo jedno pismo obrubljeno 
sitnim modrim rubom . . . 

Dominik je najprije mislio, da sanja, da ga 
vara kakva prikaza ili zračna opsjena pustinje. 
No približivši se brzo prepoznao je rukopis i 
poštanski žig iz Noirmoutier-a, a na drugoj 
strani sitni jedan crtež, koji je prikazivao mala 
vratašca obrubljena plodom planike: ulaz u 
vilu Ker-Mimie! 

To je bio odgovor neprijatelja na njegovu 
molitvu. Borba je iznova započela . . . Najprije 
pomisli, da uopće i ne čita toga pisma, već da 
ga razdere, spali ... Ali poslije, poslije . . , 
Može li čovjek znati, kakvih važnih vijesti ima 
u kojem pismu? Lolita je dosada bila tako po- 
vučena i šutljiva, pa ako mu je ipak pisala, 
mora da je tome našla važan kakav razlog, 
koji nije bio u vezi s ljubavi? Ta pisao joj je 
i on iz sličnih razloga! Možda mu to pismo 
donosi žuđenu slobodu? Možda mu Lolita 
javlja, da se zaručila s drugim? Možda! 
Možda . . .? 

Dok su se nastavljale te litanije od samih 
možda, Dominik otvori pismo i opazi među 
listovima stabljiku mimoze. Nježni pupoljci još 
se nijesu ni otvorili, već se iz njih skoro pro- 
suo zlatan prah, što su ga u sebi skrivali. Do- 
minik lagano razmota pismo, uzme cvijet i po- 
gleda ga. Zatim stade čitati: 

»Kako da pišem o običnim stvarima, kad 
mi je sva duša uzbibana od dragih misli? Zašto 
ruka ne može da napiše one riječi, što ih srce 
izgovara? 

Hvala vam,, što ste podigli kamen s moga 
groba . . ., što ste me pozvali na svijetlo i život! 
Da znate, kako sam proživjela ova tri mjeseca! 
Da znate za moj bol, koji me nije ostavljao ni 
danju ni noću! 

Hoću da sve to zaboravim! Ne ću da više 
mislim na one muke, što ste mi ih zadavali, jer 
me danas činite tako sretnom. Jest, ja sam 
sretna, beskrajno sretna! . . . 

Odnijela sam onaj lijepi akvarel Perrinu, 
da ga uokviri. Taj me vaš dar ljupko pratio po 
onim stazama naše šume, što ih vi poznajete, a 
oboje ljubimo . . . Činilo mi se, da sam uz vas, 
da sam vas napokon opet našla, i to zauvijek! 
Uživam u svojoj sreći ... Ne vidim više ništa 

drugo osim nje. Puštam je, đa me svu prožme, 
da me omamljuje i sasvim u sebe uroni. Osje- 
ćam, kako slatko po meni teče i svu me oživ- 
ljuje. Ona me oboružava protiv neizmjerne 
boli, što ste još tako daleko. Ali dajte se vra- 
tite što prije!... Život je tako kratak! Zašto 
da me mučite svojom dugom otsutnošću? 

Očekujući vaš povratak prepuštam se sva, 
zatvorenih očiju, slatkoj omami ... 

Ljubim vas, Dominiče, oh, kako vas ljubim! 

Lolita«. 

U rano jutro provodič je ušao u Dominikov 
šator. Našao je mladića, gdje obučen leži na 
krevetu, a ruke je držao na čelu, kao da plače. 
Provodiču se učinilo, da je vidio kraj njega 
malu fotografiju . . . Dominik provodiča nije ni 
vidio ni čuo. Ovaj opet spusti zastore na ulazu 
šatora, i tiho se povrati mrmljajući onu musli- 
mansku izreku: 

— Nesreća se spušta nad ovaj 
stan! 

XXVII. 

Gospođa Yholdy bila je silno začuđena, i 
preneražena, kad je u Biskri Dominik jednoga 
jutra ušao u njenu sobu i ovako joj stao go- 
voriti: 

— Majko, nemojte više ratovati proti me- 
ni .. . Recite i stricu, da me više ne muči. Zavr- 
šimo to putovanje, a bilo bi mi drago, da i ne 
idemo do Tuggurta. Povratit ćemo se u Noir- 
moutier i prispjeti onamo baš, kad budu cvale 
mimoze. Onda ću vas zamoliti, da pođete u 
Ker-Mimie i isprosite za mene Lolitinu ruku . . . 

Gospođa se Yholdy morala nasloniti na zid. 
Osjetila je protuudarac onom udarcu, što ga 
je oćutjela prošle godine u mjesecu svibnju, 
kad joj je Dominik rekao: 

— Čovjek ne može da zna, što će se do- 
goditi! 

A dogodila se evo ta neočekivana promjena. 
Opet se dostala ukradena sina nakon ljute 
borbe, i to u času, kad je mislila, da je bitka 
već izgubljena, kad je sa strahom očekivala 
njen kobni svršetak. I on je eto došao sam, da 
se prizna pobijeđenim!... Zagrlila ga je pla- 
čući i smijući se naizmjence. Ah, sada je go- 
tovo s kapelanom Firminom! Skršeni su okovi, 
prestalo je robovanje!... 

— Drago moje dijete!... Mali moj Domi- 
niče, koje li sreće za me i za tvoga starog 
strica! A istom oni u Noirmoutier-u! Ti nam 
otvaraš izvor sreće i voda će iz njega obilno 
narositi naše duše, koje te ljube . . . O, hvala 
ti, Bože moj, hvala ti! . . . 

U svratištu saharske pustinje bili su cio dan 
veseli zbog te velike, nenadane sreće. No Do- 
minik je posred te radosti bio šutljiv. Nitko se 
međutim zbog toga nije uzrujavao. Ta siro- 
mašni je mladić prošao tolike moralne borbe! 
On je zapravo utopljenik, koji je već gledao 
smrti u lice, pa je od toga bio još uvijek skr- 
šen. Svi su se oko njega natjecali kao za okla- 
du, tko će ga više razveseliti. Dominik je koji- 
put pokušavao da se nasmije, ali to je bio samo 
smiješak lica. Tko ga je bolje promatrao, vi- 
dio je, da su se u tom biću nastanile šutnja i 
očajnost. Oči su mu se sasvim promijenile, kao 
da gledaju samo u njegovu duševnu nutrinju. 
Što je to rekao sinoć ... što li je učinio? 

Zar nas u nekim časovima zbilja zahvaća 
neka vrtoglavica, koja nas baca na nepoznate 
obale, kao da smo nemoćna morska pjena? Zar 
se zbilja naša volja, taj pravedni uzrok našega 
ponosa, rastapa u nekim čuvstvima kao koma- 
dić voska u velikom ognju...? Zar se zbilja 

događa, da čovjek jednoga jutra zna prijeći 
rukom preko čela i u čudu se pitati: 

— Jesam li još danas onaj nesretnik od 
jučer? 

Kakvu je to buru ili prekomjernu nježnost 
Lolitino pismo iznenada potaklo u njemu...? 
Iznenada? Zar zbilja iznenada? 

Sjetio se, kako je prošloga mjeseca u tuni- 
skoj luci nenadano potonuo brod. Potonuo je 
u podne, kad je more bilo glatko, a svi vje- 
trovi mirni. Svi su se čudili njegovoj propasti 
osim kapetana, koji je znao, da mu brod izje- 
daju crvi. Zar bi taj pad, koji je toliko začudio 
Dominika, začudio i kapelana Firmina? . . . Do- 
minik se sjetio, kako mu je kapelan posljednje 
večeri govorio novim nekim načinom. Nije to 
više bila ona priprosta otvorenost, koja ide od 
srca srcu, već oprezni izrazi, koji se upotreb- 
ljavaju samo za slabiće i bolesnike, za sve one, 
koji bi na opore riječi klonuli, jer ne mogu da 
čuju potpune istine. 

Je li dakle sve svršeno...? Krasan njegov 
san ležao mu je pred nogama poput bistroga 
kristala, što ga je iznenada razbila neprijatelj- 
ska ruka. Nitko više ne će moći da ga sastavi, 
kakav je nekoć bio . . . Zbogom krasni putovi, 
koji vode k onim ponajljepšim dušama, koje 
su živjele na svijetu, ali ga nijesu cijenile spo- 
sobnim, da im udovolji svim željama! Zbogom 
krasne organizacije, kuda čovjek dolazi s opa- 
sanim , bubrezima, a toplo ga srce vodi samo 
k žrtvi!. . . Zbogom one riječi Kristove, kojima 
nas pozivlje u anđeoske visine: »Ako želiš 
da budeš savršen, prodaj sve, što 
imaš, utrženi novac podijeli siro- 
masima i pođi za mnom!... Tko lju- 
bi svoga oca, svoju majku ili ženu 
više od mene, nije mene vrijedan!« 

216 



Dominik ga nije bio vrijedan . . . Bio je 
slobodan, a predao se Loliti, koja mu još nije 
bila ni zaručnica. Ova mala iz vile Ker-Mimie 
pobijedila je Krista i stala je na njegovo mje- 
sto, na prvo mjesto! A Kristu, Bogu velikome, 
neka bude ostalo. O, kako je to žalosno, kad 
stvorenje potjera s nekog mjesta Stvoritelja . . . 

Oni oko njega silno su se veselili. Nestalo 
im je strpljivosti, pa im se put odjednom uči- 
nio predugim. U Biskri je osim toga bilo tako 
vruće, a i voda nije bila zdrava . . . Otišli su da 
vide spomenik kardinala Lavigerie-a, kako na 
pragu pustinje smionom kretnjom usađuje 
križ u afričku zemlju. Stricu se stav kardinalov 
učinio smiješnim. Dominik je opet pomislio na 
to, da mu ruke više nijesu slobodne. Pogled na 
djelotvornu snagu toga čovjeka jako ga je za- 
bolio. Zatim su složno odlučili, da se odmah 
vrate na morsku obalu. Sada je cilj već bio 
postignut. Zvala ih je Lolita . . . Ona je sada 
bila kraljica! Iza godine dana bitke ona je za- 
vladala nevidljivim bojnim poljem, na kom su 
sada bile strahovite ruševine. Anđeli su plakali 
nad mrtvim nadama, što su ih oni sami nekoć 
nadahnjivali pobijeđenom Dominiku . . . 

Povratili su se vrlo brzo. Bilo je to već u 
veljači, pa onaj brod nije više polazio iz Por- 
nic-a. Trebalo je otići na otok Noirmoutier 
preko Challans-a i Fromentine. Preko Goe 
prešli su za osjeke onako »buržujski« u auto- 
mobilu, koji je prestizavao svaka kola i upr- 
skao blatom sve prolaznike. Letjeli su prema 
onome mladom božanstvu, koje je tamo na 
kraju prijelaza očekivalo poklon pobijeđenoga 
protivnika. 

Dok su se vozili tim prijelazom, Dominik je 
gledao sive valove mora i mislio na onu kobnu 
noć, kad je kao trenutačni pobjednik sam ovu- 
da prolazio. Nikada ne će zaboraviti onu bolnu 

noć i njenu utješnu gorčinu. Da ga sad u tom 
velikom automobilu vide oni cigani, što ih je 
lane sreo, zacijelo ne bi u njemu prepoznali 
onoga blijedog i skršenog mladića, koji je za 
njima po blatu klipsao. Doista, nije to više bio 
on. Tad je prolazio ovuda kao pobjednik, iako 
bolan i sam . . . Pobijedio je tada najstrašniju 
napast, jer joj je zapravo bez grijeha mogao 
da popusti . . . Išao je pobjednički poput ovjen- 
čana viteza, koji ide svome davno žuđenom 
cilju! 

Danas se vraćao u krasnom automobilu, 
na koljenima mu ležao ogrtač vrijedan deset 
tisuća franaka, a naoko je bio sretan i zado- 
voljan. Naoko samo, jer se ipak vraćao kao 
pobijeđenik. Nije ga pobijedila lukava sjetilna 
napast, nego vlastita njegova volja. Razumljivo 
je onda, da taj pad nije ostavio u njemu ni 
malo veselja ili užitka. 

Na po puta sreli su nekog starog kočijaša 
s otoka, koji im je doviknuo, da ih tamo na 
kraju Goe čekaju »zlatne male gospođe iz Ker- 
Mimie«. 

Čim su prošli kraj tog starca, opazili su u 
daljini, na kraju ceste, zlatnu jednu točku, koja 
se jasno razabirala u nepreglednom, dosadnom 
blatu Goe. Stric pogleda na dalekozor i poviče: 

— To je engleska kočija iz Ker-Mimie! 
Prepoznajem štoviše Lolitu i njenu majku . . . 
Pogledaj i ti, dragi moj Dominiče! 

Dominik pogleda. Bila je to zbilja Lolita. 
Njena je majka bila u kočiji i držala je uzde. 
Djevojka je stajala na vrhu malog brežuljka uz 
staro drveno propelo, što je bilo sasvim izlo- 
mljeno od oluja. Mlada Lolita i staro, trošno 
propelo! Za Dominika je ova protivnost imala 
posebno neko značenje, jer je u njoj vidio 
svoju i Lolitinu povijest. 

Vozač sada uveća brzinu, jer su već izlazili 
na suhi put. Majka i stric šuteći su gledali Do- 
minika. On je međutim neprestano gledao na 
dalekozor, a na blijedom licu nije mu se moglo 
pročitati nikakvo čuvstvo. 

Napokon se zlatna točka pomaknula. Pre- 
poznali su njihov automobil! Prostim se okom 



TORANJ U NOIRMOUTIERU . . . 


moglo vidjeti, kako djevojka silazi niz stepe- 
nice brežuljka. Skočila je u kočiju, udarila ko- 
nja s bičem i potjerala ga na cestu. 

Obje su se obitelji sastale još dolje na mo- 
kroj cesti i pružili sebi ruke bez ijedne riječi. 
Bila je tu i velika radost i velika bol, a jedna i 
druga uvijek je nijema. Kad su prešli cestu i 
došli na otok, nastavili su put pješice. Stric je 
bio vrlo dobre volje, jer je prepoznao jednoga 

od svojih mornara iz Gueriniere, kako zavrnu- 
tih crvenih hlača bosonog stoji u vodi i nožem 
skida školjke s pećine, pa ih onako žive jede 
s velikom nasladom. Majke su se živo zagrlile. 
Dominik i Lolita stupali su šuteći uz jarak 
obrastao travom. 

Zrak je bio ugodan i pun laganih vodenih 
para. Krasno noirmoutrinsko proljeće čekalo ih 
je zamatajući u svoje lijepo svijetlo ona niska 
polja, slane bare i sivu žalost one blatne ceste. 
Vjetrenjače su u toj krasnoj krajini okretale 
svoja krila i kao da su govorile mladima: 

— Dođite brzo!... Već vas čekamo toliko 
mjeseci! 

Oboje se uspelo na englesku kočiju. Do- 
minik uzme u jednu ruku uzde, a drugu prepu- 
sti onoj maloj ručici, koja ga već tako dugo 
čekala . . . 

— Sanjam li...? šaptala je Lolita gleda- 
jući sad Dominika, sad opet u daljinu pred 
sebe . . . Jesam li to ja uz vas, u to lijepo pro- 
ljetno jutro? Sasvim uz vas, a mislila sam već, 
da sam vas izgubila zauvijek. 

Suze radosnice potekle su joj na ruke, s ko- 
jih je bila skinula rukavice. Puštala ih je da 
teku . . . Dominik ju je gledao s velikim uzbu- 
đenjem. Naslonila je glavu na rame mladićevo: 

— Je li dakle svršen taj neugodni san? Ili 
mi možda otvarate krila samo zato, da ih slo- 
mite . . .? 

— Svršeno je, Lolito, sve je svršeno! 

- — Q, hvala vam . . . Kako sam sretna, kako 
sam sretna . . . 

Vjetar s morske pučine pomiješao im je 
dah i kosu. U zraku su titrala nevidljiva milo- 
vanja. Toranj u Noirmoutier-u, koji je već 
vidio toliko toga, kao da se još više dizao, po- 
put djeda, koji iz velike daljine vidi svoje 
unuke, gdje mu se vraćaju s duga putovanja. 

Mali poney iz Ker-Mimie veselo je stresao svo- 
ju grivu. Stari ribari, koji su išli k svojim la- 
đama, zaustavljivali bi se, dok su šuteći prola- 
zila ta dva mlada bića, što su gledala pred sebe 
u neizmjernost . . . Širok osmjeh navorao bi 
tada njihovo spaljeno lice i rekli bi u noirmou- 
trinskonr narječju: 

— Evo prolazi sreća!... 

XXVIII. 

Tko nije vidio niti proživio koje proljeće u 
noirmoutrinskoj šumi la Chaise, ne može ni 
naslućivati, kakva mu je krasota, poezija i 
nježna slatkoća. 

Dominik je došao u to krasno proljeće, dok 
mu je duša još krvarila od borbe i poraza. 
Pružio se po njemu kao u kupelji, koja sva 
miriši po zaboravi. Neki je glas vikao u njemu: 
— Kad si već primio trideset srebrnika, 
upotrijebi ih barem korisno! 

A on je tome glasu očajno odgovarao: 

— Jest, tako ću i učiniti! 

I prepustio se sasvim toj odluci . . . O kape- 
lanu Firminu ili drugom kojem prijatelju iz 
patronaža nije više nikada bilo govora. Za 
cijeloga putovanja Dominik nije primio ni- 
jednoga pisma. Je li kapelan uopće pisao? Ili 
nije pisao? I ovaj puta je stric po svoj prilici 
mogao da unese svijetla u to pitanje. No bu- 
dući da se time ne bi ništa bilo promijenilo, 
Dominiku je bilo draže, da ništa ne sazna. Če- 
mu da se ponovno oživljuje ono, što je sada 
bilo osuđeno da umre? 

Nastanio se dakle u vili la Turqouise. Svoju 
je sobu našao, kakva je bila lane iza onoga 
bijega, što ga je sada htio zaboraviti. Vila je 
stajala ponosno poput sredovječna grada i če- 
kala je svoje goste. Šuma je bila divna. Nje- 
zine staze i drvorede nijesu sada gazili mnogo- 

brojni izletnici, što ih je ljeti jutarnji parobrod 
obično dovozio. U proljeću taj brod nije uopće 
vozio. Otok je bio pravo utočište mira, odije- 
ljeno od ostalog svijeta, utočište tiho i tajno- 
vito. Borovi, jele, zimzeleni, pa zeleni hrastovi, 
paome, lovori i tamariske obnovile su svoje 
tamno baršunasto zelenilo. A na to bogatstvo 
sipale su svuda lijepe i lagane mimoze, na naj- 
manji morski dašak, svoja prozirna zlatna 
zrnca. Gledajući tu krasotu čovjek je lako 
shvaćao, zašto su stari ovaj kutić zemlje ne- 
kada nazivali Erosovim otokom, otokom lju- 
bavi. Sa svih se staza na svakom koraku moglo 
vidjeti more. Katkada je bilo modro, ali ugod- 
nije i nježnije modrine od ažurne obale, kat- 
kada opet zeleno poput hrastova lišća. Onih 
je dana gotovo uvijek bilo mirno, štoviše i uz 
visoku obalu drage Souzeraux i spilje sv. Fili- 
berta. 

Ako li je tko bio željan naj savršenijega 
mira, trebao je samo otići do Pelavć-a, mimoići 
ruševine utvrde sv. Petra i zaći. u omorikovu 
šumu, gdje su se ljeti pod nadzorom sestara 
sv. Mudrosti igrale djevojčice iz Chaillot-a. 
Ono je bila rascvatena i mirisava pustinja. On- 
dje se nije mogao susresti ni ribar. Između 
omorika mogle su se vidjeti livade, na kojima 
su pasli magarci i njihova ždrebad. U daljini 
su se vidjeli obrisi crkve iz Noirmoutier-a, pa 
slikovita i masivna utvrda otoka, koja je, čini 
se, ondje stajala samo zato, da' posvjedoči, 
kako jedino čovjek sa svojim djelima baca kr- 
vavu sjenu i na ponaj ljepše krajeve. 

Dominik i Lolita neumorno su obilazili taj 
otok, da ga upoznadu u tom novom ruhu. Ta 
bio je to njihov otok i poznavali su svaku nje- 
govu staziču. Svako bi jutro izlazili na svoju 
ravnicu, na glasovitu ravnicu duhova, gdje se 
bijelio toranj oca Gautfhier-a. Ta ondje su 

šaputali jedno drugome prva očitovanja . . . 
Ondje je Lolita jedne večeri bez svijesti klonula 
u Dominikov naručaj . . . Ondje im je sve go- 
vorilo o prošlosti i njenim gorčinama. Ondje 
ju je Dominik zaklinjao: 

— Zaboravite me! 

No ona nije zaboravila svoga Dominika! 
Ona toga nije ni htjela, a sve da je i pristala 
na tu tešku žrtvu, ne bi je bila mogla izvršiti. 
Može li duša zaboraviti onaj dan, kad ju je 
druga jedna duša zagrlila zauvijek? Domi- 
niku se činilo, da to »nije moguće«. Daleki gla- 
sovi počeli su međutim u njemu šaputati, da 
čovjek ne može zaboraviti biće, u koje se sa- 
svim zaljubio, osobito ako je to biće Biće svih 
bića!... Kao što u šupljini gitare odjekuje 
pjesma, tako je i Bog dopuštao, da u praznini 
Dominikove duše, koja je pokušavala da Njega 
odagna, odjekuju tužni glasovi »velike uspo- 
mene« . . . 

Ove jutarnje šetnje vrlo su se sviđale Lo- 
liti. Ona je već okrstila posebnim imenom 
svako mjestance na tom žalu, koji se proteže 
od ljetnikovca markize C. do Vieila, Made- 
leine-e i rta la Blanche. Ljubila je svježi vjetar, 
koji se poigravao njenom kosom, slatki miris, 
koji se dizao iz zlaćanog saga rascvatenih ne- 
vena, pa pogled na more, koji je uvijek pružao 
nešto novo, bilo da se ono spuštalo ili dizalo. 
Poznavala je dobro ribarske brodove i rado se 
razgovarala s ocem Crepier-om, koji je osje- 
ćao za Dominika posebnu naklonost. 

Taj stari, iskreni mornar ponavljao bi često 
jedno pitanje, koje je sada svima bilo na je- 
ziku; pitanje, koje je te mladence sve više pri- 
bližavalo jedno drugome i kojim se svršavao 
svaki razgovor: 

— A kada ćete se vjenčati? 

Mladi bi se onda nasmijali i odgovarali bi: 

— Što prije bude moguće! . . . 

Doista, za svadbu je već sve bilo spremno; 
preostajao je samo crkveni obred, a za nj nije 
bilo nikakvih poteškoća. Bili su već zaručeni i 
cijeli je to otok znao. Kad bi prolazili glavnom 
ulicom Noirmoutier-a, od pošte do trga, ne- 
prestano bi morali uzvraćati prijazne pozdra- 
ve. Katkada bi se usmjelila i mala mesarica, ili 
koja stara seljakinja, pa štoviše dobra gospo- 
đica Goell, i zapitala ih poput oca Crepier-a: 

— Kada ćete se dakle vjenčati? Ja to sva- 
kako moram znati, jer ću svirati na orguljama! 

— Ne ćemo se vjenčati u Noirmoutier-u . . . 

— Nego u šumi la Chaise? 

— Jest, mi je tako volimo!... Uz nju nas 
veže toliko uspomena!... 

Gospođa Yholdy nije nimalo oklijevala, da 
oženi Dominika, premda je još bio vrlo mlad. 
Ona i stric živjeli su u potajnom strahu, da se 
iznenada ne pojavi kapelan Firmin i da im lađa 
ne potone u samoj luci. Željeli su stoga živo, 
da svoj uspjeh zapečate neuništivim pečatom. 
Ipak su se u sebi bojali, đa Dominik ne opazi 
njihove žurbe. Tko bi znao, možda bi preve- 
likom žurbom proizazvali veliki otpor ili kakvu 
hirovitu odluku, kao na primjer prošle godine 
onaj bijeg preko Goe! Međutim Dominik sada 
nije bio kadar da opet utekne. Ipak je odgađao 
dan vjenčanja, ali bez ikakvih razloga. Svi sla- 
bići odgađaju važne odluke i čine, premda zna- 
du, da to čine uzalud. 

Gospođa Yholdy nagovarala je međutim 
Lolitu, da se što prije vjenča, i ona jednoga 
dana izrazito zamoli zaručnika, da se vjenčaju 
još prije nego što ocvatu mimoze. 
Dominik je pristao. 

Pohodili su dakako više puta odličnog 
upravitelja crkve u Noirmoutier-u, kojemu nije 

224 



sasvim izmaknulo, da Dominikova duša mnogo 
trpi. Dogovorili su se i s kapelanom Carpen- 
tier-om, da im ustupi kapelicu za vjenčanje. 
Kapelan Carpentier bio je stari svećenik iz 
Pariza, koji se već pred više godina povukao 
u Šumu la Chaise, koja - mu se vrlo sviđala. Po- 
moću svojih brojnih prijatelja uspjelo mu je 
da sagradi šumsku kapelicu, koja je bila vrlo 
ljupka i privlačiva. Ta privlačivost bila je i 
uzrokom, što su mladenci željeli, da se u toj 
kapelici blagoslovi njihov savez. Ondje će se 
vjenčati, kao da su »kod kuće«. A sjetit će ih 
to i onoga dana, kad su prviput otkrili jedno 
drugome svoje različno vjersko naziranje. 
Lolita se odonda nije promijenila. Dominiku 
se činilo, da nema više prava, da to isto tvrdi 
i za sebe. 

Napokon je osvanuo očekivani dan, za ko- 
jim su žudjele obje obitelji. Bio je to onaj dan, 
koji je još nedavno izgledao nemoguć . . ., dan, 

0 kom je toliko snatrila Lolita i kojega se to- 
liko bojao onaj, koji joj je doskora imao dati 
svoje ime. Taj dan je bio pun sunca, krasote i 
mirisa. Otok nije nikada osvanuo ljepši. Činilo 
se, da je sunce izvadilo sve strelice iz svoga po- 
bjedničkog tobolca i upravilo ih kroz iglice jela 

1 omorika prema radosnim dvjema vilama. Sve 
je bijelo cvijeće već cvalo. Proljeće se smješilo 
maloj vjerenici svježim osmijehom svojih tra- 
tinčica, jaglaca i prvih ruža. Mimoze su bile u 
najboljem cvatu, tako da je u svjetlo-zelenim 
drvoredima neprestano padao njihov zlaćani 
snijeg. Mornari vile la Turquoise i Ker-Mimie 
prekrili su sve zidove šumske kapelice laganim 
mrežicama od modre svile, kojima se love * 
srdjelice, glavni izvor bogatstva za otočane. U 
te lagane, zračne mrežice, uplele su djevojke 
bezbrojne cvjetove mimoza. 

— Ah, što je krasna kapelica! — uskliknula 
je Lolita, kad ju je u predvečerje vjenčanja 
vidjela tek napola iskićenu. 

— Iskićena je, kao da sebi sakriva lice! — 
pomisli Dominik. No brzo je udarcima biča 
protjerao iz svoje duše sve ono, što nije Lolita. 
Htio je da se pokaže poštenim čovjekom. Je li 
obećao, da će se njom oženiti? Obećao je, pa 
će obećanje i održati! . . . 

Onoga jutra izašao je oko 10 sati iz Ker-Mi- 
mie uistinu krasan par. Išli su pješice, da ugo- 
de čestitim ljudima, koji su se zgrnuli oko pu- 
teva, gdje su svatovi imali da prođu. Bili su to 
sami stanovnici Noirmoutier-a i neki obožava- 
telji otoka, koji su Stanovali u ljetnikovcu sv. 
Pavla. 

Lolita, jednostavna i krasna kao uvijek, išla 
je nasmijana lica po zlatnim i smaragdovim 
stazama prema davno žuđenom cilju. Kao u 
carstvu priča. Imala je sada pred sobom ono, 
što joj je bilo najjače i najsvetije od svega na 
svijetu. Dočekala je svoj čas. Malo zvonce u 
šumici i velika zvona iz Noirmoutier-a javljala 
su svima taj veliki, radosni čas . . . Ova zvona 
javljala su svojim radosnim zvukom preko ze- 
lenih šuma, kopna i mora, njeno vjenčanje i 
njenu pobjedu. Ona te zvonjave nije ni tražila, 
ni željela. Stric je htio, da je time iznenadi. 
Ovaj put nijesu ga zadržavali izmišljeni razlozi 
i smiješne bojazni njegove šurjakinje. Naručio 
je stoga tu veliku zvonjavu i dao zvonarima 
kraljevsku nagradu, koja je bila u razmjeru 
s njegovom pobjedom. Jer do te pobjede došlo 
je najviše njegovom zaslugom! Što bi bila uči- 
nila njegova šurjakinja, da nije bilo njega i 
‘njegove rutave ruke, koja je znala povezati 
iskidane niti, zaustavljati pisma i pritlačiti do 
zemlje glupi ideal ovoga nezrelog mladića? 
Zato je i s ponosom govorio Loliti: 

— Ah, mala moja Lolito, možete me smje- 
sta zagrliti, jer ne znate i nikada ne ćete znati, 
što mi sve dugujete! 



EGO CONJUNGO VOS IN MATRIMONIUM 


Upravitelj crkve u Noirmoutier-u održao je 
energični govor, što ga je bilo teško sastaviti, 


* 

jer se moralo izbjegavati mnogo toga. Taj go- 
vor nije ni u čemu bio nalik na onaj, što ga je 
Dominik čuo prošle godine u priprostoj crkvi 
pariške četvrti Grandes-Carrieres. Kapelanu 
Firminu bi se taj govor ipak bio sviđao. Spo- 
menuo je veliku, ali tako ozbiljnu ljepotu že- 
nidbe. Vjeridbu je poredio sa zaručnim prste- 
nom, koji nosi bilo kakav lijep dragi kamen- 
smaragd, safir, rubin ili drugi kakav fini ka- 
men s Istoka. A ženidbu je poredio s vjenčanim 
prstenom. On je doduše od zlata, ali jednosta- 
van, bez ukrasa, i što je glavno, veže zauvijek: 

— ... Kad biskup hoće da zaredi subđa- 
kona, — upravitelj kod ovih riječi pogleda Do- 
minika — opominje ga ovako: »Stani, zasada 
si još»slobodan . . . Hactenus liberi estis. No ako 
ustraješ u svojoj plemenitoj namjeri, ne ćeš 
se više moći povratiti natrag k svjetovnom ži- 
votu!« Sličnu ozbiljnu riječ upravlja vam danas 
Crkva, koju ste zamolili, da vam blagoslovi 
savez . . . Ona vas opominje, da će svečane ri- 
ječi, kojima ćete se predati jedno drugome, 
odjeknuti do u vječnost! . . . 

Ovaj dušobrižnik jednostavnih mornara na- 
slućivao je, da se ovdje pod glatkom površi- 
nom kriju oštre hridine. Zato je bio oprezan, 
ali je ipak naglasio svaku riječ kako treba, tako 
da je svaka bila na svome mjestu. 

Na početku govora Lolita je pogledala svoj 
prsten, na kom se prelijevao dragi kamen ze- 
lene boje kao Ocean na podnožju vile la Tur- 
quoise. Na svršetku govora pogledao je Domi- 
nik svoju dušu misleći na one riječi: »Hactenus 
liberi estis! . . . Sada ste još slobodni!« I on je 
bio još uvijek slobodan. Iznenada se mogao u 
dubini njegove duše podići junak strašne volje 
i snage, pa očajnom kretnjom rastrgati sve 
lance od željeza i cvijeća... Taj bi se junak 
još uvijek mogao istrgnuti milovanju nježnih 

ruku, zagrljaju zaručnice i majke i onda otići, 
ovaj puta zauvijek, prema onom još uvijek uz- 
višenom cilju... To potraja samo kratak čas, 
kao posljednji trzaj života u čovjeku, koji će 
doskora umrijeti. 

Glas svećenikov zaječi u tišini kapelice: 

— Dominiče Yholdy, hoćete li uzeti za ženu 


i zakonitu zaručnicu Lolitu de Presves? 


— Hoću. 

— Obećajete li, da ćete joj biti vjerni kao 
što suprug mora da bude vjeran svojoj su- 
pruzi? 

— Obećajem. 

— Lolita de Presves, hoćete li uzeti za mu- 
ža i zakonitoga zaručnika Dominika Yholdy? 

— Hoću. 

— Obećajete li, da ćete mu biti vjerni, kao 
što supruga mora da bude vjerna svome su- 
prugu? 

— Obećajem. 

— Ego conjugo vos in matrimonium in no- 
mine Patris et Filii et Spiritus Sancti.* 

Bilo je svršeno, zauvijek svršeno! . . . 

Velika, nevidljiva ptica ležala je slomljenih 
krila na podu kapelice između oltara i baršu- 
nastog klecala, kraj kojega je Dominik navla- 
čio rukavice . . . 


XXIX. 

Zatim je došao medeni mjesec. Kraljica i 
djeliteljica darova bila je Lolita. “Gospođa 
Yholdy ocrtala joj je pomno Dominikov zna- 
čaj, a tome je mlada žena još dodala i svoj vla- 
stiti sud i iskustvo, pa nije odjedamput pružila 
svome mladom suprugu sve moguće užitke, 
kako to obično čine žene, koje ne računaju 
s budućnošću. 


* Spajam vas u ženidbu u ime Oca i Sina i Duha 
Svetoga. 


229 



x ^ s P 0 četka se držala prema njemu kao kakva 
»čarobna, ali hladna kraljevna« i nalazila je tom 
postupku mnogo razloga. Ako je htjela da sa- 
čuva muza, — a ona je to htjela — valjalo joj 
se za to i pobrinuti. I ona se tako savjesno pri- 
hvatila tog posla, da je, po vlastitom mišljenju, 
mogla biti uzorom svim mlađim zaručnicama 
svoga vremena. Ona je bila uvjerena, da Do- 
minik jos nije sasvim osvojen i da to ne će 
nikada m biti. Poznavala je i mnogo već razmi- 
sljaia o glasovitoj onoj rečenici kapelana Fir- 
mina: »Čovjek može da saJuvasamo 

ono, sto brani.« A ona je branila svog 
muza. ° 

- Kađ bi na otok došla kojagod prava Pari- 
žanka, Lohta bi se svojim ukusom, svojim sta- 
ranjem i okretnošću uspješno borila s njom. 
Dominik je nikada nije vidio neurednu ili' bez 
posla.^No kućni je red tako strogo pazila, da 
je sluzincad već počela očajavati . 

La Turquoise je ovelik ljetnikovac s dva po- 
sebna ulaza. Jedan uz cestu, koja vodi k prista- 
nistu, a izlazi u sakriven grabrov drvored 
kojim se ide k moru. Mladi su supruzi naravno 
odabrali ovaj posljednji i zapremili su sami 
cijelu jednu stranu kuće. 

Lolita nije voljela strica i ne bez razloga, 
laj se debeJokožac nije sviđao njenoj finoj 
naravi. Stoga je mudro, ali vrlo odlučno na- 
stojala i uspijevala, da ga drži u potrebnoj uda- 
Ijenosti S gospođom se Yholdy naprotiv vrlo 

hvaii- 6 J1 3 * niJC ZnaIa ’ kak ° da J0 -i đosta za ' 

’ P ra S a moja majčice, kada ću vam moći 
uzvratiti sve, sto vam dugujem? 

Učinite Dominika sretnim. 

— Pa on je već sretan! 

— I jest i nije. Jučer je opet »gledao u se«. 

Znate li, što znači, kad njegove oči uporno ne- 
što promatraju u njegovoj duši? 

— Poznam ja to i budno pazim na te 
oči!... Moramo ga što više zabavljati, rastre- 
sti i otrgnuti ga njegovim uspomenama ... — 

Lolita je počela da izlaže svoje namjere. 
Cio je nacrt već bio gotov. Ljeto će provesti 
na otoku, ali će nastojati -da kupe kakav stari 
ljetnikovac. Pa u Noirmoutier-u ih ima toliko i 
još kako lijepih! Lolita je dobro poznavala 
onog kapelana iz Pariza, koji je bio vlasnik 
Garemerie-e. On ju je nekada pripravio za prvu 
sv. Pričest. Nije dakako mogao da bude pono- 
san sa svojom učenicom, no ova je mislila, da 
će joj stari kapelan prodati svoje imanje već 
zato, da nađe prilike za rad oko njenog obraće- 
nja. A poslije će Lolita možda i njega ubrojiti 
k onim imenima, koja se moraju prognati i za- 
uvijek zaboraviti. Ime kapelana Firmina već se 
onamo ubrajalo. Glavni joj je cilj zasada bio, 
da nekako nagovori tog kapelana, da joj proda 
svoju Garennerie-u, koja je bila malo tajan- 
stvena, ali tako noirmoutrinska! Onda bi im se 
ispunio davni san. Stanovali bi sasvim na obali 
Oceana, odijeljeni od svega, u sjeni stoljetnog 
drveća i na mjestu, otkuda bi se bolje vidjelo 
seoce le Vicil, što ga je Dominik tako volio. 
Garennerie-a bila je nekada gospodarsko ima- 
nje, a zgrade su postojale još i danas. Mogli 
bi prema tome držati kravu, kokoši, konje i 
kočiju. Mogli bi osim toga uzeti u najam rib- 
njak, koji se nalazio sasvim uz kuću, a lijevo 
uz pećinu Cob. Za svake plime imali bi onda 
svježih riba. A osim toga nalazi se tamo bijela 
i tiha kapelica, koja bi toliko veselila Domi- 
nika! . . . 

— Pazite, Lolito! 

Mlada se žena veselo nasmije: 

— Ta molim vas, draga svekrvo, sada se ne 
moramo više ničega bojati! 

— Uvijek se moramo nečega bojati, drago 
dijete! . . . »Ako si sretna, pa ti se čini, da više 
nemaš briga, onda pazi, jer nesreća ti je pred 
vratima!« Uostalom mi slažemo račun bez krč- 
mara. Hoće li taj kapelan, vaš znanac, uopće 
prodati svoju Garennerie-u? 

— Bojim se, da ne će! ... I on toliko ljubi 
taj otok ... No možda ćemo uspjeti, da mu u 
toj stvari promijenimo mišljenje. Nije on prvi, 
s kojim to pokušavamo činiti . . . 

— Ako ipak ne uspijete? 

— Potražit ćemo drugo nešto. Ne ću više 
da živim u tuđoj kući i u blizini toga nesnosnog 
strica. Ako budemo našli kakvo zgodno ima- 
nje, da ga kupimo, onda ću mnogo bolje moći 
zabavljati Dominika i priječiti mu, da ne gleda 
svoje duše, gdje neprestano na nj vrebaju ne- 
sretne one uspomene. 

Gospođa Yholdy na ove riječi živo zagrli 
Lolitu: 

— Vidim, da ste me dobro razumjeli i da 
već poznajete moga siromašnog sina! Imate 
pravo, moramo ga na bilo kakav način zaprije- 
čivati, da se ne bavi svojom dušom. Sva pote- 
škoća i ključ njenog rješenja nalazi se u ovim 
vašim riječima. 

— A ove zime otputovat ćemo u Italiju. 

— Izvrsno! Dominik je umjetnik, a također 
i vi. Zajednički ćete uživati u onim krasotama, 
pa će Dominik s vremenom već zaboraviti na 
Crkvu i njene obrede . . . 

Lolita je svoj nacrt i provodila u život. Do- 
minik je svaki dan bio nečim zaposlen. Otac 
Crepier postao je kućni mornar vile la Tur- 
quoise i morao je onamo dolaziti svaki dan. 
Dominik nije nikada toliko obilazio morsku 
obalu kao sada, otkako se oženio. Morao je 

češće tražiti morskih rakova, jer ih se Lolita 
znala iznenada tako živo zaželjeti, da se nije 
više moglo čekati. Zatim bi opet našla drugu 
kakvu zabavu. Pohađali su obližnja gospodar- 
stva, otišli u vendejske šume, da gdje kupe par 
lijepih konja. 

Lolita se osim toga počela strastveno zani- 
mati za staro pokućtvo. Župnik u Gućrinierie-i 
imao ga je nekoliko krasnih komada. Mislili su, 
da će i oni još što naći, pa su zato pretražili 
sva sela na otoku i neka obližnja na kopnu . . . 
Za svaku je sedmicu bio određen kakav posebni 
posao. Dominika je takav život već počeo da 
umara. Toliko je putovao prošle zime, pa mu 
sada ništa nije bilo ljepše, nego da sanjari uz 
morsku obđlu. Volio je sjedjeti na terasi vile la 
Turquoise i zuriti u modro more, dok su mu do 
nogu sjedjela njegova dva psa, a kraj njega 
Lolita udarala u klavir. 

Sada je zbilja silno ljubio svoju malu Lolitu. 
Ona nije nikad smjela da ga ostavi sama. 

— Da znaš, govorio bi joj često, kako mi 
se kuća čini prazna, kada tebe nema . . . 

— Vjerujem ti, dragane moj!... 

I sedmice su prolazile brzo, strahovito brzo. 
Bili su već u srpnju, a još uvijek im se činilo, 
kao da su se tek juče vjenčali. 

Malo pomalo počeli su se otvarati ljetni- 
kovci. Opet su se u šumi mogla susretati djeca, 
gdje se igraju s malim sivim magarcima. Na 
morskoj obali vidjevali su se sve češći šetaoci 
u odijelima ugodnih boja. Parobrod iz Pornic-a 
ponovno se pojavio na pristaništu. 

Dominik bi gotovo svako veće odlazio na 
obalu de Dames, a pozivao bi na tu šetnju i 
svoju mladu ženu: 

— Ideš li sa mnom, Lolito? 

— Ako želiš . . . 

— Ja to želim, Lolito! 

Pošli bi onda onim stazama, što su ih već 
toliko puta prošli, a ipak su im uvijek bile 
nove. Šalili bi se putem i zabavljali kao djeca. 
Pa to su još i bili. U tim bi časovima Dominik 
opet bio veseo i zabavan kao nekada. Prolaz- 
nici bi im se smješkali i radovali se njihovoj 
sreći, koja se odrazivala u živahnom, gotovo 
obijesnom smijehu. Dosta često bi se sklonuli 
i u Ker Mimie i vraćali bi se odande s različnim 
poslasticama i najvažnijim novostima iz mjesta 
i okolice. 

Dominik se zanimao samo za Noirmoutier, 
a ostali svijet kao da nije za njega ni posto- 
jao. Mladi suprug nije nikada zavirio u kakve 
novine, a vijesti iz Pariza doznavao bi tek onda, 
kada bi ih stric tako bučno pripovijedao, da se 
čulo po cijeloj kući. 

Tako je bilo i jedne lijepe srpanjske ve- 
čeri. Dominik je sjedio na terasi svoje la Tur- 
quoise i svršavao je akvarel pećine Cob, koja 
se ljeskala u večernjem suncu. Lolita je vezla 
kraj njega i pjevuckala neku noirmoutrinsku 
barkarolu. Gospođa Yholdy brala je u vrtu cvi- 
jeća, da okiti stol za večeru. Na vratima je neka 
ribarska djevojka nudila na prodaju srdeljice. 
Tamo dalje ispirao je otac Crepier pomno 
svoje mreže ... U toj obiteljskoj tišini, punoj 
poezije i svijetla, zagrmi iznenada stričev glas 
na dnu stubišta: 

— Danas vam donosim novost, krupnu no- 
vost kao nikada prije! 

— Što je za Boga . . .? upita ga Lolita. 

— Za nekoliko sati imat ćemo rat . . . 

— Rat...?? 

— Jest, rat, i još kakav rat! 

Ova je riječ u tom mirnom krugu bila tako 
strašna, tako luda, da su svi htjeli naprosto 
slegnuti ramenima. No stric je mahao s kojeka- 
kvim novinama, što ih je putem pokupovao: 

»Le Phare«, »La 'Croix«, »La Libre Parole« i 
»Echo de Pariš«, i neprestano je dokazivao, da 
je položaj vrlo težak, gotovo očajan . . . 


Lolita, malo blijeda, prekine bujicu njego- 
vih riječi: 



OGLASI O MOBILIZACIJI LJEPILI SU SE PO ZIDOVIMA . . . 


— Kakvih će to zapravo posljedica imati za 
nas? 

Dominik nije dao stricu vremena, da odgo- 
vori, već jasno izjavi: 

— Prije svega to, što ću smjesta morati da 
odem. 

— Pa ti još nemaš ni godina! 

— Treba mi samo još jedna. Ništa zato, 
prijavit ću se za dobrovoljca! 

Nije dao da ga zaustave pružene ruke, ni 
povici, ni suze u očima njegovih milih, već po- 
trči prema izlazu vičući drhtavim glasom: 

— Idem da potražim potanjih vijesti!... 

Ovaj put je stric izvukao svoje. Gospođa 
Yholdy i Lolita oštro su ga prekorile, što je 
tako nenadano izlanuo tako strašnu novost, 
premda vrlo dobro pozna Dominika. Ovakvu 
glupost stric nije još nikada učinio. Kako samo 
da se to zlo popravi? 

— Pa on bi to i onako saznao još večeras! 

— Da, ali na drugi način! 

— Mislio sam, da je već razborit čovjek, a 
kad tamo, još je uvijek onakav, kakav je bio 
»za vlade« kapelana Firmina! . . . 

Uzrujana i uzaludna prepirka još se dugo 
nastavila. 

Dominik se povratio za jedan sat. Govorio 
je s načelnikom, starim rodoljubivim morna- 
rom, i on mu nije zatajio teškoću položaja. Ona 
je bila tako ozbiljna, da je već imao u svojoj 
ladici zapovijed za mobilizaciju. Evropa se po 
njegovu mišljenju zastalno nalazila pred takvim 
krvavim klanjem, što ga svijet nije dosada još 
vidio ni na kopnu ni na moru. 

Cijeli je otok uostalom već bio uzbunjen. 
Vijest nije stigla samo u la Turquoise. Zahva- 
tila je sve one obitelji, što su tek došle i počele 
raspremati putne kovčege. Većina- časnika bila 
se već vratila na kopno parobrodom ili preko 
Fromentine. 

Noć je bila tjeskobna. Dominik je ostavio 
stan već u 5 sati ujutro. Susreo je na cesti cari- 
nike u potpunoj bojnoj opremi: na puški je 
bio zataknut bod, a za pojasom samokres i 
naboji: 

— Je li dakle rat? zapita ih Dominik. 

— Da, moj mali! Jesu li te već pozvali? 

Govorili su si »ti«, kao da su već ratni 
drugovi. 

— Ni jesu još, ali će me doskora pozvati. 

— Žuri »e! Večeras u 4 sata parobrod od- 
lazi zadnji puta. Iza toga pretvorit će ga u 
ratni brod. 

— Jeste li za to sigurni? 

— Rekao nam je sam kapetan. 

Buknuo je rat! Bio je to grom iz vedra neba. 
Zapovijed mobilizacije lijepili su po zidovima i 
po čempresima uz cestu. Svuda se susreću sku- 
pine žena, u kojima su se pomiješali pariški 
šeširi s noirmoutrinskim rupcima. 

Planuo je rat! Grla su se stegnula od uzbu- 
đenosti," oči su pune suza, ali se na licima ipak 
čitala odlučnost. Svaki će otići u rat prema 
svojoj dužnosti. Domovina je gromkim glasom 
pozvala svoju djecu i ona joj se odazivlju. Po- 
pljuvali bi svakoga, koji bi i jedan čas oklije- 
vao, da izvrši svoju dužnost, potpunu svoju 
dužnost, i još više od nje! 

Mišljenje u vili la Turquoise bilo je baš 
oprečno mišljenju puka. Stric je po svoj prilici 
pogriješio, što je tako iznenada javio onu 
vijest. No ako je pogriješio, on će to znati i 
da popravi. i 

Dominik se jedva povratio kući, i već su ga 
majka i stric počeli obasipati kojekakvim sa- 
vjetima i opomenama. Treba ostaviti luđake i 
bundžije, da rade, što ih volja. Pametni ljudi 
samo gledaju i čekaju . . . Jedva su njega, 
Dominika odvratili, da ne učini kakvu vjersku 
glupost, pa će ga odvratiti i od svake rodo- 
ljubne gluposti! 

— Ta, striče, ove su vaše riječi sveto- 
grdne!... Baš od srca zahvaljujem Loliti, što 
se ne miješa u našu prepirku, premda ona ima 
za to najviše prava. Vi, striče i majko, još 

nijeste bili vani, nijeste vidjeli narod, njegovu 
vjeru, snagu i stegu! Cijela se domovina po- 
tresla do u srž svojih kosti. A vi bi htjeli, da 
ostanem izvan toga pokreta?! Vi bi htjeli, da 
umaknem svojoj dužnosti? 

— Nipošto! Kad budeš imao potrebne go- 
dine, otići ćeš. Zasada si još premlad! 

— Pa što čini ta jedna godinica! 

— Jedna je godina uvijek jedna godina! 
Za dvanaest mjeseci rat će već odavna biti 
gotov! 

— A stotine tisuća ljudi bit će među mr- 
tvima! — poviče Dominik, uzdignuvši ruke. 

— Pa naravno! — zamumlja stric. — A ti 
ćeš biti među živima i samo ćeš nama to zahva- 
liti. Isti si zvekan kao i prošle zime s onim 
kapelanom Firminom. Da te nijesmo onda izveli 
na pravi put, ne bi bio muž ove zlatne male, 
nego bi se povlačio u neznam-kojem sjeme- 
ništu. Da nije bilo nas, javio bi se za dobro- 
voljca, jer si nažalost još uvijek deran, i 
uvećao bi broj onih glupana! . . . Kakve nam to 
samo ludosti govoriš?! Da se sva zemlja po- 
tresla do u srž svojih kosti! Da se svuda jav- 
ljaju dobrovoljci! A koga ti uopće vidiš? One, 
koji viču, koji se deru i nadimlju. A oni, koji 
su mirni, razboriti i hladnokrvni, oni šute. Njih 
ne vidiš niti ne čuješ. A zašto? Jer to su ti 
oni zlobnici, koji će zavladati svijetom poslije 
rata. A znaj, da će rat ostaviti mnogo prazni'h 
mjesta, lijepih praznih mjesta!..'. 

Dominik ga je prekidao kod svake riječi. 
No on je govorio svome sinovcu s autoritetom, 
a katkada bi mu se u glasu čuo i prezir. Bilo 
je i oštrih riječi, koje su padale na Dominika 
poput ćušaka: 

— Dominiče, ti više nemaš prava da se gra- 
diš junakom i vitezom. Popustio si već jedam- 
put, pa ćeš i sada. I točka! Moraš jedamput već 

uvidjeti, da nikada ne možeš biti u pravu . . . 
Nemoj da mi više igraš junaka! Prošle smo zi- 
me pristali na ono smiješno putovanje, koje 
nas je stajalo 50.000 franaka, a samo zato, da 
ne uđeš u sjemenište. To je mislim bilo dosta! 
Ni ja ni tvoja mati nemamo više volje, da opet 
popravljamo gluposti takvoga derana! 

Ovaj praktični, debeli sebičnjak rekao je to 
Dominiku jasno i cinički bez ikakva obzira. Do- 
miniku je naglo popustila ojunačena volja i 
prignuo je jadno svoju glavu. Spomenuli su 
mu, kako je bio nevjeran svome zvanju i to ga 
je oborilo jednim udarcem. 

Imao je pravo taj mrski ujak. On, Dominik 
nije višij smio da se hvališe. Za njega je pre- 
ostajala samo poniznost, duboka, duboka po- 
niznost ... Je li to već bio početak kazne ili 
pokore? Jedan mu je glas i onako u dubini 
duše govorio, da se pripravi na veliku po- 
koru . . . 

Stric kao da mu je čitao misli u srcu, pa 
završi ovim riječima: 

— Jesmo li dakle gotovi? . . . Mani se je- 
damput zauvijek kojekakvih gluposti, koje bi 
te mogle skupo stajati. Prepusti se sasvim na- 
šem vodstvu! 

— Već sam se kroz godinu dana tome i 
odviše priučio! — uzdahne Dominik. 

— To je ipak najbolje rješenje za tebe. 
Nije ti dužnost, da se javiš za dobrovoljca, ali 
ti je dužnost da se brineš za ženu. 

— Je li tako, Lolito? 

— Jest, i ja mislim tako . . . Taj rat je to- 
lika ludost! 

Na ove su se riječi razišli i vratili u svoje 
stanove. 

XXX. 

Došao je napokon i onaj dan, kad je Domi- 
nik dobio poziv, da pođe u vojsku. Stric i 

majka su već unaprijed razmišljali o tom da- 
nu, jer su ga se bojali. Glavni im je cilj bio da 
sačuvaju Dominika od ratne opasnosti. Nijesu 
ni sada htjeli, da se okane toga cilja i da im 
lađa potone pred lukom, pa makar još kakvu 
oluju morali pretrpjeti. 

Stric je već kroz više sedmica nastojao, da 
u Dominiku što više raspiri strašljivost. Mladić 
se još koji puta opirao, a napokon je posvema 
ušutio. Stricu se činilo osobito zgodnim, da za 
stolom govori o tolikim razboritim lju- 
dima, — to mu je bio vječiti epiteton — koji 
su bili mudri poput zmija i znali sakriti svoju 
kožu pred tanetima i ljudskom glupošću. 

Spomenuo je više primjera, kako su se neki 
od njegovih prijatelja dobro »ušančili«. Je- 
dnom je uspjelo da uvjeri vojnog liječnika, da 
mu organizam proizvodi previše bjelančevine, 
drugi se opet izvukao time, što je svoj auto- 
mobil dao na porabu vojsci. Ovaj je bio šofer 
u nekoga prijaznoga generala, a onaj opet 
vrhovni kuhač. Ovo bi mjesto osobito dobro 
bilo za strica. Kad bi vrhovni štop jedamput 
okušao njegovu riblju čorbu, nikad više ne bi 
pustio od sebe takva umjetnika. Bilo da je go- 
vorio ozbiljno, bilo da se šalio, stric je sve više 
uništavao patriotske osjećaje u svom sinovcu. 

Dominika su silno mučili i vrijeđali svi niski 
razgovori, ali se napokon i njima privikao. Je- 
dan ponor dozivi je drugi. Jedna nemarnost do- 
nosi za sobom drugu. Ispočetka je iskreno htio, 
da se javi za dobrovoljca. Ali sada, kad je či- 
tao o krvavim gubicima tolikih bitaka, kad je 
vidio, gdje se vraćaju ranjenici bez nogu i 
* ruku i slijepi, pa kad je čuo, kako je studeno 
i blatno u bojnim šančevima, gdje neprestano 
na te vreba otrovni plin i žestoka vatra velikih 
topova, — onda bi se više puta začudio samome 
sebi, kako cijeni sigurnost ovog otoka. Osobito 



mu se svidjela razgorjela peć u vili la Tur- 
quoise, pa dobro prostrt stol i smiješak Lolitin, 
koja bi mu katkada šaputala u dirljivoj njež- 
nosti: 

— Ja imam samo tebe na svijetu, a ti samo 
mene . . . Učini, dragi, što možeš, samo da ne 
odeš od mene. 

— Draga moja, moramo misliti i na Fran- 
cusku ! 

— Ah, Francuska! . . . 

Lolita opet mahne rukom kao lane na obali, 
nedaleko odavde, kad joj je Dominik govorio 
o Bogu. Dominik ju je poučavao i branio je 
svoje posljednje stajalište. Znao je, da će ga 
posvema obuzeti sebičnost i strašivost, kad i 
ono bude palo: 

— Shvaćaš li me, ljubljena? Popustio sam 
stricu i nijesam se javio za dobrovoljca, jer to 
mi zapravoi nije bila dužnost. No kad pri- 
mim zapovijed, da moram otići, onda hoću sva- 
kako da odem. Svaki Francuz mora onda otići, 
jer je inače otpadnik i biće vrijedno preziranja. 

— Svakako! No može se otići na više na- 
čina. 

— Mora se ići onamo, gdje neprijatelj na- 
srće, to jest na bojno polje. 

— Ipak svi ne odlaze na bojno polje. Zar 
nijesi vidio, koliko ih ostaje u zaleđu i to bez 
ikakve prevare. 

— To nijesu ljudi mojih sposobnosti! Po- 
sve je naravno, da svi mladi vojnici odu na 
bojno polje, čim se svrši vojna pouka. 

— A kako dugo traje ta pouka? 

— Najviše dva ili tri mjeseca. 

— A što, ako ti zapovjede, da ostaneš u 
zaleđu? 

— Mladim se vojnicima to nikada ne zapo- 
vijeda! 

— No izuzetak potvrđuje pravilo. Kad bi 
to ipak zapovjedili kojem vojniku? 

ja takvoga vojnika već unaprijed pre- 
zirem. . „ . 

Dominik se velikim koracima usetao po 

salonu. Bio je vrlo uzrujan: 

— Bojim se, da mi stric i ovdje ne postavi 

kakvu stupicu. 

— Ne znam ... . , , . . ... 

— Ali ovaj puta ću se ljudski opirati.... 
O, zastalno! A tebe, Lolito, molim, da se ne 
boriš sa stricem protiv časti našeg imena. 

Toga dana Lolita više nije nastavila razgo- 
vora o toj stvari. 

Dominikova je pukovnija bila u Nantes-u. 
Kad ie četrnaest mjeseci iza proglašenja mobili- 
zacije došao red i na Dominika, svi su njegovi 
odlučili da ga otprate do Nantes-a. Opet su 
prošli onaj već dobro poznati put preko Guć- 
riniere La Fosse i Challans-a. Svuda su se vi- 
djeli tragovi žalosnog rata, sa svim njegovim 
velikim i niskim stranama. Sela su bila bez mu- 
ževa. Svi su mornari bili na ratnim brodovima, 
i to daleko, vrlo daleko: u Dardanellama, u 
Grčkoj . . . Mnogi od njih pali su kod Dixmu- 
de-a. Velika crna udovička marama sve se vise 
vidjevala na otoku. 

U mjestu La Fosse prvi su Američani namje- 
štali golemo uzletište za pomorske zrakoplove. 
Mlade Noirmoutrinke dolazile su rpimice da 
vide te ljude, koji su došli iz dalekoga Novog 
svijeta, da ih hrane. 

Yholdy-evi prešli su morski rukav kod Fro- 
mentine na američkom izvidnom brodu, kojim 
ie upravljao neki visoki, ukočeni časnik. 

— Vi odlazite? — upitao je Dominika. 

— Jest. 

— Na bojno polje? 

— Ja se nadam! 

Časnik ga pozdravi na vojničku, a u tom 
se pozdravu vidjelo veliko štovanje, što ga čo- 
vjek osjeća za one, koji idu u smrt. 

Stric je sasvim pobjesnio: 

— U što se samo miješa taj suhi kolac? Zar 
je on na bojnom polju?! 

— On je ipak pravi ratnik, jer se bori na 
moru! — odsiječe mu Dominik. 

Stric se sarkastično nasmije. 

— Krasno! Onda i ti, dječače, odaberi ta- 
kvo bojno polje! Ti si uistinu našao pravo rje- 
šenje. Ja sam mislio na koješta, ali mi to nije 
nikada palo na pamet. Mora da ima neki zlobni 
du'h, koji vam u teškom času prišapne, što vam 
je činiti . . . 

— Ali nemojte zaboraviti striče, da ja nije- 
sam mornar. Mene će naprosto uvrstiti u pje- 
šadiju. 

— Znaj, dječače, da ima i mornarska — 
pješadija. Uostalom, ja te mogu smjestiti, gdje 
te bude volja. Zar si zaboravio na mnogobrojna 
poznanstva, što ih imam u Nantes-u i Parizu? 
Sada se svi ljudi okorišćuju svojim znancima i 
dobrim vezama. 

— Ne baš svi! . . . 

— Ti vidiš samo one, koji po vlakovima 
urliču Marseillaise-u i Madelon-u. Ja naprotiv 
pazim na šutnju onih, koji miruju, jer su to za- 
nimljivi i nasljedovanja vrijedni primjeri! Po- 
novno ti velim, da se ljudi dijele na razumne i 
bezumne. Zasada vladaju svijetom bezumni, ali 
ne će dugo. Čim se svrši rat, njegove će plo- 
dove pobrati razboriti. 

— Strašno! . . . 

— Zašto »strašno«? Da ima na svijetu samo 
razboritih ljudi, nikada ne bi bilo rata. Kad ga 
lude hoće da imadu, neka za nj i plaćaju ... A 
ti odaberi, što hoćeš! Spasio sam te već dvaput, 

a želim te spasti i ovaj puta. Znadeš i sam, da 
to mogu učiniti ... 

Tako su se razgovarali u vozu lokalne že- 
ljeznice, koja spaja Fromentine-u sa Chal- 
lans-om. Najprije su bili sami u svom odjelje- 
nju prvog razreda. No na svakoj stanici prido- 
lazilo je novih putnika. Isticale su se žene sa 
svojim niskim košaricama za maslac, radnici i 
činovnici Skoro svi muškarci bili su obučeni u 
vojničko odijelo. Zatim je nahrupila četa mor- 
nara u strašnom neredu. Smjestili su se kao da 
su majmuni: po stepenicama, krovovima i spoj- 
nim lancima. Rušili su sve, na što su nailazi i, 
stajući nemilosrdno na noge svojih suputnika. 
Njih već nitko nije mogao opominjati na red i 

stegu. .... 

U Dominikovu odjeljenju stali su pusiti, 
žvakati duhan i pjevati. Jedan se od njih na- 
slonio na leđa gospođe Yholdy i slatko je spa- 
vao. Drugi se opet pobljuvao po odijelu svojih 
susjeda. Dvojica su se potukla i razbila pro- 
zore na vagonu. Stric ih je pokazivao Domi- 
niku: 

— Eto vidiš, to ti je rat! ...... 

— Ali na bojnom polju ovi su ljudi ipak 

bili i bit će junaci! 

A otkuda to znaš? Tebi se bojno polje 

kao i sve drugo ukazuje u nekoj đavolskoj 
čarobnosti, koje ti ne mogu lstepsti iz glave. 
Ja sam čovjek stvarnosti i velim ti, da se bojno 
polje razlikuje od ovoga vagona samo time, sto 
se tamo još kolju, pa leže naokolo djelovi 
ljudskih tjelesa, rastrgana utroba, i teče krv. 

— Ah, to strašno klanje! — saptala je go- 
spođa Yholdy stišćući zube. 

Lolita uopće nije govorila. Budući da je ži- 
vjela bez ikakvih načela, duša joj nikada nije 
bila stalna ni usidrena. Bila je nemirna i nesi- 
gurna kao i ona stričeva prepirka s Dominikom. 

Ljubila je svoga muža i to je za nju bilo sve. 
Osim te ljubavi ništa ozbiljnije nije moglo da 
je zanima. 

U Challans-u ih je dočeko metež kao na 
kakvom ratnom sajmu. Neki su mladići pod za- 
stavom i uza svirku trubalja prolazili gradskim 
ulicama. Svaku djevojku, što bi je susreli, va- 
treno bi zagrlili i izljubili, a za cijele te šetnje 
iz jedne krčme u drugu neprestano su pjevali. 
Neki su ih stariji oružnici ozbiljno promatrali. 

— Vidiš tu paklenu buku! — gunđao je 
stric pokazujući Dominiku obijesne mladiće. 

— Za dva će mjeseca već biti mirniji! — 
reče im neki narednik, a u glasu mu se čulo 
sažaljenje. 

Ušli su u voz za Nantes. Gospođa Yholdy 
sjela je uz sina i uhvatila ga za ruke, da i ona 
započne svoju navalu. Rekla mu je, da je mno- 
go trpjela od stričeva razgovora, jer ni ona ne 
priznaje njegovih surovih, nečovječnih argu- 
menata. Samo je upozorila Dominika na to, da 
se njegov položaj znatno razlikuje od položaja 
ostalih mladića njegova staleža. On je bio ože- 
njen, a oni nijesu. Koje li razlike! On se mo- 
gao skoro smatrati pričuvnikom; a sama ta 
riječ »pričuvnik« dosta je govorila, kako se 
ima vladati. Kazivala mu je, da lako shvaća, što 
mladić, u koga su obje ruke slobodne, hrli pre- 
ma granici. To mu je i dužnost. Ona je doduše 
teška onima, koji tog mladića ljube, ali dužnost 
ipak ostaje dužnost. Dominik se više nije mo- 
gao da ubraja među te mladiće. Ona, njegova 
majka, ne traži od njega, da se osobno po- 
brine za svoju budućnost, premda to čine mno- 
gi, koje se ubrajaju među najbolje. Tako je na 
primjer mali N. uspio, da ga dodijele k teškom 
topništvu, pa je prema tome daleko za bojnim 
poljem. Drugi opet, onaj ogromni Z. nalazi se 
u tajništvu zračnih vojnih sila u Parizu. Svaki 

čas dolazi u Nantes s vrlo lijepom odorom, a 
što je glavno nikada nije u opasnosti. 

Ne ona ne će zamoliti svoga sina, da 
tako šta učini. No ipak jedno želi i za jedno 
ga moli: neka svojevoljno ne prelazi onih 
ograda, koje bi po nekim dobrim okolnostima 
moo'le da se podignu između njega i bojnoga 
polja; drugim riječima između njega i sigurne 
smrtne opasnosti. 

Majka svakako ima pravo da ovako govori 
svome sinu, da ga upozori, kako jedna dužnost 
ispravlja i preinačuje drugu. To je tako covje- 
čanski i vrlo razumljivo! Nitko joj ne mozc 
zamjeriti, što je ovako govorila svome dragom 
djetetu. 

Ali bi mogli meni zamjeriti, što sam vas 

slušao... . .. 

Dominik se borio očajno i bolno protiv onih 
zapreka, što su ih neumorno stavljali između 
njega i njegove dužnosti. Razlaganju svoje 
majke odgovarao je riječima srca: 

ja vidim dobro svoju dužnost. Domo- 
vina zove, sve bez razlike: siromašne i bogate, 
oženjene i neoženjene, pametne i neznalice, b 
su jednaki pred velikim krvnim porezom. Je- 
dino domovina ima da odluči, tko ce pogledati 
smrti u oči sasvim iz bliza. 

— Pa ne tražim ja od tebe ništa drugo, ma- 
lišu moj! Pusti, neka te odrede, kamo ih bude 
volja' Nemoj nasrtati na tu domovinu kojeka- 
kvim molbama i željama, kad ona i onako hoće 
da bude slobodna u svom pravu odabiranja . . - 
Pa ako te odredi na kakvo mjesto, gdje je 
opasnost manja, budi uvjeren, kao i tolik' tvoji 
drugovi; da to mjesto nije zato nečasno. Na 
svim mjestima treba dobrih vojnika, ako ho- 
ćemo, da taj silni ratni stroj dobro radi. 

— Majko, vi me razapinjete! . . . 

Prispjeli su uto u Nantes. Ogromni kolo- 
dvor bio je već sav u tami. Po peronima svuda 
su se vidjeli sami vojnici. Neki su stajali, drugi 
opet sjedjeli ili se pružili po tvrdom trotoaru, 
a pod glavu su metnuli svoje zamotke . . . Ta- 
mu bi od vremena do vremena probila svjetiljka 
kakve visoke lokomotive, koja je ulazila pod 
kolodvorski svod polagano, gotovo svečano. 
Iz voza je izašlo nekoliko ljudi u građanskom 
odijelu, a zatim vojnici, opet vojnici i uvijek 
vojnici. Prispio je prvi voz američkog Crvenog 
Krsta i počeli su skidati nosila. Na njima su 
ležali sami mladi ljudi, pokupljeni sinoć na 
bojnom polju. Jedni su se već pričinjali kao da 
su mrtvi, drugi su se opet nemirno trzali u te- 
škoj vrućici. Nekima je rublje bilo krvavo. Oni, 
kojima su trebali odrezati koji ud, imali su 11a 
svojim nosilima posebnu oznaku. Mlade bolni- 
čarke, koje su ih dočekale, stavljale su na svaka 
nosila zamotak čokolade, kutiju cigareta i ki- 
ticu cvijeća . . . Ovaj krvavi dolazak s bojnoga 
polja bio je vrlo potresan . . . Lolita je gle- 
dala . . ., gledala . . . Najedamput se baci Domi- 
niku u naručaj kao mala, ranjena ptičica. 

— Zar ne, ti ćeš poslušati majčin savjet . . .? 

0 da poslušat ćeš ga! Obećaješ li mi to? 

— Mala moja Lolito, zaklinjem te, nemoj 

1 ti da me mučiš! 

— Obećaj mi to, Dominiče!... 

— Znam, da i ti imaš pravo, da rečeš svoju 
i ja ti to pravo priznajem. 

— Jest, Dominiče, moje je pravo možda i 
veće, nego što misliš! 

— Što želiš time reći? 

Lolita porumeni. 

— Što želiš time reći? upita je Dominik 
ponovno. 

I ondje u metežu onoga kolodvora, gdje su 
vrvjeli toliki ljudi, gdje se sastajala buka sa 

zemlje i iz podzemlja, u onoj prašini i noći 
Lolita je priznala Dominiku, da će se od njih 
roditi malo jedno biće i u ime tog bića zakli- 
njala ga je, da posluša onaj majčin savjet: 
»Jednu dužnost može da ispravi druga koja 
dužnost. Ako se bez tvoga znanja i nastojanja 
nađeš pred kakvom zaprekom, koja ti ne da na 
bojno polje, znaj, da ju je možda onamo po- 
stavilo milosrđe Božje, koje je veće od milo- 
srđa ljudskoga . . . Dominiče, nemoj da porušiš 
te zapreke!« 

Iza ovih riječi su se rastali. Oružnici su po- 
čeli da prozivlju mlade vojne obvezanike i brzo 
su ih rastavljali od rođaka... Stric ponovno 
reče svome sinovcu: 

— Pouzdaj se, Dominiče, u mene, ja te ne 
ću zaboravati! 

Gospođa Yholdy promuca jecajući: 

— Sjeti se, da i ja kao tvoja mati imam 
neko pravo na tebe! 

Lolita nije rekla ništa. Zagrlila je, zatvore- 
nih očiju, svoga muža dugim zagrljajem. Bila 
je uvjerena, da će posljednji razlog uništiti po- 
sljednji otpor. Znala je, da će njena ljubav i 
ovaj put pobijediti ljubav domovinsku, kao što 
je već pobijedila ljubav Kristovu. 

XXXI. 

1 ... 2 ... 3 ... 

Dominik se opet povratio u svoju vilu la 
Turquoise, ovaj puta zauvijek, a kadgod bi po- 
mišljao na tri posljednje ratne godine, učinile 
bi mu se kratke kao ova tri broja. 

1 2 ... 3 ... 

Zar to nije najredovitija, najjednoličnija i 
najmiroljubivija stvar na svijetu? 

Dominik nije ništa učinio, da izbjegne boj- 
nom polju. Oh, ne! On je samo puštao, da 
drugi s njim rade, što hoće. Zar nije tako činio 

za cijeloga svog života? Čudne neke zapreke 
podigle su se pred njegovom slabom voljom. 
Malo pomalo učvrstile su njegovo oklijevanje 
i napokon ga tako dobro spremile i čvrsto pri- 
kovale na vrlo sigurno mjesto, gdje je imao 
da ostane tri godine. Morao je cijelo vrijeme 
voziti teretni automobil iz Nantes-a u Angers, 
iz Angers-a u Nantes. Kako je do toga došlo, 
nije ni sam pravo znao, ali je po jasnim znako- 
vima zaključivao, da su se u to umiješali stri- 
čevi prsti. Poznavao je sada dobro taj put, nje- 
gove gostionice, lijepe vidike, male zaselke, pa 
uspone i silaze, koji su dakako bili manje 
opasni od onih oko Verdun-a i Donaumont-a. 
Toliko puta ga je prošao u dobru zdravlju, či- 
tajući novine ili prevozeći vojnike, koji su ne- 
prestano dolazili i odlazili. Bilo je medu njima 
i takovih, koji su se po drugi ili treći puta vra- 
ćali na bojno polje, pošto su preboljeli rane. 

Dominikova je odora bila vrlo lijepa, jer 
mu ju je skrojio njegov krojač iz Pariza. Obi- 
čni vojnici bili su obučeni u blatne dronjke. A 
ipak su baš njih uvijek pozdravljali. Dominik 
je to shvaćao. Ta on je bio samo šofer i sluga 
ovih junaka! 

U onim krčmama, koje obrubljuju glavnu 
cestu, često je pretrpio toliko neugodnih susre- 
taja. A ipak su to bili sasvim priprosti ljudi, 
koji su s mukom zarađivali novac i još često 
ostatke slali sinu, koji je bio u ratu. Ma da je 
krčma bila neznam-kako puna, za siromašnoga 
prostog vojnika našlo bi se uvijek koje mjesto. 
Nije to baš uvijek bila posebna soba, ali barem 
slamnjača, prevrnuti stol ili stari biljar, na koji 
su metnuli nekoliko jastuka. Obični vojnici 
spavali bi na slami tople staje samo u krajnoj 
nuždi. Da tome izbjegne, vlasnik gostionice dao 
bi im često svoj vlastiti krevet. 

Prema Dominiku nijesu ni izdaleka bili tako 
pažljivi. Nijesu na to ni pomišljali! A ipak je u 

Dominika bilo novaca, mnogo novaca i on ih 
je trošio bez oklijevanja. Ljudi su to znali. No 
ima ljudi i stvari, koje se ne mogu dobiti za 
novac. Dominik već nije brojao noći, kad bi 
odbijen od sviju morao da spava u svom auto- 
mobilu. Tijelo mu od toga nije ništa trpjelo, 
jer je bilo zamotano toplim pokrivačen; ali je 
zato srce bilo ranjeno. I nije smio ništa da 
kaže, nije smio da se ikome potuži. 

Dominik je pomalo omrznuo samome sebi. 
Počeo je da prezire samoga sebe . . . Bilo je da- 
kle razumljivo, da su i drugi prezirali toga lije- 
pog i zornog vojnika, koji je u krasnoj odori 
hrabro proveo cijeli rat sjedeći za kormilom 
automobila, šest stotina kilometara za bojnim 
poljem; a sami Parižlije pobirali su u isto vri- 
jeme dan i noć bombe velikih Berta i zrako- 
plova. 

Imao je osim toga i prilično dopusta. Bili 
su doduše kratki, ali su opet bili dopusti. Kad 
je već nekoliko puta bio kod svojih u vili la 
Turquoise, žene onih mornara malo su se začu- 
dile. Jer one i po godinu dana nijesu vidjele 
svojih muževa, a i kad bi došli na dopust, bilo 
bi to posve slučajno. Kad su zatim vidjele, da 
se taj mladi šofer svaki čas navraća k svojima, 
i da je to baš njegova značajna crta, počele su 
da ga preziru. Te su ga žene brojile među ku- 
kavice, a svaki je kukavica po njihovu mišlje- 
nju bio isključen iz domovinske zajednice. Pa 
da mu je odora bila i još više »chic«, ove jedno- 
stavne žene, koje su znale, što je hrabrost, sa- 
mo bi ga zbog toga još više prezirale. Jer 
svagdje na otoku popisi »P a 1 i h na polju 
slave« bolno su se produljivali. Produljivali 
se u Noirmoutier-u, Garbatre-u, u Lepine-u, u 
Gueriniere-u, a osobito i Herbandiere-i, koja 
je na oltar domovine položila toliko vrsnih si- 
nova mora. Ono staro i masivno raspelo, što 



je stajalo na cesti u tom ožalošćenom selu, 
imalo je više nego ikada svoje tragično zna- 
čenje. 

Šuma la Chaise imala je također svoju po- 
velju žalosti i slave. Kapelan Carpentier počeo 
je 1915. objavljivati imena poginulih u ratu. 
Taj je popis pri koncu rata bio već vrlo dug i 
mogla su se na njemu čitati lijepa imena iz naj- 
ljepše francuske aristokracije. Crvena i modra 
krv tekla je iz svih žila. Pomiješala se na boji- 
štu krv bogatih i siromašnih, krv otmjenih Pari- 
žana i priprostih mornara. Svi su bili braća u 
požrtvovnosti i smrti. Dominik je u svom sta- 
ležu bio bijela vrana. Oni, koji ga nijesu dobro 
poznavali, još su ga pozdravljali. No mnogi, a 
osobito udovice, otklanjale bi od njega glavu, 
kad bi ga susrele na kojoj stazi šume la Chaise. 
Nerado je zalazio u glavnu ulicu Noirmoutier-a, 
jer ona je bila stjecište ovoga iskušanog mor- 
narskog naroda. U nedjelju bi na sv. Misi 
stao u kakav kut, blizu vrata kapelice. Osjećao 
je, da smeta drugima i da njemu smetaju broj- 
ne crne koprene pariških obitelji, koje su iza 
velikih žrtava opet došle u Noirmoutier na lje- 
tovanje. 

Bilo je to naime prvoga ljeta iza rata. Obi- 
telji su se na pristaništu susretale ovakvim i 
sličnim pitanjima: 

— A gdje vam je sin? 

— Ubili ga kod Vaux-a. 

— A vaš muž? 

— Pao kod Espanges-a. 

— A vaš zet? 

— Ranili ga i otrovali plinom kod Cha- 
teau-Thyerry-a, pa je podlegao ranama . . . 

Većina je izletnika prinijela domovini silnih 
žrtava. Jedni su tražili druge i prebrajali se iza 
toga strašnog pokolja. Gdje li je taj krasni pli- 


vač? . . . Onaj smioni veslač? Pa ljubezni onaj 
profesor? Zar ih ne ćemo više vidjeti? . . . 

— Nikada više! . . . 

I uvijek se čuo isti odgovor: »Pao napo- 
lju s 1 a v e.« 

Oni koji su se povratili bili su skoro svi 
odlikovani. Jedni ratnim krstom, drugi meda- 
ljom hrabrosti, a mnogi i odlikovanjem Legije 
časti . . . Pokazivali su osobito nekoga Donnni- 
kovca rodom iz Noirmoutier-a, poručnika Ray- 
mond-a, koji je dobio tane usred grudi, a ipak 
je prebolio strahovitu ranu. Zar nije zbilja od 
željeza kostur ovih hrabrih Vendejaca? Sada je 
uvijek bio veseo i živahan, a oko mu se iskrilo 
posebnim nekim sjajem, kao da je zbilja uskrs- 
nuo od mrtvih. 

Neki svećenik s Montmartre-a doveo je i 
ove godine svoju djecu, koja su pred nekoliko 
godina toliko razveselila Dominika*. No djeca 
već nijesu bila u potpunom broju. Dva su brata 
ostala na bojištu, jedan kod Charleroi-a, a 
drugi kod Gernoncourt-a. Prvi je bio u časni- 
čkoj školi Saint-Cyr, a prije odlaska prikazao 
je u zavodskoj kapelici svoj život Bogu. Pao 
je kod prve navale u bijelim rukavicama ... A 
brat mu je umro, dok je molio krunicu . . . Li- 
jepi jedan seminarac iz Pariza, što su ga ovdje 
svi poznavali i ljubili, pao je na ratištu u činu 
narednika. Granata ga je tako razmrskala, da 
su mu jedva prepoznali tijelo ... -Kapelan, vo- 
dič ferijalne kolonije, bio je također odliko- 
van. Nosio je na vrpci Ratnoga krsta četiri zvi- 
jezdice. Odlikovali su ga njima, što je hrabro 
srtao u vatru, kad ga noge skoro već nijesu 
mogle da nose. 

Žene su također sudjelovale u obrani zem- 
lje Na morskom žalu šetale su se mnoge, ko- 
jima je haljina bila ukrašena slavnim nakitom. 

Dominiku je bilo sve većma neugodno i već 
nije znao s kime da govori, a kome da izbjegne. 
Oni, koji ga još nijesu poznavali, pitali bi ga, 
gdje je proveo rat, da li je mnogo pretrpio i 
je li bio ranjen. Kad im je Dominik nakon du- 
gog izmotavanja rekao, da je bio u Angers-u, 
prestali su da ga ispituju. Osjećao je, da ga na 
tom ljubljenom otoku sve više opkoljuje pre- 
zir, prezir sada još gorči, jer ga je sada osu- 
đivao nesamo prosti puk, nego i ljudi njegova 
društva. Pa i stric je katkada znao postupati 
s njime kao s bićem, koje u odlučnom času 
nije imalo svoje volje. Njegova bi se mati ta- 
kođer katkada slagala s nekim stričevim pri- 
govorima. 

Samo je Lolita ostala ista kao i prije. Imala 
je sada dijete i gotovo je samo za nj marila. 
Bilo je to vrlo lijepo dijete, ali je i ono već 
počelo da isplaćuje očev dug . . . Jednoga dana 
iznese ga dojilja na šetnju i sretne udovicu ne- 
kog mornara, koji je pao na Yser-i. Ona po- 
miluje dijete: 

— A čija je ta lijepa bebica? 

— Gospodina Dominika Yholdy. 

— A'h, toga kukavice! Nadajmo se, da će 
mu sin biti bolji od njega! 

I ostavila je dijete s prezirom u glasu. 

Dojilja je to pripovijedala u kuhinji, a čuo 
ju je iz sobe i. Dominik. Njegova osjetljiva 
duša počela se napajati neutješivom gorči- 
nom. Stasita neka djevojka s otoka, koja je 
bila bolničarka na bojnom polju i prijateljica 
Lolitina, pogledala ga jednoga dana oštro u 
lice. Dominik je pozdravi, ali mu ona nije od- 
zdravila. On, koji je bio tako žedan ljubavi, 
milovanja i zanosa, silazio je sada uz prezir 
drugih niz Kalvariju, na koju je htio da se 
uspne žrtvovavši Bogu cijeloga sebe. Nije se 

nadao, da će mu Bog ovako odgovoriti. Htio je 
da smjesta ostavi vilu la Turquoise. No taj bi- 
jeg usred ljeta, kad sve više ljudi pridolazi, još 
bi jače iznio na javu njegov neugodni položaj. 
Njegovi su se toj namjeri najodlučnije oprli. 
Dominik je popustio kao uvijek. Stric je samo 
slijegao ramenima pred svojim očajnim sinov- 
cem: 

— To će potrajati samo nekoliko sedmica. 
Kad se do godine opet povratimo, sve će biti 
promijenjeno, zaboravljeno. Šta ćeš, ljudi 
vole da se isprsivaju pred drugima. Tako uvijek 
biva iza rata. Nakon nekoga vremena razboriti 
će se opet dići na površinu, a oni, koji su bili 
tako ludi, pa su se dali ubiti, ostaju naravno 
mrtvi. 

— Recite, što vas volja, ja se u Noirmou- 
tier više ne vraćam . . . 

— A ipak nas s ovim krajem vežu tolike 
slatke uspomene! 

— Može biti, Lolito, ali za mene je taj otok 
vrelo tolikih muka! 

Dok je Dominik govorio, oči njegove kao 
da su mu »gledale u dušu«. Njegova se majka 
toliko bojala tih očiju, koje kao da su vidjele 
njegov grijeh, koji je bio nepre- 
stano pred njim. 

Jedne večeri došao je listonoša kasnije nego 
obično. Lolita je sjedjela za klavirom, Dominik 
je u vrtu uljepljivao morske alge u svoj her- 
barij Gospođa Yholdy i stric bili su u Ker-Mi- 
mie na čaju. Listonoša je izručio Dominiku 
svežanj pisama i novina i već je odilazio, kadli 
se najedamput naglo povrati: 

— Zaboravio sam da vam dadem još neke 
male novine, koje su, čini mi se, već dosta dugo 
lutale za ciljem. 

Pružio je Dominiku nekakvi štampani glas- 
nik, koji je bio tako zgužvan i poderan, da ga 
je naslovna vrpca jedva nekako držala na 
okupu. Vidjelo se odmah, da su to nekakve bi- 
jedne pučke novine, koje su i u torbama listo- 
noša prignjetavane od krupnije svoje braće. 
Dominik je već htio da ga baci, misleći, da mu 
te jadne novine šalju na ogled, kadli iznenada 
problijedi, porumeni i zadršće. Prepoznao je u 
tim novinama glasnik patronaže kapelana Fir- 
mina, glasnik, što ga je on nekoć trebao ure- 
đivati! Koje li stare uspomene! Stao ga je raz- 
rezivati u svijetlu lijepoga ljetnog dana, koji 
je umirao. U vrtu se nejasno čulo Lolitino svi- 
ranje . . . 

Kako je samo prispio taj glasnik? Adresi- 
rali su ga na njegov atelier za slikanje. Odande 
je otputovao u stan na Elizejskim Poljanama, 
gdje je vratar ispravio adresu za Noirmoutier. 
Bio je sav u crnom okviru i javljao je, da će se 
ovih dana čitati godišnja sv. Misa za duše onih 
članova, koji su »p a 1 i na polju slave«. 
Uvijek ta ista pjesma! 

Već je prošlo punih šest godina otkako Do- 
minik nije primio nijedne vijesti iz svoga nekoć 
tako dragog patronaža. Počeo je zato da čita 
taj glasnik grozničavom radoznalošću, koja je 
još bila uvećana uzrujanošću posljednjeg vre- 
mena. 

Na prvoj je strani bila otisnuta neka loša 
fotografija »Patro-a«. Ista ona stara drvena 
vrata, što ih je toliko puta otvarao, kad bi išao 
da vidi kapelana Firmina. Za vratima vidjele su 
se neke drvene zgrade. Jedna je od njih imala 
velik otvor na krovu, kao da se ondje rasprs- 
nula bomba. Na drugoj su se još razabirala izli- 
zana slova: »Pomoćna vojna bolni- 
c a«. Prepoznao je zatim bijednu onu uličicu, 
gdje mu je ona starica u zanosu zahvalnosti 

poljubila ruku, kao što su nekoć nevoljnici lju- 
bili božansku ruku Kristovu. Prepoznao je ka- 
menite stepenice, po kojima je nekoć kao do- 
bar pastir dovodio nesretnoga Copinaud-a. Vi- 
dio je na toj slici sve, osim samoga sebe. 

Na drugoj je strani opet bila neka fotogra- 
fija. Prikazivala je dvoranu njegovih mališa, 
njegovu dvoranu. No njegovo je sjećanje bilo 
još zornije od te fotografije. Ah, sjećao se 
dobro onog svijetla, što je u dvoranu dopiralo 
kroz prozorčić na stropu! Sjećao se onih ne- 
jednako istesanih greda, onih bijednih klupa i 
stolica. U toj je dvorani izvršio prva djela svog 
apostolata. Tu je jedamput drhtao, jer je mi- 
slio, da nije bio dorasao svojoj zadaći. Ovdje 
je skuhao i onaj glasoviti čaj. Kroz ova vrata 
ispraćivali su ga njegovi mališi i tražili njegovu 
ruku, da mu je stisnu i da mu kažu »zbogom«. 
Njegovu ruku, u koju je htio da se spusti vje- 
čni Bog! . . . Ipak je u toj dvorani bila jedna 
novost. Postavili su u njoj oltar i na njemu se 
čitala sv. Misa za one članove patronaže, koji 
su »pali na polju slave«. 

I svuda ga je progonilo to »polje slave«! 
Dominik je neko vrijeme promatrao tu foto- 
grafiju. Svećenik, što je služio sv. Misu, nikako 
nije mogao da bude kapelan Firmin. Što bi se 
dogodilo njegovom dragom kapelanu...? Ta 
on ga je volio, kao da mu je bio i otac i mati, 
on je u svoje posvećene ruke uzeo njegovo, 
Dominikovo srce i uzvišenom ga kretnjom sko- 
ro podigao na zvijezde, da ga one odsele ču- 
vaju. Dominik nije mogao misliti na ona vre- 
mena, kad mu se srce pod vodstvom tog kape- 
lana oplemenjivalo,. a da pritom ne zadršće . . . 

Ah, zašto kapelan nije u svom nastojanju 
uspio? Zašto? . . . Zašto jakima ne polazi sve za 
rukom? Zar dostaje suza, smiješak ili laž jedne 
žene, da potrese i uništi njihovo djelo, što su 

ga teškom mukom stvorili? Ali što je to?... 
Ne, ... nije moguće! Što je Dominik više čitao, 
ruke su mu više drhtale i vid mu se mutio od 
suza. Morao je sjesti na klupu terase, jer inače 
ne bi mogao da nastavi čitanja. Okrenuo je baš 
jednu stranicu i ugledao u crnom okviru dugi 
niz imena, što ih nije mogao ni htio da pročita. 

No dok su se u njegovom umornom mozgu 
redali utisci za utiscima, nije mogao da zatvori 
put onima, koji su mu bili neugodni. Baš ti 
utisci nahrupili su na njega neodoljivom silom. 
Kad je već vidio, zašto da ne pročita? Čemu da 
se igra sa samim sobom? I počeo je da čita 
onaj niz imena. Bio je to popis onih članova 
patronaža, koji su »pali na polju slave«. Prvi 
je bio »kapelan Firmin, odlikovan Legijom ča- 
sti i Ratnim krstom; pao kod Donaumont-a«. 
Zatim su slijedila ostala imena, sve samih Do- 
minikovih znanaca. Većina i'h je bila odlikovana 
Ratnim krstom ili Vojnom medaljom. Neki su 
imali i jedno i drugo. Tako na primjer Copi- 
naud, koji je pao u zračnoj bitci nad Metz-om. 
Popis se nastavljao . . ., nastavljao. Dominiku 
sii bila poznata gotovo sva ta lica, pa mu se 
činilo, da svi ti znanci nečujno prolaze kraj 
njega i prezirno ga gledaju. Bilo je među nji- 
ma i pokrovitelja patronaža, starijih njegovih 
čldnova, pa i nekoliko mladića iz Dominikova 
društva: Dominik je izbjegnuo bojnom polju, a 
njih je sam Bog pozvao, da se dragovoljno pri- 
jaive za njegovo napušteno mjesto. 

| Bila je m|;du njima i neka Marija Berceon, 
živahna i okretna djevojka, što ju je/ppminik 
vdć otprije poznavao. Pala je poput svibanj- 
skog cvijeta njegujući ranjenike. Bila šu me- 
đu njima štoviše dvojica iž njegova odjeljenja 
malenih. Dvojica od one djece, što ih je učio, 
kako se rukuje kazalištem lutaka i kako se 
kuha čaj . . . Koliko im je samo moglo biti go- 

dina? . . . Oni su radosno otišli na bojno polje! 
Otišli su i ni jesu se obazirali na drhtavi glas 
majke, kojoj su možda bili jedini hranitelji, 
ni jesu poslušali niti male zaručnice s Montmar- 
tre-a ili Grandes-Carrieres-a. A i oni su ljubili 
svoje zaručnice i žene kao i Dominik Lolitu! 
Izvršili su svoju dužnost, svoju veliku dužnost, 
kao i njihov duhovni vođa, taj jednostavni ka- 
pelan Firmin, koji je bio uzorom na boj- 
nom polju kao što je bio vođa na polju soci- 
jalnog rada. 

Iz svih listova, što su ih držale Dominikove 
grozničave ruke, dizala se himna bojne slave, 
čulo se treperenje lovor-vijenaca, što ga je dir- 
nuo lahor s drugoga svijeta, . . . čuli se zanosni 
zvuci pobjedničke Marseillaise . . . 

A što je učinio on, Dominik? Što je u toj 
strašnoj borbi učinio sa svojih dvadeset mili- 
juna, sa svojim zdravljem, svojim obrazova- 
njem i tolikim poznanstvima...? Gdje je po- 
tekla njegova krv s krvlju drugih? Da svojim 
prebijelim rukama stisne sav svoj prošli život, 
što bi iz njega istisnuo?... Pjenu, pustu pje- 
nu!... Bio je cijeloga života naduvena ništica, 
fićfirić, nametnik. Bio je šuplja gljiva, što je 
izrasla na tuđoj muci. Težio je doduše za do- 
brim, ali je izbjegavao svaku tešku kušnju. 
Primio je deset talenata, a što je iz njih učinio? 

Lolita, pred koje noge je stavio veliki Božji 
dar, svoje zvanje, svirala je gore u kući neku 
ljubavnu pjesmu. Dominik je od toga još više 
trpio . . . 

Otvorio je mala vratašca i otišao je k mo- 
ru .. . Ono je bilo mirno i umiljato kao na dan 
njegova prva poraza. Nadošla je već noć, pa 
se već nije vidjela njegova neizmjerna pučina, 
ali se čuo njegov dah, njegovo šaputanje i 
mrmorenje . . . Svaki val dolazio je prema Do- 
miniku kao novi poziv mora, kao pružena ruka, 

koja hoće da nekoga zahvati. Tolike su već 
ruke uhvatile i zarobile toga lijepoga mladog 
čovjeka, pa zašto bi onda ova ruka mora bila 
odbijena. . .? 

Jedan se val za drugim valjao k obali, a 
Dominik je gledao, .. . gledao, prazne glave, 
bez ikakvih misli . . . Obuzeo ga svega neki 
strašni umor . . . Bilo mu je dosta borbe i ne- 
prestanih poraza. Nesvijesno se zaputio prema 
pećini Cob, koja se sada još dobro vidjela... 
Nekoliko šetalaca dolazilo je prema njemu iz 
šume la Chaise. Da im izbjegne, Dominik se 
uspeo na pećinu. 

Ondje je more bilo još mirnije. Nježno je 
šaputalo i romonilo, kao da kakva stara, stara 
majka pjeva uspavanku svome bolnom djetetu. 
Ta ova je majka već smirila toliku djecu! Do- 
miniku se činilo, kao da i njemu govori zama- 
mljivim glasom: 

— ... Kakvu još radost možeš, Dominiče, 
dočekati u svom životu . . .? Ti si ga promašio, 
zauvijek promašio! Bog te je pozvao u svoju 
svetu službu ... Ti mu se nijesi odazvao. Sad 
ti se više ne će vratiti, da te još jedamput po- 
zove. Domovina je trebala tvoje odvažnosti i 
krvi ... I ona te je zvala ... Ti si opet šutio. 
Sada te se ona odrekla. Ti si više ljubio onu 
malu Lolitu, koja je tako sitna igračka, kad se 
poredi s velikom dužnosti!... Lolitu, svoju 
grižnju savjesti i muku. Jer žena, koje nije 
Bog dosudio, gorčija je od smrti . . . Uistinu, 
nema više za tebe života!... A ni ti više ne 
možeš da koga učiniš sretnim. Ti si nepotreban 
član ljudskoga društva ... Ti si drugima mrtav 
teret... I tvoj te stric već prezire!... Čuješ 
li...? Tvoj stric, koji je i te kako vrijedan 
preziranja, on te smatra nevrednijim od 
sebe . . . Što govorim!? . . . Otvori oči i gledaj! 
Lolita te potajice u svom srcu poređuje s dru- 



gim muževima tvoga doba. Ona to još skriva 
pred tobom, ali te se pomalo počinje da stidi. 
Zar nijesi opazio, kako zavidi onim ženama, 
koje se s ponosom mogu šetati pod rukom 
svojih hrabrih muževa vitezova! A što si ti?! . . . 
Neugledna, pozlaćena ništica! Osjećaš li dakle 
tu samoću, koja se stvara oko tebe? Zar ne 
vidiš, da su ti svi ljudi neprijatelji?... Znaš 
ii, koliko ćeš još sramote pretrpjeti u životu, 
a bez ikakve koristi...?! Riješi se dakle živo- 
ta!... Riješi se samoga sebe, svojih razočara- 
nja i nemirne savjesti! . . . Dođi, da se odmoriš 
u mom beskrajnom snu... Dođi u moj naru- 
čaj . . . Dođi k meni, gdje se zauvijek zaborav- 
ljaju svi ljudi i sve stvari... Dođi, Dominiče, 
dođi! . . . 


Dominik se one noći nije vratio u ljetniko- 
vac, pa su ga cijelo vrijeme uzbuđeno tražili i 
dozivali na sve strane. Ujutro je došao u ljetni- 
kovac neki mornar i mirno je rekao, da je ju- 
tarnja plima izbacila na pijesak, sasvim blizu 
vile la Turquoise, Dominikovo tijelo. Mornaru 
se činilo, da je umro već pred više sati. 

Što se dogodilo? . . . Dosta često se događa, 
da more sa svih strana opkoli pećinu Cob i 
stavlja u veliku opasnost one kupače, koji mu 
se odande još kasno u noći dive. Mornar mar- 
kize de C. otišao je već toliko puta onamo u 
čamcu, da ih spasi. Dominik je otišao onamo 
navečer, nitko ga nije vidio ... No Dominik je 
dobro znao plivati ... Ne smije se međutim za- 
boraviti, da je čas prije večerao ... A morska 
je struja u tom rukavu prilično jaka . . . Dakle? 

Jedni su gledali druge i svaki je mislio, da 
u očima drugoga gleda istinu, . . . istinu, koja 
možda i nije bila istina. 

Ona jest i ostaje tajna Božja... 

XXXII. 

Nekoliko dana poslije toga došla su u Noir- 
moutier troja velika mrtvačka kola iz Pariza, 
da odvezu Dominika u glavni grad. Vozili su 
ga opet preko La Fosse i Fromentine, ali sada 
posljednji puta. Za kolima su išle dvije žene u 
crnini i jedan muškarac, koji je otprilike bio 
obučen u crninu. Ovaj posljednji bi koji puta 
bijesno trzao ramenima. 

Jedan od kočijaša čuo je majku, gdje jeca- 
jući uzdiše: 

— Ja sam učinila, što sam mogla! . . . 

A što je učinila? Evo, ova je lješina bila 
cijeli uspjeh njenoga rada i nastojanja! Bojala 
se Boga i domovine, bojala se dužnosti, a sin 
joj je od toga sebičnog straha umro. 

Ubila je svoje dijete! 

Ono je umrlo od njene ruke. Ona je to 
dobro znala . . . 

Zakopali su ga bez velikih svečanosti u 
kutu nekoga pariškoga groblja. Na njegovu 
grobu nema nijednoga znaka slave. 

Stric ga nikada nije pohađao. Gospođa 
Yholdy i Lolita donosile su ispočetka često cvi- 
jeća, a poslije u sve većim razmacima. Crnina 
vrlo dobro pristaje Loliti. Kad je stric gleda, 
misli na mnogo toga ... A najveća je žalost, 
što se nitko ne moli na grobu ovoga mladića, 
koji je toliko želio da postane »muž molitve.« 

Samo u priprostoj i staroj dvorani patro- 
naža čita se svake godine po jedna sv. Misa za 
»gospodina Dominika Yholdy, dobročinitelja 
župske organizacije«. Sva djeca dolaze na ovu 
Misu. Ove je godine u prvom redu stajalo ne- 
kadanje odjeljenje malenih, njegovo odje- 
ljenje. Gotovo svi su bili u svjetlo-modrom 

vojničkom odijelu, jer to je bila godina nji- 
hove vojne službe. 

A uz njih su bili nevidljivi, ali ipak nazočni 
kapelan Firmin i drugi veliki pokojnici, koji 
su »p a 1 i na polju slave«... 


S francuskoga preveo ROBERT SCHUTZ 



0 PISCU OVE KNJIGE 



Pierre l’Ermite 
(Petar Pustinjak) 
poznat je u fran- 
cuskom književnom 
svijetu već više de- 
cenija. Pod tim se 
pseudonimom krije 
abbe Lou-til, 
(rodio se 1863.) žu- 
pnik sv. Franje Sa- 
leškog u Parizu, 
čovjek uvijek svje- 
že i neiscrpive du- 
hovitosti. Veliki pa- 

r riški katolički dne- 
vnik »La Croix«, 
koji doseže nakladu 
od 300.000 primje- 
raka, već 40 godi- 
na ima u svakom 
nedjeljnom broju 
uvodnik od Pierre 
1’ Ermite-a. Može se reći, da 'čitatelji te nedjeljne 
članke u pravom smislu riječi čitaju na dušak, jer se 
odlikuju aktuelnošću, sočnošću i živim primjerima iz 
života. No glavni je uspjeh Pierre 1’ Ermite postigao 
svojim romanima, u kojima su obrađeni gotovo svi 
veliki problemi današnjeg vremena. Posebno se ističu 
među njegovim djelima »La Grande Amie« (»Velika 
prijateljica«), »Restez chez vous« (»Ostanite kod 
kuće«), »1’ Emprise« (»Ljubav«), a u novije vrijeme 
»Comment j’ai tue mon enfant« (»Kako sam ubila, 
svoje dijete«), »La femme aux yeux fermćs« (»Go- 
spođa zatvorenih očiju«). Romani »Kako sam ubila 
svoje dijete« i »Gospođa zatvorenih očiju« bili su što- 
više filmovani i doživjeli su sjajan uspjeh. Nije onda 
ni čudo, što se njegovi romani; a osobito ova dva 
posljednja, prevode na strane jezike. 

U ovom romanu, što ga Knjižnica Dobrih Ro- 
mana daje evo svojim čitateljima u hrvatskom ruhu, 
pisac vjerno opisuje život jedne velike pariške župe, 
iznosi opreke među pojedinim staležima velegrad- 
skog stanovništva i uzvišenim potezima crta veličinu 
svećeničkog zvanja i njegovu borbu s prepredenom 
ljudskom zlobom. Izbor sujeta i sama obradba ovoga 
djela tako je odlično provedena, da je svaka pohvala 
i preporuka upravo nepotrebna. R. S. 

